
EDOUARD VII. ET SON TEMPS. 


i 

POSLJEDNJE GODINE ŽIVOTA I SMRT 
KRALJICE VIKTORIJE 

I 

»MALA PURGARKA I VELIKA CARICA« 

Dne 18. prosinca 1900. ostavila je kraljica Vikto- 
rija dvorac Windsor i pošla u dvorac Osborne na 
ostrvu Wightu. U Windsoru je svake godine provela 
14. prosinac, »tužni dan strašnih uspomena«, kako je 
nazivala smrtni dan svoga muža, princa Alberta. Na¬ 
večer toga dana nije propustila a da u dnevniku, u 
koji je već pola stoljeća sve zapisivala, ne bi pismeno 
izložila postojanost svoje žalosti riječima: »Prošlo je 
već trideset i osam godina od te strašne nesreće, koja 
mi je život razorila i otela anđela čuvara, najboljega 
od svih muževa i najplemenitijega od svih ljudi.« 

I svake godine polazila je o mijeni godine, nedjelju 
dana poslije tog smrtnog dana — prije nego što bi 
otputovala na francusku Rivieru — u dvorac Osborne. 
Taj joj je dvorac bio drag, jer ga je — prije pede¬ 
set godina — odabrao i pregradio njezin muž. On je 
dao nacrte za tamošnje vrtove, on zasadio rododen- 
drone i araukarije, on dao sagraditi švicarsku kućicu 
za djecu i podići miniaturnu tvrđavu, da ih može po- 

učavati u ratnoj vještini. U Osbornu se je svagdje 
vidio »njegov vanredni ukus i tragovi njegovih dragih 
ruku.« 

U predvorju bili su izgrađeni »izdupci (niše), pre¬ 
pleteni tkaninom u plavoj boji reda (ordena) podve¬ 
zice i okrunjeni školjkama od pozlaćene sadre; u 
svakom izdupku stajalo je po jedno poprsje kakvoga 
pretka iz Njemačke.« Kraljica je u Osbornu, kao i u 
drugim svojim dvorcima, nagomilala brojne pred¬ 
mete, koji su bili svjedoci njenog osjećajnog života. 
Ondje su se nalazili u dvostrukim i trostrukim pri¬ 
mjercima na porculanu miniature njene devetero 
djece, četrdeset unuka i bezbrojnih praunuka, neća¬ 
ka, nećakinja i drugih rođaka. Svi su bili zastupani: 
njemačke princese, engleski princi, ruski knezovi, Ko- 
burzi, Šasi, Meklenburžani, Romanovi — svi na por¬ 
culanu islikani, a odmah ispod njih, također na porcu¬ 
lanu, ležali su kraljičini psi kao miniature. Osim toga 
dala je još i litografirati najbolje portrete. Bila je to 
čitava zbirka, koja se čuvala u velikim kovčezima. 
Jedan činovnik primao je plaću samo da čuva te kra¬ 
ljevske katakombe. 

Za kraljicu je bilo prepletanje porodičnog oboža¬ 
vanja i kraljevskog fetišizma stvar, koja se sama po 
sebi razumijevala. Evropska kraljevstva nisu za nju 
bila ništa drugo nego područje njene porodice. Nje¬ 
mački car, »Willy« bio je sin njene kćeri, ruski car, 
»dragi Nicky«, kao muž drage »Alicky«, kći Alice od 
Hessen-Darmstadta, njezin priženjeni unuk. Budući 
da je bila u rodu s dvorovima: grčkim, rumunjskim, 
švedskim, danskim, norveškim i belgijskim, bilo joj je 
uvijek teško odvojiti svoje lične odnose prema monar¬ 
sima od odnosa Engleske prama raznim državama. Na 
jedno pismo cara Vilhelma odgovorila je: »Ne vjeru¬ 
jem, da je ikada ikoji vladar u tom tonu pisao drugom 
vladaru, pogotovo, kad je taj drugi vladar njegova ro¬ 
đena baka. . .« Car Vilhelm, koji je Viktoriju ujedno 


i volio i bojao je se, primio je njezin ukor ponizno i 
nazvao ju u drugom pismu »najdražom bakicom«, po 
čemu je lord Salisbury zaključio, da je kraljičino pi¬ 
smo postiglo svoju svrhu. 

Viktorija je bila u isti mah i kraljica Engleske, ca¬ 
rica Indije i dobrodušna, zabrinuta bakica, koja se 
brinula za sve bolesti onih rođaka, koji su još živjeli, 
a nije zaboravljala ni jedan smrtni dan onih, koji su 
već umrli. Bila je to dvostruka uloga, koja joj se či¬ 
nila, da ne sadrži više protivuriječja, nego uloge egi¬ 
patske kraljice Kleopatre, koja je bila: žena, vladari- 
ca i božica. Ona je bila utjelovljen imperij, ne samo 
u očima njenog naroda, nego i u njenim vlastitim. 
Nije li ju pjesnička retorika jednog Disraelia navela 
na to, da sama sebe smatra — u neku ruku! — vilom? 
Koliko god puta je o sebi pisala kao o nekoj trećoj 
osobi: »Kraljica se čudi... Kraljica želi.. .« razabi¬ 
ralo se u tome neko vjerovanje u više posvećenje nje¬ 
nog poziva. Ona se nije ništa čudila, kad joj je jedan 
vojni ljekar iz Transvaala pisao, da su kutije sa čoko¬ 
ladom, koje je ona poklonila vojnicima, odbijale od 
njih bursku tanad. Ona je to smatrala »vrlo ganutlji¬ 
vim«, a jako se »ljutila«, kad je Temza bez njezina 
dopuštenja preplavila školu u Eatonu, pa je naredila 
strogu istragu. 

Povijest njenoga doba značila je za nju povijest 
njena života. Kad su se Francuska i Engleska — dok 
se ona zadržavala u Nizzi — gotovo zaratile zbog pre¬ 
pirke oko Siama, pisala je kraljica svom ministru pred¬ 
sjedniku: »Nadam se, da će se sukob otkloniti ne samo 
iz nacionalnih razloga, nego i zato, što bi za mene bilo 
vrlo neprijatno, kad bi nastale komplikacije sa ze- 
imljom, u kojoj se ja sada nalazim, i u kojoj se sa 
mnom postupa s osobitom udvornošću i pažnjom .. .« 
Sa svojih osamdeset godina bila je Viktorija sveje¬ 
dnako »vila«, kojoj su političke ideje bile vezane s nje¬ 
zinim antipatijama i simpatijama. Kad joj je lord 

Rosebery, koji je bio odlučio povećati pomorsku voj¬ 
nu snagu, donio svoje planove, prekinula ga je^ ona 
riječima: »A kopnena vojska?« Na njegovo objašnje¬ 
nje, da budget dozvoljava samo jedan veliki izda¬ 
tak’ i da se u prvom redu mora popuniti ratna flota, 
odgovorila je ona: »Ah, ja nisam vašega mišljenja. 
Odgojena sam s toplim osjećajem za kopnenu vojsku 
... da, zbog toga, što sam rođeno vojničko dijete, a 
i što na moru dobivam morsku bolest,^ uvijek sam bila 
za kopnenu vojsku.« Zato, dakle, sto nije voljela 
more, »radovala« bi se, kad bi budget radije dopri- 
nesao malu žrtvu kopnenoj vojsci. 

Ali je ona bila u isto doba »mala purgarka i velika 
carica«. Upravo onako, kako je željela, da se država 
osjeća jednodušna s njom, tako se osjećala i ona je¬ 
dnodušna s državom. Kad su »njeno poklisarstvo« i 
»njen poklisar« bili u Kini opkoljeni Bokserima, za¬ 
pala je u iskrene brige, kao da se koje njeno unuce 
razboljelo. Rado je govorila »moji narodi«, pa ih je 
u potrebi i branila proti »svojoj« vladi s najvećim 
ogorčenjem, kad bi kojem ministru financija palo na 
pamet, da pivo ili čaj »njenom narodu« oporezuje ja¬ 
čim nametom. Pod »svojim narodom« razumijevala 
je u prvom redu srednji stalež, koji je skupa s njom 
odrastao, jer je za njezine vladavine engleska indu¬ 
strija osvojila svijet. Ona nije poznavala ni radnike, 
ni seljake. Nekada je njezin muž udesavao brižno 
spremljene izlete u siromašna sela oko Balmoraia. 
Ondje je ona dijelila tople donje suknje starim že¬ 
nama, koje su joj zato ljubile ruke i božji blagoslov 
zazivale s neba. To je bilo »vrlo ganutljivo« Ali o 
bijednicima, koji su živjeli u siromašnim četvrtima 
Londona, imala je dosta nejasnu sliku. Bila je izne¬ 
nađena, kad je u Westminsteru vidjela prve zastup¬ 
nike radničke stranke; pozvala ih je u Windsor da 
joj se predstave, što je tim zastupnicima — kako je 
zapisala u svom dnevniku — »vrlo laskalo«. 

Sa srednjim staležom bila je Viktorija istovjetna u 
pogledu građanske kreposti i ukusa. Kao i tisuće starih 
žena njene države, uživala je u tome, da se na dan 
rođenja svoga supruga — i poslije pola stoljeća — 
sjeća, gdje je spremala za njega darove. Njeno shva¬ 
ćanje o lijepim umjetnostima bilo je isto kao i kod 
britanske buržoazije. Voljela je, kad joj je kakav sli¬ 
kar seoskog pejzaža pokazivao ono, što je sama svo¬ 
jim očima vidjela ili mislila da vidi. Slike Mr. Turnera 
činile su joj se »vrlo značajne«. »Most extraordinary« 
izgovarala je sa čuđenjem, koje nije bilo daleko od 
negodovanja. Portret je prosuđivala samo prema slič¬ 
nosti, koju je imao s modelom, a ako je sama bila taj 
model, činilo joj se najvažnijim, da vrpca reda pod¬ 
vezice bude sasvim iste boje, koje i original. A svi¬ 
jetlo? Ne, svijetlo ne može mijenjati boju, jer je boja 
kraljevskog reda bila izvanredna. »To je ona rekla 
i umjetniku«. 

U mladosti pjevala je Mendelsohnove pjesme, a 
princ Albert predstavio joj je skladatelja. Sve do 
smrti rado je dozvoljavala, da u Windsor dolaze pje¬ 
vači i pjevačice. Morali su se kostimirati u hladnim 
sobama, a kad su bili gotovi, dočekivala ih je kraljica 
u svom salonu pokraj malenoga stola, na kojemu je 
ležalo operno dogledalo, koje se moglo shvaćati samo 
simbolički. Gounodova »Fausta« nazivala je »božan¬ 
skim«, ali joj se moderna glazba nije milila. Kad su 
joj jednoga dana svirali neku Rubinsteinovu pocas- 
nicu, zapitala je, što bi to moglo biti; rekli su joj, 
našto je kraljica uskliknula: »Glupost! Kakva je to 
počašnica, uz koju se ne bi mogla ispiti ni časa čaja!« 
»Handel me umara«, običavala je govoriti, »i nikako 
ne bih mogla reći, da mi se sviđa«. Za Wagnera dugo 
vremena nije htjela ni čuti. »Potpuno mi je nera¬ 
zumljiv«, glasio je njezin sud o njemu. Kad su joj 
objasnili, da je to glazba budućnosti, odgovorila je: 
»Budućnost mi dosađuje, pa ne ću o njoj ništa da 

slušam«. A ipak je prema koncu života uživala u »Lo- 
hengrinu«. Jean de Reszke »bio je tako lijep u svom 
bijelom kostimu s onim oklopom i šljemom, dok su ga 
okružavale jake zrake električnog osvjetljenja kao 
nekom svetačkom aureolom«. Operu »Carmen« toliko 
je puta slušala, dok nije naučila napamet i rijeci i 
glazbu, a ponešto je i sama pjevala iz Gilbertovih i 
Sullivanovih opereta. 

»I nikako ne bih mogla reći, da mi se sviđa« ... Bez 
ikakvog izvještačenog snobizma, nije bila vrsna iz¬ 
raziti kakvo uživanje, kojega nije uistinu osjećala. 
Pošto nije ni najmanje sumnjala u svoj sud i svoja 
prava, nikada nije mislila na učinak, što ga je njezin 
sud izazivao. Kad je jednoga dana izjavila svoj uti¬ 
sak, što ga je na nju učinio jedan novi ministar, koji 
je na dvoru bio prikazan, spomenuo je netko pred 
njom, što bi taj državnik mogao o njoj misliti, rekla 
je »Dear me, o tome nisam ni jedan čas mislila.... 
Važno je samo ono, što ja o njemu mislim«, laj 
osjećaj sigurnosti dao joj je laku prirođenost. Odgo¬ 
jena kao kakva princesa osamnaestoga stoljeća, zadr- 
žala je neprisiljeno dostojanstvo takve pnncese. Ah 
ako je u ponašanju i bila ista kao i sva elita engleske 
aristokracije, ipak su je vrlo rano Albertove pouke 
otuđile onima, koje je ona — s nekim prezirom 
nazivala »the upper classes« (najvišom društvenom 
klasom). Katkada je upoređivala englesko plemstvo 
s francuskom aristokracijom uoči Revolucije. Držala 
je da će se ta klasa upropastiti svojom težnjom za 
uživanjima, a onda će se vladarski dom udružiti sa 
širokim slojevima naroda. Tako su je učili princ Albei 
i lord Beaconsfield. A to je bilo sasvim točno. 

Od svoje udaje nije Viktorija sudjelovala u blista¬ 
vom i lakoumnom životu »Visokoga društva«. Oko 
godine 1900. pisala je jedna mlada Amerikanka u 
prikazivanju Londona svojoj porodici: »Kraljica Vik¬ 
torija ne pripada Društvu«. Istina. Kraljevski dvor 

nije bio središte društvenog života. Poslije smrti svo¬ 
jega muža kraljica je »ostavila košnicu, a pčele su 
dalje živjele svojim životom«. »Pčele« su se sastajale 
u Marborough House-u kod princa od Walesa ili kod 
nekih visokih dama londonskoga društva. Kad su po¬ 
božne londonske aristokratkinje htjele da uvedu u 
modu nekog svećenika, koji je propovijedao naročite 
moralne i religiozne principe, pozvale su princesu od 
Windsora da prisustvuje tim propovijedima, a nisu 
kraljicu Viktoriju, koja nije bila »mjerodavna«. 
Uostalom, kraljica je zabacila čitavu tu osnovu, kad 
su je zapitali da barem kaže svoje mišljenje o tom 
moralnom i religioznom pokretu. Po njenom shvaća¬ 
nju bilo je potrebito nedjeljom ići u crkvu i prisu¬ 
stvovati krštenjima, vjenčanjima i sahranama kra¬ 
ljevske porodice. »Nikako ne mogu razumjeti«, govo¬ 
rila je, »zašto bi princese izvršavale svoju pobožnost 
za radnih dana«. Sve je to bilo »u najvećem stepenu 
čudnovato« i nije se moglo odobriti. 


2 

TITANIJINA STAROST PUNA RADA 

Ne! Radni dani pripadali su radu. Kraljica je vo¬ 
ljela — točno do manije — da joj dani budu strogo 
raspodijeljeni, jednolični i dobro ispunjeni. Svako 
jutro u devet i po bila je već odjevena. Od smrti svo¬ 
ga muža nosila je uvijek crne haljine od atlasa, bijele 
kapice od tulla (koje joj je Mrs. Caley šila) i crne 
cipele s pletivom od gume, kakve su joj svakih četr¬ 
naest dana morali davati nove. Bila je vrlo malena 
i dosta debela, pa je izgledala — kako je tvrdio slikar 
Angeli — kao pečurka. Uza sve to, ipak joj je pola¬ 
zilo za rukom da izgleda dostojanstvena. Plave njene 
oči, koje su bile nešto izbočene, ostajale su mlade kao 

i umiljate kretnje. Glas joj je bio prijatan, a smijanj 
neprisiljeno i srdačno. Ministar Balfour govorio je, 
da sav njezin autoritet počiva zapravo na izvjesnom 
naherivanju glave, kojim je podcrtavala svaki svr¬ 
šetak rečenice i davala svojim odlukama nešto završno, 
što se nije moglo oprovrći. Čovjek ju je morao voljeti 
zbog Protivnosti, koja je izvirala iz velike njene auto¬ 
ritativnog i prirodnosti. Knez Bulow rekao je: Mma 
nečeg dirljivog u načinu, kako se ona držala, kako je 
iela i pila. Ta vladarica čitavog svjetskog carstva iz¬ 
gleda kao kakva dobra bakica iz Hannovera«. 

Rano izjutra — isto tako u Osbornu kao i u Wind- 
soru _ izvozila se u svojim otvorenim i niskim ko¬ 
lima u koja se uprezao mali pony, kojim je ona 
sama upravljala- Uvijek je sjedila do nje jedna od 

njenih dama, da joj ispripovjedi najnovije gradsk 

brbljarije. Najsitnije privatne prilike zanimale su je 
kao i najkrupniji državni poslovi. Ako se je koja od 
mladih gospođa izvezla, recimo, samo do Portsmoutha 
kraljica je htjela znati, da li se sretno povratila i da 
li je^ more bilo mirno. Rado se zaustavljala pred vra¬ 
tima raznih ladanjskih kućica u parku; ako, je: tko. bio 
bolestan, raspitivala se za njegovo zdravije. Iza toga 
se vraćala u dvorac i davala se na posao. Broj a kata 
koje je sama imala potpisati, bio je strasno velik. O ^ 
se za sve brinula: za unapređenje kapelnika, za govo , 
što ga je na ploči htjela odaslati etiopskoj kraljici, za 
brlojavku Ju H«n s Can s a ili na FdfaJaure-- 
Brinula se o komplikacijama, koje su nastale za t 
janja jedne vojne prigodom podjdjivMija odUcw - 
nj a, kad su vojnici protupropisno umirali od groznice 
namjesto od zadobivenih rana ... _ 

Samo po tom dnevnom radu izmakla je kraljica 
opasnosti da se ne utopi 

akata. Pošto joj je popustio vid (jednoga je jt 
gotovo oslijepila prije nego Sto su joj, ui oci ubnzgal 
nekoliko kapi belladonne) ispisivali su za nju ruKom 


i velikim pismenima sve brzojavke. Sve važne doku¬ 
mente morali su joj odmah donositi. Od toga nije ni¬ 
pošto odustajala. Tako su joj donijeli ultimatum pred¬ 
sjednika Kriigera, dok je sjedila za stolom. I smjesta 
se je digla da složi brzojavku na lorda Salisburya. Od 
svojih tajnika tražila je postojanu spremnost; ni naj¬ 
manje odstupanje od pravila, koja je sama smislila, 
nije izmaklo njenoj pažnji. Njen privatni tajnik, Sir 
Arthur Bigge, morao je zatražiti naročitu dozvolu, kao 
je htio poći iz Windsora u London. Ako ga glasnik, 
koji je poslan u njegov ured, nije smjesta doveo kra¬ 
ljici u času, kad ga je ona trebala, našao bi pisamce 
na stolu: »Kraljica bi htjela znati, zašto Sir Arthur 
nije bio u svom uredu«. 

Iza luncha izvozila se u dvoprežnim kolima, koja 
su uvijek morala biti otvorena. Otvrdnula vječitom 
kišom i vjetrom svoje kraljevine, voljela je — kako 
je kazivala — »osjećati, kako se snijeg skuplja u nje¬ 
nim džepovima«. Mlade dame iz njene pratnje, dobi¬ 
vale su od liječnika stroge propise. Od osamdesete 
njene godine spopadao ju je vrlo često drijemež, 
koji je škodio njenom zdravlju. Moralo se, dakle, ne¬ 
prestano s njom govoriti. No mladim počasnim go- 
spođicama brzo je ponestajalo građe za razgovor. 
»Veličanstvo, jučer sam u parku slušala sviranje orgu- 
ljica (»vergla«).« »Orguljica?« kliknula je kraljica 
koja se odjedanput razdrijemila. »Orguljica? ... A 
meni to nitko nije kazao . . . Meni se uopće nikada ni¬ 
šta ne kazuje!« Bila je to strašna stvar. Zar se moglo 
zamisliti, da u njenom kraljevstvu zasviraju kakve 
orguljice, a da ona o tome ne zna? Ako je slučajno 
naišla na kakve orguljice, zaustavljala bi kola, upustila 
se u razgovor s malim Talijanom i obavijestila se o 
zdravlju njegovog majmunčeta. Navečer bi pojela 
komadić govedskog fileta, jednu jabuku, zadržala se 
još kratko vrijeme sa svojom djecom i povratila se 
na posao: potpisivala je spise, potpisivala do jedanaest 
sati, do ponoći.. . Jedan državnik, koji je bio poznat 

zbog svoga cinizma, izjavio se kao odlučan pristaša 
ovako nadničarskog kraljevskog zaposlenja, jer kad 
bi — rekao je — sjeo na englesko prijestolje kakav 
neobuzdan vladar, trebalo bi već unaprijed za njega 
pronaći kakvo bezazleno zaposlenje . . . 

Ništa nije prekidalo ritam kraljičina života. Ako se 
ona zadržavala u Cimiezu, bile su onamo odašiljane 
šifrirane brzojavke. U Londonu nije nikada boiavila 
duže vrijeme, pa nije vise ni otvarala zasjedanje 
engleskog parlamenta. Dugo vremena upisivala joj se 
i u zlo ta povučenost. Zamjeravalo joj se vječito tugo¬ 
vanje za njemačkim knezom, njenim mužem, kojega 
u Engleskoj nisu nikada voljeli. Ako nije htjela da 
vlada, neka odstupi! Ali joj je s vremenom upravo ta 
povučenost dala tajanstveni nimbus. Pjesnici i vojnici 
opjevavali su »Udovicu od Windsora«. Njena silhueta 
primila je nadčovječanske razmjere; ukrašavali su je 
najneobičnijim i najprotivnijim vrlinama; oni, koji su 
pokušavali — makar i najsmjernijim i.najljubezmjim 
opisima — odijeliti mitos od realnosti i svesti preuve¬ 
ličani idol na čovječanske razmjere, ti su bili progla¬ 
šeni za zlobne klevetnike. 

Viktorija je bila tako stara i tako moćna, da mlađi 
ljudi nisu više vjerovali u njene ljudske slabosti. Bila 
je kud i kamo najstarija među svim evropskim mo¬ 
narsima. »Već je jedanaest godina vladala,, kad je 
Franjo Josip zasjeo na prijestolje. Vidjela je, kako 
se u Francuskoj izmjenjuju dvije dinastije i jedna re¬ 
publika. Vidjela je, kako silaze s prijestolja u Spaniji 
tri vladara, a u Italiji četiri«. Nju su uveli u vladar¬ 
sko poslovanje državnici, koji su već odavno stajali 
u povjesničkim knjigama: lord Melbourne, sir Robert 
Peel, Disraeli. Ona je bila prva engleska vladaoca, 
koja se vozila u željezničkom vlaku. Njezin kocijas 
je tada — duboko ucviljen — zatražio, da barem pri¬ 
vidno može upravljati lokomotivom, a odrekao se. tog 
svoga prava tek onda, kad je vidio, da mu je lijepa 


crvena livreja zamazana ugljenom prašinom. Jadni 
kočijaš na lokomotivi, kojemu su zlatni gajtani na 
livreji pocrnjeli od dima, bio je savršeni simbol za 
buduću vladavinu mehaniziranja, blagostanja i ostatka 
romantike. 

Bilo je dosta čudnovato, što su najraznoličniji ljudi 
pomišljali na pojam '»Vile«, kad su vidjeli kraljicu. 
Kad je god. 1855. Viktorija pohodila u Parizu fran¬ 
cuskoga cara i caricu, pisali su Francuzi, koji su se 
čudili njenoj niskoj spodobi: »Bila je kod nas kralji¬ 
ca Mab«. I Disraeli, koji se morao sagnuti, kad je sta¬ 
jao pred njom, da ju bolje čuje, uvijek se — kako je 
tvrdio — morao sjetiti »vilinske pojave« Titanijine 
iz Shakespearova »Sna ljetne noći«. Još oko godine 
1900. mnogoj se mladoj djevojci u parku u Osbornu, 
kad bi ugledala kraljicu kako se vozi u svojim kolima, 
javljala vizija Titanije. Ovo preveliko obožavanje 
jedne stare žene i važnost, koja se pripisivala »udo¬ 
vici, koja je živjela u najvećoj povučenosti«, izazi¬ 
valo je otpor, pa se, kao prirodna reakcija, rodila su¬ 
protna legenda o njoj. Njeni su protivnici tvrdili, 
da je Viktorija stara dama bez ikakova značenja, 
»uskogrudna kao većina naših starih aristokratkinja, 
bez smisla za umjetnost i literaturu, pohlepna za 
novcem, doduše sposobna za izvjesnu političku inici¬ 
jativu, ali se mogla lako pridobiti laskanjem, duboko 
uvjerena o svom božanskom poslanju i spremna na sve, 
samo da može proširiti i podići svoju vlast.« Čitala je 
samo »Morning Post«, slušala samo tory-jevske mini¬ 
stre i generale, nije imala nikakova smisla za humor i 
uobražavala si, da svojim prestarielim puritanizmom 
može igrati ulogu moralnog društvenog preceptora. 

Međutim, istina je bila mnogo jednostavnija. Vik¬ 
torija nipošto nije bila uskogrudna. U mladosti, za 
vremena lorda Melbourna, gotovo je bila sklona da 
počne provoditi lakomislen život svojih predaka. Pro- 
plesala je cijele noći i vidjela kako sunce izlazi nad 

livadama windsorskim. Tek joj je Albert dokazao, da 
e lakomislenost i pohlepa za zabavama ne mogu do 

neporočnom porodičnom moralu.« tf 

mrgodila se, kad ne bi ^ ol : iva pre ma državni- 

nije nikad postupala La Z i. 

dano smijanje, koje je jedva a 1,ce IO) J ' 

gotovo uvijek bilo ozareno sm.jeskom. 

Nije bila ni puritanka, ni bogomolika.^N^ezm ^olo- 

SITnajboljem sporazumu 

imala- smisla za pretjerivania prev iše dugu službu 

je smatrala J^ra je često ogorčavala daju- 

todne'vjere “rellgioffii i ^sek¬ 
te. Istina umjerenog protestantizma, kop ima svo.ie 

temelje u Bibliji, činila joj se neoboriva, a agnostici- 
zam nerazumljiv. Kad su joj objašnjavali francuski 
pozitivizam, pokazala se vrlo zainteresirana, a ujedno 
i puna saučešća: »Kako je to čudno!« govorila je »i 
kako žalosno! Kolika šteta, što im nitko ne objašnjava 
zabludu, u koju su zapali. Molim vas, pripovijedajte 
mi još nešto o tom originalnom gospodinu Augustu 
Comte-u...« 

Viktorija se nije smatrala duhovitom, a ni bogzna 
kako obrazovanom, ali je »njezin zdravi razum pre¬ 
lazio u genijalnost.« Lord Salisbury, nepartaični kri¬ 
tičar, poštovao je s izvjesnom ogradom njezin sud. 
Bezbrojni spomen-dani i porodični fetišizam kraljičin 
nagonili su lorda u čudo, a njezin ukus u prosuđiva¬ 
nju umjetnosti i književnosti pobuđivao je njegovu 
podrugljivost, ali se je divio postojanosti njenog zna¬ 
čaja i njene radne snage. »Kraljici se uvijek mora 
kazati istina«, tvrdio je, »jer ona vrlo dobra zna, o 
čemu se radi.« Začudo je dobro osjećala, kako će 
»njezin narod« primiti razne vladine odredbe. »Uvi¬ 
jek sam s priličnom sigurnosti znao«, govorio je, »čim 
sam saznao za kraljičino mišljenje o kakvoj stvari, 
kako će se njeni podanici, naročito srednja klasa, drža¬ 
ti prema odluci vladinoj. Lord Clarendon zaključio 
je razgovor, što ga je poveo sa svojim tajnikom o ne¬ 
koj težoj stvari, riječima: »Dakle, pitajte kraljicu. 
Njeno je mišljenje vrijedno da se čuje, makar mi bili 
i drugoga mišljenja.« 


Z, B. 595. 

DIJAMANTSKI JUBILEJ 

Ona je morala biti sasvim osobita žena, kad je u 
onako teškim prilikama mogla postići toliki ugled Ha- 
noverska dinastija, inozemska porodica, koja je došla 
iz Njemačke da vlada nad britanskim državljanima, 
bila je u prvom početku više trpljena nego poštovana. 
Razuzdani život Viktorijinih njemačkih djedova ni¬ 
kako se nije svidio kreposnim engleskim protestanti¬ 
ma. Zbog nepoznavanja engleskog jezika nisu prvi 
Hanoverci mogli obavljati državne službe, a običaj, 
da se državno vijeće održava u neprisutnosti kralje¬ 
voj, nastao je pod vladom George-a III. naprosto samo 
zato, što kralj nije znao dosta engleski. Ali se cesto 
ima zahvaliti samo slučaju, da su zbog toga provedene 
najbolje uredbe; taj običaj — koji je bio 
neznanja — učvrstio je moć engleske krune, jer je bila 
oslobođena svake odgovornosti. 

Dvije _ također slučajne — okolnosti bile su ovu 
stvar još više usavršile. Prvo: jer je u ono doba za¬ 
sjela na prijestolje jedna žena, pa je vjernost prama 
kraljici postala galanterijom, koja se sama od sebe 
razumijevala. Vojvotkinja od Bourgogne rekla je je¬ 
danput Louisu XIV-, da su ženske vladavine bolje od 
muških poradi toga, što za, vrijeme ženskih vladavi¬ 
na vladaju muškarci, a za muških vladavina žene. 
Druga okolnost bilo je vjenčanje kraljice s jednim 
Koburgom. U jednoj monarhiji devetnaestog stoljeća, 
koja je svoj vladavinski oblik morala braniti od pie- 
uzetnosti novovjekih republikanaca isto tako kao i 
udovoljavati željama, što ih je građanin-industrija¬ 
lac stavljao na moral vladarske kuće, ne bi slavohlep¬ 
ni Stuarti mogli sačuvati svoju krunu kao mRaskala¬ 
šeni Hanoverci. »Tek su Koburzi mogli podići: monar¬ 
hiju do ugledne institucije. Prije njihova dolaska ci- 

Kraljica Viktorija s mužem princom Alkertom od Saclisen- 
CoLurg-Gotlie (1861.) 








nilo S =, kao da je kraljevska ćast Ma 
UopolSgMŠSTAibert ."Seakk Oni su S»^ 

danima dokazali, da kralj može biti isto tako dostojan 
norodični poglavar, kao i om sami. 

P U Francusko i je Louis-Philippe bio prototip takvo- 

Krepost upi avet _ y nrinc Albert imao biti 

krugovi podsmjehivala Kad^] jl Cambridge-u, 

po izgledu neznatna. Zakone stvarati mogle su samo 
Kuća lordova i Donja kuća, a provoditi te zakone 
mogli su samo ministri i suci. Kraljica nije imala ni 
pravo »veta«. »Ona bi morala potpisati i svoju smrt¬ 
nu osudu, kad bi to odlpčile obje kuće.« Doduše, ona 
je u teoriji imala prava raspustiti Parlamenat i — u 
slučaju kakve krize — imenovati novog predsjednika 
vlade, ali su joj takve odluke, u stvarnosti, bile na¬ 
metnute od običajnog prava. Dvaput u svom životu 
— jedanput od straha pred Peelom, a drugi put od 
mržnje prama Gladstone-u — pokušala je da se odu¬ 
pre običaju, ali je u oba slučaja morala popustiti. U 
početku je Viktorija bila konstitucionalna vladarica 
iz političkih razloga, a kasnije iz običaja. 

Ali je konstitucionalna vladarica zadržala sebi pra¬ 
vo, »da znade za sve političke događaje, da smije pod- 
staći nešto i da smije opomenuti na oprez.« I ona se 
služila svim tim pravima. Svojim pravom da sve sazna, 
jer je od svojih ministara tražila potanke informacije. 
Ako je koji — kao Palmerston — pokušao da se uklo¬ 
ni tom izvještavanju, bio je oštro pozvan na red. Još u 
svojoj osamdesetoj godini, prigovarala je, ako je koji 
gardijski bataljun poslan u Gibraltar bez njenoga 
znanja. Svojim pravom, da smije nešto podstaći, poslu¬ 
žila se je — na početku rata u Transvaalu, kad je 
Balfour došao u Windsor, da ju umiri: — »Molim 
vas, budite uvjereni, da u ovoj kući nije nitko zbog 
toga potišten. Ne zanima nas mogućnost kakvog po¬ 
raza; za nas to ne postoji.« Pravo da opominje na 
oprez, očitovala je lordu Salisbury-u u vrijeme ratne 
epizode u Fashodi, da nipošto Francuska ne bi bila 
ponižena: — »Današnje stanje vrlo me uznemiruje, 
pa držim, da bih uskratila svoj pristanak na rat zbog 
tako neznatne i neodržive izlike . .. Moramo nasto¬ 
jati, da Francuska ne bude ponižena.« A nekoliko da¬ 
na kasnije: »Držim važnim, da pomognemo — uko- 

liko dopušta naša čast - Francuzima, da izađu ne¬ 
ozlijeđeni iz ovog strašnog ćor-sokaka.« 

U državi, u kojoj su se gotovo iza svakih iz ora 
morali mijenjati ministri, bila je kraljica jedim ne¬ 
pomični stožer u raznim političkim strujama^ U sjed¬ 
nicama Tajnoga vijeća često se moglo zahvaliti jedi 
no njenom dobrom pamćenju, da se kom P l, ^J“ ° ^ 
čaii koji nisu bili zapisani m u kojem zapisniku, pro 
vedu prema tradicijama. »Sto god je ona radi a, uv- 
lek je Sila na posljedice. Strogo je osuđivala, kad 
bi se koji njezin ministar izvlačio iz nepnjatne s tu- 
aci e žrtvovanjem kojega od svojih podčinjenih « 
Pošto ona nije lavisila - kao kakvo odgovorno mini¬ 
starstvo — o promjenama javnoga mišljenja, nasto 
ala je ona da ministre nagovori, da ne bi pozlijedili 
avno ndšljenje nego da budu unaprijed uvjereni, da 
se to mišljenje može brzo i zlokobno promijeniti. _ 
Ljudi su se pokušali podsmijevati kraljici govoreći, 

osovina^Velike^Britanije i simbol njenog nrijelj.vog 
jedinstva. To se najbolje vidjelo godine 1897 u 
oi je kraljica proslavila svoj dijamantski jubil j. 
šezdesetgodlšnjicu svoga vladanja. Htjela je da jedi- 
. Fntleska proslavi taj dan. Inostrani vladari rado 
bi bili pozvani na tu proslavu. Njemački car pisao 
joj je: »Da li si već stvorila osnovu i da li imaš ika 
kovih želja u pogledu posjeti pngodom 
leia^ Možemo li i djecu povesti?« Grčka nasljednica 
itsfnHa rekla je- »Voljela bih više nego ista na svi- 
^Hdjeti bakiffn jubilej.« Ali Viktorija nije htjela 
ništa ni da čuje o inostranim posjetima, cime se i m 
nistar predsjednik izjavio sporazumnim jer je i on, 
upravo P kao i ona, bio pristaša »splendid isolation-a«. 
U tom pogledu bio je njezin jubilej »izazov Engleske 

drugim narodima; svijet je imao Engleskoj zavidjeti, 
jer je ona sama bila svijet za sebe.« 

Kraljica je sama utvrdila svečani program. Kao 
državne goste pozvala je u London iz kolonija sve mi¬ 
nistre predsjednike; engleska i urođenička momčad 
bila je pozvana iz svih kolonija i dominiona. U po¬ 
vorkama prolazili su ne samo Englezi, Škoti, Irci i sta¬ 
novnici Walesa, nego i konjanička pješadija iz Kafe, 
ljudi iz Australije, Kanade, crnci s Nigera, Kinezi iz 
Hongkonga, Dyaki sa Bornea i zaptije sa Cipra. Ju¬ 
bilarna povorka ličila je na rimsku triumfalnu po¬ 
vorku. 

Ujutro svog spomen-dana zapisala je kraljica u 
svoj dnevnik: »Kako se dobro sjećam dana, prije šez¬ 
deset godina, kad me je draga moja mamica istjerala 
iz kreveta, da primim saopćenje o mom uzlasku na 
prijestolje!« .. . Iza toga su došla Viktorijina djeca i 
unuci da s njom skupa ručaju »breakfast«, te su joj 
donijela ogrlicu od samih dijamanata s kopčom, slo¬ 
ženom od dvije godine »1837—1897«, koje su bile 
spojene krunom. Prilikom te svečane prigode bila je 
»udovica od Windsora« odložila svoje vječito crno 
odijelo od atlasa, zamijenivši ga sivom svilenom odje¬ 
ćom sa širokim »panierima«, koji su bili pokriveni če¬ 
ličnim pletivom. Kapica joj je bila ukrašena cvijećem 
u boji slonove kosti, bijelim aigrettama i crnim čip¬ 
kama. Oko vrata imala je svoju »dražesnu novu ogr¬ 
licu«. Prisustvovala je službi božjoj, za koje je izvo¬ 
đen lijepi Tedeum, što ga je nekada komponirao nje¬ 
zin dragi Albert (pošto je on bio i skladatelj, a ona 
je na jednom putovanju poljubila tipke na klaviaturi, 
na kojoj je on jedanput svirao). Napokon, dne 22. 
srpnja, ušla je u London usred golemoga mnoštva na¬ 
roda. »Nezaboravljen dan! Držim, da još nikome nisu 
odavane slične počasti. . . Gomila ljudstva bila je ne¬ 
opisiva, narodni zanos divan i dirljiv, da se to ne da 
iskazati riječima. Klicanje je bilo takvo, da bi čovjek 

mogao ogluhnuti; na svim se licima mogla citati 
iskrena radost. Bila sam duboko ganuta.« ^ 

Pred katedralom sv. Pavla stajala je čudnovata, 
sasvim nova mašina, koja se kretala. Nekoliko dana 
kasnije mogli su Englezi na jednom razapetom platnu, 
u sredini oblaka od titrica, uživati u neobičnom pri¬ 
zoru: kraljica je sjedila kao živa ličnost u svom ian- 
daueru i mahala suncobranom. »Bilo je to vrlo na¬ 
porno za gledanje, ali je takvo čudo bilo vrijedno 
jedne glavobolje.« 

Za njenog vraćanja u Buckingham Palače bio je 
zanos općinstva toliki, da je Viktorija počela plakati. 
»How kind they are to me«, rekla je . .. »Kako su do¬ 
bri prema meni!« A prije nego sto je napustila pala¬ 
ču, pritisnula je na jedno električno puce i tim pritis¬ 
kom poslala u sve kolonije carstva vijest: »Fm m 
heart I thank my beloved people. May God bless 
them... Od svega srca zahvaljujem svojim diagim 
narodima. Bog ih blagoslovio!« 

Sutradan čitala joj je jedna dvorska dama iz novina 
izvještaj o pređašnjem danu, pa^ ju je kraljica u - 
zama prekinula: »Što sam ja to učinila«, jecala je Vik¬ 
torija »čime sam zaslužila toliku ljubav?« Taj srpanj¬ 
ski dan godine 1897., taj dijamantski spomen-dan, pun 
zanosa i suza radosnica, bio je vrhunac engleske moću 
Takve omamljive prilike nisu bez opasnosti za naro 
i ljude pojedince. Jedan pjesnik, najveći među tada¬ 
njim mladim Englezima, objelodanio je toga dana u 
»Timesu« pjesmu, koja je svojom proročanskom oz¬ 
biljnošću iznenadila. Usred svečanog zanosa napisao 
je Rudyard Kipling ovu biblijsku pjesmu: 

O, Boze Oče, koji si uvijek s nama, 

Ti vođo naš u plamenima boja, 

U Tvoje ruke polažu Ti djeca 
Svu sreću svoju i uzdanja svoja. 

Ti Gospodaru vojske, dođi nam u pomoć, 

Jer bez Tebe će planut sva engleska nemoć. 

Sva buna i sva buka nestaje 
1 svaki vladar mora umrijeti, 

Al Tvoja stara žrtva još je med nama: 

To skromno srce mora živjeti. 

Ti Gospodaru vojske, dođi nam u pomoć, 
Jer bez Tebe će planut sva engleska nemoć. 


4 

RAT U TRANSVAALU 

Ni potpune tri godine iza sjajnih jubilarnih sveča¬ 
nosti činilo se, kao da je Englesku ostavila bojna sre¬ 
ća. Daleko, daleko, na jugu Afrike, postojale su dvije 
male burske republike, koje su se usudile oduprijeti 
najvećem svjetskom carstvu. Tko je zapravo htio taj 
rat? Uzroci tome ratu nalazili su se više od sto godina 
u prošlosti. 

Holanđani su prvi, još u sedamnaestom stoljeću, 
osnovali na Rtu dobre nade jedno evropsko uporište: 
priprostu farmu, s određenjem da brodovima, koji su 
ondje, na putu prama Indiji, uzimali životne namir¬ 
nice, prodaju svježe povrće i živad. Kasnije su im se 
pridružili doseljenici: holandski seljaci i francuski 
Hugenoti. Ovi su, korak po korak, potiskivali urođe¬ 
nike i na njihovim teretnim kolima odlazili sve dalje 
prama sjeveru i — nezadovoljni nedovoljnom zašti¬ 
tom Holandsko-indijskog Društva — kratko vrijeme 
iza toga osnovali jednu nezavisnu republiku. 

U doba napoleonskih ratova, bila je Engleska — 
koja se nametnula kao gospodarica mora i bila nepri¬ 
jateljski raspoložena prama Holandiji, udruženoj sa 
Napoleonom — na brzu ruku anektirala to područje 
i osnovala Kapsku koloniju. Ali holandski seljaci, gru¬ 
bi i neovisni ljudi, koji su bili navikli, da nad svojom 
porodicom i nad svojim crnim robovima neograni- 

čeno vladaju patrijarhalnim načinom, nisu mogli da 
se podnose s britanskim upravnim činovnicima. Iza 
dugog natezanja bili su se najtvrdokorniji među njima 
— pod vodstvom svog seoskog starješine, Kriigera — 
iselili opet dalje prama sjeveru i pošto su prešli dvije 
rijeke, Oranje i Vaal, osnovali dvije nove republike: 
slobodnu državu Oranje i Transvaal. 

Kroz čitavo devetnaesto stoljeće slabo su se te re¬ 
publike podnosile s engleskim susjedima. Disraeli ih je 
na kratko vrijeme bio anektirao, ali su Englezi bili od 
Bura potučeni kod Majuba-Hilla, a Gladstone je bio 
dosta slab, pa je seljačkim republikama dao opet pre- 
đašnju nezavisnost. Uspomena na ovu lako izvojstenu 
pobjedu ostavila je kod Bura osjećaj prezira. Još 
gori odnosi nastali su između njih i Engleza, kad su 
na području obje republike godine 1875. otkrivena 
dijamantska polja, a malo kasnije, god. 1885., i zlatni 
majdani. Paul Kruger, sin staroga Kriigera, predsjed¬ 
nik Transvaala, oštro se sukobio sa Cecilom Rhode- 
som, najistaknutijim pobornikom engleskog imperija¬ 
lizma. Svemogući Rhodes zasnovao je, na svoju ruku, 
osvajanje tih područja i poslao dr. Jamesona sa osam 
stotina dobrovoljaca na četovanje preko granice. Ali 
su Buri zarobili Jamesona i jedva ga pustili uz veliku 
otkupninu. Iza toga je njemački car Wilhelm odaslao 
Kriigeru brzojavnu čestitku i time stekao u Engleskoj 
najveću nepopularnost. 

Kao prvu stvar, koju su mislili da treba učiniti, po- 
kušali su Englezi — da obiđu zapreku zatražiti od 
»staroga Kriigera«, da engleskim tražiocima zlata i 
dijamanata, koje je u Južnu Afriku natjerala nada na 
neizmjerno blago, dade građansko i izbornicko pravo. 
To je Kruger, dakako, s dobrim razlozima odbio; bio 
je progledao protivnikovu osnovu: da urođene Bure 
nadglasaju doseljeni izbornici i da na koncu većinom 
glasova anektiraju sebi obje republike. Engleska se 
vlada pri tome poslužila jednim posrednikom, koji je, 


doduše, bio vrlo sposoban, ali slab diplomat. Bio je 
to Alfred Milner, činovnik velikoga formata, obra¬ 
zovan, ali koji se držao kojekakvih doktrina, pa je 
izgubio strpljenje za sporog tempa beskrajnih pre¬ 
govora i zbog seljačke prepredenosti, kojom su Buri 
operirali. Da je opunomoćenik Velike Britanije bio 
kakav šutljivi i otporni visoki aristokrat, koji bi imao 
interesa za konje i stočarstvo, možda bi se postigao 
s Kriigerom uspjeh u pregovaranju o volovima i ko- 
koškama uz zajedničko pušenje dobre lule duhana. No 
Milner je ostao ukočen i nepopustljiv — i tako je 
planuo rat. 

U Londonu su se, u prvi mah, narodne gomile, koje 
su bile imperijalistički nastrojene, smiješile ovom ne¬ 
jednakom bojevanju. Pjevale su podrugljive pjesme 
o »Ohm Kriigeru«, u kojima se proricalo, da će engles¬ 
ki vojnici na Božić ručati za njegovim stolom u Pre- 
toriji, upravo onako, kako su u godini 1870. francu¬ 
ske gomile u Parizu klicale: »U Berlin! U Berlin!« 

Ohm Kriigeru stari, ne čekaj, već spremaj 
Dobar ručak našim ratnicima vrlim. 

Zastavice oni nose ti u torbi, 

Božični da pudding okite ti njime. 

I doista, nekoliko pukovnija »vrlih ratnika« ručalo 
je na Božić kod Kriigera, ali — kao zarobljenici. 

Kroz cijelu godinu 1900. dolazile su neprestano 
rđave vijesti s ratišta u Južnoj Africi, i nitko nije od 
toga više patio nego stara kraljica. Ta žena, s osam¬ 
deset godina na leđima, bila je neumorna; pisala je 
pisma generalima i vojnicima, prisustvovala odlasku 
mnogih bataljuna, pohađala ranjenike po bolnicama, 
plela vunene čarape za momčad, izmamila od lorda 
Wolseley-a obećanje, da će se pobrinuti zo dobar 
smještaj konja na brodovima, prosvjedovala proti bi¬ 
rokratskoj polaganosti »War Office-a« i bombardi- 

rala svoje ministre brzojavkama. Na njoj nije bilo 
nikakove krivice zbog nastupa rata, a ipak su-je nje 
mačke i francuske novine napadale na najbezobzirnij 
i najnepravedniji način. Radi neprijateljstva francu¬ 
ske nacionalne štampe morala se odreci svakog;o 
njev svog boravka na francuskoj Rivien. Putovanje 
u^Francusku naknadila je jednim izletom u Irsku po- 
što se držalo pogodnim pojačati kraljevsku vj 
faca vSforiia je bila u Irskoj dobro primljena, ali 
je preterećenost njenih fizičkih snaga bila odv.se ve- 
lika. Brige i neprijatnost! iznuravale su je. Rad se je 
18. prosinca 1900. iskrcala sa svoje male jahte »A1 
berte« bili su stanovnici Osborna zaprepascem, ko- 
Uko se' od prošle godine promijenila To.više:m,e Ma 
mala debeljkasta i gotovo lijepa starica, koja se na 
dan svoga jubileja vozila kroz London s bijelom kapi¬ 
com i nojevim perjem na glavi; toga dana pristala je 
uz obalu ostrva Wight žena, koja je umnala. 


5. 

KRALJIČINA SMRT. - KRUNISANJE 
EDUARDA VII. 

Ali ie život kraljičin bio tako pravilan, tok njenih 
dana isti kao i priji, da je njena okolina neko vri- 
jeme vjerovala, da se nije ništa promijemlo Ali je 
J ona u svom dnevniku tugovala. Dne 1. siječnja 190L 
zanisala ie u nj: »I opet jedna nova godina a ja^e 
osjećam tako slaba i tako bolna, da ovu godinu ža¬ 
losno počinjem.« Noću nije više mogla spavati, pa bi 

tek pred zoru zadrijemala, prevladana umorom sto 

ju je — kako je zapisala — »ljutilo«. Jake oluje bjes- 
nile su nad ostrvom. Dne 10. siječnja primila: je lorda 
Robertsa, jedinog svog generala pored lorda Kitche 
nera, koji je u Južnoj Africi imao uspjeha. Veliko 

mnoštvo svjetine pratilo ga je sve do dvorca poklici¬ 
ma: »Good old Bob!« U magli razabirale su se samo 
blijede konture male muške spodobe u generalskoj ga- 
la-uniformi i sa dvorogom kapom, okićenom bijelim 
perima. Kraljica ga je odlikovala čašću »grofa od pod¬ 
vezice«. On joj je govorio o teškoćama, koje vojska 
ima da podnosi i o palim junacima, koje je kraljica 
poznavala: o jednom kraljičinom unuku, »Christlu«, 
koji je umro u Transvaalu. Rekao joj je: »Nemamo 
se bojati za konačnu pobjedu, ako neprijateljima ja¬ 
sno ne nagovijestimo, da smo odlučili voditi rat do 
sretnog svršetka, makar još jedanput toliko trajao i 
toliko žrtava stajao.« A isto tako govorila je uvijek i 
kraljica svojim ministrima. 

Dne 13. siječnja otvorila je ona, kao obično, svoj 
dnevnik. Posljednje riječi, koje je zapisala, bile su: 
»Potpisivala spise i Lenkici kazivala u pero.« Sutra¬ 
dan primila je još jedanput lorda Robertsa i nikada 
nikoga više. Nije imala nikakovu drugu bolest osim 
starosti i premorenosti, koju je te žalosne godine pre- 
patila. Bila je na smrt umorna, pa je samo zaspala. 
Princ od Walesa bio je hitno dozvan. Njegov brat, 
vojvoda od Connaughta, nalazio se u Njemačkoj. Kad 
je ovaj primio brzojavku s viješću, da kraljica umire, 
odnio ju je caru 'Wilhelmu. Ovaj dozove svoga kan¬ 
celara, kneza Biilowa i saopći mu u velikom uzbu¬ 
đenju, da mu je baka teško oboljela, pa da želi poći 
k njoj. »Ja sam ga upozorio«, piše Biilow, »da bi bilo 
dobro počekati da se vidi, kako će se bolest razvijati, 
ali je car nestrpljivo odgovorio, da se radi o životu 
njegove iskreno ljubljene bake, pa ju on svakako 
mora još jedanput vidjeti, a svi drugi obziri za njega 
ne postoje.« Vojvoda od Connaughta rekao je Biilo- 
wu, da su putne osnove careve bez sumnje dobro mi¬ 
šljene, ali bi mogle donijeti izvjesne neprilike. Od¬ 
nosi između Engleske i Njemačke, reče, nipošto nisu 
najbolji, otkako je Jameson navalio na Transvaal i 

car Wilhelm odaslao onu čestitku Krugeru. Pred 
smrtnom posteljom kraljičinom mogla k nazočnost 
Wilhelmova izazvati neprijatne prizore. Krat ev 
porodica ne će pravo znati, kako bi se držala prama 
njemu. Ali dok je vojvoda jos govorio s Bulowom, 
povratio se car i rekao, da je vec sve spremno za pu¬ 
tovanje Nato se vojvoda oprosti stisnuvsi Bulowu 
IX sa značajnim Sažimanjem ramena. Engleskom 
poklisaru Lascellesu pisao je car: »Najavio sam prin¬ 
cu od Walesa svoj dolazak i zamolio ga, da ne uzima 
nikakova obzira prama meni kao 
kao unuk. Držim, da žene, koje su stajale ne samo 
između moje jadne bake i ostaloga svijeta, nego 
IX se bojim - između nje i mene, ne će prigodom 
moga dolaska, udešavati nikakove scene. No mem je 
to svejedno; izvršavam samo svoju dužnost sto cm 
Um radije, što se radi o jednoj neopisivo dobroj baki, 
Svoj nema nigdje para Dolazim s ujakom Arthu- 
rom . . . Žalostan sam, vrlo žalostan.« 

Dne 22 siječnja gledali su novinari, koji su u ve- 
likom bmjuTpsijldfll Oporne, kako se n emačkj car 
šeće po parku s princom od Walesa. Znalo se, da se 
ujak ^ nećak ne vole mnogo, ali je raspoloženje pr 
smrtnom posteljom podesno za izmirivanja. lu e car 
Wilhelm prvi put u životu bio u Engleskoi popularan. 
Pisao je tvojoj ženi u Berlin: »Kad su ljudi u Lon¬ 
donu navečer saznali, da sam ja došao bolesnoj baki, 
plakali su od radosti.« Sentimentalni »Daily Mail« do¬ 
nio je članak pod zvučnim natpisom: »Jedan prijatelj 
rteška vremena«. Svom kancelaru odasiljao je cai 
brzojavke, koje su izgledale da su diktirane u dobrom 
raspoloženju i u kojima su veselo opisivani silni bro¬ 
dovi, koji jedre oko Engleske. 

Osborne je u cara razbuđivao uspomene ^ djetinj¬ 
stva Tamo se on igrao sa starim željeznim kanonima 

u maloj tvrđavici, koju je za djecu izgradio princ 

Albert. Tamo se učio plivati na dražesnoj kraljičinoj 



Kralj Eduard VIT. kao princ od ^Valesa 

jahti Alberti. Njegova baka bila je u^<* 

b^diiete kojf se moglo maziti. Ona ga je nazivala 

bio dijete, Koje se uiufe u . muzu 

Bolničarke oko smrtne postelje ta^“.'“ppboko "po- 
gle dosta nahvaliti o njego™ svoga vijlka 

Štovanje, kojim je kraljica za c 1 g Ijjj da 

STje rt Sf-a- - 

£d “T’UjUrsami približiti•^e^refjavLtu. 

SIKEr^r^^ 

ske dame žalosne, m ^““^čeMn^'posjjednji 

kraljičin uzdah! Pod večer pristupio je poglavica re- 

d lila rešetki i rekao: »Gentlemem, moram vam na 
darstva rešetki Ni eno Veličanstvo izdahnulo 

svoju zalos jav i, da je JNjeno buka , a od - 

koturanju kotača, po žuborenju glasova i po zveke- 
tanju zvona mogli su svi oni, koji su je voljeli, raza¬ 
brati, da je kraljica umrla. 

U Londonu je zavladalo silno uzbuđenje. Već su¬ 
tradan nosila je čitava zemlja crninu. Na ulicama su 
se viđali sami crni ljudi. Tko je bio odviše siromašan 
da kupi crno odijelo, nosio je crni povez na rukavu. 
Pod večer se više ni u jednoj londonskoj trgovini nije 
mogao naći ni komadić crne tkanine. A kad je kralj 
Eduard odlučio, da se za pogrebnu svečanost upo¬ 
trebi purpurnocrvena boja, nestade sva crvena tkanina 
sa trgovačkih tezga. Kod Lloyda su isplaćene oklade, 
koje su bile stavljane na smrt kraljičinu, knjižari su 
dali štampati nove molitvenike, pošto se tekst starih 
knjiga nije više slagao s faktičnim stanjem. Po svim 
žicama letjeli su telegrami. U Parizu je bila, u znak 
žalosti, prekinuta sjednica parlamenta. U Birmi su 
se urođenici u bijelim odijelima — u Indiji je naime 
bjelina znak žalosti — bacali na zemlju pred kralji¬ 
činim kipom. U Kalkuti su dućani ostali zatvoreni, a 
bogataši su dijelili siromasima rižu, sočivo i kolače 
kao u porodičnoj žalosti. 

U Osbornu je kraljica počivala na svom krevetu. 
Kako je sve do smrti izvršavala svoje dužnosti, bila 
je ostavila najtočnije odredbe za posmrtne ceremo¬ 
nije, koje su se imale održati. Prema tim odredbama 
imali su joj lice pokriti koprenom, koju je nosila na 
dan svoga vjenčanja. Kralj Eduard i njemački car 
podigli su je skupa s kreveta i položili u lijes. Li j es 
je onda postavljen na paradni krevet u blagovaonici 
u Osbornu, koja je bila obraćena u sjajno rasvijetlje¬ 
nu kapelu. Mrtvačku stražu održala je najprije jedna 
pukovnija brigade Rifle, a kasnije jedna gardijska 
satnija. Bilo je neobično gledati duge vojničke redove 
u primitivnoj ladanjskoj kući. Četiri golema grena¬ 
dira u purpurnoj uniformi stajala su uz uglove lijesa, 
nepomični kao statue, s glavom naslonjenom na spu- 

Veličanstva i brojnom uglednom gospodom: Lordu- 
Mayoru, gradskim vijećnicima i građanima london¬ 
skim — visoko rođenoga princa Alberta Eduarda za 
svog jedinog, zakonitog i pravog vladara. Lord 
Eduard VII. sada je naš kralj po milosti božjoj. Bog 
neka čuva kralja!« 

Ovaj poklik ponovljen je u tisućama glasova. I opet 
zaoriše trubačke fanfare. Iza toga pođoše heroldi sa 
svojom pratnjom prama City-u. Pred historijski zna¬ 
menitim Temple Barom moralo se stati. Tamo ih je 
dočekao Lord-Mayor u svojoj državnoj kočiji, gradski 
vijećnici i šerifi. Tri trubačka zvuka zaoriše. Maršal 
londonskog City-a potjera svoga konja sve do ograde 
i zagrmi iza svega glasa na herolde: »Tko je?« Iz 
pratnje dopre glas: »Veliki meštar reda podvezice 
traži ulaz u City, da izvikne Njegovo Veličanstvo 
Eduarda VII. za kralja.« Vrata se otvore, a povorka 
ujaši pod zvucima fanfare. Zaključak Tajnoga vijeća 
bude uručen Lordu-Mayoru, koji odgovori ovo: »Po¬ 
znat mi je sadržaj ovoga dokumenta, jučer su me o 
tom izvijestili, da će se svečano ustoličenje kraljevo 
danas izvršiti, pa sam došao da izvršim svoju dužnost 
prema starim običajima londonskog City-a!« U svoje 
ime objavi on sada ustoličenje kraljevo i svjetina još 
jedanput ponovi: »Bog neka čuva kralja!« 

Kralj je dotle stigao iz Osborna i prvi put prisu¬ 
stvuje sjednici Tajnoga vijeća. Gospoda su sva izgu¬ 
bila glave. Lord Salisbury tumarao kao bez duše tamo- 
amo. Lord-Mayor zatražio je na osnovi starog privi¬ 
legija da bude primljen u dvoranu, ali ga sekretar 
Tajnog vijeća uz oštre prigovore izbaci napolje. Voj¬ 
voda od Norfolka ustvrdi, da jedini on ima da odre¬ 
đuje pogrebnu kraljičinu svečanost. To je opet lord- 
komornik odlučno pobijao. 

Kralj je iznenadio sav svijet, pošto je spremljeni 
tekst svoga govora odgurnuo na stranu i bez ikakovih 
bilježaka napamet održao govor. Nitko nije ni po- 

mislio da zapisuje taj govor, a kad su novinari zatra¬ 
žili tekst, morali su se uteći neobičnom pamćenju lor¬ 
da Rosebery-a. Poslije sjednice odvezao se kralj opet 
u Osborne, da prisustvuje kao najstariji sin pogrebu 
svoje majke. 

Između dvostrukoga špalira od oklopljemh ratnih 
brodova i krstaša plovila je mala jahta »Alberta«, koja 
je na palubi vozila kraljičino mrtvo tijelo. Vrijeme je 
bilo prekrasno, a januarsko nebo plavo i bez oblaka. 
Na jahti su svirale pomorske glazbe Chopinov po¬ 
grebni marš. Sa svih ratnih brodova grmjeli su to¬ 
povi. »Vladavina pokojne, kraljice bila je puna veli¬ 
čine«, rekao je Balfour u Donjoj kuci, »a smrt joj je 
bila, kako ja mislim, lijepa!« Njezin pogreb doista 
bio je nešto najljepše, što se dade zamisliti. Nije bilo 
nikakovog potištenog raspoloženja. Morska pucina 
bila je na devet milja pokrivena brodovima. Mornari 
u zagasito-plavoj i bijeloj uniformi, s glavama obo- 
renim na spuštene puške; crveni mlaz plamena, jedan 
za drugim, iz topovskih grla, dok se u stankama, izme¬ 
đu dvije topovske salve, razabirali odlomci uzvišene 
posmrtne glazbe. Na čelu pogrebne flote »Alberta« 
s kraljevskom zastavom na polovici stijega, a iza nje 
»Viktorija i Albert«, koji je opet istu zastavu izvje¬ 
sio na najvišem svom jarbolu. Kralj je naime, kad je 
uzlazio na brod, opazio kraljevsku zastavu smotanu 
na strani i odmah zapitao komandanta, sta to ima zna¬ 
čiti. »Kraljica je umrla, Sire«, bio je odgovor casni- 
kov. »Ali kralj živi«, upao mu je Eduard u riječ i 
naložio, da se zastava izvjesi. Sunce je upravo zala¬ 
zilo, a posljednje njegove zrake odsijevale su se u ta- 
lasima: pučina se činila kao kakav zlatni sag. Jasno 
se moglo razaznavati, što se na brodovima događa, 
ali su svi pogledi biti upravljeni samo na dva mjesta: 
na lijes, prekriven purpurnim pokrovom na palubi 
»Alberte« i na kralja Eduarda i cara Wilhelma na 
palubi »Viktorije i Alberta«. 

Onoga jutra bilo je u Londonu hladno i sivo; pirio 
je oštar vjetar. Čekalo je golemo mnoštvo ljudi. Dok 
se je žalbena povorka kretala ulicama, vladala je me¬ 
đu gledaocima tako premoćna šutnja, da su ljudi bili 
ispunjeni osjećajem, kao da su sami postali neka ba¬ 
joslovna bića. Zar se moglo zamisliti, da je onaj krat¬ 
ki drveni kovčeg krio u sebi uzvišenu ličnost, koja je 
kroz tolike decenije bila simbol Imperija? Iza lijesa 
jahao je kralj, koji je bio vrlo blijed, između njemač¬ 
koga cara i vojvode od Connaughta. Iza njih su do¬ 
lazili portugalski i grčki kralj, pa čitava četa raznih 
prinčeva. Dokle god su sudionici pogrebne svečanosti 
prolazili, čulo se samo jedanput neko mumljanje, go¬ 
tovo uzdisanje, koje u isti mah izlazi iz mnogih ljud¬ 
skih skupina, koje su se bile uzverale na drveće i za¬ 
posjele sve krovove i sve balkone. Bilo je to u onom 
času, kad je svjetina ugledala lorda Robertsa. 

Pogrebna služba božja imala se održati u kapeli sv. 
George-a. Na windskorskoj željezničkoj stanici počeli 
su se konji bacati stražnjim nogama, pošto su bili uz¬ 
buđeni dugim čekanjem na hladnom vjetru i prestra¬ 
šeni vojnim glazbama, koje su se sa svih strana javlja¬ 
le, tako da bi lako lijes mogao biti bačen s kola i sav 
se razbiti. Na nalog carev poletješe mornari, koji su 
održavali počasnu stražu, ispregoše konje i sami po- 
vukoše lafetu do određenoga mjesta. Zbog te upa¬ 
dice, koja je i kralja Eduarda ogorčila, potukoše se 
istu večer vojnici i mornari na londonskim ulicama. 
Na cijelom putu, kojim je povorka imala proći, činili 
su počasni špalir đaci Eatonske škole, koja je bila u 
susjedstvu Windsora i tako reći pod njegovom zašti¬ 
tom. Dok je njemački car prolazio ispred njih, razgo¬ 
varao se s nekadašnjim đakom te škole, vojvodom Ko- 
burškim. Đaci, koji nisu bili vojnički obrazovani, nisu 
11 a komandu »Dolje puške!« u isti trenutak izvršili za¬ 
povijed, pa su se puške spuštale jedna za drugom kao 
krila kakvog vjetrenog mlina. Car je nekoliko trenuta- 

ka s negodovanjem gledao đake i učinio nehotični po¬ 
kret svojom sakatom rukom. Mladi ljudi, sa puščanom 
cijevi na nožnom palcu, a s glavom oborenom na gru¬ 
di, zirkali su na sve strane, da i oni nešto vide od po¬ 
grebne povorke, i kradomice turali u usta čokoladu, 
kad nije na njih gledao komandant.. . Stari vojvoda 
od Cambridge-a promumljao je svome susjedu, sta¬ 
rom vojvodi od Graftona: »Da, da.. . sada dolazim 
ja na red!« našto mu je Grafton odgovorio: »Pa mi 
smo istih godina«, što je Cambridge-a očito obrado¬ 
valo: »Onda ćemo poći skupa«, rekao je vedro raspo¬ 
ložen. 

Niz stepenice grobljanske kapele nosili su lijes gar¬ 
dijski grenadiri. Lijes je bio kratak, ali tako težak, da 
su ga grenadiri jedva nosili; gotovo bi im izmakao iz 
ruku, da im nisu heroldi priskočili u pomoć. Došlo bi 
tako i do druge upadice. 

"VVestminsterski dekan održao je pogrebnu službu 
božju. Otpjevala se himna: 

»Sleep thy last sleep 
Free from care and sorrow, 

Rest zahere some weep 
Tili the eternat morronu . . .« 

(Snivaj svoj posljednji san, oslobođena od briga i ja¬ 
da. Počivaj, dok drugi još jadaju, do posljednje zore.) 

Nato stupi veliki meštar Reda podvezice na stepe¬ 
nice kapele i objavi još posljednji put uzlaz na prije¬ 
stolje Eduarda, »visokorođenoga, vrlo moćnoga, vrlo 
odličnoga monarha, našega vladara lorda Eduarda, 
odsada milošću božjom, kralja udruženih kraljevstava 
Velike Britanije i Irske, branitelja vjere, cara Indije 
i najvišega meštra Reda podvezice . . . Bog neka čuva 
kralja!« Tko je toga dana čuo jasan glas meštrov, ni¬ 
je mogao nikada zaboraviti prodirni ton toga pokli¬ 


ka »God save the King!« Bio je spušten zastor nad 
jednom svjetskom epohom. 

Svi pogrebi svršavaju svečanim ručkom. I u halli 
sv. George-a bio je priređen izvrstan objed. Vijećalo 
se, kakav bi se ukras imao staviti na kraljičin grob, ali 
se konstatiralo, da se je Viktorija bila pobrinula i za 
slučaj svoje smrti. Poslije pogreba princa Alberta, 
dala je ona sazidati i grob za sebe; kipar ju je morao 
modelirati kao žensku spodobu, ispruženu na tlu. I 
tako je to vajarsko djelo, prikazujući još mladu ženu, 
položeno na grob stare kraljice. Ona je i natpis oda¬ 
brala: 

Valedesideratissime; hic demum 
conquiescam tecum; tecum in 
Christo resurgam 

Njemački car ostao je još nekoliko dana u Engles¬ 
koj. Nekoliko puta se je sastajao s lordom Landsdow- 
nom, državnim podsekretarom u Ministarstvu vanj¬ 
skih poslova; korektni i suzdržijivi Englez zapisao je 
nekoliko impulzivnih i nekonvencionalnih izjava car¬ 
skoga gosta: »Ruski car nije ni za što drugo stvoren, 
nego da živi na selu i sadi repu .. . Jedina mogućnost, 
da se s njim dođe do kakvog rezultata, jest, da po¬ 
sljednji put s njim govoriš . .. Rusija je razočarala 
Francusku i ne može doći do iskrene simpatije između 
te dvije zemlje. .. Ruski veliki knezovi vole Pariz 
samo kad im na svakom koljenu sjedi po jedna ko¬ 
kota .. . Ujedinjene američke države mrze Njemač¬ 
ku, pa će se na koncu udružiti s Rusijom . . .« Kad se 
car povratio kući, pripovijedao je svojim ministrima, 
da je na lorda Lanđsđowna učinio »vidljiv utisak«. 

U Londonu je opet život počeo teći svojim običnim 
tokom. Društvo prijatelja ptica održalo je sjednicu, u 
kojoj se prosvjedovalo proti tome, što se za nakit na 
kapama južnoafričkoga redarstva upotrebljava perje 

kreštelice te je isposlovalo od generala Baden-Po- 
wella obećanje, da će se odsad za tu svrhu uzimati 
kokošje perje. Astronomi su otkrili pokraj Algola 
jednu novu zvijezdu, kojoj je svjetlost bila jaka kao 
u Siriusa, ali ipak bez njegovog čelično-plavog sjaja. 
»Cassell’s Magazine« počeo je izdavati jedan novi ro¬ 
man pod naslovom »Kim«, koji je od mnogih čitalaca 
proglašen izvrsnim. Sve su to bili sasvim obični doga¬ 
đaji, koji se nipošto nisu razlikovali od pređašnjih. 
Zar se uopće što u Engleskoj promijenilo? U godini 
1895. neki je mladi časnik, po imenu Winston Chur- 
chill, pod ručkom zapitao jednog starog državnika, 
Sir Williama Harcourta: »Što će se sada dogoditi?« 
našto mu je Sir William odgovorio: »Iskustvo dugog 
mog života poučilo me je, da se nikad ništa ne do¬ 
gađa.« 

I doista, za šezdeset godina nije se u Engleskoj 
mnogo promijenilo. Viktorija je ondje vladala, spise 
potpisivala, Alberta ljubila i postala stara. Melbour- 
ne, Peel, Disraeli, Gladstone, Rosebery i Salisbury bo¬ 
rili su se među sobom i postajali jedan za drugim mi¬ 
nistri predsjednici. Vodili su ratove, koji nisu imali 
velika značenja i obično su se dobro svršavali. Engles¬ 
ka je samo postala bogatija. Pučanstvo joj se podvo¬ 
stručilo. I odjedanput, za nekoliko mjeseci, postalo je 
sve drugačije. U siječnju god. 1901. umrla je kraljica, 
nov krmilar prihvatio je krmu, a seljaci u Južnoj 
Africi prkosili su Engleskoj. Svaka engleska porodica 
dobivala je vojnička pisma: »Nema nikakova znaka, 
da bi došlo do mira... upravo protivno!« I sada se 
čitava zemlja pitala u čudu i brizi, sto je nekada i 
mladi Winston Churchill pitao: »Što će se sada do¬ 
goditi?« 


II 

PRINC OD WALESA 

1. 

DJETINJSTVO 

»Odlučio sam se za ime Eduard, koje je nosilo šest 
mojih predaka; ovaj izbor nipošto nema da znači neko 
omalovažavanje imena Albert, koje imam od svog 
nezaboravljenog, velikog i razboritog oca. Njega su 
(kako mislim: s pravom) nazivali imenom »Dobroćud¬ 
ni Albert«, pa je zato moja želja, da on ne bude zbog 
sličnosti imena zamijenjen ikim drugim.« 

Tako se počinjao prvi govor kralja Eduarda u Taj¬ 
nom vijeću. I premda su te riječi izgledale, da su po¬ 
tekle iz čiste sinovske ljubavi, kraljica Viktorija bi 
planula od bijesa. Kad je ona dne 9. studenoga 1841. 
ovo dijete rodila, dala mu je ime Albert-Eduard, ali 
joj se prvo ime činilo jedino važno: »Osobito mi je 
drago, da dijete nosi to milo ime«, pisala je ona kra¬ 
lju Leopoldu Belgijskom . . . »samo da Bog dade, da 
sin bude sličan svom dragom ocu! Možeš i sam mi¬ 
sliti, kako usrdno ja, a nadam se, i čitava zemlja, mole 
Boga, da on bude slika i prilika svoga oca po duhu i 
po tijelu.« 

Da li je ovakva molitva doista bila općenita? Mla¬ 
da engleska kraljica udala se za Alberta Sachsen-Ko- 
burškog, koji je za nju bio potpuno savršenstvo »po 
ljepoti, po razboritosti, po svemu i svačemu.« Ali En~ 

glezi ne vole savršenstvo, nego nepokolebljivo i ne¬ 
popravljivo više poštuju prirodnost. Albert im nikada 
nije bio simpatičan. Zamjeravali su mu, što je bio 
stranac, rđav jahač i marljiv radnik; zamjeravali su 
mu, što je ne samo propovijedao krepost, nego što je 
kreposno i živio, strogo moralno i netrpeljivo mislio, 
u jednu riječ: što je imao mentalitet njemačkog pro¬ 
fesora, namjesto engleskog aristokrata. U vrijeme nje¬ 
gove ženidbe bili su svi prama njemu izrazito nepri¬ 
jateljski raspoloženi. Sumnjali su u legalnost njegova 
rođenja, iskrenost njegova protestantizma i čistoću 
njegova karaktera. Uskraćivali su mu prednost pred 
kraljevskom porodicom, a nadbiskup od Canterbury-a 
»požalio je« (s pobožnim izvraćanjem očiju), što ne 
nalazi u povijesti primjera, koji bi mu dopustio, da se 
u crkvama moli za Alberta. 

Samo polagano, korak po korak, bio je princ Albert 
svoju volju svugdje provodio s besprimjernom žila¬ 
vošću. Od površne, neznatne mlade djevojke, koju 
mu je ujak Leopold pronašao, stvorio vrijednu vla¬ 
darku, koja je bila svijesna o svojoj moći. Bucking- 
ham Palače, Osborne, Balmoral, pa i sam Windsor 
postali su »sasvim njemački i čistosrdačni«. On je is¬ 
poslovao, da se u Englesku uvedu božična »domovin¬ 
ska« drvca, a on je izmislio i svjetske izložbe. On je 
prisilio Englesku, da prizna umjetnicima i naučenja- 
cima pristup na kraljevski dvor. On je zadobio sim¬ 
patije srednjih stališa time, što aristokraciju nije pre¬ 
više odlikovao. Pošto je na taj način bilo sve prove¬ 
deno, čime je Engleska mogla postati moralno čista 
i puna plemenitih osjećaja, kako je odgovaralo idealu 
Koburške kuće, smatrao je Albert za svoju svetu duž¬ 
nost, da svom životnom djelu dade trajnost time, što 
je Engleskoj za kralja obrazovao sina, koji je — kao 
i on sam — odgojen u razboritoj strogosti. Običavao 
je govoriti: »O pravilnom odgoju kraljevića ovisi sre¬ 
ća svijeta.« Prema tome bi dijete, nad čiju se koli¬ 


jevku on skupa s Viktorijom, pun ganuća, nadnosio, 
jednom bez sumnje imalo donijeti sreću. 

Albertov nekadašnji učitelj, barun Stockmar, bio je 
zamoljen za savjete, onaj Stockmar, koji je — po 
zvanju liječnik — osjećao u sebi poziv za odgojitelja 
kraljevskih sinova, koji je i sam bio prijatelj kralje¬ 
va i koji je kraljeve stvarao; onaj Stockmar, koji je 
u isti mah svugdje propovijedao značenje kuće Ko- 
burg i potrebu njemačkog jedinstva; koji doduše nije 
bio Mazarin jednoga kraljestva, ali ipak Mazarin 
jedne kraljevske porodice. 

Stari skeptik Melbourne pisao je kraljici: »Nemoj¬ 
te pripisivati preveliku važnost odgoju. Odgoj, do¬ 
duše, može imati izvjestan uticaj, ali nipošto toliki, 
koliki se misli. On može gdjekada značaj dovesti na 
izvjesne staze, ali ga vrlo rijetko može promijeniti.« 
Ali Stockmar, koji je mogao u zapiscima o svojim 
eksperimentima zapisati jednog Alberta Dobroćudnog, 
vanredan primjerak svog duševnog izgrađivanja, nije 
ni na čas posumnjao, da će moći i jednog drugog Al¬ 
berta izgraditi. Ovdje se radilo samo o podesnom pro¬ 
gramu, o pravoj odgojnoj osnovi, o strogosti, koja se 
imala primijeniti, jednom riječi: o razboritom pred¬ 
viđanju. Samo jedno: nije li trajanje djetinjstva od¬ 
više kratko, da se uobliči jedan kralj po svim pravi¬ 
lima umjetnosti? Tu je morao biti svaki minut ispu¬ 
njen, svaki i najmanji događaj iskorišćen za moralnu 
propovijed, izbjegavano društvo vršnjaka i dijete do¬ 
vođeno u doticaj sa samim »dobrodušnim, razboritim 
i obrazovanim« osobama. U jednoj tako aseptičnoj 
atmosferi zacijelo nije mogao prodrijeti u djetetovu 
dušu nikakav nemoralni bakcil. 

Ah, da je Stockmar samo malo bolje promotrio 
svoga Telemaka i prepoznao na njemu malo izbočene 
plave oči Hanoverske kuće, razabrao bi na dnu tih 
očiju svjetlucanje čežnje za uživanjem, koja je vla¬ 
dala u srcu mlade Viktorije, a koja je bila pročišćena 

njenom velikom ljubavlju prama mužu Albertu, 
možda bi pri pokusima da se uobliči karakter Eduar- 
dov, bila obrađena veća pažnja na zelje i stiasti jed¬ 
noga djeteta. Ali su prvi učitelji mladoga princa uza¬ 
lud upozoravali njegovog oca i Stockmara na nesklo¬ 
nost svoga učenika za udžbenike, na njegovu stiast za 
igranjem i na mogućnost, da bi mu se razgovorima i 
putovanjima moglo ucijepiti u dušu vise dobra nego 
suhim poukama, koje su mu dosađivale. Umne pouke, 
pune nerazboritosti, padale su kao kiša na glave jad¬ 
nih učitelja. Prirodne sklonosti morale su se prigušiti, 
ako se nisu podnosile s izgrađivanjem idealnoga tipa. 
Evropa je trebala jednog sasvim pravilno konstruira¬ 
nog kralja. 

Albert je morao sa žalošću brzo utvrditi, da napre¬ 
dovanje njegovog sina odmiče vrlo sporo u porede- 
nju s njegovom starijom kćerkom, »Princesom Royal«. 
Ta Vicky »nalikovala je u svakom pogledu svom dra¬ 
gom ocu.« U svojoj trećoj godini govorila je vec 
engleski i francuski. U šestoj godini, dok je jahala 
na svom pony-u preko jedne iivade sa svojom guver¬ 
nantom, rekla joj je francuski: »Kako se divna slika 
razastire pred mojim nogama!« U desetoj godim po¬ 
stala je već družicom svoga oca, koji je uživao sto 
može s njom govoriti o politici, umjetnosti i znanosti. 
Cak ju je i Stockmar smatrao darovitom, gotovo geni¬ 
jalnom. Ali su zato zadaće Eduardove dovodile 
oca do očajanja zbog gramatičke nepravilnosti i 
nezgrapne kratkoće. Dijete kao da se nije osjećalo 
sretnim. Bilo je puno ljubavi i poštovanja prama ro¬ 
diteljima, prolijevalo je »potoke od suza«, koliko god 
puta je čitalo njihova pisma, puna pouke, ali je osje¬ 
ćalo više straha pred ocem, negoli razumijevanja za 
njega. Najljepša uspomena mladog Eduarda bilo je 

putovanje u Francusku. 

Godine 1855. posjetio je engleski kraljevski par Na- 
poleona III. Njihov sin, koji ih je pratio, vrlo se 

svidio Francuzima. Narod je uživao u njegovom škot¬ 
skom odijelu i u živahnom i radoznalom djetinjskom 
licu. Caru Napoleonu rekao je mladi Eduard: »Vaša 
je zemlja krasna, pa bih volio da sam vaš sin.« 

O odlasku engleske kraljevske porodice iz Pariza 
zapisala je u svoj dnevnik jedna Francuskinja, gro¬ 
fica d’Armaille, koja je vidjela cara i kraljicu, kad 
su se uvezli sa svojom pratnjom u »Gare de Strass- 
bourg«, ovo: »Car Napoleon vodio je ispod ruke 
kraljicu Viktoriju, koja, onako malena i okrugla kao 
kugla i jednostavno obučena, nikako nije ostavljala 
utisak jednog Veličanstva. Princ Albert držao se 
skromno po strani; za svoju dob imao je vrlo malo 
kose i izgledao je vrlo umoran. Ali se zato njegov mla¬ 
di sin ogledavao na sve strane, kao da nije htio pro¬ 
pustiti ni jedan čas od svoga boravka u Parizu.« Pri¬ 
čalo se, da je on zamolio caricu Eugeniju, da ga za¬ 
drži uz sebe još nekoliko dana. Ona mu je odgovorila, 
da bi se kraljica Viktorija zacijelo nerado odvojila 
od svoga sina. »Ne vjerujte«, odgovorio joj je on, 
»nas djece ima osmoro kod kuće, pa se vrlo lako može 
obastati bez jednoga.« 

Ali se trebalo vratiti školskim udžbenicima, učite¬ 
ljima, odgojnim osnovama Stockmarovim i očevim 
opomenama, koje su mu davane na malim papirićima. 
Na svoj sedamnaesti rođendan dobio je pored pukov- 
ničkog čina i reda podvezice, pismo potpisano od kra¬ 
ljice i oca »o novom odsjeku života, u koji je sada 
ušao ...« »Jer treba da se u tom odsjeku riješi naj¬ 
veći problem tvoga života: kako bi mogao postati do¬ 
bar čovjek i potpun gentleman.« U isto doba bio je 
svakom oficiru, koji je bio dodijeljen njegovoj osobi, 
uručen povjerljiv memorandum: »Princu od Walesa«, 
stajalo je zapisano, »stavlja se u zadatak, ne samo 
da postane gentleman, nego da ga njegov čin i polo¬ 
žaj određuju za prvog gentlemana britanskog car¬ 
stva ... A osobine, kojima se jedan gentleman odli- 

kuje između ostaloga svijeta, jesu: 1. Njegov spo- 
ljašnji izgled, njegovo držanje i odijelo. 2. Odnos 
prema drugim osobama i kako s njima postupa. 3. 
Njegovo nastojanje da dostojnim načinom sudjeluje 
u razgovorima i u svakom drugom zaposlenju svoje 
okoline.« 

Svaka od tih tema bila je opsežno razvijena. U me¬ 
morandumu je, između ostaloga, bila zapisana pouka. 
»Gentleman se ne vrpolji na foteljima, ne tura ruke 
u džepove od hlača i kloni se u izboru svojih odijela 
ne samo pretjeranosti jednog dandy-a, negoli nehaj- 
nosti jednoga lugara.« Princ ima na izraze poštovanja, 
koji se iskazuju prama njemu, odgovarati ne samo 
s najvećom savjesnošću, nego i s izvjesnom srdač- 
nošću. Nemilostiv pozdrav sličniji je uvredi negoli 
udvornosti. Princ se nikada ne smije poslužiti iro- 
ničkim riječima ili izrazima, koji bi mogli poniziti 
osobu, na koju su upravljeni. Ako se ljudi u društvu 
jednoga princa ne osjećaju dobro, onda je taj princ 
zlo odgojen .. . Jedna od njegovih ^dužnosti je i toc- 
nost. On ne smije nikoga puštati da čeka, a ako se ipak 
to dogodi bez njegove krivnje, onda ima uvijek da se 
ispriča. U razgovoru ima on da dokaze svoju inteli¬ 
genciju, a budući da on ima voditi glavnu riječ, neka 
se nauči da nađe drugu građu za razgovor, nego sto 
je vrijeme ili zdravlje onoga, na koga se obraća.« . 

U prinčevom krugu nastojali su svi da ga primje¬ 
rom i neumornom strpljivošću navedu na to, da po¬ 
sveti nešto vremena, koliko glazbi i literaturi, toliko i 
slikarstvu. Sve te sklonosti ne samo da su budućega 
kralja duševno mogle obogatiti, nego mu dati i obilatu 
građu za razgovore. 

Ipak su se učitelji često tužili, da njihov pitomac 
»ne pokazuje nikakova entuzijazma i fantazije, niti 
ima ikakova smisla za poeziju ili se barem drži pra¬ 
ma njoj sasvim ravnodušno«. Poslije četrdeset i pet 
godina,'kad je kralj u starim spisima pročitao taj opis 

iz vremena njegove mladosti, zamišljeno je potvrdio, 
da je ta diagnoza bila sasvim pravilna. A ipak nisu 
sve svjedodžbe o njegovoj mladosti bile tako stroge. 
Dok su ga roditelji kritičkim okom i zabrinuti nad¬ 
zirali »misleći, da im sin ne će poći dobrim putem, 
jer je bio drugačiji nego oni«, opisala je jedna dvor¬ 
ska dama u svom dnevniku »njegovu mladićsku pro¬ 
stodušnost i svježu prirodnost, koja ga čini tako šar- 
mantnim.« 


2 

ŽENIDBE I PUTOVANJA 

Princ Friedrich Wilhelm Pruski, jedini sin tadaš¬ 
njega nasljednika pruskog prijestolja, zaprosio je ruku 
Princese Royal (sestre EduarđoveJ, kad je jedva na¬ 
vršila petnaestu godinu. S ponosom i sa žalošću gle¬ 
dao je njezin otac Albert, kad je dvije godine kasnije 
otputovala u Berlin. Djevojka je rekla: »Bojim se, da 
ne ću preživjeti oproštaj sa svojim dragim ocem.« Ali 
— kao dostojna kći svoga oca — čim je stigla u Ber¬ 
lin, počela se spremati na zvanje kraljice proučavajući 
odgovornost njemačkih ministara i konkordat s pa¬ 
pom. Vojnička stranka, koja je u ono doba bila sve¬ 
moguća na pruskom dvoru, počela je s izvjesnom bo¬ 
jazni promatrati tu liberalnu princesu, učenicu jedno¬ 
ga Gladstona i Stockmara. 

Kraljica je Viktorija odlučila, da princ od Walesa 
ima posjetiti svoju sestru u Berlinu i onda krenuti na 
put Evropom. Ali to putovanje nije smjelo osujetiti 
naučnu osnovu prinčevu. U Berlinu je sestra primila 
propis: važno je, da se sa mladim Eduardom ne po¬ 
stupa kao s princom, nego kao s običnim djetetom; on 
ima da njemačke knjige na glas čita. Za Rim našli su 
mu učenih glava, koje će ga voditi po muzejima. 

Ondje je imao svako jutro, prije nego što doručkuje, 
naučiti napamet kakav odlomak u prozi; od 10—11 
imao je da se održi sat iz talijanskog jezika, dok mu 
je bilo propisano da od 11 —12 prevodi članke na 
francuski. Njegov otac, princ Albert — u prirođenom 
poštovanju prama stručnjacima — raspitao se kod 
Ruskina, kako bi se najprikladnijim načinom mladom 
Eduardu utuvile umjetničke sklonosti, a napokon je 
zatražio, da Eduard ima voditi arheološki dnevnik. 
Ali mu se taj dnevnik, kad ga je dobio u ruke, priči¬ 
nio odviše kratkorječiv i besadržajan. I opet se opa¬ 
zilo, da mladom kraljeviću »ne dostaje smisao za po¬ 
eziju.« Kraljević je promatrao umjetničke spomenike 
sa sumnjivim nedostatkom poštovanja: »Dođeš pred 
kakva dva razbijena kamena, a vodiči ti sole pamet, 
da je to bio hram Bog te pitaj čiji!« Poveli su ga na 
evangeličko groblje, da mu pokažu grob engleskih 
pjesnika Keatsa i Shelley-a, ali je njega mnogo više 
zanimalo, kad mu je adjutant, Captain Grey, ondje 
pokazao grob jednoga svog ujaka. 

Kad se povratio u Englesku, bio bi rado stupio u 
vojsku, ali ga je'otac slao s jedne univerze na dru¬ 
gu, najprije u Edinburgh, zatim u Oxford i napokon 
u Cambridge. Punch je ironički zapisao u stihovima 
pod naslovom »Princ pod pritiskom«: »do kojih će 
izvora nauke dvorska uprava još slati princa? Takav 
odgoj, koji je dostojan jednoga đaka iz »Fausta«, po¬ 
čeo je ogorčavati englesku javnost.« Kad je otac 
Albert, koji se pobojao aristokratske neradinosti na 
engleskim univerzama za svoga sina, koji »nema vre¬ 
mena da svake nedjelje žrtvuje po nekoliko dana je¬ 
dinoj zabavi«, u Oxfordu predložio, da Eduard ne bi 
studirao u okviru jednog internata, nego privatno 
s univerzitetskim profesorima, nagovijestio mu je de¬ 
kan »Christchurcha« — doduše s izrazom velikog po¬ 
štovanja, ali odlučno, »da univerza ne će primiti ni- 
kakovog studenta, koji bi htio živjeti životom, koji se 


protivi utvrđenoj tradiciji, makar to bio i princ od 
Walesa.« I tako je mladi Eduard u Oxfordu prvi put 
živio skupa s mladićima svoje dobi. Tamo je on — 
što njegov sažaljenja dostojni otac nikada nije — 
zavolio parforce-lov i pušenje. 

U godini 1860. došlo je do velikog događaja u mla¬ 
di ćkom životu prinčevu: do putovanja u Kanadu i 
Udružene Države. Kraljica je silom htjela, da joj sin 
putuje inkognito, pod imenom baruna Renfrew-a. 
Bilo je to prvi put poslije rata za oslobođenje, da je 
jedan engleski prestolonasljednik pohodio Udruže¬ 
ne Države. I primili su ga vanredno srdačno. Princ je 
bio najprije gost u Chicagu, koji se u to doba počeo 
brzo razvijati, zatim u St. Louisu, gdje je pohodio 
veliki trgovački sajam. U Washingtonu je bio pozvan 
predsjedniku Buchananu, gdje je utvrdio, da je njego¬ 
va nećakinja, Miss Lane, »osobito dražesna i lijepa 
djevojka.« Predsjednik ga je odveo i na Mont Vernon, 
gdje je praunuk George-a III. zasadio na grobu Wa- 
shingtonovu jedan simbolički kesten. Takove, naknad¬ 
no pomirbene geste, vrlo su popularne, premda do 
danas ni jedan narod nije iz toga crpio pouku, kako 
časoviti konflikti mogu biti prolazni. Ipak se Americi 
ova gesta činila vanredno dirljivom. Jednostavno i 
otvoreno biće »mladoga gosta osvojilo je sva srca.« 
Preko Philadelphije, koja mu se činila najljepšim 
gradom Udruženih Država, pošao je Eduard u New 
York, gdje mu je bučna svjetina — oko pola mili¬ 
juna muškaraca i žena — sa zastavama i u radosnom 
bjesnilu odala počast, od koje se gotovo nije mogao 
snaći. Na plesu, koji je bio, njemu u počast, priređen 
u Akademiji umjetnosti, bila je gužva tolika, da se 
pod previo i da se nije moglo plesati. »Unatoč tih ma¬ 
lih neprilika«, pisao je princ svojoj materi, »moram 
priznati, da je bilo prekrasno sve to gledati.« Bile su 
ga, naime, lijepe djevojke toliko salijetale, da je bio 
ispunjen prijatnim osjećajima, kao da je junak ro- 

mantičnih snova u krugu bezbrojnih, netaknutih mla¬ 
dih žena. . . Od toga vremena potječe i njegova sim¬ 
patija za Amerikanke, koja je kasnije mnogo dopri¬ 
nijela, da im se otvore vrata nepristupnoga engles¬ 
koga društva. 

Bilo bi pretjerano, kad bi se pripisivalo preveliko 
političko značenje ovom putu mladoga čovjeka, ali se 
ovakovim naoko neznatnim događajima zahvaljuje 
često čitav niz osjećaja, koji se doduše ne mogu točno 
odrediti, ali nipošto ne prolaze bez izvjesnih poslje¬ 
dica. Kad je princ ostavljao Udružene Države, do¬ 
viknuo mu je jedan krupni čovjek iz naroda: »Ako 
nam za četiri godine opet dođete, Sire, mogli biste 
kandidirati za našeg predsjednika!« — što bi svakako 
bio za Englesku otmen način da se opet dokopa ko¬ 
lonija, koje je izgubila. 

Time je princ Eduard prvi put imao da nosi odgo¬ 
vornost za svoj javni nastup, a mora se reći, da je 
časno izveo pokus. Doduše, bio je pri' tome uvijek 
praćen i nadziran od svog dvorskog meštra, generala 
Bruce-a. Do istinske slobode mogao je doći tek po¬ 
slije svoga povratka: dozvolili su mu, da bez ikakova 
mentora sudjeluje u životu dvaju bataljuna u Irskoj. 
I tu je — kao i svi mladi ljudi, koji se odgajaju u 
najvećoj strogosti — ovu svoju slobodu do dna 
iscrpio. 

Kraljica i Albert dođoše do uvjerenja, da treba 
misliti na ženidbu kraljevića, premda mu je bilo tek 
devetnaest godina. Kraljica mu je i pisala o toj stvari, 
ali se nažalost morala potužiti, da joj je kraljević »ne¬ 
jasno« odgovorio. U to doba se belgijski kralj Leo- 
pold neumorno trudio i sređivao prilike Koburške 
kuće. Tako je već godine 1858. složio popis sedam 
princesa, na koje bi Albertov sin mogao računati. 
Među njima je bez sumnje na prvom mjestu stojala 
Aleksandra, danska princesa, ali je bilo malo nezgod¬ 
no vezati budućeg engleskog kralja s jednom Danki- 

njom! Danska i Njemačka nisu živjele u osobitoj lju¬ 
bavi nego se neprestano prepirale zbog Schleswig- 
Holsteina. Ocu Eduardovu, Albertu, bilo je mnogo 
stalo do skladnosti između njegove bivše i nove do¬ 
movine, pa je bio protiv veze svoga sina s danskom 
princesom. 

Ipak, nije bilo na izbor mnogo princesa-udavača, 
a osim toga bio je u princa od Walesa osobito razvi¬ 
jen osjećaj za žensku ljepotu. »Princesu od Meinin- 
gena i kćerku princa Alberta Pruskoga i tako je već 
vidio u Berlinu, pa mu se nisu ni najmanje svidjele. 
Vicky je razbijala glavu, kako bi nam pomogla u tra¬ 
ženju, ali joj je trud bio uzaludan. Kći princa Fri- 
dricha Nizozemskog bila je i previše ružna.« Uistinu, 
izbor nije bio obilat. Osim toga je jedan od rođaka 
Eduardovih bio toliko neoprezan, da mu je previše 
govorio o Aleksandri. Mladoženja je dakle saznao, 
da je djevojka lijepa, a osim toga vidio je i njenu fo¬ 
tografiju kod vojvotkinje od Cambridge-a, a ta je fo¬ 
tografija bila — kao u pričama — potvrda svih hvalo¬ 
spjeva, koje su se pjevale u čast princese Aleksandre. 
I Eduarđova sestra, Princesa Royal, bila se upoznala 
s Aleksandrom i pisala kući, da je »djevojka najča- 
robnije stvorenje pod nebom«. Iza toga se i otac 
Albert počeo pokazivati sklonim Aleksandrinom iz¬ 
boru, makar se Njemačka radi toga i ozlojedila. »Ne 
preostaje nam ništa drugo, ako hoćemo da sina usre¬ 
ćimo!« 

Ove riječi zapisao je princ Albert u rujnu god. 
1861., a tri mjeseca kasnije bio je on — protiv sva¬ 
kom ljudskom očekivanju — mrtav. Bile su mu tek 
42 godine, ali su ga prekomjerno poslovanje i posto¬ 
jane skrupule prije vremena istrošile. 

Kraljičin bol bio je potresan. U prvim časovima 
mukle ukočenosti, koja ju je snašla iza strašnoga udar¬ 
ca, činilo se, da je htjela potražiti potporanj u svog 
najstarijeg sina. Ali tek što se je smirila, zaklela se, 

da će sve odluke svog ljubljenog muža vjerno prove¬ 
sti i ostati jedina izvršiteljica njegove volje: — »Ne¬ 
ma te sile na svijetu, koja bi me mogla odvratiti, da 
ne izvršim ono, što je on odredio. To se odnosi u 
prvom redu na njegovu djecu, (Eduarda, itd.), kojoj 
je on spremao budućnost s tolikom ljubavi.« Princ od 
Walesa bio je i dalje vođen od svoje majke kao ma¬ 
lodobno dijete i nikako nepripuštan državnim po¬ 
slovima. 

Slijedeće godine održano je njegovo vjenčanje 
s princesom Aleksandrom. Englezi i Danci — oba na¬ 
roda pomorska — bili su spojeni međusobno historij¬ 
skim i poetskim tradicijama. U Donjoj kući zapitali 
su neki bojažljivi zastupnici lorda Palmerstona, da 
li je sasvim sigurno, da je princesa protestantkinja? 
Na to pitanje bilo je odgovoreno ovako: »Pošto je 
vlada smatrala za svoju dužnost da nađe ženu za 
Njegovu Kraljevsku visost, princa od Walesa, gledala 
je na četiri glavne stvari: da djevojka bude mlada 
(Čujmo! Čujmo!), da bude lijepa (Aplauz), dobro od¬ 
gojena (Čujmo!) i napokon, da bude dobra protestant¬ 
kinja.« 

Što se tiče samog mladoženje, taj je bio preko oba 
uha zaljubljen. »Zanimam se za sve moguće nove 
stvari«, pisao je, »jer sada znam, za koga živim.« 

Nevjesta je bila ne samo lijepa, nego i umiljata i 
prirodna. Odrasla u bajoslovnoj Danskoj, u kojoj je u 
ono doba živio i basnoslovac Andersen, odgojena u 
prijatnom i svijetlom dvorcu Bernstorffu, bila je dotle 
živjela pravim ladanjskim životom bez kraljevskog 
sjaja. Sama je plela čarape za sebe i pomagala poslu¬ 
živati za stolom, kad su dolazili njenim roditeljima 
gosti. Njena mati, princesa Lujza, znala je naređivati: 
»Aleksandra, donesi maslac!« Crte njena lica bile su 
još djetinjske, a djetinjska bila je i radoznalost, ko¬ 
jom je promatrala ljude, kao i umiljato đavolstvo, 
kojim ih je peckala. Disraeli, koji je prisustvovao 

vjenčanju u crkvi sv. George-a u Windsoru, nalazio 
je, da je nevjesta dobro razvijena, lice joj nježno i 
otmeno, usta vrlo lijepa, a naročito mu se svidjelo, 
što je izgledala vedra, a da se nije smiješila. Dakako, 
da je bio oduševljen ceremonijom, prekrasnim toale- 
tama i kraljicom Viktorijom, koja je sjedila u svom 
žalbenom odijelu u jednom pobočnom gotskom pro¬ 
lazu, a koju je svak, koji je prolazio ispred nje, po¬ 
zdravio s mješavinom dubokog poštovanja, skrušeno- 
sti i saučešća. 

Poslije nekoliko dana bio je Disraeli predstavljen 
princesi od Walesa. Ona je, doduše, govorila engleski, 
ali dosta slabo, pa je Disraeli imao utisak, kao da ona 
ne razumije sve, što joj se govori. Ne zna se, da li je 
Disraeli zbog toga, što je u ono doba slavna pjeva¬ 
čica Jenny Lind stajala na zenitu svoje slave, ali je 
došao razgovor na slavuje, pa je Disraeli zapitao prin- 
cesu, da li zna, čim se slavuji hrane. Ona nije znala, 
ali bi vrlo rado saznala. Princ Eduard priđe k njima, 
pa je ona i na njega upravila isto pitanje, na koje ni 
on nije znao odgovoriti. 

»Hrane se krijesnicama«, pouči ih oboje Disraeli, 
»a to je svakako najprikladnija hrana za slavuje.« 

»Je li to istina ili bajka?« zapitao je princ. 

»Živa istina, Sire! Rekao mi je to moj vrtlar; mi 
u Hughendenu imamo bezbroj slavuja i bezbroj kri¬ 
jesnica.« 

»A mi u Sandringhamu imamo samo jednog jedi¬ 
nog slavuja«, dodao je princ nešto promuklim glasom. 

On je, naime, bio u točnosti potkovan kao Disraeli 
u bajkama. 


KARAKTER PRINCA OD WALESA 

Kraljice Viktorije neugodno bi se dojmilo, a možda 
bi se i razljutila, da joj je tko rekao, da njezin sin liči 
na nju ne samo tjelesno, nego i duševno. A ipak je 
bilo tako. On je imao zdrav razum svoje majke, nje¬ 
nu prirođenu blagostivost i njezin smiješak. Bio je 
točan kao i ona, pedantan do krajnosti. Tako su mu, 
naprimjer, na njegovom ladanjskom dobru Sandring¬ 
hamu morale biti donošene sve ure, da vidi, idu li 
dobro. Upravo kao kod Viktorije, budila su umjet¬ 
nička djela njegov interes više svojom prirodnom 
vjernošću, negoli ljepotom. Kad je gledao sliku sli¬ 
kara Holmana Hunta, koja je prikazivala londonsku 
luku na večer vjenčanoga dana prinčeva, zapitala ga 
je Njegova Kraljevska Visost: »A gdje sam ja? i bila 
je dosta nezadovoljna, jer se nije mogla pronaći na 
slici. Želio je — upravo kao i kraljica — da mu se i 
najneznatniji događaji dojavljuju. Ako se zadržavao 
kao gost u kakvom salonu, promatrao je svakog čo¬ 
vjeka, koji je ulazio: »A tko je opet to? — Čime se 
zabavlja? — Ovu damu mora da sam već negdje 
vidio.« 

Stockmaru je pošlo za rukom, da je princ s pravom 
odvratnošću odbijao svaku vrst više naobrazbe ima¬ 
jući »čudnu nesposobnost, da svoje misli duže od naj¬ 
više pola sata upravlja na proučavanje kakove stvari«. 
Ali je zato imao najzvaničnije kneževsko pamćenje i 
nikada nije zaboravljao kakvu rečenicu, koju je ne¬ 
gdje čuo, ili lice, koje je jednom vidio. Kad je jedno¬ 
ga dana učinio u Parizu posjet francuskim prijatelji¬ 
ma ne najavivši se prije, zapitao ga je sluga za ime 
prije nego što ga je pustio. »Dakle, ne znate, tko sam 
ja?« zapitao ga je princ malo ljutit. Sluga odmahne 
glavom. »Zapravo, morali biste me poznavati«, rekao 

je princ, »jer ja vas poznajem. Prošle godine stajali 
ste treći u lakajskom špaliru kod vojvotkinje od Man- 
chestera.« 

Odijevanju je pripisivao važnost, koja pripada 
kneževskim osobama. Ne samo da je on određivao 
mušku modu po cijeloj Evropi, nego je oštro pazio 
i da se gospoda iz njegovog užeg kruga odlikuju bes- 
prikornom i nenametljivom odjećom. Kad mu je bio 
predstavljen Gambetta, koji je bio poznat zbog svoje 
neiskorenjive nehajnosti u odijevanju, Eduard je 
dugo vremena o njemu mislio s nepovjerenjem, po¬ 
što mu se Gambetta činio premalo »soanjiran«. Hal- 
dane, koji je u Marijinim Lažnima izašao pred njega 
u šeširu, koji je bio već izgubio prvu svježinu, mo¬ 
rao je čuti iz usta Njegove Kraljevske Visosti prikor. 
»Pogledajte ga samo; taj je šešir bez sumnje baštinio 
od gospodina Goethea«. Jednom Eduardovom prija¬ 
telju, koji je imao da preuzme neko visoko mjesto, 
rekao je na oproštaju sasvim ozbiljno: »Ne zabora¬ 
vite uzeti nešto nižu ogrlicu!« — Kad je princ davao 
kakvu svečanu večeru ili je održavao primanje, mo¬ 
glo se gdjekada opaziti, kako mu se oči koče ili po¬ 
gledavaju zamišljeno. U takvim slučajevima je zacije¬ 
lo potanko i zabrinuto proučavao uniformu ili večer¬ 
nje odijelo kojega od svojih gostiju, pa je morao pri¬ 
gušenim glasom utvrditi: »Francis i opet nije uzeo 
prava puceta za manšete« .. . 

Često mu je polazilo za rukom, da teška pitanja, 
kako se imaju ponašati visoki kneževski dostojanstve¬ 
nici, riješi kakvom sitnicom u pogledu odijevanja, 
koju bi nabacio s najvećim taktom. Jednoga dana 
spremao se da u Parizu pođe s nekoliko prijatelja u 
kazalište, kad mu je bila javljena smrt nekoga kneza, 
s kojim je on stajao u dalekom srodstvu. Njegovi 
pratioci izmjenjivali su među sobom tužne poglede: 
večer je dakle propala! Ipak se jedan od njih usudio 
da zapita: »A kako ćemo sada provesti večer?! Princ 


se na čas zamisli i onda razriješi gordijski čvor je¬ 
dnim udarcem: »Uzet ćemo naprosto crna puceta na 
košulje i poći u kazalište!« Ruski ambasador Ben- 
kendorff, koji je bio u dubokoj žalosti, zapitao je 
princa za savjet, da li smije poći na utrke. Odgovo¬ 
reno mu je: »Na utrke u New-Market smijete, jer 
tamo možete nositi crni okrugli šešir, ali na Derby... 
ne možete zbog sivog cilindra«. Za princa od Wa- 
lesa, naime, bilo je neke veze između osjećaja i odi- 
| jela, nekih sitnih nijansa, koje nije moglo otkriti 

oko, slabije izvježbano od njegovog. 

Kako, gdje i kada se imaju na prsa stavljati odli¬ 
kovanja, bila je i to stvar njegovog upornog i 
ozbiljnog razmišljanja. On je znao za svaki red, ko¬ 
jim su bili odlikovani njegovi prijatelji, te im je 
umiljato ali uvjerljivo prigovarao, kad bi zaboravili 
prikačiti na prsa jedan ili drugi red, ili ga staviti 
previsoko ili prenisko. Ako nije prepoznao kakav 
red, uznemirivalo bi ga to čitavu večer i ozlojedilo. 
Kad je već bio okrunjeni kralj, sastao se na španjol¬ 
skom poslanstvu s francuskim ambasadorom Paulom 
Cambonom; pošto ga je duže vremena oštro proma¬ 
trao, dozvao ga je k sebi i diskretno mu u uho šap¬ 
nuo: »Vaš bi komornik drugi put morao bolje pri¬ 
paziti: on vam je uz veliki krst reda Carlosa III. sta¬ 
vio krivu vrpcu«. Cambon zamoli Njegovo Veličan¬ 
stvo, da mu oprosti, što mu mora protusloviti: vrpcu 
za veliki krst nedavno je španjolski dvor promijenio, 
pa se on naročito požurio da se drži novih propisa. 
»Nemoguće«, reče kralj, »nemoguće, jer bih ja to 
ipak morao znati!« Iz daleka promatrali su ostali 
gosti zabrinuto i preplašeno uzbuđeni razgovor iz¬ 
među engleskog kralja i francuskog ambasadora. Svi 
su bili spremni na teške evropske trzavice. Pošto se 
kralj sutradan uvjerio, da je Cambon imao pravo, 
pozvao je španjolskog poslanika u Buckingham Pa¬ 
lače i prigovorio mu oštrim riječima, što se vrpca uz 

veliki krst promijenila, a engleski kralj o tom nije 
bio obaviješten. 

Toliku važnost polagati na takve sitnice, pričinit 
će se besmislenim onima među nama, koji nikada 
nisu razmišljali o vještini kako se upravlja s ljudima. 
Smionost i častoljublje dvije su osobine, koje poje¬ 
dinim porodicama daju moć. Ali ako jedna dinastija 
želi da se održi na svom mjestu, može to postići samo 
tako, da razborito laska ljudskim slabostima i okru¬ 
žuje se nimbusom etikete. Tako može izvjestan gest, 
izvjesna boja glasa ljudima na visokim položajima 
u odlučnim časovima donijeti uspjeh. Kad su poko¬ 
pali Gladstona, princ od Walesa poljubio je u ruku 
njegovu udovicu. Nikada prije nije se ni jedan bu¬ 
dući kralj toliko spustio do svojih podanika. Ali ni¬ 
kada u povijesti Engleske nije ni jedan ministar igrao 
tako znatnu ulogu kao Gladstone. Ipak su mnogi iz 
prinčeve okoline smatrali taj rukoljub »frivolnim«. 
Eduard je kasnije dokazao, da se u ozbiljnim prili¬ 
kama umio ozbiljno držati. Ali je zato, što se je sma¬ 
trao pozvanim za kralja, a mati mu nije dopuštala da 
vlada, pokazivao svoju kraljevsku samovolju na 
ograničenom području, koje mu je mati prepuštala. 

Vrlo rano izvršavao je on u engleskom društvu 
uticaj, koji se je s tim više mogao .razvijati, što mu 
mati — zakopana u svom udovičkom bolu — ondje 
nije osporavala mjesto. Eduard nije, kao ona, zazirao 
od visoke aristokracije, nego je često sudjelovao kao 
gost na aristokratskim svečanostima, družio se i 
s Amerikancima, s novčarima, industrijalcima i spor¬ 
tašima. Na putovanjima i po svojoj sklonosti za koje¬ 
kakve igre, stekao je u najrazličnijim zemljama i 
najrazličnijim društvenim krugovima mnoge prija¬ 
telje. Jedan engleski biskup, kad je bio pozvan u San- 
dringham, zatekao je ondje dvoje Židova: Sir Antony 
Rothschilda s kćerkom; jednog pokrštenog Židova: 
Disraelia, jednog katoličkog Irca i jednu talijansku 


vojvotkinju, koja je, doduše, bila rodom Engleski¬ 
nja. Princ od Walesa bio je izvrstan domaćin, koji 
se pobrinuo za udobnost svakoga gosta. Nikad nije 
zaboravljao, da u sobama svojih gostiju dade povje- 
šati slike, koje su bile izabirane po njihovom ukusu. 
Kad je predsjednik Loubet dolazio u London, raspi¬ 
tao se Eduard točno, koje bi knjige predsjednik naj¬ 
radije zatekao u svojoj sobi. Zabave u Sandringhamu 
bile su tako bezazlene naravi, da se, na primjer, ple¬ 
salo uz zvuk prostih orguljica, koje je visoki domaćin 
izmjenice sa svojim gostima vrtio. Princ je svojim 
prijateljima ne samo dozvoljavao, nego ih je čak pod- 
sticao na razne intimne đavolije, a teško onome, koji 
bi pošao preko granica, koje je određivalo točno po¬ 
znavanje prinčeva karaktera i savršenog osjećaja 
takta: nesretnici, kojima bi nedostajale obje ove oso¬ 
bine, padali bi u iznenadnu i neopozivu nemilost i ne 
bi više bili pozivani na dvor. 

Mnogi ljudi u Engleskoj zamjeravali su princu ši¬ 
rokogrudnost, kojom je sebi odabirao prijatelje. Bilo 
je puritanaca, koji su s odvratnošću govorili o »sku¬ 
pini u Marlborough House-u«. Ali u općenitosti nije 
se spočetka moglo mnogo zamjeravati ponašanju 
princa od Walesa. On je dozvoljavao pušenje, užitak, 
koji je kod kraljice Viktorije u Windsoru bio tako 
strogo zabranjen, da je jedan strani poslanik, da 
uzmogne pušiti u svojoj spavaćoj sobi, morao leći na 
zemlju i glavu okrenuti prama kaminu, da dim uzmo¬ 
gne odlaziti kroz dimnjak . . . Sam princ pušio je ci¬ 
gare osobito velike, koje su bogati njegovi prijatelji 
naručivali izravno sa plantaža. On je bio i strastven 
kartaš i zadržavao se sve do zore za whistom, koji se 
doskora obratio u bridge, i za nešto bezazlenij im 
baccaratom. Isto je tako strastveno volio lijepe žene. 
Nije potrajalo dugo, pa se pogovaralo, da je stupio 
u odnos sa svim lijepim Engleskinjama i Francuski¬ 
njama. U dvadesetiosmoj godini morao je pred su- 

dom svjedočiti u jednoj brakorazvodnoj parnici, zbog 
čega ga je moralno općinstvo na jednoj kazališnoj 
predstavi izviždalo . . . I neke visoke dame smatrale 
su potrebitim da ga zbog toga društveno žigošu. Jedna 
se vojvotkinja sustezala da primi nekog gospodina, 
koji je bio prijatelj Eduardov i koji se pozivao na 
njegovu preporuku pa se ispričala riječima: »Nemam 
čast poznavati Njegovu Kraljevsku Visost.« Ali se 
kasnije ispostavilo, da s vojvodstvom te »vojvotkinje« 
nije sve u redu. — Engleski farizeji rado su svoju 
zločestu ćud iskaljivali na princu od Walesa, od čega 
je on mnogo trpio. Ako je u kakvim novinama izašao 
kakav neprijatan članak proti njemu, što se češće do¬ 
gađalo, odnosio je on još neprorezani broj tih novina 
svojoj prijateljici, lacly Warwick i zamolio ju: »U 
ovim novinama opet je izašao strašan članak proti 
meni; ne usuđujem se ni da ga pročitam! Molim vas, 
pročitajte ga vi i recite mi, o čemu se radi.« 

Razlozi, koji su vodili Eduarda pri izboru svojih 
prijatelja, bili su vrlo jednostavni: htio je, da ga tko 
podstiče i zabavlja. U političkom životu nije bilo za 
njega nikakova posla, knjige nije volio, a mrzio je 
samoću; trebao je oko sebe društvo temperamentnih 
i umiljatih žena. Od muškaraca tražio je amizantnu 
konverzaciju, prvoklasan bridge i da u lovovima budu 
ljudi na mjestu. Njegov prijatelj Soveral, Portugiža- 
nin, kad god je bio pozvan u Sandringham, zalazio je 
prije iz jednog otmenog kluba u drugi, da može 
princu odnijeti najnovije londonske brbljarije. Ako 
je Njegova Kraljevska Visost došla u goste na kakvo 
plemenitaške dobro, domaćica je već u ranu zoru odre¬ 
đivala, koji će od stiglih prijatelja zabavljati princa, 
čim izađe iz svoje sobe. Ako je za stolom sjedio kraj 
njega kakav dosadni susjed, ako je razgovor zapeo, 
jer je učeni lord Acton malo dublje zavirio u čašu ili 
je Sir Leslie Stephen od dosade postajao sve tiši, da¬ 
vao je princ svojim intimnim prijateljima očajne zna¬ 


kove, da mu priskoče u pomoć. Kad mu je njegova 
naročita prijateljica, lady Warwick — koja je imala 
pored toga još i olakšavnu osobinu, da je bila van- 
redno lijepa — jednom prilikom htjela objasniti, zašto 
je odlučila postati socijaliskinja, počeo je on straho¬ 
vito zijevati. Nije ga ni najmanje zanimalo da sazna, 
zašto je lady Warwick odlučila poći među socijaliste. 

Ali je zato volio više nego išta na svijetu, kad bi 
ga tko zapitao za savjet u stvarima toalete ili etikete, 
ili o ravnoteži kakvoga braka ili čitave Evrope. Znalo 
se čak za nekoliko slučajeva, u kojima je princ jedan 
dan bio ispovjednik kakve supruge, a drugi dan nje¬ 
noga supruga. Ova Eduardova sklonost za skandale 
i brbljarije dobro je dolazila staroj kraljici, da može 
svoga sina ostavljati u nepoznavanju političkih doga¬ 
đaja. Dugo vremena nije smio dobivati u ruke ni brzo¬ 
javke ministarstva vanjskih poslova. Max Beerbohm 
objelodanio je jedan satirički crtež: Posjet u Wind- 
soru. Na slici je 40-godišnji Eduard prikazan kao 
malen dječak, koga je mati postavila u kut da stoji. 
Još u godini 1885., kad je njenom sinu bilo već četr¬ 
deset i četiri godina, rekla je Viktorija Glađstonu, 
da se princu ne smije ništa povjeriti, što ima da 
ostane tajnom, jer on »previše brblja«. Oko godine 
1900. dozvolila je napokon kraljica, da se prijepisi 
stiglih telegrama smiju poslati princu, koji je dotle 
bio već dosegao šezdesetu godinu. U toj je stvari 
dakle kraljica naoko — ali samo naoko! — popustila 
jer su mladi atašeji u ministarstvu vanjskih poslova 
imali revno nastojati, da za princa spreme netočne ili 
nepotpune prijepise službenih telegrama. 

Ovaj postupak s Eduardom bio je s tim nepraved¬ 
niji, što je on pokazivao vanrednu sklonost za vanj¬ 
sku politiku. On je poznavao politički štab inozem¬ 
stva bolje, nego većina engleskih ministara. Naročito 
je bio dobro upućen o Francuskoj. Francuski narodni 
karakter sastoji se od mješavine smisla za realnost, 

od razbora i od smisla za neophodnost kao i za ži¬ 
votne užitke, bez kojih čovjek ne može obastati, u 
čemu se može naći sličnost s karakternim osobinama 
Eduardovim. Iza posjeta, što ga je bio učinio kao 
dijete na dvoru Napoleona III., dolazio je svaki cas 
u Pariz. Lord Lansdowne, koji je imao prilike da sebi 
stvori sud o ponašanju engleskog kraljevića u Parizu, 
napisao je o njemu ove riječi: »Princ se nije rđavo 
ponašao, doduše, mnogo je flirtovao, ali nikada nije 
prekoračio granice pristojnosti.« 

U Francuskoj je Eduard imao vjerne prijatelje: 
generala Gallifeta, markiza Breteuila, markiza Laur-a, 
pa Pourtales-e, Jaucourt-e, Ganay-e, koji su uvi¬ 
jek pripadali njegovom najužem krugu. Kad je kao 
neženja posjećivao Pariz, supirao je u Cafe Anglais-u, 
koji je u ono doba bio najbolji pariški restaurant, u 
onom čuvenom separe-u, u »Grand Seize«. Ta mu je 
mala soba bila najmilija s onim tapetama, u koje su 
bili utkani zlatni heliotropi, s divanom makove boje, 
sa stolicama od pozlaćena drva i s plinskim osvjetlje¬ 
njem. Samo se u Parizu osjećao on slobodnim, kao 
sam svoj gospodar; samo u Parizu postupalo se s njim 
onako, kako je njemu bilo najmilije: s nenametljivom 
srdačnošću, punom poštovanja. Bilo je vrlo zanimljivo 
promatrati ga u foyeru kakvog malog bulvarskog ka¬ 
zališta, gdje su ga doduše svi poznavali, ali mu nitko 
nije dosađivao nametljivom pažnjom. Najdraže mu 
je kazalište bilo »Les Varietes«. Onamo je odlazio 
ponajviše sa svojim prijateljima iz Jockej-kluba. 
Fashionable dandies nosili su onda brade u obliku 
koteletta (po austrijskom uzoru), nakuštranu kosu, 
košulje sa širokim prsima, četvorne monokle utisnute 
u oči, a na glavi ogromne cilindre kao pećne cijevi. , . 
Tako su lunjali po foyerima i pobočnim kazališnim 
hodnicima, dok napokon nisu pokucali na mala že¬ 
ljezna vrata, kroz koja se dolazilo iza kulisa. Vođa je 
uvijek bio princ od Walesa. U proljeću god. 1867., 

kad je opereta »Vojvotkinja od Gerolsteina« slavila 
najveće triumfe, svaku se je večer Njegova Visost 
spoticala na komade kulisa i na mašiniste, da se re¬ 
dovno nađe u garderobi Hortense Schneider. 

U Parizu nikada nije morao uzimati obzira na svoj 
visoki položaj, pa se mogao zabavljati po miloj volji, 
što je često bilo nešto sasvim osobito: na primjer sta¬ 
tist u Sardou-ovoj »Fedori«. Mlada pariška gospoda 
smatrala su u ono doba vrlo otmenim, da svaku večer 
drugi glumi ulogu izmorenog grofa Vladimira Andre- 
jevića. Pri tome se, dakako, ni princ od Walesa nije 
smio isključiti. I tako se jedne lijepe večeri Šarah 
Bernhardt na koncu prvoga čina morala rasplakati 
pred smrtnom posteljom jednoga princa namjesto 
svoga grofa Vladimira. 

Muška moda u Parizu stajala je pod jakim uticajem 
Eduardovim. Njegovi šeširi, njegov duboko izrezani 
salonski kaput sa širokim revers-om, našli su odmah 
nasljedovatelja. Pošto je u brzini oblačenja dvije stva¬ 
ri propustio, nastale su dvije muške mode: nezakop- 
čano posljednje puce na prsniku i podsuvraćene hla¬ 
če. »Pogovara se«, pišu braća Goncourti, »da stisak 
ruku, koji se od godine 1895. izvodio uz usko pritiski- 
vanje desnoga lakta uz tijelo, potječe od jedne krsto- 
bolje Eduardove.« 

Samo u jednoj jedinoj stvari mučile su princa skru¬ 
pule po čistoj engleskoj tradiciji. To se dešavalo, kad 
god bi ga prijatelji — Pourtalesi ili Jaucourti — pozi¬ 
vali, da ih nedjeljom prati na utrke. To je svaki put 
odbijao, jer bi, govorio je, on sam još i kako-tako 
prenio preko srca da nedjeljom ide na trke, ali bi mu 
mati i engleska javnost to svakako zamjerile. To je 
bilo umno smišljeno. 

PRINC OD WALESA I EVROPSKI POLOŽAJ 

Spoljašnja politika naročito privlači vladare, jer ih i 

ona prisiljava na strastveno sudjelovanje, uvijek se 
dotiče važnih događaja, a ujedno zadovoljava taštinu, 
žudnju za pustolovinama i radoznalost. Ona je zani- ) 

mala i princa od Walesa od rane mladosti; u njega 
je bilo razvijeno prijateljevanje sa cijelim svijetom, , 

koje je naročita osobina svih »bonvivanta«. Čovjek, 
koji voli život, uvijek mrzi zlobu i zločestoću, koje 
kvare život. Eduard bi najradije odnose među naro¬ 
dima sredio kao i odnose među bračnim parovima. On j 

je bio čovjek bez ikakove zloće i tako prožet važnošću , 

Engleske kao i samoga sebe, da nije smatrao potre¬ 
bnim da bude ohol; svakako je bio mišljenja, da se 
dva razborita čovjeka, koja sjede jedan spram drugo¬ 
ga u dobrim naslonjačima i s dobrim cigarama u usti¬ 
ma, mogu sporazumjeti u svim pitanjima. Uostalom, 
u ono doba Evropa nipošto nije bila_podijeljena u dva 
oboružana tabora. Liberalizam bio je još žiya moć — 
čak i na vladarskim dvorovima. Kad je Bismarck go¬ 
dine 1863. preuzeo vlast u Pruskoj i izjavio, da se 
njemačko pitanje ne može riješiti govorima, nego 
krvlju i željezom, ostavio je pruski prestolonasljednic- 
ki par, u znak negodovanja, ostentativno prijestonicu. 

Ali je Bismarck odmah počeo svoju metodu obraćati 
u djelo. Prvi mu je posao bio aneksija Schleswig-Hol- 
steina. 

Englesku je to ogorčilo. Lord Palmerston mislio je 
već da i oružjem intervenira, ali se tome oštro odu¬ 
prla kraljica Viktorija. Ona je znala, da bi »njen dra- 
gi muž shvatio kao grijeh svaku politiku, koja bi bila 
uperena proti Njemačkoj«. Ona je čak držala svojom 
»svetom dužnošću«, da podupire Prusiju u svakom po¬ 
gledu. A tom shvaćanju opirao se opet princ od Wa- 

lesa s naročitom upornošću, jer je domovinu svoje 
žene od srca zavolio i s njom zajedno tugovao. Pisao 
je: »Taj strašni rat ostat će dovijeka sramotna ljaga 
u povijesti Pruske, pa držim, da je naša vlada pogri¬ 
ješila, što se nije u stvar uplela. Sto se tiče diplomat¬ 
skih nota lorda Russella, na njih se na evropskom, 
kontinentu ni đavo ne osvrće, pa su možda ministri, 
na koje su te note bile upravljene, tim notama pripa¬ 
ljivali cigare.« Po njegovom mišljenju trebala je En¬ 
gleska odmah na početku poslati svoju flotu u Sje¬ 
verno more, da spriječi put Bismarcku, pa se ne bi 
prolila ni jedna kap krvi. Kad je te godine pruski pre- 
stolonasljednički par došao u Windsor, zavladalo je 
ondje neprijatno raspoloženje; napokon je kraljica 
Viktorija zabranila, da se uopće napomene ime 
Schleswig-Holstein. 

Taj rat i osjećaji, što ih je rat razbudio u princa,, 
učinili su ga protivnikom Bismarckovim. Kad je čuo 
za drugi akt evropske tragedije — za rat Prusije s Aus¬ 
trijom — uvidio je, da će se ujedinjenje Njemačke 
doista provesti »krvlju i željezom«. Dne 6. lipnja 
1866. ručao je na francuskom poslanstvu, gdje je sa¬ 
općio poslaniku, da su sve njegove simpatije — prem¬ 
da je šurjak pruskog prestolonasljednika — na strani 
Austrije, pa da bi bila dužnost Francuske i Engleske 
da se slože i obrane Austriju. »Najbolje sredstvo Ha se 
posluži interesu čitave Evrope, bila bi ,ententa’ izme¬ 
đu Francuske i Engleske.« Ali mu je poslanik morao 
odgovoriti, da car Napoleon želi ostati neutralan. 

Kad je god. 1867. došao na svjetsku izložbu u Fran¬ 
cusku, sastao se ondje s Bismarckom, koji ga je po¬ 
zdravio s ledenom i zlokobnom udvornošću. Prisustvo¬ 
vao je i završnoj svečanosti, za koje je stigla vijest o 
meksičkoj katastrofi, koja je osjetljivo pokvarila sve¬ 
čanu radost. »Već su se spremale buduće teškoće iz¬ 
među Francuske i Pruske«, pisao je on; »ne bi se mo¬ 
glo ustvrditi, da je položaj vedar i utješljiv.« Tri go- 

dine kasnije objavljen je rat između Francuske i Pru¬ 
ske. Eduard nije bio ni iznenađen ni potresen. Imao 
je prijatelja u oba tabora. Njegov šurjak Friedrich 
stajao je na čelu jedne pruske armije; Eduardova se¬ 
stra nije se ničega toliko bojala, koliko francuske po¬ 
bjede, a njegova majka, iz nježnosti prema svom po¬ 
kojnom Albertu, bila je svojim osjećajima na strani 
njemačkoj, te je neprestano ponavljala, da je njezin 
muž predviđao »potrebu, da se tašti fra,ncuski narod 
ima kazniti« i izricala je svoje sažaljenje, sto se En¬ 
gleska ne može boriti na strani Pruske. Kasnije je 
raspoznavala »Božji prst« u porazu Francuske. Ali je 
zato njena snaha, princesa od Walesa, koja još nije 
bila preboljela napadaj na svoju domovinu Dansku, 
bila mrzila Prusku iz svega srca, a sam Eduard javno 
je govorio, da bi se radovao pruskom porazu. Kad je 
poraz Francuske prijetio da će doci do katastrofe, na¬ 
valjivao je on na svoju majku da nešto poduzme. 
»Zar se ne može ništa učiniti, da se dovrši taj strasni 
fat? Ne bi li se mogla Engleska u društvu s drugim 
neutralcima uplesti i pokušati da dođe do pregovora 
između zaraćenih vlasti? Tako bi se mogao spasiti ži¬ 
vot hiljadama jadnih nesretnika. Ja ne mogu sjediti 
prekrštenih ruku, dok se ljudi tamo kolju« .. . 

Kad je carica Eugenija morala bježati iz Francuske, 
ponudio joj je on jedno od svojih ladanjskih dobara 
za boravak, zbog čega je bio izgrđen od svoje majke. 
Njegov prijatelj Gallifet, koji je kod Sedana bio za¬ 
robljen, pošto je izveo junački juriš sa svojom divizi¬ 
jom, pisao mu je iz zarobljeništva i zatražio od njega 
da mu izradi izmjenu s kakovim njemačkim genera¬ 
lom. Smjesta je Eduard poduzeo korake kod svoga 
šurjaka, njemačkog prestolonasljednika. Ali je prus¬ 
ko poslaništvo uskratilo odaslanje njegova, pisma, a 
mati mu je opet počela zanovetati. On joj je odgo¬ 
vorio: »Kad znaš, da su ti prijatelji zapali u nevolju, 
onda ti je dužnost da im pomognes!« Ova teška vre¬ 

mena prikazala su Eduardov karakter u najboljem 
svijetlu: pokazalo se, da je bio dobar prijatelj, da je 
veledušan i moralno smion, te da je mrzio silu. Kad 
je bio potpisan ugovor o miru i kad se Eduard opet 
sastao sa svojim šurjakom Friedrichom, utvrdilo se, 
da su im osjećaji u mnogom pogledu slični. Ali im je 
obojici bio najjači osjećaj: strah od Bismarcka. 


5 

NOVA REPUBLIKA FRANCUSKA 

Sada je Evropa imala namjesto jednoga »gospo¬ 
dara jednu gospodaricu«. Republika, iako nije bila još 
sasvim utvrđena, zamijenila je u Francuskoj monar¬ 
hiju. Taj preokret doveo je i u Engleskoj do protu- 
monarhijskog pokreta. Političari, kao Sir Charles Dil- 
ke i mladi lordmayor u Birminghamu, Joseph Cham- 
berlain, radikal, počeli su upoređivati troškove jedne 
monarhije s korišću, koju ona donosi. Tu je bila kra¬ 
ljica Viktorija, vječito u žalosti, koja još uvijek nije 
prisustvovala nikojoj svečanosti, kojoj bi ona imala 
biti središte. Tu je bio prestolonasljednik, kojega nisu 
pripuštali državnim poslovima i koji je zbog svog la¬ 
komislenog života zadavao nonkonformistima tešku 
glavobolju. Svinburne objavio je svoju zanosnu odu, 
kojom je pozdravio francusku republiku. Chamber- 
lain je rekao u jednom govoru: »Ja sam duboko uvje¬ 
ren, da će Engleska, prije ili kasnije, postati repu¬ 
blika!« i bilo mu je burno aplaudirano. I vlada nije 
mogla spriječiti, da se u Hyde-Parku službeno ne do¬ 
zvoli republikanski zbor. Kraljica je bila uvjerena, 
da njezini unuci ne će više vladati u Engleskoj. 

Ali je buru osujetio jedan događaj, koji je, sam po 
sebi, bio neznatan. Princ od Walesa obolio je od ti- 
fusa, pa se nekoliko dana mislilo, da će i umrijeti. To 

je bio uzrok, da je narod u sebi opet otkrio privrže¬ 
nost vladarskoj kući. Poslije ozdravljenja prinčeva 
održana je u crkvi sv. Pavla misa zahvalnica, kad se 
je pri tome pojavila u javnosti i kraljica-— prvi put, 
otkako je obudovljela! — narodni zanos nije poznavao 
granica. Pristaše Velikobritanske republike morali su 
se priznati pobijeđenima. Sam Chamberlain održao 
je zdravicu u čast kraljičinu na jednoj večeri liberal¬ 
ne stranke. »Tu milost iskazalo nam je Nebo, da nas 
spasi!« rekao je vojvoda od Cambridge-a. »Milost« 
je, dakako, bio tifus njegova nećaka. Značajno je — 
koliko za princa od Walesa, koliko uopće i za engles¬ 
ku monarhiju — da je poslije toga događaja princ 
sklopio prijateljstvo s obojicom vođa republikansko¬ 
ga pokreta: sa Sir Charlesom Dilke-om i sa Josephom 
Chamberlainom. 

U Francuskoj je situacija za njega bila vrlo tuga¬ 
ljiva. Gotovo svi njegovi prijatelji bili su monarhisti 
ili Bonapartisti. Novi Pariz, koji se podigao na^ ruše¬ 
vinama Komune, nije više imao u očima Engleza stari 
čar carskoga Pariza. »Ulice«, pisao je Lytton, »pune 
su kočija za iznajmljivanje i malograđana. Nestale 
su gracije i bogovi Ljubavi bivšega carstva. Grad je 
izgubio svoj šareni čar; bilo je, kao da se potkožio 
salom, a u moralnom pogledu kao iživjeli stari dandy, 
čiji je mladački sjaj izblijedio.« Princ je bio pozvan 
k Thiersu. Nepoznati ljudi i žene, bez ikakove ele¬ 
gancije, lutali su između relikvija nekadašnjeg car¬ 
skog sjaja. U Elysee-u bio je namještaj još uvijek 
ukrašen carskim »N« i zlatnim pčelama. Madame 
Thiers bila je prilegla na jedan divan i drijemala; 
ako se na čas trgla, promrmljala je nešto nerazum¬ 
ljivo; zbog toga ju je jedan mladi diplomat iz Edu- 
ardove pratnje uporedio sa zmajem iz epopeje o Ni- 
belungama, koji ovdje bdije nad novom republikom. 

Eduard se još nekoliko godina nadao uspostavlje¬ 
nju monarhije u Francuskoj. Kao razborit diplomat 


odlazio je s vojvodom Aumalom u lov i u Merly-u 
strijeljao fazane s maršal-predsjednikom. Kod pred¬ 
sjednika Mac-Mahona bio je jedanput stol ukrašen 
zelenom mahovinom, iz koje su umiljato rasle ružice. 
Je li to imalo kakvo simboličko značenje? Francuska 
je stajala pred novim cvatom. Mislilo se, da Bismarck 
traži novu izliku, da ju potpuno uništi. Princ od Wa- 
lesa sastao se s njemačkim poslanikom u Parizu, gro¬ 
fom Miinsterom i otvoreno mu izjavio, da ga takva 
politika ispunjava »grozom«. Ovoga puta bila je kra¬ 
ljica Viktorija na strani svoga sina. Bismarckova Nje¬ 
mačka nije više bila bezazlena Njemačka pokojnoga 
Alberta. Svojim pouzdanim instinktom opet je na¬ 
slutila, što je »njezin narod« osjećao, a javno mišlje¬ 
nje u Engleskoj »osjećalo« je njemačku hegemoniju 
na kontinentu kao stvar, koja se nipošto nije željela. 
Da spriječi novi rat, pisala je ona svojeručno caru 
Wilhelmu i ruskom caru. Svojoj kćeri rekla je: »Taj 
Bismarck odvratan je čovjek, zbog kojega će sav svi¬ 
jet zamrziti Njemačku . .. Znaš i sama, da Prusku, 
nažalost, nigdje ne vole i da nitko ovdje ne će 
trpjeti, da jedna sila — ma koja — pokuša Evropi 
nametnuti svoju volju. To ne može i ne će Engleska 
nikada dopustiti unatoč svojoj želji da ide s Njemač¬ 
kom ruku o ruku.« Bismarck je morao popustiti, ali 
se nije susprezao ničim, kad je govorio o engleskoj 
kraljevskoj porodici. 

Međutim je u Francuskoj republika, za koju se mi¬ 
slilo, da ne će dugo potrajati, ipak uhvatila korijenje. 
Bilo je sasvim razumljivo, da je princ od 'Walesa, kao 
baštinik jedne kraljevine, imao izvjesnih predrasuda 
proti ljevičarskim državnicima. Gambetta, a naročito 
Clemenceau morali su u njegovim očima izgledati kao 
opasni revolucionari. Neki od njegovih prijatelja, 
koji su bili monarhistički nastrojeni, bili su povrh 
toga još i dosta nerazboriti, što su ga podbadali proti 
novim upravljačima Francuske. Tako je došlo do toga. 

da se je princ, na nagovor protivnika francuske re¬ 
publike, usprotivio, kad je iza čitavoga niza ambasa¬ 
dora iz visoke aristokracije — iza vojvode od Broglie, 
vojvode Decazes-a, vojvode de la Rochefoucauld-Ri- 
saccia — Francuska poslala u London kao svoga pred¬ 
stavnika, jednog Challemel-Lacoura! 

Iz neobjavljenog dnevnika Ludovic 
H a 1 e v y - a 

»Jučer je stigao u Pariz princ od Walesa sa ženom. 
Ne može se reći, da je ovdje izgubio mnogo vremena. 
U dva sata popodne bio je već na trkalištu u Auteu- 
ilu, u devet sati u Theatru de Renaissance, a o ponoći 
u malom klubu ulice Royale, gdje se izvodila kome¬ 
dija iz pera vojvode de Massa. U Auteuilu se princ 
uslobodio na jedan mali reakcionarni korak. Dok su 
Thiers i kasnije Mac-Mahon bili predsjednici fran¬ 
cuske republike, sjedio je princ uvijek u predsjednič¬ 
koj loži. Ali je jučer otklonio da sjedne na to počasno 
mjesto. Govori se, da je pritom rekao: »Princesa od 
Walesa ne može javno sjediti s jednom bivšom kuha¬ 
ricom.« Ta bivša kuharica bila je Madame Grevy, 
koja je »tobože« bila u neku ruku bolja gazdarica, kad 
se udala. Naročito ističem riječ »tobože«. Princ od 
Walesa bio je, uostalom, prije svoga dolaska u Pa¬ 
riz, pisao princu od Sagana, predsjedniku odbora u 
Auteuilu: ,U utorak ćemo princesa i ja poći na trke, pa 
nam rezervirajte mjesta u jednoj loži, gdje ćemo moći 
sjediti skupa sa našim prijateljima’.« 

Ovakav postupak Eduardov mogao je izazvati me¬ 
đunarodne zapletaje; bilo je i među njegovim pariš¬ 
kim prijateljima pojedinaca, koji su željeli, da budući 
engleski kralj ostane na dobroj nozi s vladom repu¬ 
blike, koja će, po svemu sudeći, ostati u Francuskoj 
trajna. Dne 12. siječnja 1879. pisao je markiz du Lau 
princu: 

»Kraljevska Visosti! Jutros, kad sam stigao u Pariz, 
zatekao sam pismo od Knollys-a, koji me po nalogu 

Vaše Kraljevske Visosti moli, da mu javim nešto o 
sadašnjoj krizi u Francuskoj. Rezultat izbora od 5. 
siječnja mogao se odavno predvidjeti; nitko nije mo¬ 
gao posumnjati u uspjeh republikanaca. Oni imaju 
vlast, zajednički cilj i strogu disciplinu, a javno mi¬ 
šljenje neosporno je uz njih. Pogreške, koje su poči¬ 
nili konservativci, njihova nesloga i razne struje u sa¬ 
moj stranci, oduzele su njihovoj politici sigurnost 
cilja, pa nemaju jasan pravac. Sve je to našem na¬ 
rodu vrlo nesimpatično, jer Francuzi naročito vole 
jasnoću, oštro označen cilj, sigurnost i mir. 

Za republiku, dakako, nisu svi naši ljudi, ali se ona, 
eto — proti svim protivnim predskazanjima — drži 
već osam godina. Možda joj nedostaje veliki stil i 
elegancija. No ratni su dugovi isplaćeni, a ipak se naša 
država ne može potužiti da nazaduje u gospodarskom 
pogledu. O republici se kaže, da je ona državni oblik, 
koji je najprikladniji da se premoste unutrašnje pro¬ 
tivnosti. Na svaki način ona podvezuje stranačko dje¬ 
lovanje; ni koalicije između raznih stranaka sada nisu 
od dugoga vijeka. 

Tako je došlo do toga, da je zastupnička Komora, 
u kojoj je većina apsolutno neprijateljska republici, 
čvršće ukotvila republiku, nego što bi to mogli i sami 
republikanci. Još i više: ona se potrudila, da upravu 
preuzme u svoje ruke, da republiku učini popularni¬ 
jom i skine s narodne duše bojazan od vladavinskog 
oblika, koji je u Francuskoj ostavio dosta rđave uspo¬ 
mene. 

Naši orleanisti izradili su program i stvorili ustav, 
koji je učinio nemogućnim ne samo legitimističku mo¬ 
narhiju, nego i novu vladu bonapartističku. Već u po¬ 
četku držali su, da se bez orleanista ne može vladati 
i da moraju svakako neko vrijeme počekati pa da sva 
važnija mjesta zaposjednu svojim ljudima u uvjere¬ 
nju, da će svojom prokušanom spretnošću nadvladati 

nepromišljenu čežnju radikalskih krugova za novo¬ 
tarijama. 

Ali pored te orleanističke buržoazije, koja je god. 

18.&0. došla na državno kormilo i odonda se defini¬ 
tivno osjećala pozvanom za vladanje, lagano se po¬ 
čeo dizati niži sloj buržoazije, koji uživa naročitu sklo- * 

nost Gambettinu, te je upravo tako željan visokih 
mjesta, kao i drugi, ali bez ikakove monarhističke pri¬ 
misli. Ovim skorojevićima nedostaje, što je Francus¬ 
koj prilijepljena etiketa »Republika«, nego žele samu 
stvar imati u rukama. Moći ćemo dakle uživati u no¬ 
voj predstavi jedne, republike, kojom će upravljati 
republikanci. To je barem logično, pa bi pokus mogao 
čak neko vrijeme i uspijevati. Velika većina u današ¬ 
njoj komori i u novoosnovanom Senatu svakako je za 
umjerenu politiku. Gospodin Gambetta, kojemu se ne 
može osporiti politička djelatnost i veliki utjecaj, stoji 
na čelu te većine i vodi ju s tim lakše, što nema nika- 
kove vidljive odgovornosti...« 

Ovakovi izdašni izvještaji bili su, dakako, za princa 
Eduarda vrlo dragocjeni. On sam lako se je svemu 
prilagođivao, bio spreman na koncesije, jer je imao 
dobro razvijen osjećaj za realne činjenice, pa se ništa 
nije protivilo njegovoj urođenoj sposobnosti da prizna 
vlast skorojevića, koji su došli na vladu. Bio mu je 
predstavljen Gambettaj koji je utvrdio, da je princ 
razborit i dobro obaviješten čovjek, pa se nije moglo 
smatrati izgubljenim vremenom razgovarati s njim o 
evropskim pitanjima. Zato je pokušao da Njegovoj 
Kraljevskoj Visosti utuvi u pamet dvije ideje, kojih 
su se u ono doba bojali svi Englezi: ideju o kolonijal¬ 
nom proširenju Francuske — (Francuska je naime iza 
Berlinskog kongresa preuzela protektorat nad Tuni¬ 
som) — i ideju o eventualnoj francusko-ruskoj ali¬ 
jansi. Domala su princ i Gambetta priređivali jedan 
drugome male intimne objede. Sir Charles Dilke, koji 
je postao podsekretar ureda za Spoljašnje poslove i 


dojoar prijatelj Eduardov, pozivao je također princa 
i Gambettu skupa u Moulin rouge; i dok su jeli i pili, 
razgovarali su se — onako usput — i o budućoj ententi 
između Engleske i Francuske. Napokon smisli princ, 
da bi bilo vrlo lijepo, kad bi se dva Francuza, kojoj 
se obojici on divio, mogla ovako lijepo za istim stolom 
naći: Gambetta i Gallifet. To je bila teška stvar, jer 
je Francuska bila podijeljena u razne stranke, a Galli¬ 
fet je u republikanskom taboru smatran kao krvnik 
komunističkih ustanika. Napokon je princu ipak po¬ 
šlo za rukom da oba svoja prijatelja dozove skupa u 
Cafe Anglais. Gallifetu imamo zahvaliti za prikaz 
razgovora, koji se tom prilikom vodio: 

i»Za večerom govorilo se o koječemu, a uz kavu 
evo ovo: 

Princ: Gospodin Gambetta, dozvolite mi da vas 

zapitam: zašto vi i vaši prijatelji odbijate 
francusku aristokraciju od sudjelovanja u 
državnim poslovima? 

Gambetta: Ali, Kraljevska Visosti, u Francuskoj ne¬ 
ma više aristokracije. Ima samo »vojvo¬ 
da«, koji nemaju za sobom više nikakove 
vojske, ima »markiza«, koji nemaju više 
da brane pogranične francuske »marke«, 
grofova, vicomta i baruna, koji nemaju ni 
većih posjeda, ni uredovne moći, ni utje¬ 
caja. 

Princ: Recimo dakle, da sam htio reći: plemića. 

Gambetta: Ali ti ljudi i ne žele, da ih mi kakogod 
zaposlimo . .. oni stoje po strani, pod nos 
nešto gunđaju i smatraju to kao svoje 
glavno zanimanje. Osim toga, mogu se ti 
ljudi susresti još u vojsci i marini, gdje- 
kada i u diplomaciji, gdje svakako dobro 
predstavljaju Francusku, to im se mora 
priznati! 

Princ: A zašto ne radite, kako se u Engleskoj 

radi, gdje mi odabiramo najbolje ljude 
iz područja industrijskog, naučen jačkog, 
književničkog i trgovačkog? Od tih ljudi 
stvaramo mi plemiće i na taj način naše 
je plemstvo u pravom smislu »aristokra- 
tično«. 

Gambetta: U Engleskoj, Visosti, može to još neko 
vrijeme da potraje, ali kod nas ne može. 
Pravi vojvoda nikada ne bi priznao ravno¬ 
pravnost »vojvodi«, koji je potekao iz 
trgovačkih, naučenjačkih ili umjetničkih 
krugova. Zato mi i možemo imati samo 
jednu vrstu aristokrata: najpametnijih 
i najboljih. A ta aristokracija ne treba 
nikakovih naročitih naslova. 

Princ: Vi ste, gosp. Gambetta, doista pravi re¬ 

publikanac. 

Gambetta: Ne mogu to poricati, Visosti. Ali smatram 
sasvim logičkim, da ste vi rojalist! 

Nato se u najboljem raspoloženju smijalo i razgo¬ 
varalo o koječem drugom.« 

Prijateljstvo između princa i Gambette pokazalo 
se vjernim i postojanim. Obojica su s najvećim viteš¬ 
tvom priznavali jedan drugom dobre osobine protiv¬ 
nih, ali ne i protivničkih oblika državnog uređenja. 
Iza jednoga atentata na kraljicu Viktoriju pisao je 
republikanac Gambetta svom kraljevskom prijatelju: 

»Dopustite jednom iskrenom prijatelju Vaše 
kuće i Vaše lijepe zemlje, da pristane uz čestitke, 
koje ste već sa svih strana primili zbog neuspje¬ 
ha zločinačkog napadaja. Ujedno smatram svo¬ 
jom časnom dužnošću saopćiti Vam, da se u svim 
strankama Francuske Republike osjeća opravdani 
gnjev zbog tako užasnog napadaja na jednu ve¬ 


liku i dobroćudnu vladarku, kojoj se svi narodi 
zemaljske kruglje dive, bez obzira na oblik držav¬ 
nog uređenja.« 

Bismarck je napokon, oko godine 1881., zaželio da 
bi došlo barem do spoljašnjeg izmirenja između Fran¬ 
cuske i Njemačke. Njegovo veliko djelo, jedinstvo 
njemačkog Carstva, bilo je dovršeno. Sada je odje¬ 
danput razabirao svugdje »sablasti saveza, upravlje¬ 
nih proti Njemačkoj«, pa je počeo između onih drža¬ 
va, koje bi mogle postati neprijateljice Njemačke, za 
svaki slučaj posijati dugovječnu neslogu. Njegova 
je ideja bila da Francuzima u godini 1878. ponudi Tu¬ 
nis ; time ih je mislio s jedne strane zabaviti i odvra¬ 
titi od želje za odmazdom, a s druge strane razbuditi 
u Africi konflikt francuskih interesa s engleskima i 
talijanskima i tako namaknuti Francuskoj nove nepri¬ 
jatelje. Iz istoga razloga živo je želio, da i Engleska 
okupira kakvu zemlju u Africi, najradije Egipat: ta je 
starostavna kraljevina bila još prikladnija od Tunisa 
da izazove nemir između Francuske i Engleske. 

Još za Napoleonovih vremena borile su se Francu¬ 
ska i Engleska za Egipat. »Ako želimo đa Englesku 
do temelja uništimo«, rekao je general Bonaparte, 
»moramo se dokopati Egipta.« Francuska je imala na 
Egipat tradicijom posvećen utjecaj, pa je bila s njim 
vezana velikim trgovačkim interesima i duševnim od¬ 
nosima, dok je Engleska gledala — naročito poslije 
provedenog Sueskog kanala — u Egiptu samo najvaž¬ 
niji put prama Indiji, pa nije mogla trpjeti, da se tko 
drugi ondje šepiri. Novčane neprilike nagnale su 
egipatskog kediva, da je morao pristati na jednu fi¬ 
nancijsku kontrolu, a glavni vjerovnici egipatski bili 
su Francuzi i Englezi. Zato je bila postavljena jaka 
mješovita komisija za upravljanje dugova. Nato kao 
da se počeo spremati ustanak proti kedivu, koji se dan 
pod tutorstvo dvaju stranih naroda. Francuski minis- 

tar predsjednik Gambetta nagovorio je predsjednika 
Granville-a, da potpiše jednu notu, u kojoj su se i 
francuska i engleska vlada obvezivale, da će kediva 
zaštititi makar i oružanom silom. 

No tek što je nota bila potpisana, palo je Gam- 
bettino ministarstvo. Njegov nasljednik Freycinet 
kao da se za Egipat nije mnogo brinuo. Iako je, u 
evropskoj četvrti Aleksandrije došlo do krvoprolića, 
francuska je mornarica digla sidra i odjedrila. Glad- 
stone bi bio najsretniji, da se i engleska mornarica 
povela za francuskom! On se i opet zaprijetio demi¬ 
sijom, a ovoga puta »izgledalo je, kao da uistinu mi¬ 
sli otići«. Ali se englesko javno mišljenje pokazalo 
tvrdokorno. Englezi su bombardirali Aleksandriju, 
egipatski nacionalisti bili su poraženi, a engleska 
armija unišla u Kairo. Taj uspjeh, za koji se sprema¬ 
lo »u jednom trenutku Gladstonove rasijanosti«, 
učinio ga je popularnijim nego što je ikada bio. 

Tako je stvoreno stanje, koje je — sasvim po ukusu 
Bismarckovom — Francusku i Englesku učinilo po¬ 
litičkim protivnicima na punih dvadeset godina. Po 
ugovorima bila je engleska okupacija ograničena sa¬ 
mo na izvjesno vrijeme. Sir Evelyn Baring, predstav¬ 
nik engleske vlade u Kairu, imao je naslov samo ge¬ 
neralnog konzula; njegova zadaća bila je skromno 
označena riječima, da ima »proučiti, kako bi se što 
prije mogao ondje učiniti red.« Unatoč tome, u Fran¬ 
cuskoj su se bojali, da bi se ovaj provizorij mogao 
obratiti u definitivno stanje. Kako je ta bojazan bila 
opravdana, vidjelo se, kad je Engleska, opet »iz rasi¬ 
janosti«, anektirala Sudan. Ali su i Engleskoj stari¬ 
jim utanačenjima bile ruke vezane. Francuzi, koji su 
s njima sjedili u kontrolnoj komisiji, mogli su im svo¬ 
jim prigovorima gotovo uvijek osujetiti finansijsku 
upravu zemlje. Pošto druge velike evropske vlasti nisu 
ni do znanja uzele privremenu okupaciju Egipta, mo¬ 
gle su se time slobodno poslužiti kao iznuđivačkim 

sredstvom proti Engleskoj. Razloga je bilo na zemalj¬ 
skoj kruglji dosta za diplomatska trvenja ondje, gdje 
neobični historijski razvitak jedne zemlje opravdava 
politički utjecaj nekolikim stranim državama. Do 
Berlinskog kongresa bila je evropska Turska jezgra 
takvog diplomatskog ciklona. Od godine 18'80.—1900. 
bila je to dolina Nila. 

Neprilike u Egiptu i Gambettina smrt dovele su do 
otuđivanja između princa od Walesa i Francuske. 
Proturoajalistički pokret, legitimiranje članova kra¬ 
ljevske kuće i malo kasnije groznica Boulangerska 
oduzeli su princu potpuno povjerenje, koje je isprva 
imao prama razboritosti mlade republike. O opasno¬ 
stima boulangizma obavijestio ga je prijatelj Gallifet. 

Pismo generala Gallifeta princu od 
W a 1 e s a 

Pariz, u prvoj godini boulangizma. 

»Kraljevska Visosti, 

Junak dana nije posljednjega mjeseca postao ni 
ljepši, ni pametniji, ni korisniji, a ni slavniji. A ipak 
se oko njega našlo 240.000 oduševljenih pristalica. Uz 
potanju analizu svrstavaju se te pristalice u 160.000 
komunista, nekadašnjih robijaša, kokotskih ljubavnika, 
itd. i 80.000 služinčadi, kočijaša, konobara i uličnih 
pometača, kojima je Boulanger obećao bolje nadnice, 
— povrh toga pristaje uz njega izvjestan broj stude¬ 
nata i ljudi, koji doduše pripadaju dobrom društvu, 
ali nemaju ni pare u džepu. 

Prema tome sačinjavaju Boulangerove izbornike 
uglavnom komunisti pod vodstvom Rochefortovim. 
Zbog toga je s njima dušom i tijelom i ne može ih se 
otresti, budući da je ostalih 80.000 glasova podije¬ 
ljeno među bonapartiste i roajaliste. Kad bi vlada mo¬ 
gla i htjela raditi i voditi politiku, u kojoj bi mogli 
sudjelovati pristojni ljudi, bio bi izbor Boulangerov 

bez značenja, ali ja u to ne vjerujem. Naši konser- 
vativci, bili oni bonapartisti ili roajalisti, danas su vec 
vrlo zabrinuti zbog eventualne izborne pobjede nji¬ 
hovog štićenika. Oni osjećaju, da imaju posla s pro¬ 
tivnicima, koji su jači od njih, ali se tješe, prije nego 
što je došlo vrijeme, u kojemu se vise ne će mocl 
tješiti, barem time, da su vladi zadali glavobolje. Ja¬ 
dni idioti! Dvije najljepše francuske vojvotkinje, go¬ 
spođe de la TremoiUe i d’Uzes, večerale su sinoć kod 
Duranda, samo zato, da mogu prve čestitati Boulan- 
geru. Pri tome su se našle u lijepom društvu svih pa¬ 
riških brijačkih pomoćnika, a pri tom herojskom cmu 
bile su praćene i podupirane od gospode: Breteuil, 
Hallez-Claparede, Sagan i nekih drugih. 

Sve to nije pogodno da naš položaj u Evropi po¬ 
pravi. Njemačka će pritom izvući veću korist negoli 
ikoja druga zemlja.« _ 

Zahvaljujući ovim obavještenjima generala Gaili- 
feta, mogao je princ Eduard — kao jedan od prvih 
prikazati engleskoj vladi unutrašnju slabost Boulan- 
gerova pokreta. Ali je on posao jos i dalje. Nadi se 
ministarstvo Rouvierovo nalazilo u opasnosti da ce ga 
srušiti Boulangerovi pristaše, posredovao je on kod 
grofa de Pariš, da bi ovaj desničarske zastupnike na¬ 
govorio da glasuju za ministarstvo. Tako je Rouvier 
bio spašen, ali kao da se sve bilo zavjerilo da razbije 
prijateljstvo princa od Walesa sa Francuskom. Go¬ 
dine 1889. održavana je u Parizu svjetska izložba u 
spomen 100-godišnjeg opstanka republike. Ali je ta¬ 
dašnja Evropa bila monarhistička. Monarsi nisu že¬ 
ljeli, da njihovi poslanici prisustvuju ceremoniji, na 
kojoj se ne će ništa drugo govoriti, nego samo o ruše¬ 
nju kraljeva sa prijestolja. Da se ukloni diplomatskim 
zapletajima, naložio je ruski car da sve osoblje nje¬ 
gova poslanstva provede ljeto u Belgiji, a lord Saks 
burv engleskom poslaniku, da se »smjesta razboli i da 
mu barem umre na Rivieri kakva mnogo ljubljena 

tetka«. Tako su Parižani računali samo na prijatelj¬ 
stvo i dolazak princa od Walesa, ali ni on nije htio 
da u toj »revolucijskoj« godini službeno pohodi Fran¬ 
cusku. Ali je ipak, malo kasnije, poslije izložbe, kao 
privatan čovjek došao u Pariz, ne mogući odoljeti že¬ 
lji, da se s lady Warwickovom pješice ne popne do 
vrška Eiffelova tornja. 

6 

»M oj prejasni nećak.,.« 

Razočaranje, koje mu je donijelo prijateljstvo 
s Francuskom, svakako bi princa od Walesa nagnalo 
na približenje Njemačkoj, da je ondje vladao još 
njegov šurjak. Ali je car Friedrich III. umro god. 
1888. od raka u grlu, pošto je devedeset dana proveo 
kao zatočenik u bolesničkoj sobi; čovjek, koji je od¬ 
sad imao da trideset godina vlada u Njemačkoj, bio 
je nećak princa od Walesa: — Wilhelm II. 

Princ Wilhelm rođen je god. 1859. Porod je bio 
tako težak, da je novorođenče došlo na svijet s išča- 
šenom lijevom rukom. Ta je ruka zakržljala i ostala 
u početku najprije ne samo uzeta, nego je, kao oba¬ 
mrla, ostala slaba kao u kakvog djeteta. Proti toj tje¬ 
lesnoj mani borio se on čitav život s herojskom srča- 
nošću, pa je time postigao, da je postao oštar jahač, 
izvrstan strijelac i dobar igrač u tenisu. Ali ova nje¬ 
gova sakatost proizvela je u njega — kao u Byrona 
hroma noga — osjećaj malodušnosti, koju je nespret¬ 
no htio da naknadi, kako se u takvim slučajevima po¬ 
najviše događa. »Radi te svoje lijeve ruke«, rekao je 
njegov dvorski meštar, »rodila se u njemu potreba 
da djeluje na vojsku i narod uniformama, odlikova¬ 
njima i maršalskim palicama«. Radi toga je u bučnim 
svojim govorima isticao »gvozdenu šaku« i »puš- 
čani prah, koji se mora držati na suhom mjestu«. 
Da se pričini jakim, rado se Wilhelm II. stavljao u 

izazivačku pozu. Ako je vidio, da time svima impo¬ 
nira, radovao se tome kao dijete i hvalio se svojom 
spretnošću, dok ta spretnost nije postala nespretnost. 
Ali ako je naišao na otpor, osjećao se deprimiran i 
htio da ljudi s njim saučestvuju i da ga^ tješe,^ te je 
očekivao da drugi ono, što je on skrivio, što brže po¬ 
prave. Tako je prošao sav njegov život u promjen¬ 
ljivom ritmu: čas je bio u velikom uzbuđenju, a caa 
potišten. 

Naročito su ga prožimali prama Engleskoj osjećaji„ 
koji su kolebali između udivljenja i mržnje. Njegova 
majka, razborita ali despotska žena, htjela mu je na¬ 
metnuti Stockmarov odgoj, kako je i sama bila od¬ 
gojena. Ali su joj izmaknule i neke ljutite riječi proti 
sinu, koji nije bio sasvim normalno razvijen, a te joj 
riječi Wilhelm nije mogao nikada oprostiti. Smatrala 
ga je jogunastim i odlučila da ga ukroth »Ah, kad 
jednom postanem carica«, rekla je, »onda će Wilhelm 
razrogačiti oči, kako će se morat pokoravati.« I mati 
i sin nisu se dali obuzdati, jer je i jedno i drugo bilo 
hirovito i neuračunljivo. Kao njemačka prmcesa, 
ostala je žena cara Friedricha skroz naskroz Engle¬ 
skinja. Pošto je provela već četrdeset godina u Nje¬ 
mačkoj, rekla je engleskom ambasadoru, Sir Edwar- 
du Goschenu, kojemu je, kad ju je posjetio, na putu 
odletio šešir na vrata vagona: »Jadni Sir Edward. A 
u ovoj zemlji ne možete ni poštenog šešira kupiti.« .. . 
Dugo je vremena ona snovala, kako bi od Njemačke 
stvorila drugu Englesku, liberalnu i ustavnu monar¬ 
hiju, ali je ta njena nada propala smrću njezinoga 
muža Njezin se sin okružio nacionalnim časnicima i 
junkerima. Još kao dijete bila ga je ona povela u 
Englesku. U trećoj svojoj godini prisustvovao je vjen¬ 
čanju princa od Walesa, svog ujaka Eduarda. Ta mu 
se ceremonija dugo zadržala u pamćenju: prekrasni 
ogrtači vitezova reda podvezice i veliki bubanj Horse- 
Guardista. 


Više puta se imao povratiti u Englesku, koja ga je, 
protiv njegove volje, kao nekom čarolijom privlačila. 
U toj šutljivoj i otmenoj zemlji osjećao je on, kako 
se sam gdjekada bučno ponašao; što se je više trudio, 
da se svijetu svidi, sve manje se sviđao. Što god je 
radio, svemu su se tome Englezi čudili i spremali na 
obranu. Bio je »nametljivo« obučen, a govorio je od¬ 
više glasno; kad je odlazio, dijelio je igle za kravate, 
koje su se sastojale od golemoga »W« u gotskom obli¬ 
ku. Iako nije sebi mogao točno položiti računa, u ko¬ 
likoj je mjeri njegova nazočnost bila Englezima ne¬ 
prilična, ipak je osjećao svaki put, kad je dolazio u 
Englesku, da se ondje pred njega postavlja nepro¬ 
bojan zid, pa ga je to ogorčavalo. U mladom svom 
njemačkom dvorjanstvu pokušao je da uvede engle¬ 
sku etiketu: »Ministri se nisu usuđivali navečer obu¬ 
vati drugačije cipele nego lakirane, kao da idu kuda 
na ples, a stare ekscelencije skakutale su s noge na 
nogu, jer su im zadavali boli stisnuti prsti.« Baka Vik- 
torija vrlo ga je voljela. Za nju je on bio »dragi 
unuk«, a za sve drugo nije ju boljela glava. U očima 
ostale porodice bio je on »enfant terrible«, od čijih 
su se »nepromišljenih koraka« morali bojati. On je to 
znao, pa »budući da su htjeli postupati s njim kao 
s malenim dječakom, sve se jače utvrđivao u svom 
prkosu«. 

Čim je došao do saznanja, u čemu se upravo sastoji 
engleska jakost, htio je da ih pobija na vlastitom nji¬ 
hovom području. Oko godine 1860. Englezi su se još 
smijali njemačkoj ratnoj mornarici. Šaljivi list 
»Punch« donio je jedan crtež, na kojemu je Mr. 
Punch pružao jednom malom Nijemcu brodić za igra¬ 
nje, a pod slikom tekst: »Na, dječače, poklanjam ti 
ovaj brod, pa idi i igraj se s njim, ali gledaj da se ne 
zaprljaš!« To je bila uvreda i nepristojnost. Wilhelm 
je vrlo brzo stvorio veliku odluku da izgradi flotu, 
koja bi imala biti jača od engleske. Da uzbudi divlje- 

nje tih ravnodušnih i ponosnih Engleza, kroz čitav 
svoj vijek počinjao je djela, koja su bila naročito po¬ 
dobna da se Englezima ne svide. Ali njegovo vlastito 
divljenje dobilo je neprijateljske forme. »Princu 
Wilhelmu ne možeš napripovijedati dosta rđavih 
stvari o Engleskoj«, zapisao je Herbert Bismarck, ali 
se iza njegove mržnje skrivala »vrlo velika, ali nesvi- 
jesna simpatija za Englesku«. 

Pored »nagnuća prama Engleskoj« imao je Wil- 
helm i »nagnuće prama Francuskoj«, iako slabije izra¬ 
ženo. Trudio se za čitavog svog života da zadobije 
srce francuske republike, ako ne ljubavnim umilja¬ 
vanjem, a ono silom. Ali je Francuska odbila sve po¬ 
kušaje zavođenja, našto je Wilhelm prešao na pri¬ 
jetnje. »Depit amoureux« (Ljubavni jad) nazvao je 
to Biilow. Od dvorjana, ministara i podanika primao 
je premnoge izražaje laskanja, pa je zamjeravao Fran¬ 
cuskoj i Engleskoj, što mu se opiru. Kao pravi glu¬ 
mac tražio je svagdje aplauz općinstva. »Moraš pri¬ 
znati«, rekla mu je jedne večeri žena u teatru, »mo- 
raš priznati, da bi bio najsretniji, kad bi sada jednim 
skokom mogao skočiti na pozornicu i odigrati ulogu 
Kurfiirsta!« »Imaš pravo«, odgovorio joj je car. Kao 
mnogi glumci, živio je i on premalo vlastitim životom. 
Svaka nova uloga zaokupljala ga je čitavoga. Glavna 
crta njegovoga značaja očitovala se u potrebi, da sve 
ljude oko sebe, pa i samoga sebe održava u divljenju. 
Na jednom putovanju u Jeruzalem bacio je sebi na 
rame rizu u zlatnoj boji, a od svoje pratnje zatražio 
da se obuče u staru vitešku odoru. Pred kršćanima 
prikazivao se kao kršćanin, pred muslimanima kao mu¬ 
sliman, a pred Židovima kao Židov. Katkada mu je 
udarilo u glavu da igra ulogu cara u svetom Rimskom 
carstvu njemačke narodnosti, pa je ostajao čitav dan 
Barbarossa ili Heinrich III. Onda je opet navukao na 
sebe »Lohengrinov oklop sa srebrnim šljemom, na 
kojemu je lebdio pruski orao«. Ili se — za promjenu 


— prerušio u Friedricha Velikoga i dri jao na rubo¬ 
vima diplomatskih akata komentare u stilu velikoga 
kralja. Drugi put je opet glumio hipermodernog mo¬ 
narha i govorio samo o industrijskim i kolonijalnim 
stvarima. Njegovoj majci bio je dobro poznat pusto¬ 
lovni karakter njenoga sina. »Držim«, pisala je, »da 
bi on najradije složio sebi ministarstvo, u kojemu bi 
bili još najumjereniji članovi Jules Verne, Randolph 
Churchill i lord Charles Beresford, ali u kojemu bi mo¬ 
ralo biti i nekoliko afričkih putnika, general Boulan- 
ger, a svakako i Richard Wagner — kad bi samo još 
bio u životu.« 

Jedan Englez napisao je o njemu, da ima Neron- 
ske crte, a imao je i pravo. Bio je umjetnički nastro¬ 
jen i s izvjesnom višom naobrazbom; mnogi, koji su 
ga prvi put vidjeli, bili su njime oduševljeni. Imao 
je mnogo osjećaja, a kad nije igrao komediju, doimao 
se prirodno i prijatno. Od svoje majke baštinio je 
jaku radoznalost. Vrlo je razborito govorio o arheo¬ 
logiji i svjetskoj povijesti; risao je, pjesnikovao i kom¬ 
ponirao. »Bog zna sve«, govorili su Berlinci, »ali car 
zna sve još bolje.« Putovati je toliko volio, da su nje¬ 
govi podanici prpošno tvrdili, da njegov potpis »Wil- 
helm I. R.« ne znači Imperator et Rex, nego »Immer 
reisefertig«, a da njegove čete zapravo ne bi smjele 
pjevati »Heil Dir im Siegerkranz« nego: »Heil Dir 
im Sonderzug«. 

Od svoje mladosti tražio je društvo ljudi, koji su 
bili istoga ukusa kao i on. Grof Philipp Eulenburg 
bio je osvojio njegovo srce time, što je skladao nordij¬ 
ske balade i sam ih vlastoručno izvodio na klaviru. 
Eulenburg ga je i prvi podstakao, da posjećuje Wagne- 
rove opere u Bayreuthu; njemu je car imao zahvaliti, 
što su mu se otkrile čari »Parsifala«, a on je i okupio 
oko cara četu dvorskih miljenika. John Morley, koji 
je cara vidio kratko vrijeme iza njegova uzlaza na 
prijestolje, opisuje Wilhelmovo nešto prejako, ali do- 

sta prijatno smijanje, a ujedno i neobuzdane njegove 
kretnje, bolesnu nemirnost, po kojoj mu se tijelo uvi¬ 
jek trzalo — i staccato njegova načina govora. Jedna 
dobrodušna Engleskinja napisala je o njemu: »Malo 
je sulud kao i svi geniji.« U isto vrijeme pitala su se 
Braća Goncourti, da li taj mladi i histericki monarh, 
koji se toliko zanosi za ratnički pobožnu VVagnerovu 
dramu i koji bi najradije obukao srebrni Parsiialov 
oklop, nije grozničavim temperamentom svoga mozga 

za Evropu vrlo opasan? w ... i 

Onako strastven i pun osjećaja, mogao bi VVilhelm 
postati idealan Mecena umjetnosti. Ali na ćelu jedne 
carevine ulijevao je strah. Njegovi govori, pa i te¬ 
legrami bili su melodramski izlivi. »Kada god javno 
govori«, rekla je njegova mati, »najradije bih mu 
lokotom zatvorila usta.« A njegova žena zamolila je 
Biilowa: »Ako danas popodne vidite cara, recite mu 
koju riječ, pa će možda biti mirniji!« Kad bi car ustao, 
da održi kakav govor, mlada bi carica, koja je bila 
razborita žena, poblijedila kao krpa. Ministri su se 
bojali njegovih promjenljivih hira, ali nisu ima i 
respekta pred njim. »Znate li vi«, rekao je Bulow 
jednom drugom velikodostojanstvemku, »da su osobne 
želje Njegova Veličanstva katkad gluposti?« A Hoi- 
stein, Mefisto ministarstva vanjskih poslova, izjavio 
je: »On je slabić, koji se povodi samo za casovitim 
nagnućima, a nije sposoban za mirno rasuđivanje.« 

loš nikad dosad nisu na svijetu bila dva čovjeka, 
koja bi se međusobno mogla slabije razumijevati, nego 
princ od Walesa i car Wilhelm. Princ je bio dobro¬ 
ćudan, čedan i trezven, a car hirovit, brbljav i fan¬ 
tastičan. Eduard nije bio osobito blistav govornik, ali 
je imao mnogo takta, a Wilhelm je blistao u svojim 
govorima, ali često nametljivim načinom. Eduard je 
volio Puccini-a, a Wilhelm Wagnera. Car je u civilu 
izgledao kao da nosi uniformu, a na princu je stajala 
uniforma kao civilno odijelo. Za cara je princ bio je- 

dan od onih tipičnih Engleza, koji su svojom mirno¬ 
ćom i sigurnošću cara smućivali i nagonili na bijes. 
Još kao sasvim mlad čovjek — kad je ujak nećaka su¬ 
sretao srdačno i s prirodnom dobrostivošću — mrzio 
je Wilhelm Eduarda. U Bismarckovim očima ostao je 
Eduard — prema kojemu je Wilhelmova mati iska¬ 
zivala veliko nagnuće — uvijek simbol »prokletoga« 
liberalizma, a Eduard je doista i zastupao taj omrz¬ 
nuti politički pravac svaki put, kad je posjećivao šur¬ 
jaka i sestru u Berlinu. Kod svih tih posjeta bio je 
mladi Wilhelm nedobrovoljni i nemoćni svjedok. Još 
u godini 1884. pisao je on caru Aleksandru III. ovo: 
»Posjet princa od Walesa donio je i dalje donosi ne¬ 
obične plodove, pa gotovo vidim, kako upravo rastu 
pod rukama moje majke i engleske kraljice. Pri tome 
Englezi zaboravljaju jednu malenkost, da sam Ja na 
svijetu!« A godine 1885.: »Imat ćemo sreću, da za ne¬ 
koliko dana ovdje pozdravimo princa od Walesa. Ali 
se ja ne osjećam sretnim pri dolasku jednoga gosta, 
čiji je karakter tako lažan i podmukao, da će zacijelo 
iza kulisa s damama skovati kakvu političku zavjeru.« 
Princ Wilhelm, dakako, nije znao, da će ruski car po¬ 
slati njegova pisma engleskom dvoru s komentarom: 
»Wilhelm nije sasvim pri pameti; rđavo je odgojen 
i neiskren!« 

Godine 1883. poklonio je Eduard svome nećaku 
kostim škotskog »higlandera«. Wilhelm se u njemu 
dao fotografirati i podijelio sliku svim svojim prija¬ 
teljima s mottom:»7 bide my time . ..« Čekam dok do¬ 
đe moj čas. I njegov je čas došao, kad mu je umro 
otac, car Friedrich: odmah se poslužio dobrom prili¬ 
kom, da pred svojim engleskim rođacima pokaže svoju 
moć. Kad je princ od Walesa došao na pogreb svoga 
šurjaka, zatekao je carski dvor okružen stražama kao 
kakav podsjednuti grad, svoju sestru, obudovljelu ca¬ 
ricu, zabačenu kao kakvu zarobljenicu, a svog nećaka 
Wilhelma zabavljenog pisanjem proklamacije na voj- 

sku: »Vojska i ja pripadamo jedno drugome; mi smo 
rođeni jedno za drugo.« Ujak je samo potresao gla¬ 
vom. Za pogreba razgovarao je s grofom Herbertom, 
sinom kneza Bismarcka. Zapitao ga je, da li je istina, 
da je car Friedrich naumio Francuzima povratiti Al- 
zas-Lothringiju, a Dancima Schleswig. To je pitanje 
odmah dojavljeno caru Wilhelmu, koji je planuo od 
bijesa. 

Nekoliko dana kasnije održao je Wilhelm na otkri¬ 
ću nekog spomenika u Frankfurtu na Odri govor, koji 
je zapravo bio samo plameni demanti na adresu ujaka 
Eduarda: »Ima ljudi, koji su tako naivni te misle,^ da 
je moj otac bio spreman povratiti ono,^ što je mačem 
osvojio. Mi svi poznavali smo ga previše dobro, a da 
bismo mirno mogli slušati takvu profanaciju njegove 
uspomene.« 

Kad je princ od Walesa bio pozvan od austrijskog 
cara u Beč, našao je mladi njemački car priliku, da 
mu se osveti: »Pokazat ću mu«, rekao je Wilhelm, 
»da sam ja sada car, a on samo nasljednik prijesto¬ 
lja.« I u isto vrijeme najavio je svoj dolazak u Bec i 
naročito istakao, da želi biti jedini gost carskoga dvo¬ 
ra. Austrijskom caru bila je stvar vrlo neprijatna, ali 
je, na svoju veliku žalost, morao princu od Walesa 
upraviti uvredljivu molbu, da svoj dolazak odgodi. 
Tako je došlo do prvog ozbiljnog razdora između uja¬ 
ka i nećaka. 

Kraljica Viktorija pokušavala je da ih izmiri; Wil- 
helm je bio pozvan da sa svakogodišnje jedrenjačke 
regate u Cowesu dođe u Osborne. On je naslutio, da 
mu se ondje može nasmijati zahvalna uloga, koju do¬ 
tle nije imao prilike da igra: uloga izvrsnoga jedrilca. 
I odmah naruči za sebe jednu jahtu. Kad je stigao u 
Osborne, izjavi želju da pregleda englesku ratnu mor¬ 
naricu, pozivajući se na uspomene iz svoje mladosti, 
te — onako usput — natukne, da bi i on rado sebi 
izgradio malu ratnu mornaricu. Stara kraljica, koja 


ga je, već iz političkih razloga, htjela održati u dobroj 
volji, imenovala ga je engleskim admiralom i samo 
njemu za ljubav dala prirediti paradu ratne morna¬ 
rice. Princ od Walesa — da pripali đavolu svijeću — 
održavao je svome nećaku »honneure« na engleskim 
oklopnjačama. 

Od toga vremena vidjevao se Wilhelm svake godine 
sa svojom jahtom »Hohenzollern« na regati u Cowe- 
su, gdje se nije više ponašao kao gost, nego kao do¬ 
maćin. Princ od Walesa potužio se jednom prigodom; 
»Dosad su regate u Cowesu bile za mene najugodniji 
odmor, ali otkako je njemački car preuzeo njihovo 
vodstvo, postale su mi neopisivo dosadne. Možda do 
godine uopće ne ću poći u Cowes.« Pod vodstvom 
Wilhelmovim postali su »handicapi« pitanjem pre¬ 
stiža, a jedrilački sport pomorskim bojem. Sa svojim 
ujakom, koji je bio dvadeset godina stariji od njega, 
postupao je Wilhelm tako familijarno, da je to izgle¬ 
dalo već kao neko omalovažavanje. Nazivao ga je — 
dakako, iza njegovih leđa — »starim paunom«. A 
Eduard, kako je uvijek bio od njega razboritiji i sa 
više takta, osvećivao se samo time, što je uvijek na¬ 
zivao Wilhelma svojim »prejasnim nećakom«, alii 
s izvjesnim trepetanjem očiju, koje je mnogo kazi¬ 
valo. .j 

Sve do godine 1897. opraštala je kraljica Vikto¬ 
rija koješta svome unuku. »Pa on je tašto dijete!« go¬ 
vorila je sa smiješkom. Ali je godine 1898. i nju osta¬ 
vila strpljivost, kad je njezino »carsko unuče« svoje¬ 
voljni upad dr. Jamesona u Transvaal htjelo izrabiti, 
da Englezima »dade dobru lekciju«. Pošao je tako 
daleko, da je svom kancelaru predložio, da bi Nje¬ 
mačka poslala u Pretoriju vojsku da zaštiti Bure. »Pa 
to bi značilo rat s.Engleskom, Veličanstvo!« opomenu 
ga kancelar. Zato se Wilhelm morao zadovoljiti onim 
čuvenim telegramom, što ga je odaslao predsjedniku 
Krugeru: 

»Iskreno Vam čestitam, što Vam je uspjelo, a da 
niste zatražili po?noć od prijateljskih naroda, vlasti¬ 
tom snagom proti oružanim četama, koje su u Vašu 
zemlju provalile kao rušioci mira, uspostaviti mir i 
očuvati nezavisnost svoje zemlje od napadaja izvana.« 

Kad se u Engleskoj saznalo za ovu brzojavku, iza¬ 
zvalo je to strahovit bijes. Njemačkog poslanika uma¬ 
lo da nije udarila kap, jer nije razumio, kako to, da 
je njemačko ministarstvo Vanjskih poslova odjedared 
izgubilo glavu. City odbio je svaki trgovački posao 
s Njemačkom; a nijedan Nijemac nije mogao m u 
jednom londonskom klubu dobiti ni zalogaj jela, u 
škverovima su radnici na mrtvo ime isprebijali nje¬ 
mačke mornare. Salisbury je rekao njemačkom posla¬ 
niku, kad bi u to doba on navijestio rat Njemačkoj, 
sve bi englesko javno mišljenje pristalo uz njega. 
Princ od Walesa zatražio je od matere, da »pošteno 
natare glavu« Wilhelmu. Ali je pedeset godina yj a " 
danja kraljicu poučilo, da se mora svladavati. »Ka¬ 
kvu korist mogu donijeti neprijatna pisma?« rekla je. 

\»U politici je opasna svaka vrsta strasti. VVilhelm 
počinja tolike pogreške ne samo iz taštine, nego i zbog 
toga što je impulzivne naravi. U takvim slučajevima 
najbolje su oružje mir i čvrstoća.« Pisala mu je dakle: 
»Dragi moj Wilhelme . . .« a odgovor je glasio: »Naj¬ 
draža moja bakice .. .« I tako je bila spašena posve¬ 
ćena fasada. 

Njemački poslanik naročito se bojao, da bi careva 
brzojavka na Krugera mogla uroditi srdačmjim odno¬ 
som između Engleske i Francuske, ali je i položaj iz- 
među tih dviju velikih sila bio također zategnut. 
Francuska je u to doba — na podsticaj Ferry-a, a ka¬ 
snije Hanotaux-a — bila odlučila položiti temelje 
širem kolonijalnom carstvu, pa je time prirodno na 
svim točkama zemaljske kruglje došla u sukob s en¬ 
gleskim privrednim interesima. God. 1893. gotovo je 

među njima došlo poradi Siama do rata. U to doba 
pisao je engleski poslanik u Parizu, lord Dufferin: 
»Nažalost, moram označiti osjećaje cjelokupnog fran¬ 
cuskog naroda kao otvoreno i oštro neprijateljstvo pre¬ 
ma nama.« Na četiri ili pet točaka napučene zemlje 
stajali su Francuzi i Englezi kao protivnici jedni pra- 
ma drugima. Francuska se još nije bila odrekla Egip¬ 
ta. Nadala se, da će se na putu kroz dolinu gornjega 
Nila opet ondje ustaliti; jedna ekspedicija, koju je 
"vodio pukovnik Marchand, počela je provoditi širok 
zaobilazni manevar prama Sudanu. A Engleska opet 
nije mislila da se odrekne Maroka; jedan škotski pu¬ 
stolov, Cai'd Mac Lean, podsticao je otpor proti Fran¬ 
cuskoj na sultanovu dvoru. Dalji predmeti za prepi¬ 
ranje bile su granice Siama, Madagaskar i Newfoud- 
land. Upaljiva građa, koja je nastala iz trvenja izme¬ 
đu ta dva naroda, planula je živim plamenom, kad je 
general Kitchener, pošto je potukao Mahdi-a, zapo¬ 
sjeo Sudan i sukobio se na obalama gornjega Nila — 
u Fashodi — s ekspedicijom pukovnika Marchanda. 

Delcasse, koji je tek prije nekoliko mjeseci postao 
ministrom Vanjskih poslova, u početku nije mislio, 
da bi Engleska poradi Sudana mogla Francuskoj na¬ 
vijestiti rat, pošto je na vrijeme obavijestio lorda 
Salisbury-a o nazočnosti Marchandovoj na gornjem 
Nilu i o eventualnom njegovom sukobu s Kitchene- 
rom. Ali su Englezi već onda snovali o željeznici, koja 
bi vodila od Kapa sve do Kaira, nisu bili voljni da po¬ 
lažu tračnice ni na komadiću puta kroz tuđe područje. 
U Londonu su konservativni listovi zapadali u pravo 
ratno bjesnilo, dok su liberalci govorili blago i umje¬ 
reno o svetoj dužnosti Engleske, da Sudan opet osvoje 
za Egipćane. 

Odlomci iz privatnih pisama Delcasse-ovih 

»Dne 19. rujna 1893. — Ne znam, da li je Mar- 
chand već stigao do Fashode i da li je istina, da li tko 
namjerava postupati s njim kao s prostim razbojni¬ 
kom. Svakako će moja izjava, koju sam prije četrnaest 
dana poslao engleskoj vladi, tu namjeru osujetiti. 
Engleska je obaviještena, da bi se zakonite francuske 
čete u ratu s barbarskim neprijateljem mogle sukobiti 
s engleskim četama, pa da se nadam, da će se i jedne 
i druge ponašati, kako doliči nosiocima civilizacije.« 

»Dne 22. rujna 1898. — Situacija na gornjem Nilu 
još je svejednako napeta. Uvjeren sam, da su engles¬ 
ke čete već naišle na šaku naših junačkih momaka. 
Možemo se samo nadati, da ne će doći do ozbiljnijega 
sukoba i da prvi metak — ako je uopće izbačen — 
nije pao s francuske strane. Prilike su već tako ne¬ 
zgodne, da bi mi najmilije bilo, kad bi se ti novi za¬ 
pleti mogli kakogod ukloniti. 

Uostalom: moji odnosi s engleskim poslanstvom 
još su uvijek najbolji. Jučer je poslanik došao na pri¬ 
manje u ministarstvo, pa sam s njim pola sata čavr¬ 
ljao. Rekao mi je, da očekuje vijesti iz Fashode tek 
pod konac sedmice. To je tu skoro.« 

»Dne 26. rujna 1898. — 4 sata i 30. — Ovaj čas 
izašao je engleski poslanik iz moga kabineta. General 
Kitchener je doista naišao na Marchanda u Fashodi, 
ali nije došlo do boja. Dakle: jedna teškoća manje! 
Pregovori će biti dosta teški, jer mi ondje imamo sa¬ 
mo svoje zahtjeve, a oni imaju vojnike. Ja sam vrlo 
zadovoljan sa sobom, jer sam ^poveo pregovore već 
prije mjesec dana, pa ćemo možda moći da prođemo 
bez krvi.« 

Engleskom poslaniku, Sir Edwardu Munsenu, rekao 
je Delcasse, da je francuskoj vladi najviše stalo do 
prijateljstva Engleske, i dodao: »Neka ovo ostane 


među nama, meni bi bio mnogo miliji englesko-fran- 
cuski savez nego francusko-ruski.« Ujedno je zamolio 
engleskoga poslanika, da ga ne dovodi u tugaljive 
situacije. »Ne mogu vjerovati, da bi vi mogli radi Fa¬ 
shode s nama prekinuti diplomatske odnose!« A upra¬ 
vo se toga bojao Sir Edwarđ Munsen, jer je lord Ro- 
sebery održao plameni ratni govor, a u svim novina¬ 
ma ratni podstrekači najviše o tome pišu; bilo je ne¬ 
vjerojatno, da bi se lord Salisbury pokazao popust¬ 
ljivim. 

Odlomci iz privatnih pisama 
Delcasse-ovih 

»Dne 1. listopada. — Pošto sam naslućivao, da en¬ 
gleski poslanik nosi u džepu ultimatum i da se bori 
još s nekom zaprekom da mi ga preda, ja sam ga pred- 
usreo. Još sam mu jedanput predočio početak našega 
pohoda na Nil. Bilo je to — rekao sam mu — još u 
doba, kad se u Engleskoj nije ništa radilo, ni jednom 
riječju bilo izraženo, da bi Engleska željela natrag 
osvojiti egipatski Sudan, za koji je god. 1876. Egipat 
bio prisiljen da ga se odrekne ... Nitko dakle ne može 
ustvrditi, da je naše poduzeće ikako bilo upravljeno 
protiv Engleske i da se osujete namjere, koje Engles¬ 
ka nije nikada izrazila. Još sam mu rekao: »Mi smo 
se ustalili u Fashodi kao i vi u Quađelai-u, pa smo i 
jedno i drugo samo oteli iz ruku barbarstva. Kad biste 
vi od nas zatražili, da izađemo iz Fashode bez ikakovih 
pregovora, to bi značilo ultimatum Francuskoj! Zato 
vam, Ekscelencijo, Francuska već unapred na moja 
usta odgovara: ,Ne’. Ali iz toga ne slijedi, da bi vlada 
Njenog Veličanstva kraljice Viktorije imala posum¬ 
njati u moju želju da se sporazumijemo s Engleskom, 
o čemu ste se i sami uvjerili — ili da se posumnja u 
moju spremnost, kojom bih htio da se među nama 
prebrode sve protivnosti. Sve vam ja to govorim 

iskreno, jer sam potpuno uvjeren i jer ste zacijelo i 
vi sada uvjereni, da ta spremnost ne ce nikada poći 
tako daleko da bi prešla granice, koje joj određuje 

narodna čast.« . . , 

». . . 7. listopada 1898. — Držim, da je između fran¬ 
cuske i Engleske malo napetost popustila. Moja iskre¬ 
nost, jasnoća, kojom sam izrazio svoje namjere, moj 
energični, iako udvorni i umjereni ton, nisu promašili 
svoj cilj. Nadam se, da je sada čitavom svijetu jasno, 
da moja želja, koju sam odmah, pošto sam preuzeo 
ministarstvo, izrazio sasvim otvoreno — naime zelja 
za sporazumijevanjem s Engleskom — nije bila osje¬ 
ćaj slabosti, nego je odgovarala općenitom pravcu 
moje politike i da ne bi bilo dobro, kad bi me tko pri¬ 
silio, da onaj ,Ne!’ izreknem pred cijelom javnošću. 
Ta se još svejednako nadam, da ce se ljudp sto god 
dulie budu o tome razmišljali, uvjeriti, da Engleskoj 
mora biti mnogo stalo do toga, da održi nepomućeno 
prijateljstvo s Francuskom i da bi bilo najpametnije, 
za ljubav toga prijateljstva, odreći se zahtjeva za ika- 
kovim kolonijalnim područjima, na koja bi tobože 
samo Engleska imala prava.« 


Ali se na početku listopada situacija obratila u tra¬ 
gediju Na obje strane su ratne mornarice bile sprem¬ 
ne na boj. Engleska je premjestila one svoje brodove, 
koji su se nalazili u opasnom položaju: njena sredo¬ 
zemna mornarica ležala je donekle u istočnom dijelu 
mora, a donekle i Gibraltaru, pa joj je francuska flo¬ 
ta u Toulonu mogla prerezati povratak u Englesku. 
Njemački se car nadao, da Francuska ne ce popustiti, 
nego da će svakako doći do rata. Ali u Francuskoj nije 
bilo nikoga, tko bi taj rat želio. VA S. Blunt koji se 
upravo u taj mah nalazio u Parizu, cuo je kako obra¬ 
zovani ljudi izjavljuju, da nitko pod nebom ne zna, 
gdje upravo leži ta Fashoda. Za Bahr-el-Garal drža¬ 
lo se, da je napučen samim majmunima, pa da bi zbog 


njih bio rat više nego zločin: bila bi prava ludost. I 
Delcasse je, iza čitavog niza bolnih saznanja, došao 
do uvjerenja, da će morat popustiti: 

»Dne 22. listopada 1898. — Kako se mogu zahtjevi 
naše narodne časti dovesti u sklad s potrebom da se 
uklonimo jednom promašenom pomorskom ratu, koji 
bi bio promašen čak i kad bi nam Rusija priskočila u 
pomoć? To je veliki problem. Ja ne želim ni svojim 
najvećim neprijateljima — ako ih imam — da se nađu 
u ovakvom položaju.« 

»Dne 23. listopada 1898. — Ova će sedmica po 
svoj prilici donijeti raspletanje francusko-engleske 
krize. Moja je odluka gotova, pa sam je objavio: 

,Dajte nam prilaz k Nilu, a ja ću Marchandu zapovje¬ 
diti, da se povuče natrag’. Ovakova naredba bila bi 
časna i korisna za obje stranke; na taj način bio bi 
postignut cilj, koji sam sebi postavio god. 1893. kad 
sam prvi put ušao u ministarstvo za kolonije.« 

»Dne 24. listopada 1898. — Jadni Marchand ne¬ 
prestano moli, da bi on i njegova momčad bili zami¬ 
jenjeni drugim četama, a neprestano moli uzalud. 
Šalje nam potresne izvještaje o svom užasnom polo¬ 
žaju, u glibu i močvari, pod neprestanim pljuskom 
kiše, pa je gotovo odlučio da se povrati u Egipat, jer 
je i tako odrezan od naših posjeda u Kongu. Ali sam 
se ja već potpuno odlučio. Ako Engleska ne prihvati 
moje predloge, objelodanit ću Marchandov dnevnik 
i pozvati hrabru četicu natrag. Ne ću da budem nji¬ 
hov krvnik bez ikakove koristi za našu domovinu.« 

I Marchanda su doista pozvali natrag. Pariška uli¬ 
ca planula je neprijateljstvom proti Engleskoj. Toli¬ 
kim neprijateljstvom, da je njemački poslanik mogao 
s ironijom reći engleskome: »Fashoda je Alzas-Lo- 
rainu sasvim bacila u zaborav!« Rat u Transvaalu dao 
je francuskim nacionalistima divnu priliku da izraze 
svoje osjećaje. Kad je lady Warwick prisustvovala s 

Rosebery-em jednoj predstavi »Aiglona«, prepoznao 
je netko iz općinstva engleskoga ministra. Smjesta se 
podiglo čitavo gledalište i zabrujalo: »Dolje s Engles¬ 
kom! Živjeli Buri!« Lord Rosebery osjetio se prisiljen 
da pod redarstvenom zaštitom ostavi kazalište. Gak 
je i princ od Walesa, nekada najpopularniji Englez 
u Francuskoj, morao podnijeti uvrede, koje mu je do¬ 
bacivalo francusko novinstvo. 

A i gdje se u ono doba Englezi nisu učimli nepo¬ 
pularnima! Prvi njihovi porazi u Transvaalu dali su 
im prilike da vide, koliko se ljubomore i ogorčenja 
skupilo proti njima za posljednjih sto godina. Kad je 
kralj Eduard sjeo na prijestolje, nije njegova država 
imala ni jednoga prijatelja među velikim silama. Ma¬ 
kar se ta politika nazivala i »splendid isolation« (sja.j- 
na osamljenost), ipak je ta »osamljenost« Engleske bila 
veća nego njezin »sjaj«. 

7 

BOJAZNI, NADE I IZNENAĐENJA 

Da li će novi kralj promijeniti u Engleskoj položaj 
i odnose između Engleske i Evrope? U to je vrlo ri¬ 
jetko tko vjerovao. Pod službenom udvornošću no¬ 
vinskih članaka, koji su objelodanjivani odmah poslije 
smrti kraljice Viktorije, mogao je iskusni čitalac osje¬ 
titi zabrinutost Engleske. Mislilo se, da novi monarh 
ne će biti sposoban za vođenje državnih poslova, po¬ 
što ga je pokvario pređašnji besposleni i raskalašeni 
život. Već u doba »dijamantskog jubileja« napisao je 
znameniti, ali bezobzirni novinar W. T. Stead, da ce 
se monarhija održati, dok kraljica živi, »ali«, dodao 
je, »kad mali Debeljko u crvenoj uniformi uzađe na 
prijestolje, kako dugo će se onda održavati.« Klu¬ 
bovi West-Enda osuđivali su tu rečenicu, ali je btead 
■ovim riječima ipak izrazio mišljenje brojnih Engleza. 


Ništa se teže ne može pobiti nego nepravedna pred¬ 
rasuda. Od punoljetnosti Eduardove svako je sumnji¬ 
vo njegovo djelo odmah bilo zapisano i još povećano 
u neprijateljskoj štampi. Pod drugim carstvom je na¬ 
čin njegova života u Parizu urodio brojnim skanda¬ 
loznim pričama. Samo ga je njegov tifus kasnije na 
nekoliko godina očuvao od daljeg ogovaranja. Ali su 
napokon opet oživjela zlonamjerna govorkanja. God. 
1891. zaprepastila je svu Englesku jedna ružna kar¬ 
taška historija. Tečajem jedne partije baccarata u 
privatnom krugu Tranby-Crofta bio je jedan suigrač 
Eduardov optužen zbog nepravilnog kartanja, našto 
su ga drugi kartaši prisilili — ako želi, da se stvar ne 
iznese na javnost — da pismeno prizna svoju krivnju. 
Ali se optuženi igrač smjesta obrati u tužitelja i po¬ 
digne parnicu zbog klevete, na kojoj je i Eduard mo¬ 
rao pred sudom svjedočiti. Engleski puritanci dizali 
su oči prama nebu kao jarci na grmljavinu. .. 

aZ ime božje! U dvije tisuće engleskih crkava već 
je pedeset godina svaki dan po dvaput molio pobožni 
narod od neba blagoslov za Albert-Eduarda, princa 
od Walesa, a odgovor na milijune tih molitava bio je 
skandal u Tranby-Croftu? U Leedsu je jedan wes- 
leyanski pastor održao propovijed o toj stvari i izja¬ 
vio, da crkvena općina ima pravo zahtijevati od na¬ 
sljednika prijestolja da se drži zakona, kojih se drže 
i njegovi narodi po njegovom naređenju. Na jednom 
zboru svih metodističkih propovjednika izražena je 
želja, da se »princ, koji misli postati kraljem kršćan¬ 
skoga naroda, odsad mora odreći sličnih običaja!« U 
Northamptonu rekao je jedan zakupnik Steadu: »Na¬ 
dam se, da ćete vi svojim čitaocima jasno razložiti, da 
takav deran ne smije uzaći na prijestolje. Mi ne ćemo 
da imamo kartaša na engleskom prijestolju!« Ovo 
bjesnilo zbog jedne kartaške partije imalo je u sebi 
nešto komično kod naroda, koji ne bi propustio ni jed¬ 
nu konjsku trku a da se svi, do jednoga, ne klade, i 

koji je nad ulazom u burzu dao uklesati jednu bi¬ 
blijsku rečenicu. . . Ali narodni bijes ne vodi računa 
o razboru. Riječ »baccarat«, koja je priprostom čo¬ 
vjeku sasvim tuđa, opasno zvuci na smrtni grijeh. 
Ilustrirane novine donosile su u karikaturama^ dvo¬ 
rac Windsor — kao kartašnicu. Jedan njemački šaljivi 
list parodirao je riječi na grbu princa od Walesa, pa 
je namjesto: »Ich dien« stavio: »I c h d e a 1 « '(Ja di¬ 
jelim karte). 

Stead je napisao u »Review of reviews« ozbiljan 
članak, u kojemu je htio da razjasni situaciju. Do¬ 
duše, on je nemilosrdno izgrdio princa, ali je pokazao 
i kolika mu se nepravda učinila, što mu se teški polo¬ 
žaj nije uzeo u obzir. U čemu je zapravo prolazio nje¬ 
gov život? U neprekidnom nizu kojekakvih »otvara¬ 
nja«, u posjećivanju izložaba i sličnim tričarijama. 
Zar je to život za čovjeka od pedeset godina? Sam 
princ je u jednom prijateljskom razgovoru s ogorče¬ 
njem uporedio svoj život sa životom svoga nećaka 
‘VVilhelma: »Pogledajte moga nećaka!« rekao je: »On 
je još sasvim mlad čovjek, a ipak srediste svoga car¬ 
stva, a ja ovdje moram skrštenih ruku sjediti u za¬ 
pećku.« On naprosto nije znao,. što bi od dosade po¬ 
čeo A imao je mnoge vrline: njegovo umiljato pona¬ 
šanje i takt mogli bi vrlo dobro doći na mnogim mje¬ 
stima. Zašto je morao ležati na ugaru? A da je po- 
sjedovao sposobnost da se obrati u sasvim drugoga 
čovjeka, dokazivala je promjena, koja se pokazivala, 
čim bi se našao na svom posjedu u Sandringhamu. 
Tamo se zabavljao upravom svoga imanja, živio za 
svoju porodicu i bio uzor jednoga vlastelina i supru¬ 
ga. Na koncu svoga članka postao je Stead lirican: 
»Kad bi se u Marlborough House mogao prenijeti sa¬ 
mo jedan dašak sandringhamske atmosfere, djelovalo 

bi to kao dašak s neba!« . , , 

Da se istini oda čast, mora se dodati, da je vec od 
godine 1890 . na mjesto kreposnog puritanskog ogor- 

čenja izbila na javnost kavalirska trpeljivost: »Da je 
kraljica Viktorija, namjesto na zemlji, postala maj¬ 
kom na kakvom Olimpu, onda bi se u princu od Wa- 
lesa mogao obožavati jedan od onih dobroćudnih i 
lakokrilih bogova, koji se u eposu poganskih naroda 
prikazuju tako umiljato. On je bio Ganesh, bio je 
Ho-Tei, on je bio ujak čitavome svijetu. Njegova ci¬ 
gara, njegov smiješak, pa i onaj trbuščić, sve skupa 
ostavljalo je utisak simpatičnog dobričine.« 

On se sviđao čak i svojim najstrožim kritičarima, 
čim su ga osobno upoznali. Kratko vrijeme iza oštrog 
Steadovog članka došla je lady Warwick na ideju, da 
slikara i model skupa svede za svojim stolom. Steada 
i princa pozvala je k sebi na lunch. I pokus je uspio. 
Ne samo zbog toga, što je Stead pri tome upoznao 
svog budućeg kralja kao osobito duhovitog i šalji¬ 
vog čovjeka. Princu je u razgovoru klokotao u 
grlu suglasnik »r« i slagao je samo kratke rečenice, u 
kojima su se neprestano ponavljali stereotipni poklici: 
»IJes, yes ... Does he really? .. . yes, yes ... It is 
indeed!« (Da, da, zaista? Da, da, tako je!) Čisti salon¬ 
ski razgovori. »Podsjećao me je«, piše Stead, »na 
izvjesni tip svjetske dame, koja umije da u svakoga 
čovjeka ostavlja utisak, da se zanima za ono, što joj 
se govori, a što će pet minuta kasnije zaboraviti na 
sve vijeke.« Princ od Walesa bio je iskren, široko¬ 
grudan i razborit. Stead je zapisao nekoliko njegovih 
primjedaba: »Volim Ruse«, rekao je. »Sviđaju mi se 
njihove žene, ali mi se ne sviđaju njihove metode u 
upravljanju državom. Proganjanje Židova kod njih, 
nalazim, da je odvratno i uopće ... ne vjerujem im 
ništa!« 

0 Njemačkoj i njenom caru govorio je umjereno 
i čak simpatično: »O onoj brzojavci na Kriigera od¬ 
više se pretjerivalo. Engleska i Njemačka ispovije¬ 
daju istu vjeru, pa bi rat između njih postao svjetska 
katastrofa. Ah, kako bi se sve drugačije razvijalo, 
da je car Friedrich ostao u životu! Taj čovjek bio je 

iskren prijatelj; uz njegovo učešće i uz učešće moje 
sestre, koja je razborita žena, izveli bismo velike 

stvari!« v . 

Sve to, doduše, nije bilo genijalno izrečeno, ali ipak 
razborito. Novinari i ladanjski zakupnici, koji su za¬ 
mišljali princa kao da je vječito zapleten u kojekakve 
đavolske orgije, čudom bi se začudili, kad bi ćuli, 
s kakvim je ozbiljnim interesom on raspravljao o po 
litičkim problemima. Oni nisu ni znali, da je on iz¬ 
vrstan poznavač ljudi. Nisu ni slutili, kako su u njega 
bile prirodne stvari strpljivost i umjerenost, koje su 
u njemu još jače isticale dugo podnošenu nepravdu. 

Bilo je vrlo malo dobro upućenih ljudi, koji su se 
upravo radovali, kad je on stupio na prijestolje. 

»Princ od Walesa«, pisao je W. S. Blunt, »poznaje 
raspoloženje u Evropi i granice naše moći, pa uviđa, 
kako bi bilo potrebno za Englesku, da bude malo ma¬ 
nje ohola. Kraljica je rado primala laskanja. Čitala j 

je samo jedne jedine novine: »Morning Post«, pa se 
njena okolina nije uvijek usuđivala da joj rekne 
istinu. Ali princ od Walesa znade bolje nego lord 
Salisbury, što se u inostranstvu događa. A od toga 
imamo puno očekivati.« 

Pošto je sjeo na prijestolje, osvojio je Eduard Vil. 
i one visoke aristokrate, koji su postupali s pnncom 
od Walesa bez velikog poštovanja. Jedan vojvoda, 
koji je bio ispunjen najvećim predrasudama proti 
njemu, pošao je u Buckingham Palače i povratio se 
odande u najvećem čuđenju: »Pošao sam onamo 
s najvećim nepovjerenjem«, pripovijedao je, »a zna¬ 
te li, koga sam ondje zatekao? — Njegovu majku«. 

I doista, kralj je bio od Viktorije naslijedio prirodno 
dostojanstvo, mirnu sigurnost, koja je potjecala od 
uvjerenja o njenoj božanskoj milosti, i neumornu ra¬ 
doznalost. U izvršavanju svojih ustavnih prava po¬ 
kazivao je od početka sretnu mješavinu od popustlji¬ 
vosti i energije. U početku pokušavali su mu gotove 


govore utiskivati u ruke, ali je on srdito otiskivao od 
sebe ispisane papire: »Svi ljudi dobro znaju, da meni 
ne pada ni na kraj pameti da ovako govorim«, odgo¬ 
varao je svojim ministrima i održavao — čak i vrlo 
dobro — govore napamet, kako su mu ideje stizale. 
Prisega, koju je imao položiti pred Gornjim domom, 
sadržavala je jedno mjesto uvredljivo za katolike. 
Imala je odbiti dogmu o transupstanciji i izjaviti, da 
su kult Marije i kult svetaca, kao i misa »praznovjer¬ 
je i idolopoklonstvo«. Nije mogao isposlovati, da se 
ta rečenica izbriše iz njegove prisege, ali kad ju je 
čitao promrljao ju je sasvim nerazumljivo i odmah 
poduzeo korake, da ovu uvredljivu izjavu uštedi svo¬ 
jim nasljednicima. Zbog toga je imao mnoge neugod¬ 
nosti, jer su ljudi počeli vikati na papizam. Tek u 
godini 1910. prošao je u oba Doma Zakon, koji je 
izjavu iz godine 1689. skratio: kralj je imao izjaviti 
samo da je dobar protestant. Ali je ova epizoda od¬ 
mah u prvim danima njegova vladanja dokazala, da 
je duh pomirljivosti glavna crta Eduarda VII.. Bio 
je mišljenja, da mržnja i prezir nisu bezuvjetno po¬ 
trebni za ličnu sreću ili za sigurnost države. 

Međutim se počeo smještati u kraljevskim dvorci¬ 
ma. Poslije šezdeset godina prekomjerno produžene 
maloljetnosti i vječite podložnosti, osjetio je želju za 
preuređivanjem. Strani posjetnici smjeli su sada prvi 
put poslije smrti njegova oca, princa Alberta, ući u 
njegove sobe. I nalazili su tamo — još sve točno 
prama naređenjima kraljice Viktorije! — prinčeve 
haljine raširene na krevetu i jednu rastvorenu parti¬ 
turu na klavijaturi njegovih orgulja. Kralj Eduard 
dao je tu sobu potpuno iznova namjestiti. U Wind- 
soru su stanbene prostorije kraljice Viktorije preure¬ 
đene prama ukusu kraljice Aleksandre. Mnogima u 
kraljevskoj okolini činilo se to obeščašćenjem sve¬ 
tišta. 

Pronašlo se neopisivo mnoštvo predmeta, koje je 
Viktorija za svog dugog vladanja podobivala. Tako 
se u Windsoru našla čitava hrpa slonovih kljova, koji 
su potjecali od jednog afričkog plemena prema ugo¬ 
voru, koji je bio potpisan prije trideset godina i pre¬ 
ma kojemu je kraljica svake godine dobivala odre¬ 
đenu množinu tih kljova. Tečajem četvrtstoljetnog 
vremena ta je hrpa narasla do beskonačnosti i kost 
sasvim požutjela. Eduard ih je naprosto prodao na 
dražbi, pa tko da više! U Osbornu su tavani bili 
krcati kovčezima, u kojima je bio naslagan bezbroj 
onih litografija, koje su bile staroj kraljici prirasle 
srcu i koje su prikazivale njene porodične članove do 
treće pa i četvrte generacije. Kralj Eduard^ je izdao 
naređenje, da se svi portreti sortiraju i odašalju nji¬ 
hovim modelima. I tako su bezbrojni paketi razaslani 
na dvorove malih njemačkih knezova. S izvjesnim 
bolom u srcu utvrdio je činovnik, koji je imao izvršiti 
tu časnu dužnost, da kralj nije primio ni jednu za¬ 
hvalnicu. Dakle su se — ne samo u Engleskoj — 
ljudi novoga stoljeća odrekli hvale dostojne privrže¬ 
nosti uz porodične i dinastičke relikvije. 


III 

STRANKE I STRANAČKI VOĐE 
1 

Khaki-i zbori. 

Kako su izgledali ljudi, s kojima bi novopečeni kralj 
odsad imao raditi? U svim parlamentarnim državama 
bore se za vlast pod kojekakvim odabranim maska¬ 
ma, zapravo samo dvije stranke. U Francuskoj su se 
te dvije stranke pod vladom Louis-Philippovom na¬ 
zivale »Pokretači« i »Zaustavljači«, a kasnije, pod 
Loubetom: »Ljevičari« i »Desničari«. Englezi su od 
god. 1830. imali »Torijevce« i »Whigovce«, a od god. 
1870. »Konservativce« i »Liberalce«. Imena se mije¬ 
njaju, a borba ostaje vječita. 

Razlozi, koji nagone izbornike i izborne kandidate 
u naručje jedne ili druge stranke, različite su naravi. 
U Engleskoj, u izvjesnim porodicama, postala je tra¬ 
dicijom buntovnička krv. Tko je pripadao disidenti¬ 
ma, kojima se vjeroispovijest odvajala od vjeroispo¬ 
vijesti vladajuće crkve, priključivao se — već iz 
mržnje proti vladajućoj crkvi — i iz sklonosti prema 
slobodnom ispitivanju savjesti — radikalnijoj stran¬ 
ci. Događalo se i to, da se u istoj porodici visokoga 
plemstva stariji sin priključivao »Zaustavljačima«, 
a mlađi »Pokretačima«. Ako je slučaj htio, da stariji 
sin umre, pa mlađi postane njegov nasljednik, mije¬ 
njao je vrlo često svoje uvjerenje. Političko mijenja- 


100 


101 





nje uvjerenja moglo je nastati i iz pozlijeđene často- 
ljubivosti: ministarski kandidat, koji je doživio raz¬ 
očaranje u svojim nadama, odjedanput je znao pro¬ 
naći nepremostive zapreke između vođe, koji ga je 
ostavio na cjedilu, i između sebe. U Francuskoj, u 
kojoj ima bezbroj stranaka, skrivale su se takvi obra¬ 
ti bezazleno pod nerazumljivim etiketama. U Engle¬ 
skoj, gdje se, za svu javnost vidljivo, nikada više 
od dvije protivničke stranke, ne bore za narodno 
povjerenje, proizvodio je prelaz iz jedne stranke u 
drugu uvijek veliku senzaciju, pa se uvijek prelazilo 
u skupinama, kako bi se bojažljivcima ulila hrabrost 
u srce. Takovi su kolektivni prelazi već u osamnaestom 
stoljeću toliko puta pobrkali političke karte, da je 

— za razumijevanje dviju velikih stranaka u času, 
kad je Eduard uzlazio na prijestolje — potrebno 
s nekoliko riječi podsjetiti na njihovu historijsku 
prošlost. 

Prije izborne reforme od godine 1832. bile su obje 
stranke potpuno aristokratske. U Engleskoj je bila 
samo jedna »vladajuća klasa«, koja se doduše sasto¬ 
jala od dvije skupine, koje su rivalizirale među so¬ 
bom, ali su svojim porodom i visinom kulture svojih 
članova ipak sačinjavale jedinstvo. Torijevci su bili 
na svoje zastave zapisali vjernost kraljevskoj kući i 
državnoj crkvi; Whigovci su bili potomci onih bun¬ 
tovnika, koji su poslije svrgnuća Stuartovaca osnovali 

— kako veli Disraeli — »aristokraciju prema mletač¬ 
kom uzoru.« Glavni Whigovci — kao što su bili 
Russel, Grey i Melbourne — pridružili su se na počet¬ 
ku devetnaestog stoljeća »plebejskim skorojevićima«: 
tvorničari, trgovci, bankari, sami naprednjaci, barem 
za nekoliko decenija, koji su se morali tek progurati 
u društvene redove, koji su se odupirali o prednost 
plemstva i zemljišnog posjeda i u kojima nije bilo za 
njih slobodnoga mjesta. Pošto su im obećavali proši¬ 
rena prava i pristup u stranku, umjeli su Whigovci 


s velikom spretnošću zadobiti ove novopečene gra¬ 
đanske izbornike za sebe. Preuzeli su čak od novih 
saveznika i njihove stroge puritanske moralne poj¬ 
move i kult umjerenosti i suzdržljivosti, koji se ni¬ 
pošto nije slagao s njihovim vlastitim porodičnim tra¬ 
dicijama. 

Disraeli je spasio konservativnu stranku, pošto je 
jednu ideju Bolingbrokovu probudio na nov život, 
naime »konservativnu demokraciju«. Zašto jedna 
konservativna stranka ne bi zapravo bila radikalna? 
»Ja sam konservativac«, rekao je Disraeli, »da oču¬ 
vam ono što je dobro, a radikalan sam, da uništim 
ono što je zlo.« God. 1867. uveo je on smiono proši¬ 
reno izborno pravo i na taj način zadobio glasove ši¬ 
rokih narodnih slojeva. Novim izbornicima predložio 
je nov program: ponovno oživljavanje »rimske pro¬ 
šlosti«, stvaranje svjetskog carstva Velike Engleske. 
Svakom političaru stoje na raspoloženju za uži izbor 
na skali ljudskih strasti naročito tri: pohlepa, ljubo¬ 
mora i taština. Disraeli je odabrao narodnu taštinu. 
Ovakova politika,morala je biti užasna za Gladstona, 
koji je obožavao evanđelje i ideju svjetskoga mira, 
pa ju je i on i pobijao iz sve snage preklinjući engles¬ 
ki narod, da se povrati staroj doktrini liberalaca: 
»Miru, gospodstvu i napretku«. I ostao je ovoga 
puta pobjednik. 

Ali je ravnoteža dviju velikih stranaka opet bila 
narušena, naime naređenjem da se Irskoj dade tajno 
pravo glasovanja. Tako se dogodilo, da je Irska mo¬ 
gla parlamentu u Westminsterskoj palači poslati 
otprilike stotinu ljudi bez ikakova interesa za englesku 
politiku i spremnih da prodadu svoju potporu s otvo¬ 
renim cinizmom onoj stranci, koja bi htjela pokloniti 
Irskoj nezavisnu upravu ili, kako se to onda zvalo: 
Home rule. I premda je za jednog partijskog vođu 
moralo biti teško, u parlamentu od šest stotina glasova 
pregorjeti stotinu, ipak nisu konservativci mogli — 

već zbog časti — platiti toliku cijenu. Ircima dati 
Home rule, značilo bi, po mišljenju Torijevaca, osla¬ 
bi jenje države i ukidanje prava engleske protestant¬ 
ske crkve u Irskoj, jer su Irci katolici: dakle dvostruki 
manjak. I Gladstone je opažao te opasnosti, pa se 
dugo odupirao irskim zahtjevima. Ali se odjedanput, 
prigodom novih izbora god. 1886., obratio Home rulu. 

»Obraćenje je uvijek nezgodna stvar, a u izborno 
doba može takvo obraćenje izazvati ozbiljne teškoće.« 
Liberalna se stranka razdvojila. Gladstone je rekao: 
»Home rule sada ili nikada!« »Nikada«, odgovorili 
su mu iz vlastitih redova oni stranački članovi, koje 
je vezivalo s konservativcima neodoljiv i jak osjećaj: 
želja za održanjem državnog jedinstva. Naročito su 
dva glavna liberalca — vojvoda od Devonshira i Mr. 
Joseph Chamberlain — zatrubili na uzmak. 

Chamberlain je otvoreno cinički pregovarao s kon¬ 
servativcima: »Vi ste ovdje u manjini. Samo s pomo¬ 
ću izvjesnih radikala, kakav sam ja, možete srušiti 
Gladstona, ali to nije lako, jer svaki radikal, koji je 
sumnjiv, da će ga Torijevci podupirati, mora raču¬ 
nati sa sigurnom propašću. Zato su zaključili da ovaj 
svoj ugovor zasad zadrže u tajnosti. Konservativci 
sami prihvatiše vlast, tajno podupirani od sviju, koji 
su glasovali za Gladstona, našto je došao još jedan 
kratki intermezzo, koji se svršio s drugim porazom 
Home rula, a napokon složiše prebjeglice iz liberalne 
Whig-stranke sa starim konservativcima novu stran¬ 
ku, koja se nazvala »unionističkom«, jer je otpor 
proti ukidanju zakona, koji su od Engleske i Irske stva¬ 
rali jedinstvenu državu, bio glavna točka njihova pro¬ 
grama: naime »Akt Unije«. 

Nije bilo lako naći zajednički program. Izborničku 
gomilu mogao je protresti i povući za sobom samo 
neki ideal. A takav je ideal bio Disraelijev imperija¬ 
lizam, koji je bio probuđen na novi život od Chamber- 
laina. A kako je došlo do toga, da je godine 1895. tri- 


umfirala ista politika, koja je god. 1880. bila propala? 
U prvom redu zbog toga, što u političkim borbama 
poraz vodi do pobjede. Svaka se politička stranka 
vremenom istroši. Svaka doktrina mora proći klance 
svog provođenja u život. Gladstonov pacifizam osvo¬ 
jio je srca svih pobožnih ljudi, ali im je smrt gene¬ 
rala Gordona otkrila sve tragične posljedice evanđe¬ 
lja, koje se primjenjivalo izvan državnih granica. 
Prvaci građanskih slojeva, koji su tako dugo stajali 
uz : Whigovce, kako dugo su trebali da si osvoje mje¬ 
sto u engleskom društvu, postali su konservativci, po¬ 
što su se kroz dvije ili tri generacije nauživali uspje¬ 
ha i bogatstva. Gubitak njihove novčane pomoći bio 
je za liberalce jak udarac. Zakoni Whigovaca proti 
alkoholizmu, koji su odgovarali željama nonkonfor- 
mističkih puritanaca, razbjesnili su opet posjednike 
velikih pivara, koji su sada počeli svojim novcem pu¬ 
niti unionističke blagajne. »Za bibliju i pivo!« rugali 
su im se protivnici. Ali je baš pivo veliki saveznik u 
izbornim borbama. I samo je velikim trgovcima sa ka¬ 
kaom — Cadbury-ma i Try-ima — čija se trgovina 
izvrsno slagala s njihovim kvekerstvom, imala libe¬ 
ralna stranka zahvaliti spas od financijske propasti. 

Ali se intelektualna omladina, željna modernih 
ideja, odvratila od liberalnih doktrina, koje su, do¬ 
duše, u godini 1830. bile smione, ali u godini 1890. 
već vrlo zastarjele. Ta se omladina pridružila ili Fa- 
bijcima s njihovim novim socijalizmom ili Torijev- 
cima s demokratskim programom. Napokon je pripa¬ 
dala pristalicama imperijalizma još i »štampa od 
pola penny-a«, u ono doba još sasvim nova tekovina 
— »Daily Mail« je osnovan god. 1896., a »Daily Ex- 
press« god. 1900. — koja je instinktivno naslućivala, 
da su potrebiti veliki događaji, koji bi ukus širokoga 
općinstva navratili na čitanje dnevnih novina. »Kako 
se postizava bar napolak pristojna naklada?« pitao 
je jedan od najboljih tadašnjih novinara, Kennedy 

Jones. »U prvom redu kakvim ratom, a ako nema 
rata, onda kakvim pogrebom, za koji se zanima sav 
narod. Dobro dolazi i kakvo sočno zločinstvo, a ako 
se ni to ne nađe pri ruci, onda barem kakva pompozna 
ceremonija!« A prilike za pompozne ceremonije bilo 
je za doba imperijalizma na pretek, kako je pokazao 
dijamantski jubilej kraljice Viktorije. Taj je ispunja¬ 
vao novine više nego bogati pivari. 

Ali politika, koja se sastojala samo od egoističnih 
interesa, taštine kojoj se laskalo i od lijepih predsta¬ 
va, nije svejednako mogla biti toliko privlačiva da u 
gomilama okupi izbornike. Čovjek je, kako je poznato, 
najplemenitija zvijer, a Englez je povrh toga i po¬ 
božna zvijer. Imperijalistička politika mogla bi imati 
uspjeha samo onda, kad bi uzela na sebe masku mo¬ 
ralne pokretne snage, kakvu je imao pokojni Glad- 
stonov pacifizam. I gle: preteška sinteza od osvajač¬ 
kih ratova i etičkog dostojanstva uspjela je upravo u 
ono doba, kad su neki svjetlonoše na području dušev¬ 
ne kemije živjeli. Čovjek, kakav je bio Cecil Rhodes, 
Napoleon Južne Afrike, bio je duboko uvjeren, da je 
Providnost Englesku odabrala za naročito poslanstvo. 
Lord Curzon, potkralj Indije, napisao je jednoj svo¬ 
joj knjizi ovu posvetu: »Svim onima, koji kao ja mi¬ 
sle, da je Providnost Englesku, kao najjaču silu na 
svijetu, odredila da donese sreću čovječanstvu!« Naj¬ 
veći pjesnik imperijalističke religije bio je Rudyard 
Kipling. O, kako je on bio daleko od toga da okalja 
engleske duše, pošto im je imputirao ideal, koji bi oni 
s ogorčenjem odbili od sebe: — naime ideal egoističke 
žudnje za vladanjem! On je pjevao o dužnostima bi¬ 
jeloga čovjeka, pjevao o engleskim lady-ma, koje su 
potpomagale siromašne Indijce u danima nevolje; pje¬ 
vao je o graditeljima mostova i o odricanju, koje je 
tako potrebito za onog, koji bi jednom imao postati 
kralj ... Gromovitim glasom dozivao je »luđake u bi¬ 
jelom flanelu«, da ostave svoja teniska i kriketska 


igrališta i odluče se za plemenitije i korisnije borbe. 
I uspio je. 

Nažalost, našlo se nižih duhova, koji doktrinu nisu 
shvatili. U svim zabavilištima upravo je bjesnilo 
općinstvo, kad su se pjevale pjesme, koje su podba¬ 
dale na rat. Kao za vremena Palmerstonovih zastu¬ 
pala je Engleska na čitavoj kruglji zemaljskoj svoje 
interese najoštrijim sredstvima i s ponosnim samo- 
uvjerenjem. Takvo držanje moralo je neosporno do¬ 
vesti do sudara, kad se kakav drugi narod odupr'o 
ovoj tvrdoj samosvijesti o tobožnjoj neograničenoj 
moći. Rat u Južnoj Africi bio je samo prirodna po¬ 
sljedica Chamberlainove politike. 

On ga, doduše, nije želio. Ghamberlain, kao i inače 
duhoviti engleski guverner u Kaplanđu, Sir Alfred 
Milner, držali su, da Buri samo bluffiraju i da će u 
posljednjem času popustiti. Kriigerov ultimatum, koji 
je tražio, da se engleske čete odande povuku, Cham- 
berlaina je doduše iznenadio, ali ga nije prekomjerno 
učinio nesretnim. On je držao taj rat bezopasnim. 
Mislio je, da će rat potrajati kratko vrijeme, a »onda 
ćemo anektirati Transvaal, a Sir Alfred postat će lord 
Milner: dva vrlo radosna rezultata.« U unutrašnjoj 
politici mogao je takav kolonijalni rat unionistima 
donijeti samo velike koristi. Čitava zemlja jednoduš¬ 
no će pristati uz vladu, a liberalci će se međusobno 
počupati. Jer se mnogi među njima nisu odrekli vjer¬ 
nosti prama tradicionalnom pacifizmu njihove stran¬ 
ke, proklinjali su svaki rat i morali otrpjeti, da ih na¬ 
rod grdi kao »burske prijatelje«. A drugi, kao Hal- 
dane i Asquith, koji su, kao i Milner, svršili svoje 
nauke u Oxfordu, pristajali su uz »religio milneri- 
ana«, uz obožavatelje Milnerove. A drugi, kao lord 
Rosebery, držali su doduše Milnera i Chamberlaina 
odgovornima za rat, ali su se držali devize: »Right or 
rvrong my country!« pa su udesili računanje vremena 

od Krugerova ultimatuma, kao što muslimani počinju 
računati svoje vrijeme od Hedžre. 

Unionisti su onda sa većom spretnošću nego poli¬ 
tičkim pravom usred rata izazvali nove izbore. »Svaki 
glas, što ga vlada izgubi, dobit će Buri!« — tako je 
glasila izborna fraza. Jedan liberalni zastupnik, koji 
je u ratu izgubio dva sina, morao je u svom izbornom 
okrugu gledati pribijene plakate, koji su samog nje¬ 
ga predstavljali, kako pomaže Mr. Kriigeru u skida¬ 
nju britanske zastave. »Ja se ne sjećam«, zapisao je 
onda lord Rosebery, »da sam ikada doživio izbornu 
borbu, koja bi bila vođena prostijim sredstvima. Mi¬ 
slim, da su ovakove metode posvećene Nemezi.« Ali 
je Nemeza, nažalost, božica, koja postupa vanredno 
oprezno i polagano. Ovi »Khaki-izbori« priskrbjeli 
su unionistima prvi put vladu kroz punih šest godina. 
Kad je kralj Eduard sjeo na prijestolje, zatekao je 
njih na državnoj upravi. 

2 

VOĐE UNIONISTIČKE STRANKE 

A. — Konservativci unionističke 
stranke 

Kad je ono princ od Walesa u čudu zapitao Gam- 
bettu, zašto francuska Republika jače ne privuče vla¬ 
sti francusku aristokraciju, objašnjavalo se i to ču¬ 
đenje, kao i pitanje time, što je u Engleskoj aristo¬ 
kracija igrala sasvim drugu ulogu. Naime u svakoj 
od dviju velikih stranaka. Među porodicama, koje 
nose historijska imena, bila je porodica Cecil kroz 
puna četiri stoljeća usko spojena s nosiocima državne 
vlasti, pa je i sada zastupljena nekolikim članovima 
Gornjeg i Donjeg doma. Porodična vrhovna glava 


Robert Cecil, markiz od Salisbury-a, bio je ministar 
predsjednik. 

Lord Salisbury pripadao je — koliko tijelom, to¬ 
liko i duhom — plemenu orijaša, koje je ulijevalo na 
sve strane strahopoštovanje. Tko je u Gornjem domu 
vidio njegovo bradato lice, morao je nehotice pomisliti 
na orijaša Atlasa, koji nosi na sebi kruglju zemaljsku. 
Bio je odgojen u Eatonu i u Oxfordu, položio sjajne 
ispite iz kemije i teologije; kad je proglašen punoljet¬ 
nim, dobio je na dar jedan izbornički okrug, koji mu 
je bio odan do groba. U parlamentu se držao po stra¬ 
ni, što su ljudi objašnjavali njegovom ohološću, a 
bila je samo ravnodušnost. Njegovi govori, zbijeni, 
suhi i sarkastični, iznenađivali su u_prvi mah. Jednoga 
dana, kad se započela debata, o nekim porezima na 
papir, pitali su se ljudi u čudu, da li je moguće, da 
je taj obrazovani čovjek ipak nešto saznao iz kakovih 
novina, koje su se prodavale za dva penny-a? Godine 
1867. osudio je Disraelijevu izbornu reformu »s ogor¬ 
čenjem i prezirom«. Kao realan političar bez iluzije, 
simpatizirao je upravo tako malo s romantičnim sa¬ 
njarijama svoga šefa kao i s idealnim utopijama 
Gladstonovim. S Disraelijem bio je on na Berlinskom 
kongresu, gdje ga je nadzirao s velikom zabrinutošću. 
Triumfalni povratak Disraelijev bio je, po njegovu 
ukusu, isto tako nepoćudan, kao i formula: »Mir i 
slava« ili oba reda podvezice, kojima je kraljica odli¬ 
kovala Disraelija i njega. Za njega je bila najbolja 
ona politika, o kojoj se ne govori, a po njegovu mi¬ 
šljenju, triumfi su stvarali samo neprijatelje. 

Unatoč tome, što je poslije Disraelijeve smrti on 
postao vođa konservativne stranke, većinu članova 
nije osobno poznavao, a nije ni htio da ih upozna. Čak 
su mu i u njegovom vlastitom ministarstvu bila lica 
nekih njegovih kolega tuđa. Općio je jedino sa Ceci- 
lima. Oni su sačinjavali brojnu, raznoliku i otmenu 
rodbinu, koja mu je dostajala. Kod kuće — u Hatfiel- 

du — provodio je gotovo čitavo vrijeme u biblioteci 
ili u laboratoriju. Ako je za stolom dolazilo do kakve 
prepirke, običavao je govoriti »Promotrimo stvar sa 
stajališta kemije!« Kad bi se o weekendu sva kuća 
napunila gostima, pobjegao bi on s kakvom knjigom 
— na krov. 

Veliko i teško njegovo tijelo davalo mu je izgled 
nešto nezgrapnog diva, a taj izgled još je bio pojačan 
njegovim prezirom mode. Uvijek je nosio dugi sa¬ 
lonski kaput od sjajne crne tkanine, materijala, ko¬ 
jemu je osim lorda Salisbury-a ostao vjeran još samo 
Mr. Gladstone. Često je Gladstone znao izraziti svoje 
sažaljenje, što se crna tkanina ne može više dobivati 
u istoj kakvoći, kakvu su oba gospodina mogla dobiti 
u svojoj mladosti. . . »Moderni fabrikat rado na ša¬ 
vovima postaje svjetliji«, rekao je Gladstone, a oči 
bi mu se rastužile, dok je saopćavao lordu Ribbles- 
dalu to žalosno saznanje. Ali lord Salisbury nije ni¬ 
kad prosuđivao svoj kaput po šavovima. Njegova su 
odijela izgledala uvijek kao da je u njima spavao; 
hlače su mu oko koljena uvijek tako žalosno šklecale, 
kao »filantropi iz vremena Viktorijina vladanja«. 
Kad ga je slikar Herkomer imao portretirati, Salis- 
bury je s izvjesnom zabrinutošću rekao: »Taj je Her¬ 
komer čovjek, koji gleda i na noge svojih modela, a 
moje cipele nisu baš u najboljem redu.« 

Kad mu je bilo dosadno, a »dosađivala mu je svaka 
vrst ljudskog zaposlenja«, izražavao je svoje osjećaje 
time, što je koljenima čudnovato počeo trepetati. Di¬ 
žući neprestano pete, izazivao je tako jaku i nepre¬ 
kidnu kretnju, da je pod Gornjega doma drhtao. Nje¬ 
govi drugovi na ministarskoj klupi tužili bi se, da od 
toga dobivaju morsku bolest... Ili je među svojim 
golemim prstima neprestano motao nož, kojim se reže 
papir. A kad je imao da održi kakav govor, onda su 
mu ruke nepomično vis jele niz tijelo. Mislio je na 
glasine obzirući se na oratorsko djelovanje svojih 


riječi, a na slušaoce kao da pri tome zaboravlja. Upra¬ 
vo se zgražao od visokih moralnih argumenata, kojima 
se inače političari tako rado utječu u službi svojih 
interesa. »Oni pokušavaju prekriti svoje namjere«, 
rekao je u Gornjem domu, »time, što vatrom svoje rje¬ 
čitosti daju izraza svojoj želji, da ispune opravdane 
irske zahtjeve . . . Da li s pravom ili nepravom, ali ja 
nemam ni najmanje želje da ispunim opravdane irske 
zahtjeve.« 

Kad su liberalci donijeli jedan nacrt zakona kao 
borbeno sredstvo, proti konservativnim pivarima, ko¬ 
jim su mislili smanjiti broj koncesija za krčmarenje, 
bila je, dakako, istaknuta — kao izlika — želja, da 
se time misli pobijati pijančevanje, a ne možda želja 
da se provede izborni manevar, od kojega se mnogo 
očekivalo. Ovoj se izlici lord Salisbury sarkastički na¬ 
rugao u svom govoru: pijančevanje ne ovisi o većem 
ili manjem broju gostionica. »Kod mene, na dvoru u 
Hatfieldu«, rekao je, »ima stotinu kreveta, a još ni¬ 
kada nisam opazio, da bi se kod mene više spavalo 
nego drugdje.« On je mrzio apstraktne principe, koji 
su — po njegovu mišljenju — samo korijenje ne¬ 
plodnih misli. Kad je tko počeo pred njim govoriti o 
»narodnim željama«, odmah je pokušao zamisliti ovog 
ili onog čovjeka iz naroda, koji mu je bio osobno po¬ 
znat. Ostavljalo ga je hladnim, što je bio popularan, 
ali nije razumijevao, da čovjek može biti nepopula¬ 
ran. Kad je jednom prilikom duga povorka demon¬ 
stranata prolazila uz glasne poruge ispred njegove 
kuće, zapitao je svoga sobara: »Kakva je to zapravo 
buka?« 

Salisbury nije bio nikakav prijatelj reforama u 
unutrašnjoj politici. Ljudsko društvo činilo mu se 
krhkom napravom, u koju treba što manje dirati. Naj¬ 
veći njegovi uspjesi bili su negativni. »On nije rije¬ 
šio nikakav socijalni problem, pa ni irsko pitanje, ali 
je spriječio, da zbog toga dođe do kakvoga nereda, 

dok je na vladi.« Mogao je imenovati bezbrojne sve¬ 
ćenike, diplomatske ili političke dostojanstvenike. Iza¬ 
brao bi najčudnije ljude, jer je, prema njegovom 
mišljenju, bilo svejedno, tko je na kojem mjestu. Jed¬ 
noga dana pohodio ga je neki biskup radi imenova¬ 
nja jednoga svećenika i napokon se razljutio, sto ga 
lord Salisbury sluša bez ikakova interesa. »Taj je po¬ 
ložaj ipak od najveće važnosti, lorde«, reče biskup 
uzbuđen. »Milorde«, odgovorio mu je ministar pred¬ 
sjednik, »u Engleskoj su samo dva položaja od naj¬ 
veće važnosti: položaj ministra predsjednika i polo- 
žaj ministra Unutrašnjih poslova. Sve druge položaje 
može zauzimati svaki napola sposobni čovjek«. Uosta¬ 
lom, on bi iz tog kratkog popisa najvažnijih položaja 
najradije brisao i položaj ministra predsjednika, jer 
nije rado zauzimao to mjesto. Osjećao je, da se na tom 
položaju ne može ništa isposlovati i da je moc engle¬ 
skog ministra predsjednika samo prividna. v 

Dok je on stajao na čelu vlade — a stajao je duže 
od trinaest godina! — zalazio je u spoljni ured. Ondje 
je provodio pustinjački život i ispisivao na brzojavka¬ 
ma svojih ambasadora primjedbe pune šale, skepse i 
umnosti. Njegov službeni stil bio je čuven. Kad su 
generali zatražili, da se s velikim troškovima uzduz 
Crvenoga mora izgrade strategijske ceste, pisao je on 
lordu Cromeru: »Na Vašem mjestu ja se ne bih za¬ 
čudio, što vojnici čeznu za strategijskim cestama. Kad 
bi se vojnicima dopustilo, oni bi dokazali, da je ne¬ 
osporno potrebno stvaranje jedne garnizone na mje¬ 
secu, kako bismo se zaštitili od napadaja sa Marsa.« 
Njegov vojni ministar poslužio se jedanput obilato 
istrošenim citatom: Quos Deus vult perdere . .. (Koga 
Bog hoće da upropasti . .), ali je oprezno završio re¬ 
čenicu, namjesto riječju »dementat« (tome oduzme 
pamet) naprosto riječju »et cetera«. Kasnije je našao 
na rubu svoga pisma komentar Salisbury-a: »Ja sam 
mislio, da je Vojno ministarstvo već odavno stiglo do 
»dementat!« 

»U vanjskoj politici, kao i u unutrašnjoj, nastojao 
je da osjećajima ne pusti maha, nego da misli duhom 
kemije.« Nije dopuštao, da se u njemu uvriježe ni 
simpatije ni antipatije prama drugim narodima. En¬ 
gleski ministar, po njegovu mišljenju, imao se u svo¬ 
jim poslovima upravljati samo po čistim engleskim 
nazorima. Palmerstonova politika, po kojoj se s na¬ 
rodima imalo postupati prema većem ili manjem ste- 
penu njihova liberalizma, činila se njemu besmisle¬ 
nom. »Istovjetnost unutrašnje politike«, rekao je, »ne 
čini strani narod sposobnijim za savezništvo, nego 
istovjetnost vjeroispovijesti«. 

Rado je živio u Francuskoj i kupio je vilu u Puysu 
kraj Dieppe-a, gdje je bio susjed sina Aleksandra 
Dumas-a. Kad je došao onamo, rekao je Dumas-u, da 
su njegove knjige i njegova oca Dumas-a, a naročito 
»Monte Christo«, jedine, uz koje on može zaboraviti 
na politiku. Običavao je govoriti, da bi čovječanstvo 
bolje prolazilo, kad bi se zabranilo metafizička istra¬ 
živanja objelodanjivati u kakvom drugom jeziku osim 
francuskoga. Godine 1870. našao se on na francuskoj 
strani; smatrao je aneksiju Alzas-Lotharingije kaž¬ 
njivom zabludom Bismarckovom. Ali mu je ta ista 
Francuska god. 1880. stajala na putu u svim kutovi¬ 
ma i krajevima Afrike: »To je komad kontinenta«, 
rekao je, »što ga je Bog stvorio za patnju Foreign 
Office-a (engleskog ministarstva vanjskih poslova).« 
Od toga vremena postupao je s Francuskom bez ika¬ 
kova obzira. U doba sukoba zbog Fashode, slušao je 
vrlo nestrpljivo francuskog ambasadora, baruna Cour- 
cela, a na koncu mu rekao: »Da, da, imate pravo, ali 
vi Francuzi morate ostaviti Fashodu.« 

U Njemačku više nije imao povjerenja. »I fran¬ 
cuski i njemački narod mrze nas podjednako«, napi¬ 
sao je s izvjesnim zadovoljstvom, što je ta dvostruka 
mržnja opet dala pravo njegovoj skepsi. U njegovim 
očima imala je Engleska samo dva pouzdana savez- 

nika: Ocean i Vapnene hridine. On sam bio je osam¬ 
ljen čovjek, pa mu se sviđala i osamijenost Engleske. 
Salisbury je bio posljednji pristaša doktrine: splendid 
isolation. 

Vedro duševno raspoloženje starog čovjeka moglo 
bi pobuditi čuđenje, kad se znade, da je njegova ži¬ 
votna filozofija bila bezuspješna i da on nije nalazio 
radosti ni u kakvoj zabavi, ni u kakvoj castoljubivosti, 
pa ni nade ni u kakav napredak čovječanstva. Ali se 
lord Salisbury nije ni zanimao takvim problemima, 
on se grozio od raščinjavanja svoje duševne unutraš¬ 
njosti, pa se nije ni najmanje interesirao o sebi sa¬ 
mom; svoju nevjerojatnu ravnotežu zahvaljivao je 
samo usrdnosti svoje religioznosti. O toj temi nije ni¬ 
kada govorio; biblijsk eistine bile su za njega »obja¬ 
ve istine i realnosti, o koje su se razbijali talasi njego¬ 
ve sumnje«. Godine 1901. bio je već tako star i umo¬ 
ran, da je želio samo da se povuče od svih državnih 
poslova. Imao je još samo da dočeka svršetak burskog 
rata i krunisan je kralja Eduarda, pa da vladu preda 
opet jednom Cecilu: svom nećaku Arthuru Baliouru. 

* 

Reklo se, da se lordu Salisbury-u ne može prigo¬ 
voriti ikakav nepotizam, premda je svoga nećaka naj¬ 
prije učinio svojim tajnikom, a kasnije nasljednikom. 
I doista: Balfour je morao učiniti karijeru, da i nije 
pripadao Cecil-Clanu (plemenu). Bio je sin lad.y 
Blanche Balfourove, jedne isto tako pobožne kao i ori¬ 
ginalne dame, o čemu svjedoče molitve, koje j^e sama 
složila: »Od opasnosti metafizičkog cjepidlačenja i 
bespotrebnog mudrovanja o porijetlu zla, očuvaj nas, 
Gospodine!« I pošlo joj je za rukom, da svoga sina 
očuva od toga i da mu ostavi u baštinu naboznost, koja 
je bila upravo tako tajanstvena, tako neobična i ne¬ 
pokolebljiva kao I Salisbury-eva. 

U Cambridge-u je Arthur Balfour izašao među 
svojim kolegama na izvjestan glas, da je nevjerojatno 
dugo vremena provodio u krevetu i skupljao s fana¬ 
tizmom neku vrstu plavog kineskog porculana. Prija¬ 
telji su se divili njegovom razboru, ali su mu zamje- 
ravali tipičnu žensku indolenciju nazivajući ga »lije¬ 
pom Fanikom«. Da ih je tko zapitao, što će s njime 
biti u budućnosti, zacijelo bi odgovorili: Arthur je 
određen za filozofa ili učenjaka, ali nikada za čovje¬ 
ka od djela. Ali bi se njegovi drugovi prevarili. 
Arthur Balfour ostao je kroz sav svoj vijek umiljato 
indolentan, usta jao je u dvanaest sati o podne i nikada 
nije čitao novine, ni kad je bio ministar predsjednik. 
Ali kad se radilo o sportu ili o politici, pokazivao je 
uvijek izraženu sklonost za rad s jasnim ciljem i do¬ 
življavao je uvijek uspjehe. Kao i lord Salisbury, 
zgražao se i on od raščinjavanja svoje duševne unu¬ 
trašnjosti: »Kad me tko hvali, radujem se čas manje, 
čas više«, rekao je, »ne osjećam se vrlo nesretnim, 
kad me grde, ali mi je najneugodnije, kad mi tko hoće 
da objasni mene samoga.« Možda je on, kao i mnogi 
drugi ljudi, volio rad radi toga, jer je s pomoću rada 
mogao pobjeći od samog sebe. 

Njegova mladost padala je u doba, kad je Engleska 
proživljavala najvišu konjunkturu tenisa i golfa, pa 
se Balfour toliko izvježbao, da je postao jedan od naj¬ 
boljih igrača tenisa. Priređivao je svojim protivnici¬ 
ma najveće teškoće, da uhvate njegove lopte, koje su 
prelazile preko mreže odrezano i mlitavo, ali su pa¬ 
dale i poskočile ondje, gdje im se protivnik nije na¬ 
dao. 

Jeunesse doree od godine 1901. bila je u Engles¬ 
koj podijeljena u dva društvena kruga: u krug New 
Marketa s princem od Walesa na čelu, koji se najviše 
zanimao za konjske trke i u krug, koji su podrugivači 
nazivali »Dušama«, imenom, koje su članovi toga 
kruga rado slušali. »Duše« su se sastojale od grupe 

vrlo obrazovanih i donekle estetski zadahnutih mladih 
ljudi i žena, koje je spajalo vedro kolektivno prija¬ 
teljstvo; Balfour, najstariji među njima i već slavan 
bio je razmaženo mezimče tih »Duša« i »odabrani 
govornik«, premda je u tom krugu bio okružen znat¬ 
nim mladim ljudima, kakvi su bili: George Wynd- 
ham, Harry Cust, George Curzon,^ Alfred Lyttleton 
i Edgar Vincent. Ova grupa »Duša« imala je u po¬ 
litičkom životu suvremenika Eduardovih igrati važne 
i mnogostruke uloge. Konservativno ministarstvo od 
godine 1901. bilo je donekle ministarstvo »Duša«, a 
ministarstvu od godine 1908. stajao^ je na^ ćelu As- 
quith, koji se oženio jednom »Dušom«, Margotom 
Tennant. 

Tome Mr. Asquithu rekao je Balfour jednoga da¬ 
na: »Razlika između mog ujaka Salisbury-a i mene 
ova je: on je Torijevac, a ja liberal.« To nije bilo sa¬ 
svim točno. Balfour svakako nije bio Torijevac, ali isto 
tako nije mogao postati ni čisti liberal, jer — upravo 
kao ni njegov ujak — nije vjerovao u »jedinospasa- 
vajuću« snagu raznih reforma. Upravo kao i njegov 
ujak, bio je on dobrodušni konservativac, jer je bio 
filantropski pesimist. »Razborit državnik«, rekao je, 
»zadovoljit će se time da dnevne probleme rješava 
dan na dan oprezno i umjereno za slijedeći dan, 
s punom svijesti o ljudskom pomanjkanju predviua- 
nja i o uskim granicama, koje su stavljene ljudskom 
djelovanju.« Ili je govorio : »Ja mislim, da je mnogo 
bolje počiniti kakvu glupost, koja je već prije poči¬ 
njena, nego pokušati nešto pametno, sto jos nikada 
nije učinjeno«, a to je princip, koji se može označiti 
kao vjerovanje konservatizma. 

Što je, unatoč poukama njegove majke o »meta¬ 
fizičkom cjepidlačenju«, bilo u njemu, poučilo ga je, 
da ljudskim stvarima ne pripisuje prekomjernu važ¬ 
nost. U svojoj najdubljoj unutrašnjosti prosuđivao je 
politiku po prilici sa stajališta Siriusa, a stranačka pi- 

tanja prema mjerilu svjetske povijesti. Njegova re¬ 
ligija bila je nalik na religiju propovjednika Saloma, 
a filozofski nazori nalik na Renanove nazore. »Život 
čovjekov«, zapisao je, »nastao je samo slučajem, a 
povijest čovječanstva samo je kratak, prolazan period 
u životu neznatnoga planeta. O uzrocima, koji su pri 
stvaranju ovoga svijeta obratili bezoblični kaos u žive 
preteče današnjega čovječanstva, ne zna nauka do 
danas još ništa. Možemo utvrditi samo to, da su iz 
tog oživljenog kaosa glad, bolest i uzajamno ubijanje 
— očevidno najprikladnije dojkinje za svakog budu¬ 
ćeg gospodara ljudskih stvorova — pomalo i iza stra¬ 
šnih napora — izgradili ljudsku rasu, koja posjeduje 
dovoljnu snagu razlikovanja, da znade, da je dosta 
prosta, a posjeduje i dosta razbora, da znade, da je 
neznatna. Što vidimo, kad promatramo svoju prošlost? 
Povijest se sastoji od krvi, suza, divljeg otpora, tupog 
podlaganja i isprazne nade. Pokušavamo prozreti bu¬ 
dućnost i dolazimo do zaključka, da iza kratkog vre¬ 
mena, koje je dosta dugo, ako ga uporedimo s krat¬ 
koćom našeg osobnog života, ali ako ga uporedimo 
s vječnošću, neiskazano kratko — da energije na ovoj 
zemlji popuštaju i da će ljudi sa svim svojim misa¬ 
onim svijetom iščeznuti. Materija će izgubiti svijest, 
pa će naši nerazorivi spomenici, naša besmrtna djela, 
pa i sama Smrt i Ljubav, koja je jača od smrti, umri¬ 
jeti. Sve će to biti kao da nije ni bilo, a što će iza toga 
još ostati, ne će zbog toga zacijelo biti ni gore ni bolje, 
jer su bezbrojne generacije ljudi svoj genij, svoju 
požrtvovnost i svoj bol kroz bezbrojna stoljeća u to 
utrošili.« 

Ova mirna beznadnost bila je uzrok, da se je Bal- 
four u Parlamentu borio kao rođeni vojnik, kao gladi¬ 
jator, kojemu je to zanat, to jest, bolje nego entuzi¬ 
jasti. Bio je sposoban, da s blistavom logikom zastupa 
svaku teoriju; s đavolskom radošću zapleo je jednu 
debatu, doveo zastupnički Dom svojim bijesnim go¬ 


vorničkim smicalicama u najveću nepriliku i našao se, 
iza kakve spretne i neočekivane piruete, opet na svo¬ 
jim dugim nogama, i odmah iza jedne rasprave u 
Parlamentu, koja se kretala oko koncesije krčmarenja, 
otišao u British Association, gdje je predsjedao u 
sjednici i održao govor isto toliko duhovit, koliko i ne¬ 
jasan o novim teorijama materije. 

Za njega politika nije bila ništa drugo nego dvo¬ 
rana za mačevanje, u kojoj se on osjećao kao u svojoj 
kući. Njegovi su udarci bili laki, ali su protivnika uvi¬ 
jek pogađali na najosjetljivijem mjestu, pa su ti laki 
udarci s »golim rapirom« mogli donijeti i smrt. On 
je to znao, a ipak je udarao. »Tvrd je taj Arthur«, 
rekao je Winston Churchill W. S. Bluntu, »a možda i 
okrutan«. A Mr. Reymond je rekao: »Njegov je prin¬ 
cip bio da spavaćive pse ostavi na spavanju. Ali ako 
psi nikako nisu htjeli da spavaju, onda je bio bez¬ 
obziran u izboru svojih sredstava da ih učini neopas¬ 
nima.« Pisalo se i da je Balfour kao neko ostrvo, okru¬ 
ženo morem udvornosti, kroz koje su protjecale vrlo 
opasne struje, a on nikako nije bio spreman da na 
obali izvjesi plakat: »Dobro došli, mili gosti!« Bio je 
duhovit i među umjerenim političarima najbezobzir- 
niji, koji nije nikoga štedio. Bio je hrabar i nije se ni¬ 
kako bojao svojih neprijatelja, a on ih je, šta više, i 
izazivao. Pardona nije poznavao. Nije volio u svojoj 
okolini ljude, koji su stajali na istoj duševnoj visini 
s njim. Upoređivali su ga s bukvom, koja je, doduše, 
lijepo drvo, ali pod čijom sjenom ne može ništa uspi¬ 
jevati. Naročito je mrzio ljude, koji su se čvrsto 
držali izvjesnih principa ili pravaca. Puritanci su mu 
bili dosadni i ljutili su ga svojim pomanjkanjem rafi¬ 
niranosti. O Cromwellu je rekao, da je svakako bio 
veliki vojnik, ali »inače bez značenja«. Najbolje se 
Balfour može razumjeti, kad se zna, da je njemu bila 
milija Jane Austen nego Dickens, a da je među slika¬ 
rima najviše volio Burna Jonesa. Da je mogao uprav- 

ljati svojom sudbinom, zacijelo bi prirodne nauke 
obogatio nekolikim novim iznašašćima. Ali pošto je 
bio darovit, govorljiv i nećak lorda Salisbury-a, od¬ 
redila ga je njegova zvijezda za vođu jedne velike 
stranke. A čemu da se proti tome bori? Pokušao je 
da živi što mirnijim životom, bez ikakvog trvenja, ali 
kad se već morao boriti, borio se junački. Tako je 
dakle izgledao taj čarobni i za svoje protivnike naj¬ 
opasniji od svih Cecila, koji bi bez rivala stajao na 
čelu konservativne stranke, da mu unionizam nije do¬ 
dijelio uz bok radikale i Whigovce. 

B. — Liberalni unionisti 

Lord Salisbury i njegov nećak bili su u unionistič- 
kom kabinetu najveći kontrast što se može zamisliti o 
obojici vođa, koji su došli iz protivnih tabora, da vod¬ 
stvo ispremiješanih četa skupa s njima zajednički 
preuzmu. 

Oko godine 1830. mogao je u Engleskoj kratki na¬ 
ziv »vojvoda« označivati samo vojvodu od Welling- 
tona, a oko godine 1900. samo vojvodu od Devon- 
shira. Upravo kao lord Salisbury, bio je i vojvoda od 
Devonshira pravi grand seigneur, to jest »napolak 
seljak s kraljevskim manirama«. Volio je sve ono, što 
voli priprosti čovjek iz naroda. Kad bi na kakvom 
otmenom dineru na kakvom poslanstvu prema koncu 
večere donijeli na stol nekoliko odrezaka roastbeefa, 
promrmljao bi vojvoda: »Jedva jedanput nešto za 
jelo!« U stvari odijevanja postupao je s istim omalo¬ 
važavanjem, kao i ministar predsjednik. U Visoki dom 
došao je u jahaćem kostimu. Kad je postao začasni 
doktor na univerzitetu u Cambridge-u, opazili su stu¬ 
denti, dok je on stajao na jednom povišenom mjestu, 
kako mu kroz rupice na cipelama vire čarape, što se 
Miss Jani Harrison činilo »u pravom smislu vojvod¬ 
skim nemarom«. Dok je lord Salisbury bio prototip 


učenjaka, koji gotovo nije ni izlazio iz svoje biblio¬ 
teke u Hatfieldu, pogovaralo se o vojvodi od Wel- 
lingtona, da on u svom dvorcu Chatsworthu nije znao 
ni gdje se nalaze vrata u biblioteku. Vojvoda je bio 
tako strastven igrač bridge-a, da je lord Salisbury, 
koji je bio najveći protivnik svakoga kartanja, običa¬ 
vao govoriti, da će i on morati da nauči tu odvratnu 
igru, da se napokon uzmogne upoznati s glavnim svo¬ 
jim kolegama. 

Ali su oba ova čovjeka imala neprisiljeno držanje, 
koje se dobiva samo po sasvim osiguranom društve¬ 
nom položaju. Vojvoda je polako mislio i nije volio, 
da tko u razgovoru s njim počne brže govoriti. Pošto je 
saslušao neku dugu izjavu, rekao je: »Sve bi to moglo 
biti vrlo lijepo, samo što ja nisam pravo razumio . . .« 
I izjava se morala opet ispočetka ponoviti. Kad se u 
ministarskom vijeću raspravljao već mjesec dana 
neki zakon o narodnoj prosvjeti i kad se došlo do 
članka 78., zatražio je vojvoda riječ: »Ja bih nešto 
primijetio o članku 2.« — »Ali smo«, rekao je Bal- 
four blagim tonom, »taj članak primili već prije 
mjesec dana.« — »Znam ja to«, odgovorio je voj¬ 
voda, »ali Sam ja odonda o tome mnogo mislio«. I 
kabinet se morao opet vratiti na članak 2. 

U Gornjem domu spavao je neprestano. Zijevao je 
ne samo pri svom prvom govoru u Parlamentu, što je 
Disraeli-a nagnalo na primjedbu: »Ovaj će mladi čo¬ 
vjek daleko dotjerati«, nego je zijevao uvijek, kad 
god je prihvatio riječ. Jednoga dana primijetila mu 
je jedna poznata dama, koja ga je slušala s galerije 
Gornjega doma, da ga nije razumjela i da se držao za 
vrijeme svog vlastitog govora, kao da mu je i samom 
dosadno govoriti. »My dear Lađy«, uzdahnuo je voj¬ 
voda, »da ste vi razumjeli moj govor, ne biste se ču¬ 
dili, što sam morao zijevati«. Kad je jedanput imao 
da u Parlamentu brani jedan nacrt vladina zakona, 
jedan mladi Whigovac od unionističke stranke, koji 

je prisustvovao sjednici, primijeti na svoj užas, da 
vojvoda zagovara upravo protivno od onoga, što je 
vlada predlagala ... Mladi čovjek pošalje vojvodi 
komad papira, da ga opomene, našto vojvoda odmah 
prestane govoriti, pročita poruku, koja mu je bila uru¬ 
čena i reče, a da se nije ni najmanje uznemirio: 
»Ah ... čini mi se, da nemamo pravo. Mišljenje vla¬ 
de Njenog Veličanstva kraljice upravo je protivno 
od ovoga, što sam ja čas prije pred vama govorio.« 
— Jednom drugom prigodom, kad je održao veliki 
govor i odmah zatim zaspao, javio se jedan od pleme¬ 
nitih lordova za riječ zatraživši od njega neko razjaš¬ 
njenje. Probudili su vojvodu, našto je on ustao, uzeo 
papire, s kojih je čas prije pročitao svoj govor, i pro¬ 
čita još jedanput sve od početka do kraja i opet 
sjedne. 

Njegove neprisiljene manire, njegovo preziranje 
svake fraze i apsolutna čistoća njegova značaja doveli 
su ga do toga, da su ga i narod i Parlamenat pošto¬ 
vali kao neko božanstvo. Svi su vjerovali u njega i 
imali potpuno povjerenje. »Nije on bio samo pristo¬ 
jan kao svaki pristojni čovjek, nego je bio pristojan 
kao pristojni Englez .. .« Što god su njegovi suvre¬ 
menici znali o njemu, samo je povećavalo divljenje i 
poštovanje, što su ga ljudi osjećali za njega. Budući 
da je on volio lov, ispunjavalo ih je to sigurnošću. 
Zar su se mogla očekivati nepromišljena djela od čo¬ 
vjeka, čija se častoljubivost upravljala samo na dva 
cilja: da bude ministar predsjednik i pobjednik u 
Derby-u, a pri tome da mu je više stalo do ovog dru¬ 
gog cilja, negoli do onog prvog? 

Upravo kao lord Salisbury i njegov nećak Balfour, 
bio je i vojvoda od 'Wellingtona mišljenja, da »mu¬ 
dar čovjek ne treba goniti naprijed«. On je običavao 
skromno o sebi govoriti, da on na državnom brodu 
izvršava posao kočenja i zaviranja. S izvjesnim 
opravdanjem moglo bi se prigovoriti unionističkom 

ministarstvu, da je imalo tri zavora, a nijednog mo¬ 
tora, kad ne bi u njemu sjedio Mr. Joseph Chamber- 
lain. Ali su tri filozofa »negonjenja naprijed« jedva 
dostajala da uspore tempo broda, kojemu je na kor¬ 
milu sjedio jedan Joseph Chamberlain. 

* 

Joseph C h am b e r 1 a i n bio je sasvim drugi čovjek 
nego većina državnika u dvije velike stranke. On nije 
pripadao među dvije velike »vladajuće plemenitaške 
porodice« i nije izučio škole na kojem od velikih uni¬ 
verziteta. Njegovi pređi bili su kroz nekoliko decenija 
»šoštari« u londonskom »City-u«. Pripadao je poro¬ 
dici »muškaraca«, radikalnoj vjerskoj sekti, koja nije 
priznavala Trojstvo i prema tome pristajala uz vjer¬ 
sku formu, koju je većina smatrala bezbožnjačkom. 
Ti su ljudi bili neporočni, radili su za trojicu, čvrsto 
se držali svoje Crkve i svoga ceha, postajali siroma¬ 
šni i bogati, u jednu riječ: bili su utjelovljenje engle¬ 
skog srednjeg stališa. Chamberlainov otac običavao 
se predstavljati, kad bi se s kim upoznavao: »l/es, Si?-, 
Joseph Chamberlain and a Unitarian!« A kad novi 
poznanik nije ništa odgovarao na ovaj izazov, bio je 
stari Chamberlain zadovoljan. 

Obrazovanje Josepha Chamberlaina počelo se da¬ 
kle time, što mu je bilo utuvljeno u glavu, da ima 
pobijati opće vladajuće mišljenje. Poslužio se svakom 
prilikom da stekne temeljitu naobrazbu. S osamnae¬ 
stom godinom bio je krepak i uvijek dobro raspolo¬ 
žen momčić, izvrsno spremljen za borbu u životu. 
Jedan od njegovih ujaka, Mr. Nettlefield, koji je u 
Birminghamu osnovao jednu tvornicu željezne robe, 
uzeo ga je kao kompanjona. Posao je izvrsno išao. 
Zar samo slučajno? Mladi Mister Joseph nije vjero¬ 
vao u slučajeve. »Takozvani slučaj«, rekao je, »nije 
ništa drugo nego pažnja, koja računa na svaku ma¬ 


lenkost«. Pošto je bio vanredan organizator, stekao je 
u industriji željezne robe veliki i zasluženi imetak. 

Ali se on nije zadovoljavao jedinim dnevnim po¬ 
slom. Navečer se zabavljao narodnim odgajanjem. 
Birmigham je bio u političkom pogledu vrlo intere¬ 
santan grad. Većina njegovih građana držala se istog, 
strastveno izraženog političkog pravca: »mješavine 
od demokratizma i borbenog nacionalizma, koji je bio 
vrlo nalik na francusko jakobinstvo.« U takvoj oko¬ 
lini Chamberlain se brzo snašao. Birmingham je po¬ 
dignut na čast njegovoga grada. U početku je 
Chamberlain bio gradski vijećnik, a zatim načelnik, 
dok napokon nije organizirao politički život u svom 
gradu s istom pažnjom na svaku malenkost, koju je 
posvećivao svojoj tvornici. Izborna tijela raznih 
okruga slala su zastupnike u glavni gradski odbor, ko¬ 
jemu je stajao na čelu Joseph Chamberlain. Nije po¬ 
trajalo dugo i izborni aparat tog mladog birmingham- 
skog načelnika pročuo se u čitavoj liberalnoj stranci. 

Domala se taj izborni aparat — nazvan »Cancus« 
— raširio na čitavu Englesku. Pedantski je Cham¬ 
berlain, onako, kao Gambetta u Francuskoj, složio 
sebi zemljovidnu kartu svojih izbornika. Prvaci Wig- 
hovaca počeli su na njega iskosice gledati. On nije 
pripadao njihovoj klasi, nego je bio čak republika¬ 
nac. Ali »kad je njegova pukovnija narasla do čitave 
armije«, moralo se ipak s njime računati. Kad je 
Gladstone god. 1880. složio svoj kabinet, dobio je — 
na svoje zaprepašćenje i ogorčenje — ultimatum od 
Chamberlaina, koji je zahtijevao, da radikalno krilo 
stranke u kabinetu bude zastupano ili njim samim ili 
Dilke-om. U protivnom slučaju osnovat će on, Cham¬ 
berlain, jednu radikalnu stranku i postaviti u svakom 
gradu svoga kandidata proti liberalnom. Gladstone 
još nikada nije primio sličnoga zahtjeva, te je u prvi 
mah odlučio da odlučno odbije metodu, koja se pro¬ 
tivila isto tako tradicijama stranke kao i dobrom 

tonu. Ali se predomislio i odlučio popustiti — i dobro 
je učinio. 

Kakav je to bio klipan, koji se doklatario iz svoje 
provincije i jednim udarcem stavio na glavu posve¬ 
ćene i stogodišnje tradicije liberalne aristokracije? 
Demagog? Za demagoga Chamberlainova spoljašnost 
bila je barem neobična. Dugačka njegova lubanja, 
glatko obrijano lice, prpošni nos i hladnokrvne oči 
udarali su u oči upravo kao i besprikorni kroj nje¬ 
govih odijela, orhideja u zapučku i zlatno uokvireni 
monokl, koji je nosio — kako je rekao Disraeli — 
»kao kakav pravi gentleman«. Njegov govornički dar, 
što ga je s teškom mukom stekao i održavao u ne¬ 
smanjenom sjaju, imao je možda jedinu pogrešku, 
što je — kao i njegova odijela — bio savršen u sva¬ 
kom pogledu. »Izvrsno ste govorili, Mr. Chamber- 
lain«, rekao mu je jednoga dana neki stari parla¬ 
mentarne, »ali bi se Parlamenat obradovao, kad bi 
vam katkada pošlo za rukom da počnete mucati«. U 
smeđem kaputu, koji je ličio na kaput cara Napole- 
ona, s velikim govorničkim zamahom, grmio je proti 
bogatstvu, napadao englesku Crkvu i proklinjao ši- 
banje u vojsci. Takovi ispadi, morali su, dakako, iza¬ 
zivati zgražanje aristokratskih Whigovaca. 

Svog novog saveznika, Salisbury-a, dovodio je u 
nepriliku upravo onako, kako je uznemirivao Glad- 
stona. On je bio toliko nabijen nagonom za djelova-, 
nje i obdaren tolikom fantazijom, da se umorna, stara 
gospoda visoke aristokracije nišu mogla snaći od 
čuda. Pun častoljubivosti i u punoj odluci da posta¬ 
ne ministar predsjednik, doveo je svoje — kolonijal¬ 
no — ministarstvo do tolike grozničave djelatnosti 
samo da dođe u prve redove. U duši neobraćeni ra- 
dikal, htio je silom Torijevcima narinuti svoj program 
socijalnih i vanjsko-političkih reformi, kojega nije mo¬ 
gao proturati ni kod Whigovaca. Bi li se to moglo 
nazvati oportunizmom? Njemu je to bilo svejedno, 

126 


jer je za njega svaka politika bila oportunizam. 
Uostalom: ako i nije više pripadao liberalcima, demo¬ 
krat je ostao. Htio je pošto poto ublažiti nevolju i 
nezaposlenost; u tu svrhu trebalo je svakako proširiti 
Carstvo. Zar da se u tom radu dade zaustaviti manje 
ili više sumnjivim pravnim zahtjevima nekolicine ho- 
landskih farmera? Ta čista jakobinska politika uči¬ 
nila ga je oko godine 1900. najpopularnijim engle¬ 
skim državnikom. Unatoč svim obratima ratne sreće, 
on je bio i ostao junak dana. Tko se usudio njega 
napasti, bio je odmah proglašen izdajicom i prista¬ 
šom Bura. U liberalnim krugovima pripovijedao se 
ovaj dijalog: 

Učitelj: Tko je stvorio svijet? 

Đak: Mr. Chamberlain. 

Učitelj: Ne varate li se vi? Zar nije Bog stvo¬ 
rio svijet? 

Đak: Sada mi je već dosta. Vi ste pristaša Bura. 

Koji je od vođa unionističke stranke bio određen 
poslije odstupa lorda Salisbury-a da zaogrne njegov 
plašt obrubljen hermelinom? Balfour ili Chamber¬ 
lain? Oni su se među sobom toliko razlikovali, da se 
nisu mogli upoređivati. Podrugivači su jednoga na¬ 
zivali »enfant gate«, a drugoga »enfant terrible« ili 
»Aramis i d’Artagnan«. Mr, Balfour bio je Salisbu- 
ry-ev suradnik i eventualni nasljednik, a Mr. Cham¬ 
berlain je opet bio tvrdo odlučio makar mu koju ulo¬ 
gu dodijelili, da tu ulogu učini glavnom. 

3 

Liberalni vođe 

Nikada nije opozicija u Parlamentu proti kraljici 
Viktoriji bila više razdvojena nego za trajanja bur- 
skoga rata. Taj rat i moralno stranačko određivanje, 

koje je rat izazivao, pokazalo je najbolje, kako su 
bili raznorodni elementi, od kojih se sastojala libe¬ 
ralna stranka. Pošteni ljevičari, koji su bili vise mi¬ 
roljubivi i pobožni nego nacionalni, bili su se ogor¬ 
čeno suprotstaviti onim »državnicima«, koji su bili 
spremni svoje mišljenje prinesti na oltar javnoga 

dobra. _ . 

Nesloga u stranci potjecala je ne samo iz opce- 
svjetskih razloga nego i iz osobnih. Prirodni vođa 
stranke bio bi poslije Gladstonova odstupa posljed¬ 
nji od liberalnih divova iz godine 1880.: Sir William 
Harcourt, ali su se ljudi bojali njegovih nepri¬ 
jatnih manira u ophođenju. Taj ispravni i energični 
čovjek bio je previše osorne i zubate ćudi. Dok je bio 
kancelar-rizničar, provodio je obranu državnih fi¬ 
nancija tako oštro, da je i sa svojim kolegama po¬ 
stupao kao da su neki tati džepari. Kad je dolazio u 
ministarsko vijeće namrgođen i ljutit, šaputali su 
kolege među sobom: »Udarit će jugozapadna bura«. 
On je bio , kao i lord Salisbury i vojvoda Wellington, 
pravi zastupnik stare feudalne Engleske. 

»Vi se ponašate kao korjeniti Tory«, pisao mu je 
Balfour, a imao je i pravo; pošto je Sir Williamov 
stariji brat, Edward, unajmio Toryevstvo za sebe, mo¬ 
rao je William postati Whigovac. Za porodičnim sto¬ 
lom često je dolazilo do prepirke, kad je Wjlliam iz¬ 
nosio svoje prevratničke ideje o privatnoj svojini. 
»Williame«, rekao je stariji brat, »usrdno te molim 
da se okaniš tih ideja o posjedu zemljišta!« »Dragi 
Edwarde«, odgovorio mu je William, »u tvojem su 
posjedu zemljišta, pa prepusti meni ideje!« 

Sir William bio je žestok protivnik rata s Trans- 
vaalom. »Krimski rat bio je pogreška«, govorio je, »a 
ovaj bi bio zločinstvo.« Po njegovu mišljenju bila je 
dužnost liberalne stranke ostati vjeran manchester- 
skim doktrinama: mir, gospodarstvo i napredak. Mrzio 
je moderne imperijalističke aksiome o »dostojanstvu 

bijeloga čovjeka« i o »povećanoj Velikoj Britaniji«. 
Mladim liberalcima, koji su se dali zavesti od Cham- 
berlaina, doviknuo je: »Pazite se! Vi od pravog libe¬ 
ralizma hoćete da napravite patvorinu: liberalizam 
od margarina!« O Cecilu Rhodesu, koji je bio kumir 
mnogih tadašnjih Engleza, rekao je: »Najbolje bi bilo, 
da mu se na glavu stavi dvoroga kapa, navuku kratke 
hlače do koljena i pošalje na Sv. Helenu!« 

On se bojao imperijalizma, jer je držao, da bi se 
zbog toga čitav svijet mogao urotiti protiv Engleske. 
U tome je bio zakleti protivnik lorda Rosebery-a, a 
ipak je ovaj postao vođa stranke, jer ga je kraljica, 
poslije odstupa Gladstonova, imenovala predsjedni¬ 
kom liberalnog ministarstva. 

Lord Rosebery je — upravo kao u protivnom 
logoru Arthur Balfour — pripadao onim sretnim 
stvorenjima, koja je sudbina oBasula svim dobrima, 
a dobre vile uskratile su mu samo jedan dar i to — 
zapreku. Sa dvadesetiprvom godinom baštinio je već 
imetak i naslov svoga djeda; bio je lijepog mladačkog 
lica, koje mu je vrlo dugo ostalo mlado; bio je vrlo 
obrazovan, pisao je sjajnim stilom i odlikovao se kao 
govornik. U Eatonu se pogovaralo, da je ondje još 
kao dječak rekao jednom školskom drugu, da je nje¬ 
gova častoljubivost odabrala sebi tri cilja: da se oženi 
bogatom baštinicom, da postane ministar predsjednik 
i da dobije Derby. I doista: oženio se djevojkom iz 
Rothschilđove porodice, postao ministar predsjednik 
prije nego što je dosegao pedesetu godinu i iste godi¬ 
ne dobio Derby. 

Ali mu je sve to previše lako palo u krilo, a da bi 
mogao u tome pravo uživati. »Najtajanstvenije u mom 
životu«, rekao je, »svakako je to, što sam politiku 
uvijek mrzio. Otkako se nalazim u toj smrdljivoj ka¬ 
ljuži, uvijek sam se trudio, da izađem iz nje.« Njegov 
je duh bio odviše profinjen, a da bi se mogao podvrći 
ikakvoj ukočenoj stranačkoj doktrini, a sud mu je bio 
odviše oštar, a da bi, kao Gladstone, »mogao druge, 

kao i samoga sebe, o ičemu uvjeriti«. »Bio je previše 
Roseberv, a da bi mogao biti bezuvjetni pnstasa Ko- 
sebery-ev.« O svemu je premišljavao, mijenjao ^svoje 
mišljenje i time dovodio svoje kolege u zaprepascenje. 
»0 njemu mogu tri stvari kazati«, rekao je Gladsto- 
ne- »1 On je jedan od najznatmjih ljudi, koje sam 
ikada upoznao, 2. Nitko nije časniji i pošteniji od nje¬ 
ga, i 3. Držim, da u njegovoj glavi nema m truna 

zdrave ljudske pameti.« , r 

Kraljica Viktorija, koju je lord Rosebery vrlo volio 
— poslije Disraelieve smrti nije joj nitko pisao tako 
lijepa i pjesnička pisma, puna laskavosti kao Rosebe- 
ry _ a li koja je vrlo poznavala »svoj narod«, do¬ 
zivala je svog simpatičnog ministra predsjednika pa¬ 
meti blagim riječima: »Kraljica želi da lordu Rose- 
bery-u vrlo iskreno rekne svoje mišljenje; da bude u 
svojim govorima ozbiljniji i da se — ako se smije tako 
izraziti - okani šaljivoga tona, koji se ne pristoji za 
jednog ministra predsjednika. Lord Rosebery je toliko 
duhovit, da se vrlo lako dade povesti za svojim hu¬ 
morom, što je veoma opasno. Sve ovo govori kraljica 
samo zato, što je veoma sklona lordu Rosebery-u.« Kao 
uvijek, tako su i ovaj put bili srednji slojevi engleskog 
naroda istog mišljenja sa svojom kraljicom. U očima 
starih liberala i nonkonformističkih izbornika, nije 
ministar predsjednik trebao biti duhovit, niti je trebao 
dobivati Derby-e. Proti potonjem prigovoru branio se 
lord Rosebery riječima: da nije nepnstojnije imati 
jednog dobrog konja nego deset nevaljanih, io je 
svakako bilo neosporno, ali se o dobrom konju ipak 
govorilo previše, a engleski ministar predsjednik nije 
smio previše zabavljati javno mišljenje, naročito ako 
je već toliko nesretan da bude Pair engleski i ako stoji 
s vođom vlastite stranke u Donjem domu na ratnoj 

n °Posjedovanje vlasti donosilo je lordu Rosebery-u 
samo neugodnosti. Sa Williamom Harcourtom slagao 
se tako slabo, da su mu dva glavna problema, dok je 


bio predsjednik ministarstva, bila: »Kako će složiti 
kabinet i kako će se tome ukloniti da ga ne složi.« 
Pošto je napokon^ odstupio, zapisao je lord Rosebery 
ove žalostive riječi: »U životu jednog državnika po¬ 
stoje dva vrhunca sreće, jedan je onaj, o kojemu se 
sniva, a drugi istiniti. Onaj snivani je čas, kad 
državnik primi od suverena spoljašnje znakove moći, 
a istiniti je onaj cas, kad te znakove vraća suverenu.« 

Poslije svoje demisije živio je Rosebery osamljen, 
putovao je i čitao, ponavljajući neprestano, kako se 
zauvijek odrekao politike. Naročito je rado čitao fran¬ 
cuske klasike. Sam sebe opisivao je kao gavrana, koji 
se dao u bijeg, pa sjeo na jednu uvenulu granu i po¬ 
čeo graktati. . . Ljudi su ga počeli ispričavati time, 
što je graktao u vrlo krasnoj engleštini, ali je to nje¬ 
govo graktanje imalo rđave posljedice, što je libe¬ 
rale, koji su i tako bili nesložni, dovelo još u veće za- 
prepašcenje. Naime, opasna je stvar za jednu stranku, 
kojoj na čelu stoji vođa, koji ne će da ju vodi, ali za¬ 
država sebi pravo kritike. 

^ Pošto su se Rosebery i Harcourt uzajamno isklju¬ 
čivali, morala se opozicija — da se ukloni razdoru — 
potražiti nekog trećeg vođu, a taj je bio Henry 
Campbell-Bannerman, nazivan u intimnim 
krugovima naprosto G. B. — Sir Henry Camphell-Ban- 
nerman bio je kao stvoren da ugađa samoljublju stra¬ 
načkih drugova. Njega su izabrali, jer se činio bezbo¬ 
jan, što je bila neprocjenljiva prednost za vođu stran¬ 
ke, kojoj je prijetio razdor. Premda je on pripadao 
lijevom krilu liberalaca, nije bio zakleti pacifist; on 
je pod Gladstonom bio izvanredan ratni ministar, što 
je umirljivo djelovalo na imperijaliste. U drugu ruku 
opet, njemu se ni najmanje nije svidio Chamber- 
lainov imperijalistički rječnik. Bio je za prijateljske 
odnose s drugim narodima i za Home Rule, što je opet 
na radikale djelovalo umirljivo. Ali žabe, koje su 
držale, da su u Campbell-Bannermanu — kao u priči 
izabrale za kralja jednog slabića, morale su se do- 

skora uvjeriti, da su se ljuto prevarile. Za vođu je bio 
izabran potpun čovjek, jer je imao moralne snage i 
bio sposoban da prije stavi na kocku svoju popular¬ 
nost, nego da se odrekne svoje ideje. 

Do toga vremena nisu ga ljudi dovoljno poznavali, 
j er j e — kao pravi Škot — bio mucaljiv i nepristu¬ 
pačan. Kao Peel i Gladstone, potjecao je iz bogate 
građanske trgovačke porodice. Imao je tri strasti: 
svoju ženu, kojoj je bio odan mladicskom i isključi¬ 
vom ljubavi; Francusku, koja mu je bila tako draga, 
da je mogao u jednom jedinom danu ujutro se odve¬ 
sti a navečer se povratiti brodskom linijom Dover- 
Calais, samo da večera u pristaništu Calaisa i na¬ 
pokon svoje štapove. Tih je štapova imao čitavu zoir- 
ku i kada god je među njima izabirao jedan za šetnju, 
uvijek je promumljao drugima neku jspriku, sto ih 
ovaj put zanemaruje . . . Isto tako običavao je umi¬ 
ljato i u pola glasa govoriti i sa drvećem u svom parku. 

Od svih književnika najviše je volio Anatola Fran- 
ce-a. Dok je još bio u vojnom ministarstvu, rado je či¬ 
tao generalima najvišega ratnog vijeća novelu: »Gran- 
des Manoeuvres a Montil«, u kojoj se Anatole r ran¬ 
ce podrugava časnicima generalnog štaba. »Čitao sam 
im je, da imadu koristi od nje«, pripovijedao je kas¬ 
nije, »ali oni to nisu htjeli uvidjeti, nego su se našli 
još uvrijeđeni.« U Balmoralu, dok je rastreseno slu¬ 
šao ćeretanje kraljičinih dama o ruskom caru, o vre¬ 
menu i o žetvi, čitao je »La debacle« od Zole, pri 
čemu je sakrivao žuti omot knjige pod jednim drugim, 
respektabilnijim omotom; što bi rekla kraljica Vikto- 
rija, da je otkrila, što on upravo čita?! 

Bio je vrlo pobožan čovjek i pripadao je škotskoj 
crkvi, koja mu se sviđala zbog svojih demokratskih 
ideja! Kad je kasnije došao do prava da imenuje an¬ 
glikanske biskupe, isključivao je pri tome one kan¬ 
didate, koji su svoje zahtjeve opravdavah samo swo- 
jim porodom i odgojem. »Upravo me ogorčava i živce 
razdire«, rekao je, »kad si neki ljudi, koji se tobože 


priznaju pripadnicima jedne religije, koja je osno¬ 
vana u jednoj općini od siromašnih ribara, uobraža- 
vaju, da visoki crkveni položaji pripadaju samo lju¬ 
dima od odličnih porodica. Ja sam duboko uvjeren, 
da ni sam sveti Petar nije govorio bogzna kakvim ari¬ 
stokratskim izgovorom i da je Besjeda na gori izreče¬ 
na u galilejskom narječju prostoga puka.« Ovaj je 
plemenitaški buržuj naime pripadao onoj malobroj¬ 
noj vrsti demokrata, koji doista osjećaju demokratski. 

Položaj vođe opozicije bio je u doba, kad je Camp- 
bell-Bannerman pozvan na to mjesto, jedan od naj¬ 
težih što se dade zamisliti. Ne samo da su dva jezi¬ 
čava gavrana: Harcourt i Rosebery, sa svojih osuše¬ 
nih grana graktala, nego je bila i brojna skupina mla¬ 
dih častoljubitelja, koji su, pokraj legitimnih nosilaca 
vlasti, dizali svoj rep. Ta generacija od 50-godišnjaka 
u liberalnom taboru bila je previše darovita, a da bi 
se mogla držati discipline. Naročito su natkriljivali 
ostale trojica: Asquith, Grey i Haldane. 

Herbert Henry A s q u i t h bio je ugledni član Do¬ 
njega doma. Potječući iz jedne puritanski stroge i 
siromašne porodice, nije prvi odgoj primio u nekom 
fashionable internatu, nego u pučkoj školi londonskog 
City-a, a kasnije, pošto je dovršio studije u Oxfordu, 
natkriljivao je sve svoje suvremenike kao majstor u 
debati. Iza uspjele odvjetničke karijere bio je izabran 
za člana Donjega doma, koji je odmah u njemu na¬ 
njušio rođenog ministra predsjednika. I prijatelji i 
neprijatelji priznavali su njegov um, njegovu radnu 
snagu, viteštvo i postojanost njegova značaja, ali je 
rijetko kome polazilo za rukom da mu se prikuče. 
Upravo zbog toga, što je bio previše osjećajan i osjet¬ 
ljiv, ostao je nepristupačan. Možda je bio nalik na 
Balfoura: utjecao se radu, da ne mora previše sam 
sebe proučavati. U razgovoru se klonio ličnih stvari, 
govoreći o sitnim dnevnim novostima ili o postanku 
kakve parlamentarne govorničke formule ili o izvoru 
kakvog citata. Ali iza jednoga posjeta kod njega 

uvjerio se Henry James, da se Asquith trudio iz svih 
sila da svoje svijetlo stavi pod korito. 

Uostalom, on nije na široke krugove izvodio ma¬ 
gnetski utjecaj jednoga Lloyd George-a ili Brianda. 
On je bio previše miroljubiv, a da bi se dao zavesti 
pučkom strašću, a i previše pošten, da bi se pienavljao, 
kao da se daje zavesti. Dok je bio ministar unutraš¬ 
njih poslova, palo je prigodom nekoga štrajka neko¬ 
liko radnika. On je u toj stvari bio potpuno nedužan, 
premda ga je narod još dugo smatrao za to odgovor¬ 
nim. »Kad ste god. 1892. pobili one radnike« . . . do- 
viknuli su mu. On je na to odgovorio: »Nije to bilo 
god. 1892., nego 1893.!« Još su i neke druge njegove 
izjave karakteristične za njega. »Mnogo sam slusao o 
vama«, rekao mu je jedan Amerikanac, »od predsjed¬ 
nika Wilsona, od pukovnika House-a i od vaše go¬ 
spode supruge.« — »A sto je to moja žena o meni 
rekla?« zapitao je Asquith. 

Za ukus običnog Engleza bio je Asquith prevelik 
intelektualac. Balfour, koji je bio krhkog tjelesnog 
ustroja, snalazio se u svim sportovima, dok je Asquith, 
velik i snažan muškarac, zanemarivao život pod ve¬ 
drim nebom, nego je — na zgražanje svojih zemljaka 
— najradije sjedio kod kuće. Kad ga je druga nje¬ 
gova žena, Miss Margot Tennant, upoznala sa svojim 
sportskim drugovima, oni su se u prvi mah vrlo za¬ 
brinuli za njezinu bračnu sreću, posto sa tako nesport¬ 
skim mužem zacijelo nije mogla živjeti u zadovolj¬ 
stvu; ali kad se za večerom istog dana zapodjela ras¬ 
prava o pobjedniku na nekom Derby-u, poznavao je 
Asquith ne samo ime toga pobjednika, nego se poka¬ 
zao spremnim čak da napomene po imenu i po njiho¬ 
vom poreklu sve pređašnje pobjednike i time dobio 
opkladu. Još iste večeri šapnuli su prijatelji gospođi 
Asquith u uho: »He is a fine chap and you are damned 
lucky.« (»Momak je to od oka; baš imate prokletu 
sreću.«) 


U početku svoje karijere provodio je Asquith jed¬ 
noličan i povučen život. Poslije njegove druge ženid¬ 
be čudno ga je privlačilo »društvo«. Viđali su ga 
subotom i nedjeljom u najotmenijim ladanjskim ku¬ 
ćama raznih .Whigovaca, pa čak i nekih Torijevaca. 
Njegova radna snaga bila je tolika, da te novovrsne 
razonode nisu nikada bile na uštrb njegovih velikih 
predsjedničkih sposobnosti, ali je sklonost za ovako- 
ve površnosti umanjila njegov utjecaj na nonkon- 
formiste, bez čije se potpore nije moglo upravljati 
Engleskom. »Da, nekada je on bio puritanac«, govo¬ 
rili su, »ali se sada privolio frivolnom i lakoumnom 
životu visokoga društva.« Ali je unatoč tome Asquith 
ostao po bistrini svoga uma i oštrini svoga govorni- 
štva u Parlamentu, najdivniji instrumenat svoga vre¬ 
mena. 

H a 1 d a n e, najbolji Asquithov prijatelj, i, upra¬ 
vo kao i on, obdaren jakošću svoje radne snage, bio 
je sasvim drugoga kova. Škot sa četverouglatom luba¬ 
njom, izučio je škole u Njemačkoj, u Gottingenu, i 
ostao uvijek duševno vezan uz tu zemlju. Strastveno 
je čitao Hegela i Schopenhauera i bio bi najradije po¬ 
stao profesor filozofije. Uostalom, bila bi mu svaka 
vrsta duševnog rada povoljna, jer je bio žedan i gla¬ 
dan za duševnim poslom. Kao odvjetnik mogao je na 
godinu zaraditi i po dvadeset tisuća funti. U Parla¬ 
mentu je bio uvijek spreman da preuzme predsjed¬ 
ničko mjesto u kakvom odboru; ako i nije bio upućen 
u posao, tim bolje. Uživao je da se mogao uputiti. I 
doista, već za nekoliko nedjelja snalazio se na novom 
području bolje nego itko drugi, i to ne samo površno, 
nego kao temeljiti poznavač predmeta. 

Da li je taj prekomjerni apetit za zaposlenjem ili 
častoljubivost bila razlogom da traži visoka mjesta? 
Zlonamjerni ljudi naslućivali su u njemu intriganta; 
više su mu se divili nego ga voljeli. Njegov poglavar, 
Campbell-Bannerman, običavao ga nazivati: »Scho- 
penhauerom« i govorio je o njemu bez simpatije. A 

on je sam o sebi napisao: »Izašao sam na glas, da 
svojim prijateljima svjetujem postupanje u politici, 
koje oni bez mene možda i ne bi prihvatili. Zbog toga 
su me naši političari smatrali opasnim subjektom.« 
Svakako se je pokazao spretnim u izabiranju svojih 
prijatelja, kad je stupio u prijateljske odnose s As- 

auithom i Grey-om. .. 

Sir Edward Grey, najmlađi između ove trojice oz¬ 
biljnih i dostojanstvenih mušketira, pripadao je jed¬ 
noj od velikih whigovskih porodica. Da je sam mogao 
birati, postao bi radije provincijalni plememtas nego 
političar. Starinski dvorac njegove porodice hallo- 
don, bio je za njega najljepše mjesto na svijetu. Do 
je bio ministar Vanjskih poslova, pokazao se jednom 
vrlo nestrpljivim, da dobije odgovor od Turske na 
jedan ultimatum, jer prije nego što ga dobije, nije 
mogao otići u Falledon da pohodi svoje bukve. ^Iko 
voli ladanjski život«, rekao je, »taj ne može živjeti 
bez prirode, bez njenoga šuma, njenog cutanja i obra¬ 
đivanja zemlje, upravo kao što Londonac ne^moze ži¬ 
vjeti bez velegradskih razonoda.« Njegova žena bila 
je istoga ukusa i kad je on godine 1892. — u svojoj 
tridesetoj godini - postao državni podsekretar i bio 
primoran da živi u Londonu, sazidao je u Hampsmru 
malen bungalow, da ondje može pecati ribe .. . Za 
vrijeme lovostaje promatrao je Grey ptice, prouča¬ 
vajući njihove običaje ili je čitao velike pjesnike. On 
doduše nije bio kao Asquith ili Haldane književni 
istraživač, nakrcan raznim citatima, ali je^on volio 
pjesme i zbog samih pjesama i zbog toga, sto su mu 

one govorile o prirodi. v , . 

Razumljivo je samo po sebi, da čovjek s takvim 
sklonostima nije bio častoljubiv. Ali su ga tradicije 
zemlje prisilile da uđe u Vanjsko ministarstvo. Engle¬ 
zi su bili navikli da na tom mjestu vide jednog aristo¬ 
krata; liberalci su opet željeli na tom položaju imati 
kakvoga člana Donjega doma — a Grey je udovolja¬ 
vao i jednom i drugom zahtjevu. Doduše, on nije 

mnogo prelazio granice Velike Britanije, a i nijedan 
strani jezik nije dobro govorio, što mu je davalo obi¬ 
lježje pravoga ostrvljanina među svim ministrima. Ali 
upravo to nije u očima Engleza bila nikakova zapre¬ 
ka, nego baš protivno! Kao lijek proti internacional¬ 
nim zapletajima, izražavao je nekoliko puta želju, da 
se svi inozemci, koji su određeni za državne službe, 
odgajaju u čuvenim engleskim internatima. On je 
doista u tome pošao tako daleko, da je ozbiljno htio 
položiti temelj za međunarodne odnose u idealima i 
kodeksu časti tih engleskih internata, a i jedno i dru¬ 
go bilo je za tu svrhu neposredno! 

Tako su, dakle, izgledali budući vođe liberalne 
stranke. Što se ticalo irske stranke, njoj je na čelu 
stajao John R e d m o n d, ko ji je došao na mjesto 
čuvenoga Parnella, pošto je za njega proveo he¬ 
rojsku borbu, kad su liberalni nonkonformisti, koji 
su bili sprijateljeni s njihovom strankom, zatražili de¬ 
misiju velikog irskog vođe zbog jednog nesretnog 
brakorazvodnog procesa. »Bura u čaši čaja«, kako 
je u prvi mah Parnell shvatio čitavu stvar. Ali se u 
milijunima čaša čaja može čovjek i utopiti. »Ja sam 
mu odmah rekao«, pripovijedao je Morley, »da on 
možda dobro poznaje Irsku, ali ne poznaje Englesku!« 
Od Redmonda se nitko nije mogao bojati, da će po¬ 
stati junakom kakvog skandaloznog procesa. »On je 
bio ličnost velikoga formata s ličnim crtama i drža¬ 
njem rimskog imperatora«, a pritom je bio još ispra¬ 
van značaj i čovjek dobrih manira; nije poznavao ni- 
kakove častoljubivosti ni zavisti. Držao se parlamen¬ 
tarnih običaja do krajnjih granica, pa je zato mislio, 
da vođa jedne stranke ne smije iskazivati nikakvih 
intimnosti, pa ga zato nitko nije nikad vidio, da bi 
se nasmiješio. U Donjem domu on se držao kao po¬ 
slanik kakve strane vlasti, čije je savezništvo katkada 
neophodno, a nikada se ne smije prezreti, pa se zato 
ta vlast može na koješta osmjeliti. Njegov cilj nije 
bio, kao cilj mnogih njegovih zemljaka, da razriješi 

svaku vezu Irske s engleskim imperijem, nego — kao 
što je bilo s Kanadom — provesti irsku nezavisnost u 
okviru toga imperija. Za konservativce bila je prava 
sreća, što su na čelu irske stranke našli čovjeka takve 
moralne visine. 

Što se ticalo radničke stranke, nju je god. 1901. u 
Donjem domu zastupao jedan jedini zastupnik, Keir 
Hardie, prijašnji tajnik škotskog rudarskog udruže¬ 
nja, romantički socijalist, koji je došao u Parlamenat 
u rudarskoj kapi. Ramsay Mac Donald i Philip 
Snowden, dva mlada čovjeka sa ;ridesct i pet godina, 
upravo su u izbornoj borbi kod Khaki-izbora bili časno 
propali. 


IV 

UNUTRAŠNJA POLITIKA KONSERVATIVNOG 
MINISTARSTVA 

1. 

Pax Britannica 

Khaki-izbori donijeli su konservativcima moć za 
izvršivanje sasvim određene misije: za dovršavanje 
rata. Težak zadatak! Nema sumnje, da je veliko car¬ 
stvo, kakvo je Britanija, moglo, žrtvujući momčad i 
novac, spriječiti kakvu regularnu vojsku da se u Ju¬ 
žnoj Africi održi na bojnom polju. Ali Buri nisu 
imali regularne vojske. Njihovi vojnici bili su seljaci, 
a njihovi seljaci vojnici. Kako bi se oni mogli spri¬ 
ječiti da vode gerilski rat i da obrađuju svoja polja, 
kad su Englezi bili daleko, i da se sa svojim puškama 
i municijom ne sklone u podrume, kad im se javi, 
da se približava kakva engleska armija? Tko bi ih 
mogao spriječiti da ne napadnu odvojene čete, dovoz 
da ne zaplijene i željezničke tračnice ne razruše? Ve¬ 
ličina područja, koje se imalo nadzirati, stajala je u 
tolikom nerazmjeru s raspoloživim četama, da je je¬ 
dan engleski časnik pisao svojoj porodici: »Burima 
zabraniti da idu, kuda hoće, značilo bi jednom je¬ 
dinom eskadronom spriječiti drugu eskadronu da pri¬ 
jeđe liniju u daljini, kakva je od Batha do Salisburya«. 

Taj je rat stajao svake sedmice gotovo dva mili¬ 
juna funti, pa je engleskom narodu, koji je bez pro¬ 
svjeda davao tisuće hrabrih dobrovoljaca, napokon 
dozlogrdilo gledajući, kako iza tolikih mjeseci porezi 

sve više rastu, mladi ljudi odlaze na klanje, a mir 
odmiče sve dalje. Vlada je pokušala utišati javno 
mišljenje tvrdnjom, da je rat dovršen, neprijateljevi 
glavni gradovi zauzeti i država Oranje i Transvaal 
službeno pridruženi imperiju, pa da se radi jos samo 
o tome da se pokore pojedinačni ustanici. Ali je to 
»pokoravanje« iziskivalo čitave armije i silan novac. 
U inozemstvu bilo je javno mišljenje svejednako 
priklonjeno dvjema malim zemljama, koje su se bo¬ 
rile za svoju slobodu. Čak i ruski car, koji se zacijelo 
nije mogao prekoriti zbog liberalizma, pisao je kralju 
Eduardu, da ga savjest već odavno peče zbog toga 
rata. 

Prvi cilj, što ga je novi engleski vladar iza svog 
uzlaza na prijestolje sebi stavio, bilo je dovršenje 
rata. Kao princ od Walesa bivao je Eduard sudi ja u 
prepirkama među njegovim prijateljima, a kao kralj 
želio je, da za vrijeme njegova krunisanja (koje se 
imalo svečano izvršiti u mjesecu srpnju 1902.) država 
bude jednodušna i izmirena. Iz osobnog iskustva znao 
je, da je čitav svijet protiv toga rata, pa je svoju 
vladu silio na pregovore. Ali uz kakve uvjete? Burski 
generali — Botha, Smuts i Dewet — tražili su sve¬ 
jednako nezavisnost. To bi za Englesku značilo pri¬ 
znanje svoga poraza i sigurnost, da će opet doći do 
novog južnoafričkog rata. Aneksija? Bila bi laka 
stvar na zemljovidu premazati obje republike crve¬ 
nom bojom, ali navesti Bure da priznadu aneksiju, 
morali bi se opet Buri priznati potučenima. Problem 
je ostao čist militarski: morale su se gerilske burske 
čete spriječiti da dalje ne vojuju. 

To je preuzeo na sebe lord Kitchener, čovjek žilave 
izdržljivosti, koji je bio istoga mišljenja, kojega i 
Chamberlain, da se na uspjeh može računati samo 
uz pažnju na najsitniju malenkost. U prvom redu 
pobrinuo se da spremi sve, što su iziskivali vojni ci¬ 
ljevi i narav zemlje. Da zaštiti svoje željeznice, po¬ 
digao je, u razmaku od dva kilometra, oklopljena 


mala utvrđenja od cementa i željeza. Da spriječi op¬ 
skrbu gerilskih bojovnika, spalio je seljačke zamke i 
zalihe žita. Žene i djecu zbio je u velike koncentra¬ 
cijske logore, kojih je god. 1901. bilo dvanaest u 
Transvaalu. Bjegunci su ondje — unatoč oštroj kli¬ 
mi — obitavali samo u šatorima. Mortalitet je u tim 
logorima bio strašno velik: poprečno je umiralo šes¬ 
naest postotaka. Kitchenerove metode bile su okrut¬ 
ne, ali su postizavale svrhu. Za dva mjeseca bile su 
četiri tisuće zarobljenika. Pošto je jedva šesnaest hi¬ 
ljada Bura stajalo pod oružjem, mogao se predviđati 
konac ratnih pothvata. 

Mnogi Englezi — upravo kao i ruski car — bili su 
ogorčeni, što se kršćani tako okrutno bore proti kršća¬ 
nima. Ali u stvari, ti su bojevi bili manje okrutni, 
nego što su se činili iz daljine. »Buri su se borili kao 
lovci, a Englezi kao sportsmeni. Čim su na jednoj ili 
drugoj strani vođe i vojnici opazili, da im ne poma¬ 
že dalje odupiranje, podigli bi ruke i obustavili pu¬ 
canje. Tako je taj veliki »rat iza busija« pomalo po¬ 
primio značaj viteške, ali gotovo »dječje igre«. U 
Transvaalu je pukovnik Baden-Powell došao na mi¬ 
sao da osnuje instituciju »skautizma«. Ali u godini 
1901. zabavljali su Evropu znatno više koncentracij¬ 
ski logori i procjene popaljenih seljačkih zamkova, 
nego prilično bezazlena puckaranja među vojnicima; 
javno mišljenje nije ni za dlaku odstupalo od oštre 
kritike. 

U samoj Engleskoj osuđivao je najstrože jedan dio 
liberalne stranke Milnera i Kitchenera. Lloyd Geor- 
ge, koji je prije rata bio nepoznat širem općinstvu, 
izašao je na glas oštrinom svojih govora. »Ovaj smo 
rat započeli«, rekao je, »da postignemo jednakost 
prava, a nastavljamo ga, da anektiramo. To je isto 
onako, kao kad bismo zašli u kakvu kuću da zaštitimo 
djecu, a izlazimo iz nje s ukradenim posuđem«. Tim 
svojim držanjem stekao je Lloyđ George nekoliko 
obožavača, ali i bezbrojne neprijatelje. Imperijali- 

stička štampa zvala ga je: »Lloyd George, prijatelj 
Bura, Lloyd George, izdajica domovine« .. . Kad je 
u Birminghamu, Chamberlainovoj tvrđavi, govorio na 
jednoj skupštini, izviždali su ga tako nemilosrdno, da 
je morao posuditi uniformu od jednog policajca, sa¬ 
mo da uzmogne iznijeti živu glavu. 

Bez žestine Lloyd George-ove pokudio je vojno vod¬ 
stvo i Sir Henry Campbell-Bannerman, vođa liberal¬ 
ne stranke. Smatrao je neopreznom politiku, koja tra¬ 
ži bezuslovnu kapitulaciju od ljudi, od kojih bi se 
kasnije imali stvoriti pokorni i zadovoljni podanici. 
On je želio mir pomirljivosti. Dne 14. srpnja 1901., 
izrekao je u govoru, koji je izazvao nemilu senzaciju: 
»Što znači politika bezuvjetne kapitulacije? Sada, po¬ 
što smo prebili otpornu snagu tih ljudi, morala bi se 
ta politika sastojati u tome da se Buri kazne što 
oštrije, njihova zemlja razrušiti, kuće popaliti, pa čak 
i uništiti njihovo oruđe i sve životne potrebe. Balfour 
se poslužio čudnim izrazom: ,Rat je rat’. Ako zatražiš 
pobliže objašnjenje, reći će ti se, da rata više nema 
i da ovaj rat uopće nije bio rat. A kada se može reci, 
da rat nije rat? Kad se, kao ovo u Južnoj Africi, vodi 
barbarskom metodom«. 

»Melhocls of barbary« ... ta je riječ imala postati 
slavna. Kroz nekoliko godina bila je liberalskom vođi 
neprestano provlačena kroz nos. On je bio nazvao 
engleske vojnike barbarima. Poružio je svoju domo¬ 
vinu. Bio je izdajica kao i Lloyd George. Badava je 
izjavljivao, da nije mislio optužiti engleske oficire. 
Prema njegovu mišljenju, bili su primorani da izvr¬ 
šavaju takve zapovijedi. Nije optuživao ni lorda 
Kitchener bio je vojnik, kojemu su postavili cilj, pa 
Kitschener bio je vojnik, kojemu su postavili cilj, pa 
mu je dužnost bila taj cilj doseći. Campbell-Banner¬ 
man napao je samo vladu i njenog komisara Milnera. 
Ali ta objašnjenja nisu više primljena na znanje. 
Imperijalistički liberalci bili su u najvećem stepenu 
uzbuđeni, te su se digli proti vlastitom svome vođi. 


Kao prosvjed proti večeri od 14. lipnja, za koje 
su bile pale te uvredljive riječi, priredili su nezado¬ 
voljnici dne 20. lipnja drugu večeru, na kojoj je 
Asquithu bilo stavljeno u dužnost da vođi odgovori. 
Westminster Gazette pisala je: »Sada dolazi još jedna 
večera, da proslavi govor, koji će se održati kao od¬ 
govor na govor, kojim su se imperijalistički liberalci 
našli uvrijeđenima. Kasnije će opet doći večera, da 
proslavi govor, koji je izazvao nezadovoljstvo zbog 
govora, koji je proslavljen jednom večerom . . . Na taj 
način će liberalna stranka udešavati večere i protu- 
večere sve do svoga blaženoga svršetka«. 

A što je na sve to rekao lord Rosebery? Rekao je, 
da žali držanje svog starog prijatelja Campbell-Ban- 
nermana, ali će mu ostati vjeran. Bila je to sibilinjska 
riječ, koju su liberalni auguri razglabali s teološkom 
domišljatošću. Campbell-Bannerman, koga sva ta buka 
nipošto nije preplašila, posjetio je Rosebery-a. Našao 
ga je »duhovita, diabolična, domišljata i nejasna«. 
Da li bi on, da stranku ujedini, opet uzašao na prije¬ 
stolje liberalne stranke, to »najnelagodnije prijesto¬ 
lje na svijetu poslije diobe Poljske?« Njemu u čast 
priredili su večeru, da ga za to zamole. »Ne, gospodo«, 
odgovorio je Rosebery, »ja mogu odgovoriti samo 
ono, što sam govorio u svim svojim govorima, naime, 
da moram, barem neko vrijeme, živjeti osamljen. 
Moram sam svoja polja obraditi. To je moja sudbina, 
bilo mi ugodno ili neugodno. Možda ću prije, nego 
što stignem do nakraj toga polja, otkriti, da nisam 
više sam, ali će to onda biti druga stvar. No ako ne 
bude tako, onda ću s uživanjem ostati u društvu mo¬ 
jih knjiga«. 

Iz daljine, kao sa planeta Siriusa, postavio je dia- 
gnozu bolesti, od koje boluje stranka, »Bolest se sa¬ 
stoji u tome, što su pod imenom ,Liberalne stranke’ 
udruženi ljudi sasvim različite vrste i različitog shva¬ 
ćanja. Oni se, doduše, mogu nazivati istim imenom 
i sjediti u istom čamcu. Ali se čamac nikada ne će 

pomaknuti s mjesta, jer veslači veslaju u protivnom 
pravcu. Dok se momčad ne složi u istom pravcu, ko¬ 
jim bi trebalo poći, ne ce camac krenuti naprijed; 
mogao bi samo da se okreće oko sebe samoga.« Na to 
je odgovorio Sir Edward Grey, »da su ta siderijska 
opažanja isto tako beskorisna, kako su i dubokoumna. 
Nikome ne treba držanje, koje se sastoji u tome, da 
se čovjek odvoji od svoje stranke. Gledalac sa strane 
može, dakako, stvar bolje prosuditi! Ali on ne može 
ni najmanje utjecati na sretan razvitak stranke«. 

Ta politička i vojnička zbunjenost potrajala je ne¬ 
koliko mjeseci. Nevjerojatna nebriga Ratnog mini¬ 
starstva nije bila poricana ni od samih ministara, koji 
su složili odbor, koji bi u ministarstvu imao provesti 
reforme. Šaljivi list »Punch« izmislio je predloge, 
koji su po svoj prilici bili blizu istini: »Gosjroda, koja 
su dosad radila za državu samo između četiri i pet 
sati popodne, trebala bi shvatiti, da su prošla vre¬ 
mena, u kojima su oni ujutro mogli mirno prelista¬ 
vati novine i poslije toga prošetati se Hyde-Parkom; 
dalje, da javnost iziskuje od svakog plaćenog držav¬ 
nog činovnika, da svoju dužnost ne izvršava nehaj¬ 
ni je, nego što bi je morao izvršavati u jednom dobro 
vođenom gradskom poduzeću — i napokon, unatoč 
tome, što u generalnom štabu i vojnom ministarstvu 
vladaju protivni nazori, da su ipak dvaput dva ce- 

tiri«. . ... 

Lordu Kitcheneru bilo je već dozlogrdilo dobivati 
iz Engleske kavaleriste, koji ne umiju jašiti, konje, 
koji se nisu mogli upotrebljavati u vojnim pohodima 
i dobrovoljce, koje nisu liječnici ni pregledali. Posto 
mu se zgadila ta armija od samih diletanata, nastojao 
je da bude iz Afrike opozvan i poslan u Indiju. Sam 
kralj morao je zahvatiti u stvar da ga zadrzi. Javnost 
je postala nestrpljiva, posljednji Buri, koji još nisu 
bili pobijeđeni, nisu se upuštali u borbe. Liberalci su 
nastojali da odvojene s_voje frakcije opet slijepe u 
jedno. Napokon, u prosincu, ostavi lord Rosebery 


svoje »osamljeno polje«, da u Chesterfieldu održi ve¬ 
liki mirovni govor. Uvjeravao je svoje slušaoce, da 
se mora rat završiti: »Ministar predsjednik rekao je: 
,Buri se ne drže igračkih pravila; svaki drugi nepri¬ 
jatelj bi, pošto su mu zauzeti glavni gradovi, zamolio 
mir, pa bi se zaključio mir i sve bi bilo gotovo. Ali 
kako bi se moglo pregovarati s neprijateljem, koji ne 
će da se bije prema metodama, uobičajenim kod civi¬ 
liziranih naroda?’ Ako se dobro sjećam«, produžavao 
je lord Rosebery, »neki su se stari austrijski generali 
na sličan način izražavali o mladom Napoleonu, kad 
ih je najprije potukao u Italiji. ,Ne može se poricati, 
da je on dobio bitku’, govorili su Austrijanci, ,ali ju 
je dobio proti svim ratnim pravilima’«. 

Lord Rosebery je, dakle, smatrao, da je došlo vri¬ 
jeme zaključivanju mira. Znao je, da su se u tom pi¬ 
tanju pobijala dva shvaćanja: lord Kitchener bio je 
za velikodušnu amnestiju, — dok je lord Milner zahti¬ 
jevao bezuvjetno pokoravanje i pravo da se sa zaro¬ 
bljenicima postupa kao s ustanicima. Lord Rosebery 
podupirao je Kitchenera iz sve snage. Doduše, on nije 
zahtijevao da se burskim generalima ponudi mir. To 
bi se i teško provelo, jer bi najprije valjalo saznati, 
gdje se ti generali zapravo skrivaju. Ali je tražio, da 
se dobrostivo saslušaju, ako sami predlože mir. 

Taj govor u Chesterfieldu doživio je silan uspjeh. 
Rosebery je dao izraza ratnoj umornosti čitavoga na¬ 
roda i želji, da se Englezi pokažu velikodušnima. Po¬ 
što je sam pripadao imperijalističkoj frakciji stranke, 
nitko ga nije mogao ničim osumnjičiti. Ali je Kitche¬ 
ner bio još više zauzet za dovršavanje rata nego on. 
Kao većina velikih vojnika po zvanju, nije ni Kitche¬ 
ner bio prijatelj ratovanja. Njemu se ima zahvaliti, 
što je zabačena osnova o bezuvjetnom pokoravanju, 
pa je god. 1902. napokon potpisan mir, koji je i za 
Bure bio dobar. Transvaal je, doduše, morao pristati 
na to, da ga Imperij anektira, ali mu je zajamčena 
unutrašnja sloboda i sva lična vlasnička prava. En- 

gleska nije zatražila od Bura ne samo ratnu odštetu, 
nego im je čak opet izgradila njihove zamke i dodi¬ 
jelila im tri milijuna funti da urede svoje zapuštene 

njive. . .... 

Ovom razboritom miru radovale su se i opozicija i 
vlada složivši se i u tome, da nove građane britan¬ 
skog Imperija srdačno pozdrave. »Mogu mirne duše 
ustvrditi«, rekao je Campbell-Bannerman, »da se svi 
jednodušno divimo onima, koji su do današnjega 
dana bili naši neprijatelji, a sada prijatelji i sugra¬ 
đani.« Slijedeće nedjelje bile su se prvi put po¬ 
slije duga vremena, okupile sve frakcije liberalne 
stranke na svečanoj večeri za istim stolom. Nekoliko 
mjeseci kasnije došli su u Englesku slavni burski ge¬ 
nerali: Botha, de la Rey i de Wet Londonska svje¬ 
tina primila ih je s vanrednim oduševljenjem. Dovi- 
kivali su: »Hrabri stari Botha!« Na ulicama lepršale 
su zastave s napisima: »Svi su junaci! . . . Našem pri¬ 
jatelju — neprijatelju!« Buri, koji su se jos u dubini 
duše osjećali pozlijedeni i uznemireni, bili su iznena¬ 
đeni toplinom dočeka. 


2 

VIVAT REX EDUARDUS! 

Krunisanje kraljevo, svečanost čisto crkvena, koje 
je jedino vladara činilo pomazanikom Gospodnjim, 
obavljalo se već kroz nekoliko stoljeća neposredno iza 
uzlaza na prijestolje. To je bilo potrebno. Bez toga 
sakramenta nije nitko mogao biti istinski kralj. Za 
vlade Jakoba I. bili su se zavjerenici tim branili, da 
ih nitko ne može osuditi zbog izdajstva, jer je njihova 
zavjera složena prije Jakobova krunisanja. Kasnije 
je dolazilo do kratkog odlaganja radi jačeg utvrđiva¬ 
nja političkih prilika. Od George-a III. ušlo je u obi¬ 
čaj, da se počeka godinu dana iza smrti pređašnjega 

vladara prije nego što se okruni njegov nasljednik. 
Zbog toga običaja odlučio je Eduard VII. da utvrdi 
svoje svečano krunisanje na dan 26. lipnja 1902. 

Nekoliko dana prije ceremonije ispunile su goleme 
narodne mase londonske ulice. Svuda, kud je povorka 
imala da prođe, ispodizali su drvodjelci na brzu ruku 
tribine, a tapetari ih presvukli crvenom tkaninom. U 
Westminsterskoj opatiji održavalo je svećenstvo po¬ 
kuse starostavnih, teških ceremonija. Glumci: engles¬ 
ki pairi i njihove žene zaogrtali su pritom donekle 
svečane plašteve ili su dolazili u običnim uličnim odi¬ 
jelima. Stari Spencer Ponsonby glumio je ulogu kra¬ 
lja. Sjedio je na nekakvom prijestolju, prebacio preko 
ramena, namjesto kraljevskog plašta, nekakav čilim i 
dostojanstveno primao klanjanje biskupa i pairova. 
»Suvišno je da me uistinu cjelivate«, govorio im je 
s lakom primjesom odvratnosti. Svi su se divili ljepoti 
četiri dame, koje su imale nositi baldahin; bile su to 
vojvotkinje od Marlborougha, od Sutherlanda, od 
Portlanda i od Montrose. 

Međutim se u francuskoj ambasadi širila jedna vi¬ 
jest, koja je doprla i do ambasadora. Kuhar ju je do- 
šaptao jednom slugi, koji ju je opet dojavio svome 
gospodaru, jednom tajniku: — krunisanje se ne će 
obavljati, jer je kralj bolestan. Da ispita tu vijest, do¬ 
zove ambasador kuhara. No ovaj se junak ispriča, da 
je tu vijest, koju nije trebao dalje širiti, čuo od jed¬ 
nog odličnog kolege. Ovaj je u povodu izvjesnih di- 
jetskih propisa otkrio istinu, ali je, dakako, zvanična 
tajna trebala da bude sačuvana... Ambasador ga 
dalje nije ispitivao. 

Dva dana prije utvrđenoga termina, dok se upravo 
održavao generalni pokus u Westminsterskoj opatiji, 
dođe vijest kao grom iz vedra neba: »Kralj se ozbilj¬ 
no razbolio i mora se podvrći teškoj operaciji. Kru¬ 
nisanje se odgađa. Londonski nadbiskup brzo se do¬ 
sjeti, pa smjesta obrati generalni pokus u molitvu za 
kraljevo ozdravljenje ... A onda se svi požure da se 


propitaju, sta je upravo. Kralj je bio obolio od upa- 
ljenja slijepog crijeva, bolesti, koja je u ono doba tek 
bila došla u modu. Desetak dana on se herojski borio 
proti nevolji, samo da se ceremonija ne mora odgo¬ 
diti. A sada je bio u životnoj opasnosti. 

U svečanom gradu izvrati se potištenost u pravo 
tragično raspoloženje. Hotel Ritz bio je pretrpan go¬ 
stima, koji su se bili slegli u London sa svih strana svi¬ 
jeta, da budu pri krunisanju; hotelier stupi blijed i 
ubijen u blagovaonicu: »Krunisanja ne će biti«, rekao 
je bezvučnim glasom. »U ovom času, iza konsilija naj¬ 
čuvenijih engleskih liječnika, izvršava se operacija, 
koja je opasna, možda i smrtonosna, ali se morala iz¬ 
vršiti. . .« Gosti se digoše ojađeni, a nekoliko časaka 
kasnije, iza sveopćeg ćutanja rastrčaše se svi po raz¬ 
nim brzojavnim uredima. 

Na kraljevu želju nisu otkazane razne svečane goz¬ 
be za londonske široke slojeve kao ni jedan koncert u 
dobrotvorne svrhe. Prva pjevačica, koja je izašla na 
podij, zamoljena je da otpjeva: »God save the King«. 
Sva se dvorana digla na noge i čulo se samo jecanje. 
I sama pjevačica smete se i poče plakati s drugima. 
Svi se počeli raspitivati za kraljevo zdravlje. Kao ono 
prigodom kraljičine smrti, imala su razna osigurava¬ 
juća društva isplaćivati velike svote. Posjednici tri¬ 
bina, gostioničari, tvorničari cimera, svi su se bili osi¬ 
gurali za slučaj kraljeve bolesti. Pred Buckingham- 
skom palačom izjavljivali su policajci narodu: »Dokle 
god leprši zastava na šiljku stijega, sve je u redu. A 
kad bi ju ugledali na sredini stijega, onda je postalo 
istinom ono, što je najgore.« Sada su svi znali, da 
kralj pati od akutnog upaljenja slijepoga crijeva, da, 
i da je čir u crijevu pukao. Sir Frederick Treves izvr¬ 
sno ga je operirao, te se već 5. srpnja kralj nalazio 
na putu potpunog ozdravljenja. Neprijatelji liječ¬ 
ničke vještine tvrdili su, da je njegovo slijepo crijevo 
bilo potpuno zdravo, ali je kralj uvijek vodio prvu ri¬ 
ječ u modi, pa je tako operacija, koja je u ono doba 

bila nešto sasvim novo, postala časno odlikovanje 
elegantnog čovjeka. Ova bolest, koja je izbila u dra¬ 
matskom trenutku, učvrstila je kraljevu popularnost. 

Već odavno bilo je odlučeno, da ce lord Salisbury, 
koji je bio navršio 73. godinu, poslije kraljeva krum- 
sanja, ostaviti ministarstvo i predati ga svome ne¬ 
ćaku, Arthuru Balfouru. I čim se je kralj počeo opo¬ 
ravljati, zamolio ga je ministar predsjednik, da nm se 
dozvoli — iz privatnih razloga — da ne mora doče¬ 
kati krunidbeni dan, nego da može odmah položiti 
svoju čast. Izbor Balfoura, doduše, razočarao je one, 
koji su bili zaneseni za imperijalizam, a koji su že¬ 
ljeli na tom mjestu vidjeti Ghamberlaina, ali u opće¬ 
nitosti bio je dobro primljen. v 

Napokon, dne 6. kolovoza održalo se svečano kru- 
nisanje prema tisućgodišnjim običajima. Svaki se obi¬ 
čaj imao naročito istaknuti. Tako su pitomci westmin- 
sterske škole imali pravo da dovikuju, kad su se kralj 
i kraljica približavali: »ZJivat Regina Alexandra. Ui- 
vat rex Eduardus!« A vojvoda od Argylla imao je je¬ 
dini pravo nositi žezlo, a lord Roberts mač duhovne 
pravde. Pjevala se ista himna, uz koju su svećenik 
Zadok i prorok Nathan biblijskoga Salomuna učinili 
kraljem. Stari nadbiskup Temple, reumatičan i na¬ 
pola slijep, pomazao je glavu, grudi i ruke kraljeve. 
Za izvršavanja ceremonije gotovo je pao u nesvijest, 
pa ga je kralj morao pridržati. Jednom biskupu, koji 
mu je htio priskočiti u pomoć, rekao je kralj tvrdim 
glasom: »Ostavite se toga!« Prastari običaji bili su 
izvršeni. Markiz od Londonderry-a postavio je držav¬ 
ni mač na žrtvenik, opet ga otkupio novčarkom od 
crvena baršuna i stao s golim mačem pokraj kialja, 
dok mu je nadbiskup stavljao krunu na glavu. 

Nekoliko dana kasnije pokazivao je jedan kinema¬ 
tografski aparat kralju, kraljici i gostima u Balmoralu 
londonske ulične prizore i krunidbenu povorku. Lica 
se nisu mogla prepoznati, a neprestano podrhtavanje 
slika umaralo je oči. Kad je prikazivanje dovršeno, 


operater je bacio veliku kraljevu sliku na platno, ali 
ju nije pravilno postavio, pa je iz tame prodr’o glas 
Njegova Veličanstva: »Odlikovanja su došla na ne- 
pravu stranu!« 

3 

KRALJ I IRSKA 

Kralj Eduard nije mislio samo da se s Burima po¬ 
miri. On je previše putovao, primio mnoge posjetnike 
iz čitavoga svijeta, a da ne bi znao, da se prepirke 
Engleske s Irskom kod drugih naroda gledaju krivim 
okom i da to slabi njegovu državu. Htio je da pođe u 
Irsku i da tamo bude primljen kao vladar i prijatelj. 
Ali su razlozi englesko-irskog razmimoilaženja bili 
prastarog porijetla i vrlo zakučeni. 

Iako su obje zemlje izgledale kao da su sudbinom 
povezane jedna s drugom, ipak su njihove prirode 
bile sasvim različite. Težak pristup irskom otoku bio 
je razlogom, da su se irski Kelti lakše mogli odupri¬ 
jeti raznim invazijama, koje su dolazile jedna za dru¬ 
gom, nego engleski. Engleska je bila rimska provin¬ 
cija, pa je od rimskog kraljevstva baštinila državnu 
ideju. Irska je stajala po strani i to ne samo za traja¬ 
nja rimskog kraljevstva, nego i za vrijeme norman- 
skog osvajanja, križarskih ratova i viteštva. Nikada 
ona nije primila feudalni pojam o zemlji i zemljištu, 
koje bi tobože imalo pripadati kralju, od koga plemići 
primaju zemlje samo kao leno, a da ga kmetovi za 
njih obrađuju. Osim toga je Irska za doba reforma- 
cije ostala katolička. Protestantski pustolovi imali su 
dakle najbolju izliku za tvrdnju, da Irci ne mogu 
više vrijediti kao lojalni podanici, pa da u Irskoj pri¬ 
svoje za sebe široka područja. Tako je došao veliki 
dio Irske u ruke Engleza, koji nisu ondje stanovali, 
nego su im samo dohotke tih područja primali njihovi 
upravitelji, koji su bili zaštićivani od oružane sile. Na 

taj je način maleni seljak bio isisavan od nevidljivih 
veleposjednika. Samo sjeverne grofovije, nazvane 
Ulster, bile su nastavane od neosporno škotskih pro¬ 
testanata, koji su ; »za Elizabetina vladanja onamo bili 

presađeni.« . . v 

Američki rat za samostalnost srusio je glavne teš¬ 
koće i time pod kraj osamnaestog stoljeća omogućio 
Ircima da postignu izvjesnu samostalnost i vlastiti 
parlamenat. Ali da se tako opasno tijelo, koje se nisu 
usuđivali sasvim uništiti, učini bezopasnim protivnič¬ 
kom većinom, odlučili su se Englezi god. 1800. za unio- 
nističku politiku, koja je učinila zališmm poseban 
Parlamenat, te su pozvali irske zastupnike u VVest- 
minstersku palaču. Ali unija s Engleskom nipošto nije 
riješila pitanje zemljišnog posjeda i vladajući nazori 
o vlasništvu bili su i sada od Iraca pobijam, bodme 
1844. zbio je Disraeli čitavo pitanje u govor, koji je 
s pravom postao slavnim: »Na jednom ostrvu živi bi¬ 
jedno pučanstvo, koje nije iste vjeroispovijesti kao vi, 
a čiji aristokratski zemljoposjednici žive daleko u ve¬ 
likim gradovima. Izgladnjeli narod, plemići, koji nisu 
ondje uhvatili korijenje, strana crkva i najslabija 
uprava na svijetu: eto, to je irsko pitanje!« 

Korisnici nepravednog položaja počeli su nepravdu 
tek tada uviđati, kad je pomalo počela i njih same 
stizati. Dvije nove činjenice privukle su pažnju en¬ 
gleskih državnika na Irsku: a) navala irskih seljaka, 
koji su na zemljoposjednike počeli pucati, bojkotirati 
zemljišne proizvode, koji su dolazili sa plemićkih do¬ 
bara i sakatiti stoku; b) rezultati novo uvedenog taj¬ 
nog glasovanja, stvaranje nacionalne irske stranke u 
britanskom Parlamentu, koja je mogla biti neugodna, 
kad bi se ustegnula od glasovanja, a čija je potpora 

katkada bila potrebna. . . , 

Gladstone je odvojio protestantsku irsku crkvu od 
države i stvorio novi oblik prava vlasništva,_ koje je 
zaštićivalo zakupnike. Jednom naredbom, koja je iz¬ 
dana god. 1885., omogućio je on osim toga irskim se- 

1 jacima, da mogu od engleskih zemljoposjednika pre- 
kupiti zemlju bez izdavanja gotovog kapitala. Sistem 
je bio jednostavan. Posjednik i zakupnik imali su se 
složiti u visini cijene. Država je isplatila prodavača u 
gotovom novcu, a kupac je imao otplaćivati državi tu 
svotu u godišnjim ratama. 

Sve je to izgledalo kao veliki napredak, ali nije 
urodilo bogzna kakvim rezultatom. Krediti, koje je 
država svake godine davala kupcima, bili su maleni, 
a prodavači i kupci teško su se mogli pogoditi. Godine 
1903., kad je Gladstonova metoda bila već dva dece¬ 
nija u tečaju, bilo je jedva 74.000 seljaka postalo po¬ 
sjednicima. Uostalom, irski nacionalisti tražili su mno¬ 
go više nego prosti agrarni zakon. Njihov cilj bio je 
Homerule, a glavna zapreka ulsterske grofovije, jer 
su ove htjele da ostanu u savezu s Ujedinjenom kra¬ 
ljevinom i to ne samo od straha pred katoličkom Ir¬ 
skom, nego i zbog gospodarskih razloga. Ulster je 
industrijsko područje, dok se ostala Irska zabavlja 
poljodjelstvom. 

Pripovijeda se, da je kralj Eduard kratko vrijeme 
poslije krunisanja zapitao Sir Anthony Mac Donnella: 
»Da li su Irci neprijateljski raspoloženi prama kru¬ 
ni?« — »Nisu, Sire, ali su nezadovoljni.« — »A što 
oni upravo traže?« — »Traže školski zakon i sigur¬ 
nost na svojoj zemlji.« — »Ja ću doći u Irsku sa škol¬ 
skim zakonom u jednoj, a sa zemljoradničkim zako¬ 
nom u drugoj ruci.« 

Za ove svoje nove mirovne namjere našao je kralj 
u unionističkom ministarstvu dva saveznika: Balfoura, 
koji je Irsku dobro poznavao, i George-a Wynđ- 
hama, irskog državnog podsekretara, čovjeka vrlo 
umiljata i sasvim neobične mudrosti, koji prama Ir¬ 
skoj nije imao predrasuda fanatičkih Torijevaca. 
Primljen je nov agrarni zakon. Pošto se zemljoposjed¬ 
nici i seljaci nisu mogli pogoditi u cijeni zemljišta, 
imala je država prekupiti zemlje uz višu cijenu, nego 
što ju je kupac nudio, a razliku uračunati engleskim 

porezovnicima. Ovi su opet bili odšteceni umirenjem 
Irske, uštedom na policijskim troškovima i općenitim 
osiguranjem Imperija. Imalo se zahvaliti Johnu Red- 
mondu, što su irski nacionalisti primili ovu privre¬ 
menu nagodbu i kralj je mogao poći u Irsku, gdje je 
bio primljen s neočekivanim oduševljenjem. 

Ali u protivnosti s optimističkim shvaćanjem kon- 
servativaca, sreća toga primirja nije bila dugotrajna. 


4 

MILTONOV DUH 

Nejedinstvena zemlja dolazi opet do jedinstva, kad 
ju napadne kakav spoljašnji neprijatelj. Pojedine 
frakcije jedne razdvojene stranke zbijaju se radom 
protivnika, ako on učini nesmotrenost te ju pogodi baš 
u onu točku, koju spajaju još životne, osjetljive žilice 
sa svakim pojedinim ogrankom. U času Khaki-izbora 
činila se unionistička stranka nepobjedivom, a liberal¬ 
na kao da se raspada. Ali je unionističkim ministri¬ 
ma imalo da pođe za rukom teško djelo, da uz dugi niz 
naopakih mjera liberalnu stranku opet udruže. Vec 
odavno bili su bolji elementi u obje stranke osjećali 
potrebu da se školski zakoni ponovo urede^ Za privi¬ 
legirane slojeve imala je zemlja najbolje škole i od¬ 
lične univerzitete, ali u odgajanju naroda zaostajala 
je Engleska daleko iza Francuske i Njemačke. Glavni 
razlog te zaostalosti nije bila, kao u Francuskoj^, du¬ 
gotrajna borba između svjetovne i duhovne škole, 
nego oštra protivnost izvjesnih oblika same duhovne 

Sve do početka 19. stoljeća bila su prava anglikan¬ 
ske crkve, jedine državne crkve, nečuveno velika. Ne 
samo s katolicima i Židovima, nego i nonkonformi- 
stičkim protestantima postupalo se kao s parijama. 
Njihove su univerze bile zatvorene, oni nisu smjeli 

zauzimati nikakovih javnih položaja, a čak ih nisu 
smjeli ni njihovi svećenici pokapati. Morali su plaćati 
naročiti porez — »crkveni!« — da time podupru vje¬ 
roispovijest, koju su osuđivali, a kojoj je u nekim po¬ 
krajinama, kao u Irskoj i u Walesu, pripadala samo 
manjina naroda. Borba za demokraciju bila je u Ve¬ 
likoj Britaniji zapravo borba za vjersku slobodu. 
Nonkonformisti — silna, strastvena i nepodmitljiva 
skupina — sudjelovali su u svim velikim liberalnim 
pokretima. »Njima zahvaljujemo«, rekao je lord 
John Russell, »oslobođenje robova, izbornu reformu, 
slobodnu trgovinu, pa ćemo njima imati da zahvalimo 
i ukinuće crkvenih poreza.« 

Već su tečajem 19. stoljeća provedene brojne crkve¬ 
ne reforme. Gladstone je oduzeo prava anglikanskoj 
crkvi u Irskoj, kojoj se privilegija nisu mogla održati 
u jednoj gotovo isključivo katoličkoj zemlji. Pristalice 
svake vjeroispovijesti bili su primani u državne urede. 
Nonkonformističke sekte (koje se više nisu dale nazi¬ 
vati negativnim imenom, nego »slobodnom crkvenom 
općinom«) vrlo su se razmnožile; bile su ispodizale 
brojne kapele, a imale su vjernika upravo kao i držav¬ 
na crkva. Ali problem pučke škole još nije bio riješen. 

Sve do godine 1870. bilo je u Engleskoj »dobrovolj¬ 
nih«, to jest slobodnih škola, koje su bile izdržavane 
od raznih crkvenih općina. »Lex Forster« bila je u 
selima, u kojima nije bilo dobrovoljnih škola, uvela 
takozvane »board schools«, prve državne škole, koje 
su životarile od jednog školskog poreza. Odlučilo se, 
da te škole imaju doduše biti duhovne, ali ne konfe¬ 
sionalne. U njima se imala čitati Biblija i moliti Bo¬ 
gu, ali se nije imao učiti nikakav naročiti katekizam. 
U stvari je ta »biblijska religija« bila vrlo nalik na 
nonkonformističku, pa su se za kratko vrijeme ovi 
osjećali u board schoolsima kao ribe u vodi. Ali angli- 
kanci i katolici nisu mogli odobravati tu religiju bez 
određenoga obreda, pa su morali ulagati svu svoju 
snagu da podupru svoje dobrovoljne škole. I tako je 

došlo do groteskne činjenice, da su »slobodne škole 
bile podupirane od državne crkve, a državne škole od 
općinara crkvenih općina.« 

Oko godine 1900. uviđalo se na svim stranama, da 
se ima provesti školska reforma. Vjernici anglikanske 
škole tužili su se na teške terete, koje im nameću vla¬ 
stite njihove slobodne škole. Zato su zatražili od vlade, 
da ih oslobodi od previše nepravedne konkurencije, 
kojom raspolaže pred zakonom u pogledu jednakosti 
slobodnih škola s board schoolsima. Drugim riječima: 
željeli su dobivati jedan dio školskih poreza. A non- 
konformisti su se opet tužili na premalen broj držav¬ 
nih škola. Bilo ih je u takvim selima, u kojima nije 
bilo za djecu dovoljno mjesta u slobodnim školama, a u 
8000 engleskih sela i u pokrajini Wales, gdje su slo¬ 
bodne škole dosta velike, da prime djecu svih vjero¬ 
ispovijesti, morali su nonkonformisti polaziti angli¬ 
kansku školu, koja je za njih značila nešto nalik na 
— paklena vrata. Slobodne crkvene općine tražile su 
najmanje jednu nekonfesionalnu školu u svakom 
gradu. 

Unionističko ministarstvo jedva se složilo u jednom 
zakonskom prijedlogu. Najbolje izrađeno djelo po¬ 
tjecalo je od Sir Roberta Moranta, odličnog činovnika. 
Da stvori jedinstvenu školsku osnovu, tražio je on ras- 
puštanje mjesnih školskih odbora i osnivanje školskih 
vijeća u svakoj grofoviji, koje bi imalo primati dr¬ 
žavne potpore i raspodjeljivati ih na razne škole. Ali 
je Balfour morao voditi računa sa svojim konserva- 
tivnim i anglikanskim izborništvima. Zato je zaklju¬ 
čeno, da sve škole, bile slobodne ili državne, imaju do¬ 
biti od školskoga vijeća različitih grofovija svoj dio 
poreza, dakako pod uvjetom, da imaju u svoj glavni 
odbor primiti predstavnike države. Ghamberlain, koji 
je dobro poznavao svoje nonkonformirane izbornike 
iz Birminghama, nije mogao da se otrese tmurnih slut¬ 
nja. Mnogi radikalni nonkonformisti bili.su god. 1900. 
iz patriotizma glasovati za konservativce, ali nisu 


predvidjeli, da će unionističko ministarstvo, koje je 
bilo izabrano samo zbog dokončavanja rata, raspra¬ 
vljati i o vjerskim mjerama. Liberalci su im ironički 
provlačili kroz nos, da »nijednom dalekovidnom čo¬ 
vjeku nikada ne bi palo na pamet ostavljati jedno 
Torijevsko ministarstvo na vladi kroz punih sedam 
godina i pritom se uobražavati, da se ne će dogoditi 
ništa neugodno«. Chamberlain je rekao Vojvodi: »Po¬ 
litička budućnost čini se meni, koji sam po zvanju 
optimist, vrlo tmurna. Ja sam vam prorekao, da će 
vaša Education Bili vlastitu stranku razbiti. I to se, 
eto, dogodilo. Najbolji prijatelji ostavljaju nas u čo¬ 
porima i ne će nam se više povratiti.« 

Pojedini liberalci, kao Haldane, rado bi napustili 
sve vjerske razmirice i prosuđivali zakon kao zakon, 
samo prema njegovu odnosu na reformu narodnoga 
odgoja. Ali je Haldane kod prvih nestranačkih riječi 
bio od Lloyđ George-a energično udaren po prstima. 
»Dragi moj prijatelj«, rekao je, »čini se kao da uvijek 
lebdi među oblacima; njegovi su savjeti doduše puni 
plemenitosti i bistrine, ali su sasvim neplodni. Kad bi 
se on udostajao malo spustiti iz oblaka do nas i povra¬ 
titi se u realnost, uvjerio bi se, da se stvari ne mogu 
tako lako popraviti, kako to izgleda . . .« Ovaj bi zakon 
dozvolio«, nastavljao je Lloyd George, »da nonkon- 
formirana sela u Walesu dalje podržavaju škole, koje 
država subvencionira, a koje bi bile podvrgnute vla¬ 
stelinu ili zupnikovu dvoru.« On je dobro poznavao 
te škole, posto je i sam bio u jednoj od njih odgojen. 
»Ja sam ondje proveo deset godina i župnik je sa 
mnom dobro postupao, šta više, dobrostivo mi je po¬ 
nudio da će od mene učiniti budućega učitelja, dakako 
pod uvjetom, da ostavim baptističku općinu i stupim u 
anglikansku crkvu. To mi je ponudio iz svega srca, pa 
da sam primio njegovu ponudu, bio bih danas i ja 
župnik. Ali to nije bio duhovni odgoj ... pa ne mogu 
zamisliti ništa, što bi bilo neduhovnije . . . Manje bi 
čovjeka ponižavalo, da se djetetu nameće kakva po- 

ganska filozofija, nego da se tom djetetu kaže: ,Nu¬ 
dim ti častan položaj u životu, ali pod uvjetom, da se 
odrekneš vjere svojih otaca’.« 

Slobodne crkve počele su učestvovati u političkom 
pokretu. Oduševljene skupštine odobravale su otpor. 
»Ako ovaj nacrt zakona prodre, onda bi se ministar¬ 
stvo moglo uvjeriti, da duh Johna Miltona i Daniela 
Defoe-a još živi, a povijest Engleske morala bi zabi¬ 
lježiti još mnogi uzvišeni primjer otpora proti vjer¬ 
skoj netrpeljivosti... Što nonkonformisti traže od 
države? Ništa drugo nego ono što je Diogen tražio od 
Aleksandra: Ukloni mi se sa sunca!« 

Oduševljena svjetina pjevala je himne. Ljudi su 
prisizali da ne će plaćati školski porez, ako bi »Rim« 
imao biti subvencioniran od jedne protestantske vlade. 
Jer bi katolička crkva, upravo kao i anglikanska imala 
prama novom zakonu za slobodne škole vuci korist. 
Strašan skandal! Nesnosni papizam! 

Balfour poče napadati. »Meni se čini«, rekao je, »da 
je premoćna većina naših sugrađana u jednoj ^stvari 
složna: da djeca dobiju vjersku pouku. Ali, nažalost, 
oni nisu složni u toj vjeri. Nonkonformisti bi nas htjeli 
ograničiti na jedan jedini tip. Ali ako se potanje ispi¬ 
ta, kakve bi vrsti bio taj školski tip, došli bismo do 
zaključka, da bi imao biti nonkonformistički! Doista, 
čudno shvaćanje neutralnosti!« Nije mogao dopustiti, 
da su se nonkonformisti smatrali u pravu ne plaćati 
državni porez samo zbog toga, što se nisu slagali s je¬ 
dnim zakonom. To je značilo »Ne« za svaki demo¬ 
kratski oblik vlade. »Ustav naše zemlje daje izborni¬ 
cima i Parlamentu pravo, da raspravljaju o svim za¬ 
konodavnim pitanjima. Izbornici i Parlamenat mogu 
svaku primljenu odluku opozvati. U jednoj slobodnoj 
zemlji nije dopušteno, da se pojedinac ne pokorava 
zakonima samo radi toga, jer ne pristaje uz odluke 
svojih sugrađana ili ih oštro osuđuje«. Nonkonformisti 
tvrde, da im je savjest naložila prigovor. »Razumije 
se . . . Nadam se, da savjest nalaže svaki otpor; ali zar 

čovjek ima prava ne plaćati poreze, kad iz savjesnosti 
prigovara nečemu, što Sir Henry Campbell-Banner- 
man misli poduzeti? Zar nas može tko prisiliti da pri¬ 
stanemo na to, da se vi odupirete plaćanju poreza 
svaki put, kad vam nije po ćudi ova ili ona odluka 
ministarstva ili Parlamenta? Ja nisam pristalica Ho- 
merule-a. A zar će mi ikada pasti na pamet da proti 
Homerule-u prosvjedujem na taj način, da obustavim 
plaćanje poreza? Zar se u takvim prilikama uopće 
može zamisliti vlada, koja bi bila dostojna jedne civi¬ 
lizirane zemlje?« 

Zakon je prođr’o, ali se porezi nisu mnogo plaćali. 
Neki od onih, koji su prosvjedovali proti plaćanju, 
bili su globijeni i zatvarani. U godini 1903. bilo je 
37.296 poziva pred sud zbog neplaćanja, 1580 prisil¬ 
nih dražbi, 80 uapšenja. Prigodom djelomičnih izbora 
dobili su liberalci u Walesu pretežnu većinu. Kon- 
konformisti su u gomilama ostavljali Svetu Uniju 
Khaki-izbora. Chamberlain se nije s nepravom bojao 
posljedica toga zakona za svoju stranku. 

Dalje odredbe izazvale su novo nezadovoljstvo slo¬ 
bodnih crkava proti unionističkom ministarstvu. Ovoga 
puta radilo se o krčmarskom zakonu, koji se mo¬ 
rao uvesti zbog jedne odluke Gornjega doma. Taj 
je naime odredio, da »ličene« jednoga krčmara ne 
može trajati duže od jedne godine i da krčmaru može 
sudac oduzeti dozvolu, a da ne navede nikakova raz¬ 
loga. Ta odluka nije samo krčmare zaprepastila, nego 
i posjednike velikih pivana, koji su uložili ogromne 
kapitale u ta poduzeća. Balfour je donio nacrt zakona, 
prema kojemu, osim teškog prekršaja, ličene ne može 
biti oduzet bez odštete. Ovaj zakonski nacrt, dakako 
da je znatno podigao vrijednost krčama, koje su na 
taj način pale na teret javnog podavanja. Kod po¬ 
sjednika velikih pivarskih poduzeća izazvao je taj na¬ 
crt oduševljenje, a kod društava, koja su propovije¬ 
dala umjerenost u piću, ogorčenje. Dakle: ponovno 
neraspoloženje čistih protestanata! 

Što se ticalo radnika, njih je unionističko ministar¬ 
stvo odbilo od sebe time, što je High Commissionara 
(guvernera) Južne Afrike opunovlastilo, da može slo¬ 
bodno dopuštati useljivanje kineskih radnika. Da se 
opravda rat u Transvaalu, obećalo se engleskim rad¬ 
nicima, da će oni naći ondje zarade, a sada je vlada 
dopustila posjednicima rudarskih majdana da sklapaju 
s Kinezima radničke ugovore, koji su podsjećali na 
najstrašnija vremena ropstva. Kinezi su dolazili bez 
žena i djece, zadovoljavajući se sa životom u logorima 
bez ikakovih prava slobodnih ljudi. Kod slijedećih 
izbora imali su najuspješnije djelovati plakati, koji 
su predstavljali »Kineza«. 

Na taj se način brzo raspala stranka, koja se sma¬ 
trala svemogućom, a sve pri izvršavanju moći zbog 
neminovnog, upravo automatskog funkcioniranja ljud¬ 
skih zabluda. Pomirenje njihovih neprijatelja bilo je 
zapečaćeno ratom, na koji se Joseph Chamberlain dao 
u korist protekcionizma. 


5 

PROTEKCIONISTIČKA LAŽNA NAUKA 

Izborna taktika ne može u Engleskoj biti ista, koja 
je u Francuskoj. Stranka, koja je na vladi, ondje bira 
čas za napadaj, jer ona ima pravo da od kralja zatraži 
raspuštanje Parlamenta. Problem leži u tom, da se 
raspusti u času, kad stranka izvojšti kakvu pobjedu i 
da onda pred narod iznese kakvo jasno pitanje, koje se 
dade lako prikazati u formulama ili slikama. Ako 
ministar predsjednik propusti tu povoljnu priliku, 
koja se gotovo uvijek barem jedanput nadaje za tra¬ 
janja njegovog službenog perioda, često se tezulja 
nagne na stranu njegovih protivnika. Svaki veliki na¬ 
rod boluje od nekoga zla, a za to zlo se uvijek vlada 
čini odgovornom. Oppzicija ima prednost, da je u 

ofenzivi, i tako vlada doživljava poraz. Da je Disraeli 
poslije svoga povratka iz Berlina raspustio Parlame- 
nat, mogao bi opet potpisati ugovor na vladanje od 
šest godina. Svojim čekanjem dao je sudbini previše 
vremena za poigravanje, pa je dvije godine kasnije 
doživio brodolom. 

Chamberlain je vrlo dobro poznavao parlamentarnu 
taktiku i bio je uvjeren, da je defenziva opasna za 
svaku izbornu borbu, pa je zato tvrdo odlučio, da te- 
zulji ne da slobodnoga maha. Unionistima je u godini 
1900. pala u dio dužnost da dovrše rat u Transvaalu. 
Mir je potpisan. Već je školski zakon bio pogreška. 
Chamberlain je bio mišljenja, da je u vladinom inte¬ 
resu provesti izbore već u godini 1903. Trebao je još 
samo program za izbornu borbu: on je preuzeo na 
sebe dužnost da ga izmisli. 

Poslije završetka rata pošao je Chamberlain u Ju¬ 
žnu Afriku, a u svibnju 1903. povratio se odande, 
s jednim imperijalističkim programom. Sa krajnjeg 
afričkog šiljka gledane, bile su borbe vjerskih sekta 
za posjedovanje seoskih škola bijedne pokrajinske 
prepirke, ali koje bi mogle postati i opasne. On je bio 
mišljenja, da bi se mogao narod, koji je osvojio tre¬ 
ćinu zemaljske kruglje, zabaviti doličnijim načinom, 
govoreći mu otprilike ovako: »Slušajte, Englezi, Škoti 
i Valižani, vi niste više stanovnici jednog malenog 
ostrva. Vi ste narod jednog svjetskog Imperija. Pod 
čitavim nebeskim sklopom žive braća vaše rase i vaše 
krvi. Ta braća — prekomorski Englezi — nemaju veće 
želje, nego da povežu uže veze s vama. Za posljednje¬ 
ga rata slali su vam oni u pomoć svoje sinove i svoj 
novac. Danas vam oni pružaju gospodarske prednosti. 
Kanada vam je već dopustila carinsku tarifu, koja za¬ 
štićuje vaše fabrikate proti stranim fabrikatima. Zar 
vi ne mislite njihov prijateljski gest uzeti na znanje 
i primiti ruku, koja vam se nudi? Vi trošite sve proiz¬ 
vode, koji rastu na području vlastitog vašeg Imperija, 
a svejedno vam je, gdje ih kupujete: u Udruženim dr- 


žavama, u Južnoj Americi, u Evropi ili od svojih su¬ 
građana? Zar je to pravo i pošteno? Nije! Dopustite, 
dakle, da proizvodi Imperija slobodno dolaze u ze¬ 
mlju, a oporezujte proizvode drugih zemalja. Poslje¬ 
dica toga bit će, da ćete za vašu vlastitu robu posti¬ 
zavati bolje uslove, a u prvom redu postat će srdačniji 
odnosi, koji Englesku spajaju sa svim zemljama Im¬ 
perija«. 

Da se pravo shvati, koliku je uzbunu u političkim 
krugovima izazvala bomba, koju je god. 1903. koloni¬ 
jalni ministar stavio pod zgradu slobodne trgovine, 
mora se dozvati u pamet gotovo religiozno strahopo¬ 
štovanje Engleza pred tom dogmom. Otkako je Peel 
god. 1846. ukinuo žitne zakone, nisu engleske živežne 
namirnice nikada bile oporezovane. U ^narodu, koji 
na velike historijske događaje umije čuvati trajnu 
uspomenu, iako ne govori o njima, nisu se nikada za¬ 
boravljali dani skupoga kruha u doba carine na žito. 
Richard Cobden, John Bright i svi oni, koji su nauča¬ 
vali narod u slobodnom trgovanju, bili jm ozbiljni i 
poštovanja dostojni muževi, pa im je pošlo za rukom 
da stvore od jedne gospodarske teorije — zakon. Jed¬ 
na posebna sekta, Cobden-Klub, održao je tu vjeru u 
životu. Imutak engleske industrije, trgovine i banaka 
povećao se pod sistemom slobodne trgovine, a povje¬ 
renje u tu nauku pojačalo se. Napadati slobodnu trgo¬ 
vinu, bila bi nevjerojatna drskost! Lord Salisbury bio 
je uvijek proti tome; on je čak običavao tvrditi, sto 
se protekcionizma tiče, mogao bi svaki umobolnik 
jednom žigicom na toj točki potpaliti konservativnu 
stranku. Sutradan iza Chamberlainova govora ušao je 
Asquith u sobu svoje žene i triumfirajući zavitlao 
»Timesom«. »Izvanredna vijest!« kliknuo je.^»Sada 
je samo pitanje vremena, kad ćemo zemlju pročistiti.« 

Balfouru je govor njegova kolege bio vrlo neprili¬ 
čan. U njegovom kabinetu sjedili su fanatični prista¬ 
lice slobodnog trgovanja. I on sam tek je dan prije 
branio jednu tezu, koja je bila u dijametralnoj pro- 

tivnosti s tezom njegovog kolonijalnog ministra. Li¬ 
beralna štampa mogla bi lako donijeti oba govora 
uporedo jedan s drugim. Ali govornička vještina jed¬ 
nog Balfour-Protagore mogla bi pomiriti ono što 
jest i što nije, a fanatizam jednog Chamberlaina odu¬ 
ševio bi svjetinu. Kolonijalni ministar počeo je odr¬ 
žavati skupštine po cijeloj zemlji i pritom je doka¬ 
zao toliku snagu, ironiju i vatrenu govorljivost, da su 
se zaplašili njegovi protivnici, koji su u početku bili 
puni vjere u svoju stvar. Liberalni govornici prilije¬ 
pili su se uz njegove pete i pobijali u svakom gradu 
njegove dokaze. Naročito ga je Asquith slijedio kao 
sjena. Bila je to jedna od najljepših borba parla¬ 
mentarnog režima. 

Chamberlainovi dokumenti bili su jednostavni. Po¬ 
bijajući nauku o slobodnom trgovanju, počeo je oba- 
ranjem njihovih proroka: Richard Cobden bio bi čo¬ 
vjek na svom mjestu, ali kad bi se počelo pretraživati 
pedeset godina njegovog proricanja, vidjelo bi se, da 
je bio rđav prorok. »Cobden je osnivao svoje dokaze 
na tvrdnji, da bi svi narodi za pet godina primili naš 
sistem u slučaju da se mi odlučimo za slobodnu trgo¬ 
vinu.« To je bilo njegovo čvrsto uvjerenje, pa se je 
Engleska odlučila na slobodno trgovanje, zanoseći se 
tim obećanjima i proricanjima. Nažalost, Cobden se 
prevario. On je svojim suvremenicima govorio, da je 
njegova svrha učiniti Englesku saveznicom svih na¬ 
roda i od svih zemalja učiniti žitnicu Engleske, »On 
je ustvrdio, da će čak Udružene Države, u slučaju da 
Englezi uvedu slobodno trgovanje, napustiti svoju 
industriju, koja se razvila neprirodno rano (smijeh!) 
i da će se američki tvornički radnici povratiti ratar¬ 
stvu (smijeh). Slušajte dobro, sada ću citirati njegove 
vlastite riječi: ,Oni će za nas kopati i orati!’ (Smijeh 
i odobravanje.) Da se ovo njegovo proročanstvo ispu¬ 
nilo, ja večeras ne bih ovdje stajao. Ali se nije ispu- 
jđl°- Amerikanci su svoje narodno određenje druga¬ 
čije shvatili. Oni nisu bili toga mišljenja, da ih je 

Providnost udesila tako, da za nas kopaju i oru, nego 
su uvjereni baš o protivnom, to jest, da su snabdje¬ 
veni još jačim pomoćnim vrelima nego mi. Bili su toga 
mišljenja, da mogu upravo kao i mi, proizvoditi indu¬ 
strijsku robu, a ja se bojim, da je njihovo mišljenje 
o budućnosti pravilnije nego mišljenje Mr. Cobdena.« 

Engleze su uvjeravali, da je slobodno trgovanje 
umnožilo njihovo blagostanje, ali zar se je samo nji¬ 
hovo blagostanje popravilo? »Zar protekcionistički 
narodi, kao Njemačka, Udružene Države i Francuska, 
nisu za posljednjih sto godina postigli upravo tako ve¬ 
like, ako ne još i veće, uspjehe nego Engleska sa svo¬ 
jom slobodnom trgovinom? Cobden je ustvrdio, da je 
Engleska naročito osposobljena za industriju. Klima 
joj je pogodna za industrijske radove, ima vanredno 
sposobne radnike, najbolju tehničku opremu i neogra¬ 
ničen kapital. . . Istina. Ali da li se to može i danas 
ustvrditi?« I Chamberlain uze nabrajati brojke: »Od 
godine 1875.—1885. protrošile su 41 postotak od cje¬ 
lokupne produkcije pamuka engleske tvornice, koje 
su od svih potrošača stajale na prvom mjestu. Od go¬ 
dine 1885.—1895. potrošeno je 33,5 postotaka, a Ve¬ 
lika Britanija stajala je u toj potrošnji na drugom 
mjestu. Od 1896.—1903. potrošeno je samo 25 posto¬ 
taka i Velika Britanija spala je na treće mjesto. Mo¬ 
žemo li se time zadovoljiti? Je li to onaj raj, sto nam 
ga je obećavao Richard Cobden?« A na to su libe- 
ralci odgovorili: »Nije isključeno, da su pojedine in¬ 
dustrije opale, ali su se zato druge razvile.« — »Ve¬ 
ličanstvena teorija!« rekao je Chamberlain. »Nisu li 
vaše šećerne rafinerije, koje su nekada bile tako unos¬ 
ne, iščeznule? ,Izvrsno!’ odgovorit ćete vi, ,pa sada 
pokušavamo s marmeladama!’ Vaše topionice izumiru? 
Ne tarite glave! Pa vi možete fabricirati klopke za mi¬ 
ševe! ... U opasnosti su vaše pamučne industrije? A 
što zato? Zar ne biste mogli fabricirati oči za lutke? 
Ali dublji razlozi, koji su upropastili vaše rafinerije, 
upropastit će i vaše tvornice marmelada, propadanje 

će napredovati sve dok Engleska ne uništi svoju po¬ 
ljoprivredu u korist industrije i ne ostane samo in¬ 
dustrijska sila drugoga reda.« 

To je neopravdani pesimizam, odgovorio je As- 
quith. Engleska stoji sada kao i dosad na čelu svjet¬ 
ske industrije. Chamberlain nije htio ni podvrći kri¬ 
tici brojeve, koje je Asquith napomenuo. »Brojevi go¬ 
vore ono, što se baš hoće«, rekao je. »Ali kad bi se 
Asquithovi brojevi baš i uzeli kao pouzdani, što bi se 
njima dokazalo? Da je Engleska još svejednako prva 
na konjskim utrkama. Molim, mi ćemo to vjerovati, 
ali želimo i zapitati, zašto je ona još prva! Napro¬ 
sto zato, jer joj je prvi skok bio vrlo jak. Mi smo 
nalik na jahača, kojemu je na startu dano da sto me¬ 
tara pođe naprijed! U prvom odlomku gubi on 30 
metara, a u drugom još 50 više; u tom trenutku bit će 
kakav član Cobdenova Kluba na nj upozoren i reći će 
triumfirajući: ,Ovo je moj čovjek! Još je svejednako 
prvi!’« 

Proročanstva dakle o slobodnoj trgovini nisu ispu¬ 
njena, pa je Engleska morala pošto-poto popraviti svoj 
teški položaj — zašto da se odbija simpatično prila- 
ženje dominiona i kolonija? Ali dominioni traže — 
odgovarali su liberalni govornici — da Engleska do¬ 
prinosi za prehranu sirotinje. I već su se na svim zido¬ 
vima viđali ogromni plakati, na kojima su bila pri¬ 
kazana dva hljeba kruha, jedan ogroman, a drugi 
sićušan: Prije podavanja — Poslije po¬ 
davanja. U stvari bila su predložena podavanja 
vrlo malena, pa su risači liberalne stranke kao raz¬ 
boriti političari, kakvi su bili, do smiješnosti pretje- 
ravali ona dva hljeba. 

Ali se Chamberlain razumijevao u genijalne režij¬ 
ske dosjetke i postigao je veliki osobni uspjeh kad je 
donio na govorničku tribinu javne skupštine dva hlje¬ 
ba kruha: dao ih je smijesiti kod jednog pekara točno 
po množini brašna, kakvu bi mogao engleski radnik 

kupiti poslije uvedenja podavanja za isti novac. Bilo 
je nemogućno razlikovati ta dva hljeba jedan od 
drugoga. 

Uostalom, zaključio je, da se na ovo pitanje ima 
gledati sa mnogo višeg stajališta. Žrtva u novcu, koja 
se traži od engleskog naroda, bila bi neznatna, a mo¬ 
ralni dobitak vanredno velik. »Što se mene tiče, ne 
radi se o tome, da li će moja domovina, koja je i tako 
već vrlo bogata, postati još malo bogatija. Karakter 
naroda za mene je važniji nego njegovo blagostanje. 
Želim postići, da ovaj narod bude dorastao svojoj za¬ 
daći i da se oni, koji su u prošlosti osnovali ovako jaku 
državu, pokažu pod novim prilikama dostojni da 
upravljaju britanskim narodima i sposobni da se spo¬ 
razumiju sa svojom prekomorskom braćom u osniva¬ 
nju Imperija, koji bi imao biti veći i blagosoveniji 
nego ikoje drugo carstvo u povijesti čovječanstva.« 

To su bile misli, koje je Chamberlain pod različitim 
oblicima razvijao u svim velikim gradovima ujedi¬ 
njene trojednice i svagdje su njegovi govori bili pri¬ 
mani s oduševljenjem. Ali ovako glasan aplauz može 
se smatrati više kao potrebni muzički završetak izvje¬ 
snih govorničkih perioda, nego kao znak razumnog 
pristajanja. Uostalom, zanosno odobravanje u istim 
gradovima nije bilo manje i trajnije, kad se Sir Hen- 
ry Campbell-Bannerman, možda pred istim sluša- 
ocima, podrugivao staroj sljepariji, koja se sastojala 
u tome, da se nazivalo jedinim dokazom za patrioti¬ 
zam pristajanje uz jednu jedinu političku stranku — 
ili kad je lord Rosebery na jedan jedini dan osta¬ 
vljao svoje »osamljeno polje« i otkrivao opasnosti te 
nove vratolomne politike, koja je, kako je on kazivao, 
bila »mnogo manje imperijalistička negoli empi¬ 
rijska.« 

Ali je protekcionistička bomba najviše poharala u 
krilu unionističke stranke. Da se njena eksplozija što 
dalje odgura, predložio je Balfour — prema proku¬ 
šanim, parlamentarnim igračkim pravilima — da se 


imenuje jedan istražni odbor: bio je to pokušaj, do¬ 
duše primitivan, ali gdjekada djelotvoran, da se stvar 
odvrati i zavuče. Balfour se porugao zagrižljivom ša¬ 
lom teološkoj primjesi čitavoga spora. Pristalice slo¬ 
bodnog trgovanja lakoumno su nabacili riječ »Lažna 
nauka«'. Valjalo bi se čuvati, od moljaca izgriženu 
zastavu »disputa« iz prošloga vijeka, opet razviti. »Ja 
se uvijek tužim na način, po kojemu se u ovom Do¬ 
mu raspravlja o gospodarskoj politici. . . S njom se 
ne postupa kao s kakvom znanošću, nego se naprosto 
pronađe kakav stavak iz sv. Pisma i baci se na glavu 
protivnikovu.« Što se tiče samoga njega, on nema 
izrazitog mišljenja o tako zamršenoj temi, a i ne bi 
bilo u redu, da ga čovjek ima prije nego što to pitanje 
ne obradi izabrani odbor. Ovoj patetičkoj nepristra¬ 
nosti ljudi su se podsmijevali. »Naš ministar pred¬ 
sjednik«, pisale su jedne novine, »pristalica je slo¬ 
bodne trgovine i sa simpatijom gleda na protekcioni¬ 
zam; hoće da uvede poreze, koje pred javnošću pro¬ 
klinje.« Kad je Balfour slijedeće nedjelje večerao u 
Esheru kod lady Helene Vincent i kad ga je ona za¬ 
pitala, da li voli čaj ili kavu, odgovorio je, da mu je 
svejedno. »Tako?« zapitala ga je domaćica diskretno 
tihim glasom: »Vi dakle ni u ovoj stvari nemate izra¬ 
zitoga mišljenja?« 

Međutim su pristalice slobodnoga trgovanja u sa¬ 
mom kabinetu zatražili, da se Chamberlainova teza 
odbije, jer će u protivnom slučaju podastrijeti demi¬ 
siju. Bilo ih je nekoliko, za kojima Balfour ne bi ni 
suze prolio, ali mu je bilo stalo do toga da zadrži 
Vojvodu, koji je uživao veliki ugled u svoj zemlji. 
No Vojvoda (Campbell-Bannerman) bio je upravo 
s mladim Winston Churchillom i Sir Edgar Vin- 
centom sklopio savez, kojemu je na zastavi bilo za¬ 
pisano: »Hrana bez poreza.« Tečajem nekoliko mje¬ 
seci polazilo je Balfouru za rukom održavati u ravno¬ 
teži polugu, kojoj je na jednom kraju sjedio Cham¬ 
berlain, a na drugom Vojvoda, pošto se je »u izvjes- 

nim iznimnim slučajevima, izjavio kao pristaša za¬ 
štitnih carina, i to kao protivnih mjera prama pro¬ 
tekcionističkim narodima, ali nikako kao prijatelj po¬ 
sebnih carina na živežne namirnice.« Ali je to iza¬ 
zvalo buru i demisije su pljuštale sa svih strana. Naj¬ 
prije su istupili ministri, zakleti prijatelji slobodne 
trgovine — svi osim Vojvode, koji je uvijek sve malo 
teško shvaćao i koji se tako dugo skanjivao da pot¬ 
piše svoju demisiju, dok ga nije pretekao Chamberlain 
i to iz razloga, koji su bili u potpunoj protivnosti s 
Vojvodinim. 

Kad je Chamberlain odstupio, izgledalo je u prvi 
mah, da bi Vojvoda mogao ostati. Ali je Chamber¬ 
lain izašao iz ministarstva samo da može svoju stran¬ 
ku slobodnije voditi prama ciljevima, koje je on odre¬ 
đivao. Njegov sin Austen ostao je uz Balfoura. Ovaj 
je rekao na koncu jednog govora: »Od mene su se za¬ 
tražile linije upravljanja. Tu želju smatram ja raz¬ 
boritom. Makar kako čovjek bio nedostojan, kad je 
već izabran za vođu stranke, mora ju voditi, a dok ja 
stojim na čelu stranke, ja ću je i voditi.« Vojvoda je 
savjesno pročitao taj govor. I razumio je iz toga go¬ 
vora, da Balfour pripisuje idejnim borbama iz god. 
1846. samo historijski interes i da ga slobodna trgo¬ 
vina zagrijava upravo tako malo kao prepirke starih 
Grka. To mu se nije svidjelo i pošto je, po svom obi¬ 
čaju, bez ikakove žurbe stvorio tešku odluku, prepo¬ 
ručio se i on kao zalaznica puna mirnoće i čvrstoće. 
Ali se onda upustio u borbu sa strašću, koja je kod 
njega bila neobična. »Mr. Chamberlain je ustvrdio«, 
rekao je, »da će moje ime ostati potomstvu u pameti 
kao ime jednog zavora na kotaču .. . No, pa zavor ni¬ 
pošto nije neznatan sastavni dio na kolima ili na lo¬ 
komotivi. Nego je s tim potrebniji, pošto je vođa sišao 
s lokomotive i dozvolio drugome da zauzme njegovo 
mjesto, a taj drugi pušta lokomotivu, da bez obzira na 
sve signale juri u protivnom pravcu s najvećom brzi¬ 
nom.« 


Činilo se, da kabinet ne će preživjeti ni osam dana 
iza tolikog istupa odličnih članova. Nitko više nije 
znao, kako zapravo Balfour stoji u politici. Jedan li- 
beralac obećao je nagradu onom svom izborniku, koji 
bi mogao složiti na komadu papira nazore ministra 
predsjednika. Nato je predsjednik, sa smiješkom na 
ustima, napisao na komadiću listovnog papira nešto, 
što je sam držao za oštro zaokruženu vjeroispovijest 
i za koju je zatražio raspisanu nagradu. Ali za svakog 
drugog čovjeka bilo je nemogućno razabrati iz toga 
teksta, da li je Balfour ostao saveznik Chamberlainov 
ili nije. Tko je zapravo vladao, Joe ili A. J. B.? To 
nitko nije znao. »S Donjim domom«, rekao je Camp- 
bell-Bannerman, »postupa se, kao da je to vrsta Ro- 
bert-Houdin-Theatra. Kod nas nema više nikakovih 
debata, ali zato ima nešto, što je nalik na spiritističke 
seance. U času, kad se govorilo o pitanjima poreznog 
zakonodavstva, bile su svjetiljke ugašene; čuli smo 
pucketanje biča, ali smo slabo što vidjeli. Samo nam 
je toliko bilo jasno, da se radilo o tome, kako će se 
pronaći, kojemu će krilu konservativne stranke poći za 
rukom da druge u tami hipnotizira.« 

Kad je vođa liberalaca, kao svake godine, otišao u 
Marijine Lažni, da ondje provede praznike, prišao 
mu je kralj Eduard, koji se držao podalje od njega 
poslije one upadice s »barbarskim metodama«. Pošto 
je kraju mnogo bilo stalo do toga, da vlada strogo 
prama ustavu i pošto je uviđao, da konservativci ne 
mogu više dugo ostati na vladi, htio je da sa svojim 
budućim ministrom predsjednikom sklopi prijatelj¬ 
stvo. I doživio je ugodno iznenađenje. Bojao se da 
će naići na nekog doktrinarca, a susreo se sa čovjekom 
punim humora i zdravog razbora — »a gay old dog 
with a twinkle in his eye«, prema kojemu je brzo 
osjetio povjerenje. Već poslije prvog razgovora rekao 
je kralj: »Campbell-Bannerman vrlo mi se sviđa, pa 
nalazim da su njegovi vanjskopolitički nazori vrlo raz¬ 
boriti.« 

Između ostaloga govorili su i o Francuskoj, gdje 
su imali zajedničkih prijatelja: Gallifeta, princesu 
Matildu; onda o njemačkom caru, pri čemu je kralj 
izrazio svoju bojazan zbog francusko-njemackih odno¬ 
sa i zbog neposredne budućnosti Evrope. »Uplašio me 
je i bacio u brigu«, pisao je Campbell-Bannerman.. 
koji je tada prvi put shvatio vanredne teškoće spoljas- 
njeg položaja, koje mu je ostavio njegov predsasnik. 
Za slijedećih četrnaest dana morao je gotovo uvijek 
jesti s kraljem i mjesto da mirno provodi svoje lije¬ 
čenje i čita francuske romane, učestvovati u misteri¬ 
jima kraljevskoga bridge-a . . . Mirna vremena opo¬ 
zicije kao da su za njega bila dovršena. I sam Balfour 
je mislio, da će pasti poslije njegova povratka. Rekao 
je: »Ja se sam sebi činim kao čovjek, koji boluje od 
kronične bolesti i zna da mu i najmanji nazeb donosi 
smrt.« Ali mu je ipak pošlo za rukom, da se — zahva¬ 
ljujući neobičnoj spretnosti u balansiranju održi 
još čitavu godinu dana na nategnutom užetu. U listo¬ 
padu 1904. razložio je nejasnu politiku vrlo jasno: 
»Samo neka se ništa ne mijenja u poreznom zakono¬ 
davstvu, dok je ovaj Parlamenat na okupu! Ako mi¬ 
nistar predsjednik sa svojim prijateljima pobijedi na 
slijedećim izborima, oni ce sazvati kolonije na jednu 
sjednicu, pa ako se pri tome kolonije i Majka-zemlja 
budu složile u pitanju protekcijskih carina, onda ce 
se raspisati novi izbori, da se predloži zemlji taj do¬ 
govor.« To nije bilo ništa drugo nego organizirano 
odugovlačenje. Ali se Balfour svakako htio držati tako,, 
da osigura u teškom trenutku vanjskopolitičko djelo¬ 
vanje lorda Lansdowne-a. 


V 

VANJSKA POLITIKA KONSERVATIVNE 
VLADE 

1 

OPĆENITI PRINCIPI BRITANSKE POLITIKE 

Engleski mozak principijelno odbija principe. U 
Engleskoj se krivim očima gleda na strogo logično 
djelovanje i na prijevremeno utvrđivanje izvjesnih 
planova; odluka dolazi neposredno prije samoga dje¬ 
la. Englezi su očevidno toga mišljenja, da bi — uz 
jalov pokus predviđanja nepredvidivih političkih stru¬ 
ja na čitavoj zemlji — ljudski duh izgubio svoju sna¬ 
gu i jedrinu. Ali kao što svaki dobri sportaš mora bez 
promišljanja voditi računa o zakonima teže, koje je 
instinktivno upoznao kroz dugu praksu, tako se i en¬ 
glesko vanjsko ministarstvo, po praksi od nekoliko 
stoljeća, povodi za nekolikim neoborivim pravilima: 

a) »Nikada ne smijemo zaboraviti«, rekao je Bo- 
lingbroke, »da mi doduše ne pripadamo evropskom 
kontinentu, ali da smo mu susjedi.« Pravilo dakle 
glasi: mi ne pripadamo kontinentu, pa se zato mora¬ 
mo, koliko je moguće kloniti da ne budemo zapleteni 
u njegove prepirke; ali smo mu susjedi, pa ne smije¬ 
mo dozvoliti da ikoji kontinentalni narod poveća 
svoju moć toliko da bi mogao biti opasan našoj sigur¬ 
nosti. 

b) Svaki narod, koji bi htio sebi izgraditi jaku mor¬ 
naricu, mora odustati od te namjere, a ako tvrdokor- 

no misli pri tom ostati, mora biti uništen. U Engles¬ 
koj je to pitanje života ili smrti. Engleska je ne samo 
ostrvo nego i prenapučena zemlja, pa može svoje sta¬ 
novništvo prehranjivati samo izmjenom robe i zato 
mora biti gospodarica mora. Tko joj osporava to go¬ 
spodarstvo, njezin je neprijatelj. 

c) Strah od pomorske snage kakvog drugog naroda 
mora Englesku učiniti zakletim neprijateljem svake 
vojničke premoći na kontinentu, jer ona zna iz iskus¬ 
tva — koliko god puta je jedna zemlja ostalu Evropu 
ugrožavala svojim armijama — da se u toj zemlji 
neposredno rodila želja izgraditi mornaricu, koja bi 
mogla pobijediti englesku flotu. Tek što je Španija 
s pomoću svoje pješadije postala gospodaricom kon¬ 
tinenta, izaslala je svoju nepobjedivu Armadu; Bona- 
parte, pobjednik na svim bojištima, počeo se naoru¬ 
žavati u boulonjskoj luci; Njemačka od godine 1905., 
sigurna u pobjedu svoje kopnene vojske, dala se na 
izgrađivanje mornarice. 

d) Međunarodni etički pojmovi i nacionalni interes 
složno djeluju kroz čitav 19. vijek, da Englesku u 
Evropi oviju nimbusom jedne liberalne sile. Engles¬ 
ka je zaštitnica malih naroda s jedne strane, jer ta 
lijepa uloga dozvoljava nonkonformiranoj savjesti, 
iz moralnih razloga da podupire politiku sile, a s dru¬ 
ge, jer ni koalicija svih malih naroda ne bi nikada 
mogla izgraditi kakvu opasnu ratnu mornaricu. Naro¬ 
čito je Engleska spremna da uz najmanji povod po¬ 
vede rat za obranu Belgije, jer Belgija leži blizu 
engleskoj obali i jer bi mogla postati dobrom bazom 
za operacije od kakve neprijateljske invazije. 

e) Ali — na našem planetu ne stoji jedina Evropa. 
Engleska je, zaboga, svjetski Imperij. Zato svaka 
opasnost za prometne putove imperij ske nagoni En¬ 
glesku da se maši oružja. Od prokapanja Sueskog ka¬ 
nala postao je Egipat za Englesku životno pitanje. 
Isto to vrijedi i za Gibraltar, Tanger, Singapur, Per¬ 
zijski zaliv, a u manjoj mjeri za Afganistan i Perziju. 


f) Te osjetljive točke i njihove narodne osobine 
moraju se braniti, i to jedino engleskim vojnicima; 
u slučaju da se »splendid isolation« u ovim slučaje¬ 
vima pokaže nedovoljnim, onda engleske vojnike 
smiju podupirati samo takovi vojnici, čije su vlade 
momentano iz političkih razloga sklone — da za višu 
dobrobit svoje domovine — smatraju interese bri¬ 
tanskog Imperija svojim vlastitim interesima. Ima 
izvjesnih osjećajnih motiva, kao što je istovjetnost 
religije, rase ili kulture, koji izvrsno mogu poslužiti, 
da politiku zdravih egoističkih instinkata naknadno 
neoborivo opravdaju.« 

2 

POKUŠAJ JEDNOG ENGLESKO-NJEMAČKOG 
SPORAZUMA 

Od konca 19. vijeka pokazalo se, da je »splendid 
isolation« za narod, koji je na tolikim točkama ze¬ 
maljske kruglje izložen mnogim eventualnim napa¬ 
dajima, opasna stvar. Prkositi svim narodima bez 
ijednoga pouzdanog prijatelja, značilo je za Engle¬ 
sku — koliko god su puta njene vojničke snage bile 
vezane na kojoj dalekoj točki — izložiti se napadaju 
u vlastitoj zemlji, u Indiji ili u Sudanu. Bilo bi doista 
vrlo opasno, kad bi se, iz osvete ili iz ljubomore, slo¬ 
žila kakva evropska koalicija proti Imperiju! Zato 
se dogodilo, unatoč nesklonosti diplomata stare škole 
— kakav je bio Salisbury — proti ikakovom savezni¬ 
štvu, da su mlađi državnici, naročito pristalice impe¬ 
rijalističke politike — kakav je bio Chamberlain — 
na početku nove vlade počeli tražiti na kontinentu 
kakvog saveznika. 

A tko bi mogao biti taj saveznik? Chamberlain je 
proučio evropski položaj s uobičajenom stvarnošću. 
Godine 1901. stajale su u Evropi dvije grupe jedna 

proti drugoj: Trojni savez — Njemačka, Austrija i 
Italija; i dvojni savez — Francuska i Rusija. U po¬ 
četku se činilo, da je dvojni savez upravljen proti 
Njemačkoj, što je za duševni mir Rusije postalo pre¬ 
više nezgodno, ali je odnos između ruskog i njemačkog 
cara ostao srdačan, a osim toga je kolonijalna poli¬ 
tika odvratila Francusku od žudnje za revanche-om. 
U stvari je dvojni savez bio proti Engleskoj, i to 
Francuska u Africi, a Rusija u Aziji. Još god. 1893. 
izvijestio je engleski ambasador u Francuskoj, lord 
Dufferin, svoju vladu o prvim prijateljskim izjavama 
Francuske prema Rusiji, pripisujući im neprijatno 
značenje: .»Bojim se, da ne bih smio osjećaje, koje 
svi francuski slojevi goje prama nama, nazvati dru¬ 
gačije nego nesumnjivom i jakom antipatijom«. Na 
koncu svoje brzojavke obratio je pažnju na opasnost 
francuske invazije: 

»Često sam gledao francusko obalsko grebe- 
nje kako se blista u večernjem suncu, pa mi je 
na pomisao, da iza toga grebenja stoji armija od 
500.000 momaka i pričuva od tri milijuna izvje¬ 
žbanih vojnika, sijevnulo pred očima, kako bi od 
nas bilo nerazumno počivati na našim historij- 
rijskim lovorima, mjesto da povedemo računa o 
promjenama, o tom, kako je prije kratkog vre¬ 
mena svagdje na kopnu i na moru provedena 
oružana sila.« 

Bojazan lorda Dufferina osjećali su u to doba i 
drugi engleski državnici. Kad bi Engleska imala po¬ 
tražiti saveznika na kontinentu, prvi pogled imao bi 
joj pasti, dakako, na Njemačku, pa bi možda već pod 
konac 19. vijeka došlo do englesko-njemačkog spo¬ 
razuma, da su u Njemačkoj bili na vladi drugi mu¬ 
ževi. Ali kako se moglo raspravljati s vladom, kojoj 
je jedina postojana karakterna crta bila nepostoja- 
nost? »Rad bih znao, tko zapravo u Berlinu vodi 
glavnu riječ?« običavao je pitati kralj Eduard. No to 


bi i u Berlinu rado htjeli znati. Car je »prije zastupao 
.osjećaje svojih podanika negoli njihove misli«. On je 
utjelovljavao njihovu potrebu za dramatskim dje¬ 
lima, za romantičnom veličinom i za osjećajnošću. 
U njegovom su se duhu ocrtavali, kao na oblake pro¬ 
jicirani napisi, najveličajniji i najproturječniji snovi. 
Čas je htio svu Zapadnu Evropu ujediniti proti Sla¬ 
venima, čas Francusku učiniti svojim vjernim adu- 
tantom proti Engleskoj — a onda opet sve bijele rase 
podići proti žutoj. Njegov kancelar, von Biilow, du¬ 
hovit, visoko obrazovan čovjek, skeptički vođa dobro¬ 
ćudnog naroda, imao je tako malo karaktera, da je 
njegov kolega Tirpitz o njemu rekao: »S Biilowom 
upoređena jegulja postaje pijavicom«. Pravi gospo¬ 
dar u Wilhelmstrasse bio je tajanstveni Holstein, 
nekadašnja »siva ekscelencija« Bismarckova. O nje¬ 
mu je nekada Bismarck rekao: »Ako je bojazan pred 
onim, što je dobro, demonska, onda je Holstein pravi 
demon.« O njemu se i jedan drugi kancelar, Hohen- 
iohe, sa strahom izrazio: »Sasvim točno, takav je on 
čovjek, ali ga trebam«. Holstein, »čije su sve misli 
bile ratne varke«, u isto je doba razapinjao po neko¬ 
liko machiavellističkih intriga, tako da se je napokon 
uhvatio u svojoj rođenoj mreži. 

U kaosu ispremiješanih ideja, koji je u ono doba 
predstavljala njemačka politika, održale su svoju 
vrijednost kao jedine čvrste točke samo još nekoliki 
principi Bismarckovi: pravilo, da Njemačka u sva¬ 
kom savezu, koji sklapa, mora biti najjača među dio¬ 
nicima; potreba dobrih odnošaja Njemačke s Rusijom 
— i strah od koalicija. Potpisivanje francusko-ruskoga 
ugovora nije prekinulo njemačko-ruske dodire, a 
njemački car se još svejednako u duši nadao, da će 
moći Francusku navesti da stupi u veliku, kontinen¬ 
talnu alijansu, koja će potvrditi njemačku premoć. 
No kako je pri tome mislio pridobiti dvojni savez 
francusko-ruski, nije mogao da se odreče užitka da 
se poigra i idejom o savezu s Engleskom. 

Želio je izgraditi veliku ratnu mornaricu i to vise 
s namjerom da zaprepasti engleske rođake, nego da 
se bori s njima. Najviše ga je peklo, što je osjećao, 
da je Njemačka još preslaba. Teško je razumjeti taj 
osjećaj, kad se pomisli, da je Njemačka bila najjača 
država na svijetu, pa bi mogla i ostati nepobjediva, 
da je u Evropi produžila Bismarckovu politiku. Ali 
je »svjetska politika, bastard Nietzsche-ov i Krup- 
pov«, imala za Njemačku opasnu privlačivu snagu. 
Kao mlad narod bila je puna častoljubivosti i mla- 
dićske osjetljivosti. Seckendorff, koji je bio i sam 
Nijemac, rekao je na početku stoljeća jednom engle¬ 
skom diplomatu: »Mi Nijemci ne možemo se oslo¬ 
boditi osjećaja da pripadamo narodu skorojevića, pa 
provodimo život u vječitom strahu, da bi nas drugi 
narodi mogli uvrijediti.« Ova rečenica pristajala je 
vrlo dobro na odnose između Njemačke i Engleske. 

Međutim je Chamberlain, koji je bio zapleten u 
bursku pustolovinu, sve više dolazio do saznanja, da 
mora naći nekog saveznika na kontinentu. Otprilike 
u to doba rekao je svome sinu Austenu: »Mi ne mo¬ 
žemo duže ostati osamljeni. Imamo samo dva izbora: 
savez sa Francuskom ili sa Njemačkom. Njemačka 
je jača, pa ako se njena kopnena armija udruzi s na¬ 
šom mornaricom, onda će obje skupa sačinjavati si u, 
s kojom se nitko ne će htjeti da mjeri. To bi značilo 
sigurnost i mir. Francuska bi bila drugo njesenje. 
Sporazum sa Francuskom značio bi također sigurnost, 
ali možda tek iza jednoga rata«. Mladi Austen Cham- 
berlain odgovorio je svome ocu: »Njemačku ne mo¬ 
žemo dobiti, jer bi ona onda morala birati između 
Rusije i Engleske, a to ona ne će htjeti«. Ipak je 
Chamberlain pokušao da radi u tom pravcu. U mje¬ 
secu studenom 1899. rekao je u jednom javnom go- 
voru- »Svaki dalekovidni engleski državnik vec je 
odavno želio, da mi na evropskom kontinentu ne bi 
vječito ostali osamljeni, pa da bi za Englesku naj¬ 
prirodniji savez bio s velikim njemačkim carstvom.« 


Pohvalio je vrline njemačkoga naroda, koji pripada 
istoj rasi kao i engleski. Iza toga govorio je s naj¬ 
većom toplinom o Americi i izrazio nadu, da bi se 
imao složiti nov trojni savez u korist svjetskoga mira. 
Ovaj govor izrekao je on iza nekoliko razgovora 
s njemačkim carem i držao je, da će njegov govor 
biti dobro primljen. 

Ali je u Njemačkoj u ono doba vladala protuen- 
gleska struja. Vojnički neuspjesi engleski doveli su 
Wilhelma i Biilowa do uvjerenja, da bi savez s En¬ 
gleskom bio rđav posao. Chamberlain je držao, da će 
njegova saveznička ponuda biti objeručke primljena, 
ali je opazio, da je njemačko novinstvo puno zgra¬ 
žanja pri pomisli, da bi se kreposna Njemačka udru¬ 
žila s jednom državom, koja je na pravdi Boga napala 
Transvaal. . . Biilow je u Parlamentu održao hladan 
govor, u kojemu nije ni spomenuo novi trojni savez, 
ali je izazvao neke slike, pune prijetnje: »Upravo 
zbog toga, što je naš međunarodni položaj danas po¬ 
voljan, moramo ga u to iskoristiti, da učvrstimo našu 
buduću sigurnost, jer bez snage, bez jake armije i 
bez snažne mornarice ne možemo postati svjetska 
vlast. U slijedećem stoljeću bit će njemački narod ili 
kladivac ili nakovanj.« Chamberlain se osjetio razlju- 
ćen i razočaran. Nije shvaćao njemačku diplomaciju. 

Kad je car Wilhelm na početku godine 1901. svo¬ 
jim saučesnim ponašanjem u Engleskoj opet osvojio 
prolaznu popularnost, činilo se, da je nastao povoljan 
čas za nove pregovore. Kralj Eduard, koji je bio 
pošao u Njemačku, da svoju sestru, udovicu cara 
Friedricha, koja je ležala na samrti, još jedanput vidi, 
sastao se ondje sa svojim nećakom, carem Wilhelmom. 
Oba vladara zavjerila su se prijateljskom vjerom, da 
će jedan drugome osobno pisati, čim bi se pojavila 
ikakova prigoda, koja bi mogla narušiti dobre odnose 
između njihovih zemalja. Čim se je Eduard povratio 
kući, otpočeo je Wilhelm to dopisivanje listom, u ko- 


176 


Z. B. 595 


177 


12 



jemu je prigodom neznatnih neprilika u Kini nazvao 
engleske ministre »okorjelim glupanima«^ 

Eduard nato pozva njemačkog poslaničkog poslo¬ 
vođu Eckardsteina i pročita mu Wilhelmovo pismo. 
Komentirao je careva prijateljska uvjeravanja lro- 
ničkom primjedbom: »Nadam se, da je to iskreno 
mišljeno«, a kad je došao do rijeci »unmitiga no- 
odles«, postavio je pismo na stol i rekao: »No, sta vi 
velite na to?« — »Ne bi li bilo bolje«, zapitao je 
Eckardstein, »kad bi Vaše Veličanstvo sve ovo shva¬ 
tilo kao šalu?« A kralj mu odgovori u smijehu: »Imate 
potpuno pravo. Ja to mogu shvatiti samo kao salu; ali 
nažalost imam već nekoliko ovakovih carevih šala — 
čak i gorih nego što je ova — koje su pale na moju 
glavu, a nadam se, da ni ova ne ce biti posljednja. 
Ali što bi car rekao, kad bih se ja uslobodio njegove 
ministre ovako nazivati? Kako vam je poznato, ja 
sam kroz duge godine gojio najveće simpatije za 
Njemačku, pa još i danas držim, da bi Njemačka i 
Engleska bile po prirodi najbolje saveznice. Udruže¬ 
ne mogle bi one upravljati svijetom i osigurati trajan 
mir ... Ali vječitim carevim hirima ne možemo po¬ 
puštati .. . Uostalom, neki moji ministri, naročito lord 
Salisbury, iskazuje najveće nepovjerenje i caru i 

Biilowu.« . . , 

Ipak su u svibnju 1901. pregovori između nje- 
ma'čkog poslanstva u Londonu i engleskog Foreign 
Office-a toliko uznapredovali, da je projekt engle- 
sko-njemačkog sporazuma bio predložen lordu Sahs- 
bury-u. Ovaj ga je odbio sa svojim milim argumen¬ 
tima: »Bilo bi nerazumno da prtimo na.svoja leđa 
teške obveze, da se očuvamo opasnosti, koja je nevje¬ 
rojatna. Osim toga, britanska vlada ne može objaviti 
nikakav rat bez pristanka svojih izbornika; zato je 
nemoguće da se tajnim ugovorom utvrđuje buduće 
držanje naših narodnih predstavništva«. Njemački 
poslanik potužio se prigodom jedne privatne audien 
čije kod kralja Eduarda na lorda Salisbury-a, koji 


mu se pričinio vrlo sumnjičav. Kralj mu je odgovorio 
s pogledom tajnog potvrđivanja, da je lord Salisbury 
doista vrlo nepovjerljiv i da je to posljedica njegove 
starosti, ali da je novi ministar vanjskih poslova, lord 
Lansdowne, sklon Njemačkoj. 

Lord Lansdowne, unuk generala Flahauta, a 
praunuk Talleyranđov, bio je napolak francuskoga po¬ 
ri jetla. Bio je to oštrouman, mučaljiv čovjek iz veli¬ 
kih vremena Whigovskih, koji je zaobilaznim putem 
preko unionista zabludio u konservativske redove. Bio 
je bezuvjetno poštovan i od svojih kolega i od svojih 
protivnika. Zbog svoje ponešto ukočene predusret- 
ljivosti bio je dosta nepristupačan, ali je bio vjeran 
i pouzdan. Osnovu englesko-njemačkog sporazuma 
prihvatio je s manje strastvenosti nego Chamberlain, 
ali bez ikakove nesklonosti. 

U kolovozu, kad je kralj Eduard imao poći na lije¬ 
čenje u Homburg i ondje se sastati s njemačkim ca¬ 
rem, predao mu je lord Lansdowne jedan memo¬ 
randum o kolonijalnim pitanjima, koja zanimaju obje 
zemlje, a naročito o Maroku, gdje je francuska poli¬ 
tika uznemirivala Englesku. Sa čudnom zabunom pre¬ 
dao je kralj već pri prvom posjetu Wilhelmu taj me¬ 
morandum, koji je bio tajan i koji je imao poslužiti 
Eduardu za vlastitu informaciju. Wilhelm je na ru¬ 
bovima načrčkao kojekakove zlobne primjedbe: »Za 
ime božje! Foreign Office bi najprije trebao proučiti 
geografiju!« Tečajem razgovora opet je Wilhelm po¬ 
kudio politiku engleskih ministara i dodao, da se ljudi 
ne trebaju čuditi, što se izraz »perfidni Albion« s pra¬ 
vom još i sada održava u uporabi. Eduard se ogradi 
od toga. Wilhelm pokuša utjerati strah u kosti Edu- 
ardove uvjeravanjem, da se odnosi između Francus¬ 
ke i Njemačke poboljšavaju. »Tko bi, na primjer, pri¬ 
je deset godina mogao vjerovati, da će se francuske i 
njemačke čete u Kini boriti rame uz rame pod zapo¬ 
vjedništvom jednoga Prusa? Ta zajednički prolivena 



krv počinila je čuda, pa se danas izvrsno slažemo s na¬ 
šim susjedima onkraj Vogeza.« 

Taj sastanak bio je neuspjeh. A i kakve bi povoljne 
rezultate mogao donijeti osobni kontakt dvaju mo¬ 
narha, pošto je Wilhelm pošto-poto htio da Eduarda 
frapira i pokaže mu svoju duševnu premoć, nepresta¬ 
no ga dražeći uvredljivim tonom? U stvari nije znao 
ni car, ni Biilow, ni Holstein, što zapravo hoće. Sma¬ 
trali su Englesku vrlo oslabljelom i bili uvjereni, da 
se ona s Francuskom ne će moći nagoditi zbog supar¬ 
ništva u kolonijama, pa su zato s njom govorili onako 
s visoka. Kad je Chamberlain poručio njemačkom po¬ 
slaniku u Londonu, da će sporazum, kojega nije mo¬ 
gao naći u jednom logoru, potražiti u drugom Ni¬ 
jemci su samo saželi ramenima. 

Posljednji događaj zapečatio je nemogućnost sva¬ 
koga sporazuma. Kontinentalna štampa napadala je 
već duže vremena britansku vladu zbog njenog rato¬ 
vanja s burskim ustanicima u Južnoj Africi. U jed¬ 
nom svom govoru dne 25. listopada u Edinburghu re¬ 
kao je Chamberlain: »Smatram, da je došao trenutak, 
u kojemu će se u Transvaalu morati upotrebiti još 
strože mjere nego dosadašnje, a onda ćemo za ono, 
što ćemo možda morati da učinimo, potražiti slične 
slučajeve u postupanju onih naroda, koji danas osu¬ 
đuju naše barbarstyo i našu okrutnost. Mi nismo ni 
izdaleka u tome dostigli ono, što se provodilo u Polj¬ 
skoj, na Kavkazu, u Alžiru, u Tongkingu, u Bosni i 
za trajanja njemačko-francuskog rata.« Zbog toga 
govora Njemačka se ponovo uzrujala i grof Biilow 
je na nj odgovorio u Parlamentu s velikom oštrinom: 
»Držim, da ćemo se u tome svi složiti i mislim, da će 
nam u Engleskoj svi pristojni ljudi dati pravo, da bi 
ministar, koji hoće da opravda svoju politiku — a to 
se može desiti — dobro učinio, kad bi inozemstvo 
ostavio na miru. Ali njemačka vojska stoji previše 
visoko i njezin štit je previše svijetao, a da bi mogao 
biti pomračen zlobnim napadajima! O takvim napa¬ 

daj ima može se reći isto, što je nekada rekao Friedrich 
Veliki, kad mu je netko dojavio, da su napali njega 
i njegovu vojsku: ,Pustite ga, neka grize i ne uzbu- 
đujte se radi toga, jer će onaj pakosnik zagristi u 
granit’« (Smijeh i poklici: »Vrlo dobro! Izvrsno!«). 

I tako je Chamberlainu dozlogrdilo mišljenje o sa- 
vezu s Njemačkom, pa je tvrdo odlučio, čim mu se 
pruži povoljna prilika, da počne pregovarati sa Fran¬ 
cuskom. Ali se prije toga potpisao drugi ugovor: iz¬ 
među Engleske i Japana. Obje zemlje približile su se 
jedna drugoj po svom zajedničkom nepovjerenju pre¬ 
ma Rusiji, koja je posljednjih godina izvojštila važne 
popuste od slabunjave kineske vlade. Uzela je od 
Kine u najam Port Arthur s namjerom, da pomoću 
francuskog novca izgradi mandžursku željeznicu, spa- 
jajuci je s transibirskom prugom. Time bi oštetila isto 
toliko japanske, koliko i engleske trgovačke interese. 
Obje zemlje imale su, dakle, mnogo razloga da osigu¬ 
raju svoju uzajamnu pomoć u slučaju da dođe do na¬ 
tezanja s Rusijom. Za trajanja englesko-njemačkih 
pregovora počelo se govoriti o savezu između Engles¬ 
ke, Njemačke i Japana, ali se Njemačka bojala, da bi 
si time naprtila na vrat neprijateljstvo Rusije. En- 
gjesko-japanski ugovor potpisan je 30. siječnja 1902. 
Utvrdilo se, da obje zemlje imaju u Kini i Koreji 
trgovačkih, političkih i industrijskih interesa i da 
imaju prava poduzimati najpotrebnije mjere za zašti- 
u svojih interesa u slučaju, ako tim interesima za¬ 
prijeti opasnost. Ujedno su se dogovorile, da će druga 
strana ostati potpuno neutralna, ako bi se jedna od 
njih — zbog tih interesa — morala zaratiti s kojom 
trećom državom. ^U slučaju pak da se još koja vlast ili 
njih vise pridruže u neprijateljstvu proti Japanu ili 
ng eskoj, onda ce jedna od njih morati da drugoj 
priskoči u pomoć i mir zaključiti uz potpun pristanak 
druge ugovorne države. Bio je to dakle pravi savez. 

englesko-francuski pregovori 

Chamberlain je imao na francuskoj strani naći co- 
vieka koji je bio naročito sklon da primi njegove po¬ 
kušaje za pnbliženje sa simpatijom. Delcasse je kao 
političar bio prilično neobičan svat. Nikako “je bio 
usklađen stranački; bio je »nesklon sistemima s do - 
trinama, koliko samo čovjek može da bude«_ ® ?' C 
učenik Gambettin, dok je ovaj izdavao 
Francaise«. Tamo, u uredničkoj zbornici, gdje: se: je 
upravo raspravljalo o najsjajnijim pariamentamim 
govorima, čuo bi se s donjega kraja velikoga stola je 
dan e-las- bio je to glas jednoga novajlije, jednog 
»malog crnog klipana sa crnim cvikerom«, koji je bo¬ 
jažljivo predlagao, da bi se »već jednom počelo mi¬ 
sliti o novom uređenju Evrope«. Taj mali crnac sa 

CV CimTe na*njega došao red da ude u ministarski ka- 
binet zatražio je vanjsko ministarstvo, kolonijalno ili 
ratne mornarici Tamo je sebi postavljao ciljeve, koji 
su mu se pričinili velikima, sa čudnom mješavinom 
od mističke usrdnosti i malomj estanskih 
vot što ga je on provodio, bio je život pustinjaka, 
kn i ie zazirao od ljudi. Svoju je mladost proveo u 
provinciji i tamo zavolio prirodu. Postale su mu obi- 

čajem duge i samotne Šetnje kuje su „ti avale^ata 

vi^ečrTs SkornTe jTrnufim too .UonM da„govori ° 

SaTjiT “JSteSli U pro¬ 
tivno od\oga: njegova južnjačka živahn^p.srvana 

: P kao živahnost »nježnog đavolcica«. Ali mu je Dna 
irast prenavljati se kao da se radi o kakvoj vehkoj 
taini »Nipošto nije razgovoran«, zapisao je engleski 
poslanik. /Tečno i originalno priča o banalnim dne - 


nim novostima; ako može da ostane sasvim akademi- 
čan, postaje čak brbljav. Ali ćeš od njega vrlo rijetko 
kada saznati kakve političke novosti, a o tome umije 
hiniti neznanje tako spretno, da sam se u početku i ja 
dao time obmanuti.« 

Ali ipak Delcasse nije bio Machiavelli. On je na¬ 
prosto naumio da izvrši dvije zadaće: da Francuskoj 
opet stekne simpatije i da proširi francusko područje 
u Africi. Sa Barrere-vom pomoći isposlovao je god. 
1900. približenje Francuske Italiji. Već godine 1898., 
kad je Fashoda bila na dnevnom redu, mislio je da bi 
moglo doći do englesko-francuskog sporazuma, pa je 
poslao u to ime u London jednog od najsposobnijih 
pregovarača: Paul C a m b o n a. 

Cambon je bio malen čovuljak — »na ukočenom ti¬ 
jelu sjedilo mu je nepomično lice« — sa šiljastom bra¬ 
dom, bijelom kao snijeg, dok mu se na licu nikada 
nije javljao smiješak. Ali takav, kakav je bio, stekao 
je u Engleskoj svojim taktom, samosvladavanjem i 
bistrom pameću trajan ugled. U vanjskom ministar¬ 
stvu, kako nam priča Nicolson, radovali su se činov¬ 
nici, kad god je Cambon bez žurbe ušao na vrata, po¬ 
ložio svoj visoki, sivi cilindar na jedan stol, sjeo na 
svoj omiljeni naslonjač i pošto bi skinuo rukavice, 
počeo govoriti: »Dakle, draga gospodo, donosim vam 
opet vaš svakidašnji kruh . ..« 

Prvi zadatak, koji mu je povjerio Delcasse, bio je, 
da Salisbury-u podastre osnovu o ispravljanju gra¬ 
nica, koje su se ticale engleskih i francuskih područja 
u Centralnoj Africi. Taj je posao svršio Cambon brzo 
i bez velike muke. Pošto je to bilo gotovo, predložio 
je Salisbury-u, da u istom prijateljskom duhu riješe 
međusobno i neka druga pitanja, ali je Salisbury od¬ 
mahnuo glavom i nasmiješio se: »Ja imam«, rekao je, 
»prema gosp. Delcasse-u najveće povjerenje, ali bu¬ 
dući da će za nekoliko mjeseci pasti sva današnja 
francuska vlada, a nasljednik gospodina Delcasse-a 
zatražit će upravo protivno od ovoga — ne, ne, morat 

ćemo još malo poćekati.« Ali je kratko vrijeme iza 
ovoga razgovora lord Salisbury bio zamijenjen lor¬ 
dom Lansdowne-om. I na početku god. 1902. ispripo¬ 
vijedao je Gambon njemu ovaj razgovor s njegovim 
prethodnikom i saopćio mu glavne točke: Madagas- 
car, Siam, Newfoundland, o kojima bi htio izvjesne 
pogodbe učiniti. Dne 8. veljače sjedio je Gambon na 
večeri u Buckingham Palace-u pokraj kralja Eduarda, 
/koji mu je rekao: »Lansdowne mi je pokazao vaše 
prijedloge; izvrsni su, samo nastavite. Govorio sam o 
tome s princom od Walesa. Možete i s njim govoriti 
o svojim osnovama.« . 

To se dogodilo u ono doba, kad su pregovori s Nje¬ 
mačkom definitivno bili prekinuti i kad su neki engle¬ 
ski državnici — u prvom redu vatreni Gnambeilain 
— koji su osjećali, da ih knez Biilow vuče za nos, i 
kralj Eduard, kojemu je nećak Wilhelm živce uništa¬ 
vao, mislili na savez sa Francuskom. Dne 28. veljače 
1902. vidio je njemački poslovođa, barun Eckardstein, 
sasvim neočekivano, kako su Chamberlain i Cambon 
u Marlborough House-u poslije večere pošli u sobu 
za biljar. Odmah ih je počeo promatrati i opazio, da 
su se potpunih dvadeset i osam časova zabavljali naj- 
živahnijim načinom. »Što su se razgovarali, dakako, 
nisam mogao razabrati, ali sam čuo samo rijeci »Ma¬ 
roko« i »Egipat«. Čim se je francuski poslanik odvojio 
od Chamberlaina, pristupio sam ja k ovome, da s nji¬ 
me govorim. On se potužio na njemačko novinstvo, 
koje°ga je oštro napadalo: ,Meni su se ti pregovori po¬ 
peli već navrh glave’, rekao je. ,O kakvom englesko- 
njcrnačkom sporazumu ne može više biti ni razgovo¬ 
ra 1 ’.« Kad se Eckardstein htio oprostiti, rekao mu je 
kralj: »Francuska izražava jače nego ikada želju, da 
se s nama sporazumije. Možda će biti najbolje da sve 
drugo odbacimo i prihvatimo ovo rješenje. Engleska 
ne želi ništa drugo nego mir i prijateljstvo sa svim 
drugim zemljama.« Nato ponudi Eckardsteinu jednu 
od svojih ogromnih cigara i jedan whisky sa sodom; 


kao da je bio vrlo dobre volje. Iste večeri Chamberlain 
je, kad se vratio kući, tr’o ruke od zadovoljstva i re¬ 
kao svom sinu Austenu: »Mislim, da bismo mogli po¬ 
četi pregovore sa Francuskom. Govorio sam s Cam- 
bonom o Maroku. Oči su mu se dobrano blistale; ni¬ 
sam ni znao, da Francuzi pripisuju toliku važnost tome 
pitanju. Možda će nam poći za rukom da podmirimo 
francusku hipoteku na Egipat našom predusretlji- 
vošću u pitanju Maroka.« 

A baš u toj misli susreo se, i ne znajući, sa Del- 
casse-om. Ali nijedan od njih ne bi u tom času mo¬ 
gao svoje ministarske kolege ili javno mišljenje obiju 
zemalja navesti da budu istoga mišljenja s njima. 
Jedna od najvećih nesreća za tadašnju Evropu bila 
je kriva slika, koju su veliki narodi jedan o drugom 
zamišljali. Engleska je Dreyfusovom aferom bila upo¬ 
zorena na političke protivnosti u Francuskoj, pa je 
bila izgubila vjeru ne samo na opstanak republike, 
nego i na njenu otpornu snagu. A Francuska opet, još 
sva puna bijesa zbog Fashode, nije više vjerovala u 
iskrenost Engleske. Naročito francuska vlada nije bila 
voljna da radi tako nesigurnog prijateljstva stavi na 
kocku savez s Rusijom. A Engleska i Rusija već su 
pola stoljeća gajili najveće nepovjerenje jedna prama 
drugoj. Prigodom jedne soareje u Elysee-u rekao je 
veliki knez Vladimir Delcasse-u: »Ja svaku večer mo¬ 
lim Boga, da ukroti britanskog lava.« Delcasse je su¬ 
tradan te riječi ponovio Paleologue-u i dodao: »On 
je lud, jer Engleska nije neprijateljica ni Rusiji ni 
Francuskoj.« Ali stari predsjednik Loubet, uman i raz¬ 
borit državnik, nije prestajao opominjati na oprez: 
»Naš savez s Rusijom mora ostati!« To je uvijek po¬ 
navljao. 

Iz svih tih razloga spavali su — usprkos žive želje 
Delcasse-ove, a naročito Cambonove — mrtvim snom 
pregovori s Engleskom, kao i u godini 1902. opet po¬ 
navljani pokusi. Dalji uzrok tih neuspjeha bilo je 
držanje francuske diplomacije u Maroku, koja je iza 


184 


185 




svakog neprijateljskog čina tamošnjega sultana na¬ 
zri j evala engleske prste, premda se — bas protivno. 
— Nicolson, tadašnji engleski poslanik u Maroku, 
kako se vidi po njegovim pismima, uvijek trudio da 
savjetuje sultanu dobar odnos sa Francuskom. Cam- 
bon se vječito ljutio zbog neistinitosti pritužaba, koje 
su mu stizale proti Engleskoj, pa bi tu tugaljivu stvar 
najradije riješio u sporazumu s Velikom Britanijom. 
»Moramo se,« rekao je lordu Lansdowne-u »jedanput 
temeljito porazgovoriti o Maroku i utvrditi, na što 
koji od nas reflektira, da se složimo u našim namje¬ 
rama, jer bi nam događaji mogli preko glave prera¬ 
sti . .. Koji su vaši interesi u Maroku? Oni su u Tan- 
geru. Evropa ne može trpjeti, da se Engleska ondje 
učvrsti, a Engleska opet ne može dozvoliti, da ondje 
koja druga velika vlast zasjedne. Zašto se,^ dakle, Tan- 
ger ne bi mogao proglasiti neutralnom državom? Zato 
se vi nama ne bi smjeli ispriječiti, ako poduzmemo 
mjere, da osiguramo našu vlast u Alžiru. Ja držim, 
da bi izmjena misli između nas mogla dovesti do do¬ 
brog riješenja za sve nas.« Lord Lansdowne se dade 
na čas u duboke misli i onda odgovori: »Stojim na 
raspoloženju za tu izmjenu misli, kad god zaželite.« 

* 

Takovi razgovori bili su završeni tečajem ljetnih 
praznika. A osim toga je stvar usporavao Delcasse, 
dok se nije sporazumio sa Španjolskom o Maroku. 
Neki političari, kao na primjer Sir Thomas Barclay, 
radili su na harmoničnosti javnoga mišljenja u En¬ 
gleskoj i u Francuskoj. Unatoč tome ostali su u Fran¬ 
cuskoj nacionalisti i stranke, koje su se zagrijavale 
za koloniziran je, neprijateljski raspoloženi prama 
Engleskoj. Na početku godine 1903. odluči se kralj 
Eduard na jedan korak, od kojega je očekivao po¬ 
novno moralno osvojenje širokih slojeva francuskih. 


Cambonovo pismo Delcasse- u 

»25. ožujka 1903. — Lord Lansdovvne upravo mi je 
saopćio, da bi se kralj Eduard vrlo rado sastao s pred¬ 
sjednikom Republike. On je bio toga mišljenja, da bi 
se s predsjednikom mogao vidjeti negdje za svoje vož¬ 
nje po Sredozemnom moru, no kako vrijeme i prilike 
prigodom vožnje Loubetove u Alžir ovakav sastanak 
čine nemogućim, kralj je promijenio svoje osnove i 
odlučio da sam dođe u Pariz. Kako Vam je već pozna¬ 
to, taj je posjet određen između prvog i trećeg trav- 
nja. 

Pitao sam državnog sekretara Vanjskoga ureda, da 
li kralj misli učiniti samo običan posjet ili želi, da ga 
predsjednik pozove na kakav lunch ili diner? Lord 
Lansdowne odgovorio je, da može lako saznati, što 
bi kralju bilo najmilije i da će me o tom povjerljivim 
putem obavijestiti. Dodao je, da bi, prema njegovom 
mišljenju, kralj najvolio da bude pozvan na mali do¬ 
ručak u Elysee-u samo s predsjednikom i s Vama. 
,Što se mene tiče’, rekao je Lansdowne, ,držim, da bi 
ovakav sastanak bio najsvrsishodniji. Odnosi između 
Engleske i Francuske popravljaju se, doduše, s dana 
u dan, a posjet kraljev bio bi najznačajniji, ali ti od¬ 
nosi još nisu toliko uznapredovali, da bi se mogli sve¬ 
čanim načinom objaviti. Ne smijemo smetnuti s uma, 
da znatan dio javnog francuskog mišljenja još sve¬ 
jednako gaji kojekakve predrasude prama Engleskoj. 
Intiman, mali doručak udovoljavao bi u isti mah i 
dužnostima gostoprimstva, kao i političkoj razbori¬ 
tosti’. 

Sve ovo odaje želju za približavanjem, koju ne smi¬ 
jemo obeskrijepiti. Doduše, mora se smatrati kao 
utvrđeno, da se Engleska ni s kim ne misli vezati na 
život i smrt, a kad bi to i željela, onda ne bi upravo 
ni mogli s njom stupiti u takvu vezu, ali moramo na¬ 
stojati da održimo prijateljske odnose s tom zemljom.« 

To je rijetko i značajno pismo, jer dokazuje, da sil 
čak i ministri i poslanici smatrali savez između En¬ 
gleske i Francuske fantazijom, koja se ne može pri¬ 
vesti u život. Kralj, koji je bio manje bojažljiv nego 
diplomati, odjedared je izrazio želju, da se intimni, 
mali doručak obrati u svečani posjet državnog pogla¬ 
vice i zatražio, da bude primljen »najslužbeni]e, ko¬ 
liko se uopće može«. Smion prijedlog! Nije se moglo 
predvidjeti, kako će Eduard biti primljen u Parizu. 
Njemački poslanik u Parizu, princ Radolin, pisao je 
s uživanjem grofu Biilowu: »Što se vise približava do- 
lazak kralja Eduarda, nacionalne novine pokazuju se 
sve neskloni je francuskom približavanju Engleskoj!« 

Prvoga svibnja 1903. stiže kralj u Pariz. Loubet ga 
je osobno dočekao na željezničkoj stanici u Bois de 
Boulogne. Na svim ulicama prodavalo se izdanje no 
vina »La Patrie«, kojemu se na prvoj strani kočila 
slika kraljeva, ali okružena fotografijama pukovnika 
Marchanda, predsjednika Kriigera, djevice Orkanske 
i konetabla Richmonda. Kud god je kočija kraljeva 
prolazila, urlikala je zlobna svjetina: »Živjeli Buri. 
Živjela Rusija! Živio Marchand!« sto je, dakako, 
Delcasse-u, koji se vozio neposredno iza kralja bilo 
u najvećem stepenu neprijatno. Jedan od Eduardovih 
pratilaca primijetio mu je: »Čini se, da nas Francuzi 
baš mnogo ne vole!« našto mu je kralj odgovorio 
s uobičajenom svojom mudrošću: »A zašto bi nas 
zapravo Francuzi imali voljeti?« On je tvrdokorno 
ostajao u dobrom raspoloženju, na sve strane dijelio 
ljubezne pozdrave i divio se konjaniku Troude-u, koji 
je jahao ispred kraljeve kočije. Činovnici francuskih 
ministarstava, koji su bili razdijeljeni po kočijama 
gostiju, trudili su se da obrate njihovu pažnju od do¬ 
čeka, što im je ulica priređivala, govoreći s njima o 
svim mogućim drugim stvarima i pri tome kradomice 
utvrđivali, kako se malo šešira skidalo i kako malo 
džepnim rupcima mahalo . .. 


Navečer je kralj posjetio Theatre Franfais, gdje se 
igrao »L’autre danger«. Prama etiketi bili su s njim u 
kazalištu pozvani u prvom redu članovi poslaničke ko¬ 
more. Kad je kralj stupio u ložu, zazvižda fićukanje s 
galerije. Sutradan zapita tadašnji meštar ceremonija 
u Elysee-u, Philippe Crozier, vrlo zabrinut kralja, ka¬ 
ko su ga se dojmili sinoćnji događaji u kazalištu. »Pri¬ 
činilo mi se«, odgovorio je kralj, »kao da se malo zvi¬ 
ždalo ... ali ne . . . ja nisam ništa čuo, sasvim ništa 
nisam čuo!« U gledalištu Theatre Fran^ais-a vladalo 
je ledeno raspoloženje. U međučinu ostavio je kralj 
svoju ložu i počeo švrljati po kuloarima sa čvrstom 
željom da osvoji neprijateljsko općinstvo. Pritom ugle¬ 
da glumicu Jeanne-u Granier. On joj pruži ruku: 
»Mademoiselle, već sam imao čast vidjeti vas u Lon¬ 
donu na pozornici i diviti se u vašoj osobiti utjelov¬ 
ljenoj francuskoj gracioznosti i duhovitosti«. Kra¬ 
ljeva ljubežljivost nije promašila cilj, jer je u općin¬ 
stvu izazvala izvjesnu postiđenost, što se pokazalo 
prama gostu tako slabo učtivo. Sutradan navečer pri¬ 
ređena je — iza vojne parade u Vincennesu i prima¬ 
nja u Jockey-klubu na Longchampu — sjajna pred¬ 
stava u Velikoj operi. Jedan smioni državni činovnik 
usudio se da među službene počasne goste prokriomča- 
ri i nekoliko osobnih prijatelja kraljevih. Iz svoje pros¬ 
cenij ske lože predstavio ih je kralj predsjedniku Lou- 
betu. Bila je to sjajna večer i kralj je bio vidljivo to¬ 
plije primljen. Treći dan su se na dineru u Elysee-u 
već izmjenjivale i zdravice. »Ja poznajem Pariz još 
iz svoje mladosti«, rekao je kralj. »Od onog vremena 
često sam se ovamo navraćao i uvijek se divio ljepoti 
ovog jedinstvenog grada i duhovitosti njegovih sta¬ 
novnika.« Iza toga je govorio o prijateljstvu između 
Francuske i Engleske, izražavajući želju, da to prija¬ 
teljstvo bude što tjesnije. Ta zdravica, koju je Eduard 
izrekao bez ikakove priprave i s velikom toplinom, 
bila je, dakako, sutradan štampana u svim novinama 
i postigla je veliki uspjeh. 

Kad je svanuo dan odlaska, nije narod višekh- 
rao »Živjeli Buri!« nego: »Živio Kralj!« — borilo se 
za stolice i stolove, koje su promućurni ljudi lznajmlji- 

sl i “ ;$ 

vo su klicali kralju!« Svakako je malo čudnovato, da 
ie posjet jednog jedinog čovjeka mogao za nepotpunu 
nedjeHu dana Osjećaje čitavog jednog naroda promi- 
ieniti upravo do dna. Ali je neosporna činjenica, da 
se e s tim putom kralja Eduarda počelo završavati 
francusko neprijateljstvo prama Engleskoj. 

Krali se je porazgovorio o političkim pitanjima sa 

predsjednikom Loubetom. Potpuna Je jasnost ^po¬ 
stignuta o francuskoj ulozi u Maroka, 
p 0 ?eo _ bez truna simpatije - i njec o svom »uzv - 
lenom nećaku« Wilhelmu. Jedan portugalski pnjatelj 
kraljev, markiz Soveral, došao je, bez sumnje po nalogu 
kraljevu, Loubetu i rekao mu: »Kad biste samo htje , 

previše bojao da Rusiju učim sumnjičavom. Zato je 
t , ■ j„ SP nP smue sreća dovoditi u napast, jer 

kratkoga vremena pošao Delcasse-u. .r~-<- .-r-r- 

Privatne zabilješke Delcassć-ove 
»Upravo me je ostavio Monsieur Soveral Rekao mi 

je: ,Onomadne sam pred prmcorn od ■VVaiesa izjavm, 
da su izvrsni odnosi između Engleske i Francuske. 
Princ je nato udario Šakom po stolu i rekao: »A ja bih 
želio, da postanu još bolji!’« 

,Sam kralj je zasnovao ovaj posjet u Parizu’, nasta¬ 
vio je Soveral. ,A ništa nije moglo biti neprijatnije 
za cara Wilhelma, nego oživo tvoren je te osnove. Kralj 
Eduard ne simpatizira s Wilhelmom, ali voli svoje 
ruske rođake. Sada bi trebalo početi s približavanjem 
Engleske Rusiji. To bi bila kruna vašem djelu. Imale 
bi se utvrditi granice, u kojima bi Francuska, Engle¬ 
ska i Rusija bez trvenja zastupale svoje interese s mir¬ 
nom sviješću, da se nemaju jedna od druge ništa bo¬ 
jati. Time bi bio zajamčen svjetski mir.’« 

Nije potrajalo dugo, a Loubet je bio pozvan da po¬ 
vrati posjet. Cambon je pisao Delcasse-u: »Kad sam 
se povratio, London je bio sav zagrijan za posjet pred¬ 
sjednikov. Lord-mayor koji je na Banketu, što je bio 
davan u čast naše bolnice, sjedio do mene, nije ni o 
čemu drugom ni govorio. Morate znati, da je u Engle¬ 
skoj običaj dizati na čast plemićku lorda-mayora, kad 
ima da dočeka kakvog državnog poglavara. Možete 
dakle zamisliti, koliko mu je stalo do dočeka predsjed¬ 
nikova.« Da se tome putu dade političko značenje, bilo 
je određeno, da Delcasse prati predsjednika i da jedno 
dopodne bude zadržano za razgovor između Delcasse-a 
i lorda Lansđowna. Cambon je javio Delcasse-u: 
»Imat ćete na raspoloženju puna dva sata, da se po- 
razgovorite u četiri oka; nadam se, da će Vam to do- 
stajati. Navečer, u ambasadi, posadio bih Vas između 
lorda Lansdo\vna i Mr. Chamberlaina, jer je danas 
Chamberlain identičan s engleskom vladom, a znam, 
da mu je Njemačka omrznula i da se on želi pribli¬ 
žiti nama. U takvim prilikama, kakve se možda nika¬ 
da više ne će povratiti, mora etiketa ustupiti mjesto 
politici.« 

Cambon nije mogao dosta toplo da stavi na dušu 
francuskom ministarstvu, da nipošto ne bi otkazalo 
dolazak predsjednikov u London. A Loubet je ipak 
kolebao; mislio je na utisak, što bi ga njegov posjet 
mogao izazvati u Rusiji, a osim toga uznemirivalo ga 
je, što bi morao obući hlače, đokoljenice. Kralj ga je 

naime dao zamoliti, da bar jedanput osvane u takvim 
hlačama, kako bi ga on mogao odlikovati redom pod¬ 
vezice. Napokon se predsjednik odluči na odgovor, 
da je odviše star a da bi se mogao obuci u za njega 
tako ,novo odijelo, pa moli Njegovo Veličanstvo, neka 
mu dopusti da se odrekne i hlača dokoljenica i reda 

podvezice. . 

Jedan član francuske ambasa.de dao je predsjedni¬ 
ku, kao prvu pomoć na sastancima u engleskom dvo¬ 
ru,' nekoliko zlobnih i korisnih ^migova: »Kraljica 
Aleksandra navršit će u prosincu šezdeset godina, ali 
začudo izgleda mlada, jer brižnom njegoin postizava 
izgled žene od trideset i pet godina. Teško čuje, pa se 
jedva može s kime sporazumjeti,^ ali ako joj čovjek 
govori polako i razgovijetno, može da vam sve pro¬ 
čita s usana. Govori se, da je uskogrudna, ali je to 
prosta kleveta, koju rasprostiru dobre prijateljice kra¬ 
ljeve, koje ju ne trpe. No one nemaju pravo, jer je 
ona, baš protivno, puna obzira prama njima i podnosi 
ih s rijetkom strpljivošću. U nje je mnogo širi pogled 
i znanje, nego što bi čovjek mislio; o svemu otvoreno 
izriče svoje mišljenje i ne skriva svoje osjećaje. Mno¬ 
go joj je stalo do toga, da ostavlja dobar utisak i ra¬ 
duje se, kad otkrije udivljenje u očima onih, s kojima 
se zabavlja.« O lordu Lansđownu je rekao: »Tanak, 
suzdržljiv, pun takta, vrlo učtiv i predusretljiv. Po¬ 
dnosi Mr. Chamberlaina s bolnom odanošću.« O Cham- 
berlainu: »Skorojević, nekadašnji gotovo revolucio¬ 
narni radikal, koji se obratio u konservativca, pun 
častoljubivosti. Nema ni pojma o prilikama, koje^se 
dešavaju izvan Engleske, a razumije samo ono, sto 
se može očima vidjeti i prstima opipati, ali ga potpuno 
zaokuplja svaka njegova ideja, koju onda provodi sa 
bezobzirnom tvrdokornošću. Engleski demokrati gle¬ 
daju u njemu svoje utjelovljenje i sve mu opraštaju. 
Ako doživi, bit će još i ministar predsjednik. Laskanju 
je vrlo pristupačan.« Za ministra predsjednika Arthu- 
ra Balfoura rekao je: »Otmen duh, s premoćnom 


nehajnošću, majstorski drži u svojim rukama sve par¬ 
lamentarne šahovske poteze, ali nema nikakova smi¬ 
sla za demokraciju, niti razumije kako se postupa s na¬ 
rodom. U dnu srca diletant i potpuno nesposoban da 
protura išta proti svom praktički tako iskusnom ko¬ 
legi, kakav je Chamberlain. Bez ikakova utjecaja i 
pristalica u zemlji«. O lordu Rosebery-u je rekao: 
»Uman, mnogostran i umiljat, ali bez ikakova držav¬ 
ničkog dara. Napisao je jednu knjigu o Cromwellu; 
gospodin predsjednik učinit će dobro, ako pročita ne¬ 
koliko stranica iz te knjige, pa da kaže autoru neko¬ 
liko laskavih riječi o njoj.« 

Kralj se je osobno, kako je to vrlo rado činio, po¬ 
brinuo za sve pojedinosti dočeka; odredio je, koje sobe 
ima gost dobiti, koje mu se slike imaju povješati na 
zidove i koje mu se knjige imaju staviti u ruke. Engle¬ 
ska svjetina priredila je Francuzima tako bučan i sr¬ 
dačan doček, da su svi, koji su vjerovali u englesku 
hladnoću, bili upravo presenećeni. »Čovjek bi pomi¬ 
slio, da je u Južnoj Francuskoj!« rekao je drugi po- 
sjetnik iz Francuske, predsjednik Fallieres. Poprijeko 
na ulicama bile su razapete ponjave od pamučne tka¬ 
nine s napisom: »ZVelcome to Mr. Loubet!« ili se u 
preobilju simpatije pošlo tako daleko, da su se napisi 
štampali francuskim jezikom želeći reći: »Long live 
the President!« (»Neka dugo živi predsjednik!«), a 
preveli su to riječima: »Vive le long President« 
(»Neka živi dugi predsjednik!«). Dobroćudno lice 
Loubetovo svidjelo se svjetini. Čulo se, kako su ljudi 
iz naroda izmjenjivali među sobom svoje utiske: »He’s 
a dear old man, a decent old bloke«, ili: »Just a niče 
little man in a silk hat«. 

Za večerom u Buckingham Palace-u mnogo se go¬ 
vorilo o prijateljskim vezama, koje su se ovijale oko 
Engleske i Francuske. Kralj je zamolio predsjednika, 
da izvoli otvoriti ples s kraljicom: vis-a-vis bi imao 
biti kralj s vojvotkinjom od Connaughta. Na smrt 
prestrašen, zapitao je jadni Loubet, ne bi li njegovo 



mjesto mogao zauzeti francuski poslanik, kako je na¬ 
pokon i bilo. Za plesanja kadrile zabavljao se Mr. 
Combarieu, generalni tajnik u Elysee-u, mimikom i 
na prste s lordom Robertsom, koji nije razumijevao 
ni riječi francuski, a predsjednik Loubet hvalio je pred 
lordom Rosebery-em njegovog »Cromwella«, kojega 
nije čitao. Sve to skupa zvalo se »Entente Lordiale«. 


ENTENTE CORDIALE 

Dne 7. lipnja, točno u 9% sati ujutro, rekao je lord 
Lansdowne Delcasse-u prema programu, što ga je sa¬ 
stavio Cambon: »A sada ćemo se nas dvojica porazgo- 
voriti!« Začudo, u istom času, u kojemu su ova dva 
ministra bila odlučila odstraniti sukobe, koji su po¬ 
stojali između njihovih zemalja, otkrili su, da su in¬ 
teresi, o kojima se radilo, odviše neznatni prema ko¬ 
ristima iskrenog sporazuma. Tu je, na primjer, bilo 
pitanje: Newfoundland. Uzroci toga pitanja sezali su 
daleko u prošlost, do mira u Utrechtu, po kojemu je 
Velika Britanija god. 1713. dobila taj otok, a u isto 
doba Francuskoj je sačuvano pravo da ondje lovi ribe 
i suši ih na izvjesnom dijelu obale. Francuzima je, 
doduše, bilo dopušteno izgrađivati si ondje ribarske 
kolibe, ali nipošto velike zgrade i utvrde. Ondje je 
bilo zaposleno pet stotina Francuza, a dohodak im je 
prelazio jedva nekoliko tisuća funti. 

Valja dodati: ugovor je dozvoljavao brancuzima 
hvatati ribe, a do godine 1870. nije se uopće ni 
govorilo o jastozima — jer se držalo da jastozi ne¬ 
maju nikakove vrijednosti. Ali se u to doba izmislile 
konserve od raka, a francuski ribari pokušali su, kao 
i svi drugi, praviti te konserve. Ali je jastog ljustur- 
nak pa se u Utrechtskom ugovoru nije spominjao. 
Uostalom, za taj posao trebalo je većih zgrada, nego 


što su bile dozvoljene, da se konserve pune. Proti to¬ 
me su stanovnici Newfounđlanđa uložili prosvjed; oni 
teu i tako bili ogorčeni na francuske ribare u Saint- 
Pierre-u, jer su ovi dobivali od francuske vlade na¬ 
grade, koje su im dopuštale da newfoundlancima pra¬ 
ve ubitačnu konkurenciju. Newfoundlanci su zato do¬ 
šli na ideju, da Francuzima ne daju izvjesne male ri- 
bipe za meku, koje su potrebne za lovljenje baka- 
lara, a koje se u onim krajevima zovu »boettes«. 

»Boette i jastog« bila su dva pitanja, o kojima su 
naša dva ministra ozbiljno raspravljala. Delcasse je 
izjavio, da je korist od toga ribolova doduše vrlo ne¬ 
znatna, ali da su razlozi, koji su naveli francusku 
vladu da se ta stvar izvede na čistac, u prvom redu, 
osjećajne prirode. Držalo se, da bi bakalari, koji su 
se, istina, od nekog vremena slabije javljali na fran¬ 
cuskom dijelu one obale, mogli jednog lijepog dana 
opet ondje iskrsnuti, pa bi svako napuštanje tamošnjih 
prava mogla francuska javnost svojoj vladi zamjeriti, 
makar ministar izvojštio i neke kompenzacije. Lord 
Lansdowne odgovori, da je »pitanje jastoga«, za En¬ 
glesku pitanje osjećajnosti. Delcasse nato smiono pre¬ 
skoči sa malih pitanja na velika, i nagovijesti, da bi 
se lako mogla naći za neophodne odštete kakva druga 
točka na zemaljskoj kruglji, na primjer: Maroko. On 
ne misli ondje osnovati kakvu francusku koloniju, a 
ne pada mu ni na pamet otresti se tamošnjega sulta¬ 
na, jer mu se čini pođesnijim zadržati ga na prijesto¬ 
lju nego u Maroku osnovati francusku upravu. I do¬ 
ista je Delcasse često izražavao svoje sažaljenje, što 
Francuska nije na prijestolju u Alžiru ostavila Dei-a. 
Lord Lansđowne reče, da bi bio sklon za popuste u 
Egiptu povjeriti Francuzima opkoljavan je Maroka uz 
uvjet, da prime tri klauzule, koje bi ograničavale ta¬ 
mošnju njihovu vlast: 1. Španjolska mora uz to pri¬ 
stati. 2. Luke imaju ostati slobodne za trgovinu svih 
zemalja. 3. Ne smije se izgrađivati nikakova francus¬ 
ka luka na obali prama Gibraltaru, a Tanger mora 
ostati neutralan. 

Na veliko iznenađenje lorda Lansdowna, koji je, 
kao i Chamberlain, jedva mogao vjerovati,^ da je 
Francuzima Maroko toliko važan kao njemu sam Egi¬ 
pat, odgovorio je Delcassć, da je on dušom i tijelom 
za sveopće uređenje afričkih pitanja, pa da u o uie 
đenje mora ući i Egipat i da se to ne ce teško postići, 
ako se maročko i egipatsko pitanje uzme zajednički 
pretresati. A time je bio led probijen. 

Rezultat predsjednikova puta bio je brzo poznat u 
Njemačkoj i caru Wilhelmu se nikako nije svidio. Za 
trajanja mornaričke parade u Kielu pozvao je on k se¬ 
bi francuskog pomorskog attache-a i izrazio mu svo¬ 
je žaljenje, što nije na paradu došla i francuska ratna 
mornarica, a završio je opomenom, neka se Francuzi 
čuvaju engleske diplomacije. »Znam ja vrlo dobro«, 
rekao je, »da se sa Delcasse-om ne može ništa početi. 
Pristajanje uz Englesku djelo je Delcasse-a i Cambo- 
na, s kojim sam se upoznao u Carigradu. Ali se to Ku- 
sima nikako ne sviđa, pa bi vam jednoga dana om 
mogli pokazati. . . (ovdje je car gestom dugoga nosa 
potkrijepio svoje proročanstvo). Ali se nadam, da ce 
se doskora prijeći preko Chamberlama. Ogledni On- 
glezi, s kojima sam govorio na pomorskom natjecanju 
između Dovera i Helgolanda, rekli su mi, da ce se ras¬ 
krstiti s njim i zauvijek ga ukloniti s političkog polo 
žaja . . . A kako je s Marchandom? Mi u Njemačkoj 
mnogo simpatiziramo s njim. On je jadni bojovni , 
koji već tri godine u najvećim poteškoćama ide pra- 
ma svome cilju, a nema ni pojma, što se dotle dogo¬ 
dilo u svijetu, a koga su u času, kad je mislio da je 
dosegao svoj cilj, prisilili da spusti svoju zastavu, bvi- 
đa mi se govor admirala Rieuniera, koji je u doba 
fashodske afere skupio svoje časnike i rekao im: ,Či¬ 
ni mi se, gospodo, da vlada nema u nas povjerenja; 
šteta! Mi bismo učinili svoju dužnost . . . Kad se nešto 
počne, treba da se tjera do konca. Sto se mene trče, 
kad bi Chamberlain ikada ispružio ruke za mojim ko¬ 
lonijama, ja bih sam preuzeo zapovjedništvo svoje 

mornarice i mi bi izveli stvar na čistac. .. Prije ili 
kasnije morat ćemo se povratiti na Napoleonovu ideju 
o kolonijalnoj obustavi. On ju je silom htio provesti, 
a mi ju moramo provesti naprosto u obrani svojih za¬ 
jedničkih interesa.« Tu se Wilhelm II. prekinuo. 

Međutim se Entente Cordiale (srdačni sporazum) 
polako utvrđivao. Uzajamno cjenkanje nije bila laka 
stvar. Delcassć je u početku htio da se provodi izvr- 
stan princip; da države budu pravedne i da se zado¬ 
volji javno mišljenje obiju zemalja, imao je svaki 
ugovor pružati uzajamne prednosti i postići što točni¬ 
ju ravnotežu između izmjeničnih popusta. Ali tko bi 
imao odlučiti, da li je takva ravnoteža doista i po¬ 
stignuta? Time, što bi se Francuska odrekla Egipta, 
Francuska bi, kako je Cambon rekao, »Engleskoj iz¬ 
vukla veliki trn iz noge«, ali joj zato ona mora ponu¬ 
diti i »veliku odštetu«. Time, što bi se Engleska 
odrekla Maroka, ne bi dostajalo, jer bi Engleskoj onda 
bile slobodne ruke u Egiptu, dok bi Francuska, doduše, 
skinula sa svojih leđa jednu hipoteku, naime En¬ 
glesku, ali bi se imala još nagađati sa Španjolskom i 
drugim evropskim državama. 

Možda bi te teškoće prestrašile lorda Lansdowna, 
da ga nije neprestano podsticao na te pregovore lord 
Cromer, predstavnik Engleske u Egiptu. I lord Cro- 
mer je bio u isti mah i presenećen i oduševljen, što su 
Francuzi napokon pristali da se odreknu Egipta, pa 
je držao, da će pošto-poto iskoristiti položaj, koji, 
prema njegovom mišljenju, ne bi mogao biti dugoga 
vijeka. Pisao je lordu Lansdownu, koji je god. 1903 . 
ljetne praznike provodio na ribolovu u Škotskoj: 
»Sada, pošto ste imali toliko uspjeha u lovljenju lo¬ 
sosa, nadam se, da će Vam poći za rukom uloviti i 
Cambona. Ja ne ću imati mira, dok ga ne vidim ispru¬ 
žena na obali.« Za čitave slijedeće zime nije odusta¬ 
jao od podsticanja, kad god se Lansdowne pokazivao 
klonulim zbog prevelikih francuskih zahtjeva. Cro- 
mer je pošao u pomirljivosti tako daleko, da je pre- 

krstio Fashodu, koja je sa svih zemljovida iščezla 1 
nazvala se Kodok. A kad je sporazum u tra.vnju l904. 
nanokon bio potpisan, mogao je s punim pravom za 
pisati; 0 »Pravo porijetlo Entente Cordrale svakako je 
unutrašnji politički položaj u Egiptu.« 

Sporazum se odnosio samo na kolonije, ali je o 
najsavršeniji uzorni primjer takvoga sporazuma, jer 
je obje stranke zadovoljio. Svaka od ob J ev ,j^ C 
nila je ustupke, ali je mogla postignute uspjehe oprav 
datimed svojim Parlamentima. Najvažnije točke 
“ , P „: priianje, što ga je Engleska potpisala u po¬ 
gledu naročitih prava francuskih u M “° ku ’ ‘ Se h 
Francuska potpisala u pogledu naročitih englesk 
nrava u Egiptu Ugovor je popunjen tajnim sporazu¬ 
mom koji* je već sada određivao granice francuske 
dtiecajne zone u Maroku, dakako, u sporazumu sa 
Šnanijom Obje vlade obvezale su se jedna prama 
dKgo da ć. J se d i p 1 o m a . s k i m putem podu? - 
,-ati u Drovođenju ovog sporazuma. U Egiptu je Dua 

zadrto z^ednižka blagajna za državne dugove ali 

se ie njen rad ograničavao na to, da se izvjesni dohoc 
maiu uzimati za posjednike »bondova« i osigurati 
isplaćivanje kupona. Ostali njezin imetak prelazi na 
vladu. Francuska je zadržala sebi pravo da postavlja 

komisara za čuvanje starina. riiešeno 

I čuveno newfoundlansko pitanje bilo je riješeno 
Frincuska se odrekla privilegiji, koja joj je davao 
Utrechtskl mir Francuski ribari zadržaše svoje pravo 
ribarcut rnevvfoundlanci im obećaše opet proda- 
vatT^ribice ta meku, a tato **^<* 2 ^ 

koja ^ležala na obali. Kao odmjenu za te ustupke u 
Newfoundlandu, dozvolila je Engleska,^ fran¬ 
cuska može provesti neke 

Africi koje su joj osiguravale prilaz od JNigera 
Čadsko jezero. Napokon su uređena pitanja, koja su 
feIdnoiS na Sia£ Madagaskar.! na Nove Hebrjde. 
Tako su riješena sva pitanja, koja bi mog 

svađe između obje zemlje. U Donjem domu bio je 
odziv na taj sporazum vrlo prijateljski, čak i na klu¬ 
pama opozicije. Lord Cromer je napisao, da je dan, 
kad je ugovor potpisan, najsretniji dan njegova ži¬ 
vota. U francuskoj Komori bio je Delcasse prilično 
oštro napadan; prekoravali su ga da je zamijenio po¬ 
zitivna prava sa taštim nadama. »Mi još nismo u Ma¬ 
roku, dok Englezi već sjede u Egiptu«, rekli su Des- 
chanel i Rene Millet, »uostalom Njemačka još nije 
na to pristala.« 

Ali je njemačka vlada primila na znanje englesko- 
francuski sporazum nehajno. Gospodin von Biilow 
izjavio je u Parlamentu, da su njemački interesi u Ma¬ 
roku isključivo trgovačko-političke prirode i da Nje¬ 
mačka nema razloga da se potuži. Sporazum je samo 
plod nastojanja, da se sve plohe trvenja između Fran¬ 
cuske i Velike Britanije odstrane. Uostalom je upra¬ 
vo neophodno za obezbjeđenje njemačkih interesa, da 
u Maroku vlada mir i red. 

Međutim su istinski osjećaji kneza Biilowa bili sa¬ 
svim različiti od onih, koje je izrazio u Parlamentu. 
Francusko-engleski sporazum uvelike je uznemirio 
njemačkoga cara i njegove savjetnike. Po izgledu, taj 
je sporazum doduše samo uredio kolonijalne prilike, 
ali zar se nije iza njega krio pravi savez? Zato je 
Njemačka ubrzala izgrađivanje svoje mornarice. U 
srpnju je car Wilhelm pozvao svog ujaka Eduarda, 
da ga pohodi na regati u Kielu. Admiral Tirpitz re¬ 
kao je Biilowu, da se car ne će odreći uživanja, da tom 
prilikom ne izvede njemačku ratnu mornaricu pred 
engleskog kralja, što bi bila vrlo opasna stvar. Va¬ 
ljalo bi pokušati spriječiti cara, da barem ne pokazuje 
u Kielu mornaricu u svoj njenoj jakosti. Što manje 
brodova budu Englezi vidjeli, to bolje. Ali je Wilhelm 
bio odviše ponosan na svoju mornaricu da može po¬ 
kazati ujaku lijepe brodove, i naredi, da se sva okupi. 
Želio je, da doček bude osobito sjajan, pa su svi mi¬ 
nistri dobili nalog da dođu u gala-uniformama sa svim 

svojim redovima i odlikovanjima. Carska jahta po- 
vezla je Eduarda na šetnju, a za njom je slijedio ne¬ 
pregledan niz oklopnjača i krstarica Jedan je Englez 
čuo, kako je kralj Eduard, dok su obojica gledala sil¬ 
nu flotu, rekao svome nećaku: »Ljes, yes . . . I know ... 
IJou’ve always been very fond of yachtmg«. 

Iako se kralj Eduard do toga vremena uvijek malo 
srdio na svoga nećaka, koji je bio sasvim protivne pri¬ 
rode nego on, ipak nije s ovoga posjeta ponio kuci 
odviše rđav utisak. S kancelarom Bulowom razgova¬ 
rao se dugo i u miroljubivom raspoloženju. Kad se po¬ 
vratio u London, mnogo je pripovijedao Cambonu o 
svom putu, opazio je, da su i car i Bulow uznemireni 
zbog francusko-engleskog pnblizenja. »Ja sam ih umi 
rio«, rekao je Eduard, »pošto sam im razložio, da 
Francuska i Engleska imaju mnoge zajedničke int 
rese, pa da je sasvim razumljivo da smo se nastojali 
u tome sporazumjeti i da je svaki ovakav sporazum, 
budući da uklanja sporove, garancija za evropski 
mir.« Cambon je na to odgovorio da se čovjek ne smi¬ 
je varati u glavnom razlogu za Wilhelmovo nezado¬ 
voljstvo: — on je upravo računao na sporove među 
različitim velikim silama, da se može nametnuti kao 
sudac Evrope . . . Dosad je naime on gudio na prvoj 
violini evropskog koncerta, a sada s izvjesnim ogor¬ 
čenjem gleda, kako se engleski kralj sprema da pre¬ 
uzme previsok položaj. »Da«, odgovori kralj sa smi¬ 
ješkom, »on voli, kad se o njemu govori. Naši prego¬ 
vori, koji su se vodili bez njegova znanja presenetili 
su ga i ispunili ga osjećajem isključenosti, koji mu je 
sasvim nov. Zbog toga se je strasno ljutio i zato je bilo 

dobro, što sam ga pohodio.« . , . , , * i 

Cambon primijeti, da je kraljev posjet ^.sta bm o- 
bro sredstvo za umirenje. »Zdravica Vašega Veliča 
stva vrlo se dobro primila, kao i spretnost, kojom je 
Vaše Veličanstvo istaklo, da taj posjet ni u čemu ne 
može umanjiti značenje francusko-engleskoga spora¬ 
zuma'« »To J je doista bilo vrlo teško!« odgovori kralj. 

»Bilo je to klizanje na tankom ledu. To sam mogao 
provesti samo tako, što sam istakao sportsku svrhu svo- 
ga puta i nastojao da čitavoj stvari dadem oblik po- 
rodičnog posjeta. I car se je time zadovoljio. A znate 
li vi, da njega muči želja da putuje u Pariz? Gospodin 
von Biilow pitao me je, da li mi se ta nakana čini ne¬ 
izvedivom? Ja sam mu odgovorio, da bi se možda 
kasnije moglo na to misliti, ali da mi se još ne čini, da 
bi za to bio zgodan trenutak. Što vi mislite o tome?« 
Cambon je odgovorio, da se i njemu čini, da još nije 
vrijeme za takav posjet. »Upravo tako mislim i ja«, 
reče kralj. »Ali se ne smiju kvariti nade na pribli- 

ženje.« _ . 

Ovaj razgovor dokazuje, koliko se njemački car 
varao, kad je mislio, da ga je njegov ujak htio ukrotiti 
i poniziti, kad je sklapao sporazum s Francuskom, 

RUSKO-JAPANSKI RAT 

Odmah na početku onog doručka na francuskoj am¬ 
basadi, za kojim je Delcasse sjedio između Lansdovvna 
i Chamberlaina, bio se Chamberlain odjedanput okre¬ 
nuo prama Delcasse-u i zapitao ga: »A hoćete li sada 
provesti jednu veličanstvenu stvar i pridobiti Rusiju za 
nas?« »Meni se zavrtjelo u glavi«, rekao je Delcasse 
Paleologue-u (francuskom poslaniku na petrogradskom 
dvoru), »pa to je oduvijek bio moj san! 4 ipak sam mu 
odgovorio: ,Ne ću. Kad bih pokušao siliti Ruse na to, 
posumnjali bi u mene, da želim na njihov trošak izbiti 
neke koristi za nas. Oni moraju sami doci.« 

Misao o pomirenju Rusije s Engleskom odgovarala 
ie ne samo Chamberlainovoj politici, nego i Lansdovv- 
novoj i Eduardovoj. U prosincu god. 1903. dolazak 
je novog ruskog poslanika, grofa Benckendorlfa, koji 
je bio sprijateljen s danskom porodicom kraljice 

Aleksandre, dao povoda kralju Eduardu za koje- 
kakova povjerljiva saopćenja. Već kod prvog posjeta 
Beckendorffova govorio je, da bi se obje zemlje tre¬ 
bale sporazumjeti na osnovi Entente s Francuskom. 
Duga prošlost od samih podvala i rivalnosti urodila 
je otrovnim djelovanjem na rusko-engleske odnose. 
U Persiji, u Tibetu, u Afganistanu navaljuju vojničke 
misije jedna na drugu. Od Rusa podstican, uvrijedio 
je Veliki Lama indijskog potkralja, lorda Curzona, 
time, što mu je jedno njegovo pismo povratio neotvo¬ 
reno. O svemu tome rado bi se lord Lansdowne bez 
uvijanja porazgovorio s Benckendorffom, ali nije 
»bio čovjek, koji bi ljudima izlazio u susret i nikada 
nije poduzimao inicijative«, a Benckendorff opet »od 
straha da bi se istrčao i onda bio iz Petrograda osta¬ 
vljen na cjedilu«, nije se pravo usuđivao prići stvari. 

Kad je Delcasse došao u London i saopćio ruskom 
ambasadoru Chamberlainovo zalaganje za rusko pri¬ 
jateljstvo, bilo je to za Benckendorffa kao osvježujući 
napitak u jednoj političkoj Sahari. Već nekoliko dana 
kasnije pohitao je u francusku ambasadu i rekao Cam- 
bonu: »Primio sam brzojavke iz Petrograda. Tamo 
su vrlo zadovoljni s rezultatom predsjednikova puto¬ 
vanja u London i s vašim približenjem Engleskoj. Oni 
misle, da nam vi u toj stvari možete učiniti velike 
usluge. Računam na vas, dragi kolega.« I doista, 
Benckendoff se poslužio Delcasse-om čak kao posred¬ 
nikom, da u Rusiji poradi na tome, da se prama En¬ 
gleskoj pokaže više povjerenja, a kasnije mu je za¬ 
hvalio za »tu prijateljsku uslugu.« Rusija i Engleska 
upustiše se u duga pregovaranja. »Iz tih pregovora, 
doduše, ne će se roditi nikakova Entente«, pisao je 
Cambon Delcasse-u, »jer su gledišta obiju zemalja 
previše različita, ali će iza toga svakako popustiti iz¬ 
vjesna napetost.« 

Ali su događaji imali još neko vrijeme sputavati 
dobru ljudsku volju. Engleska je bila saveznica Japa¬ 
na, a Japan se je svagdje na Dalekom Istoku suko- 

bljavao s Rusima. Rusija je »privremeno« zaposjela 
Mandžuriju. Ruski trgovci prodirali su prama Ko¬ 
reji, koja je stajala pod japanskim uticajem. Japan 

je tražio objašnjenja i garancije proti ukotvljivanju 

kakve evropske vlasti u Kini. Njemački car — jos 
uvijek zanesen za zajedničku križarsku vojnu bije e 
rase - podjarivao je ruskoga cara da ne popusta Na 
početku veljače 1904. potopila je — bez ratnog 
objavljivanja — japanska mornarica tri ruska broda. 

I dva dana kasnije objavljen je rat. • 

Englesko-japanski ugovor mogao je stupiti na sna¬ 
gu samo ako dvije vlasti navale na Japan. Posto se 
Francuska nije pridružila Rusiji, mogla je Engleska 
ostati neutralna. Njeni stručnjaci proricali su una¬ 
prijed poraz Japana, a admiral Fisher točno je na¬ 
značio na zemljovidu, gdje će biti uništena japanska 
flota Ali je rat raskrinkao slabost Rusije, pa je nje 
zin poraz upravo uznemirio Englesku i time olakšao 
približenje. Šaljivi list »Punch« domo je sliku jed¬ 
nog medvjeda, koji je na glavi imao rusku kapu u 
obliku tanjura i koji je prikivao veliki plakat ra j an 
zid s napisom: »Ruski cirkus Kuropatkmov. Velika 
gala-predstava. Osvajanje Indije«, a iza toga tužnim 
licem lijepio preko plakata poprečnu vrpcu, na kojoj 
je stajalo: »Radi prisilnih prilika predstava se od- 

^EJ 1 Kopenhagenu se kralj Eduard upoznao s ruskim 
poslanikom Izvolskim i možda je osjetio malo preve¬ 
liku simpatiju za »diplomatski monokl i za duhovit 
epigrame« toga umnoga, malog čovjeka. Kralj je go 
vorio o mogućnosti sporazuma i rekao, da je Engles¬ 
ka uvijek nastojala da utišava svog japanskog savez¬ 
nika, a napokon je — malo prestrašen od svojih vla¬ 
stitih riječi — dojavio sadržinu svoje izjave lordu 
Lansdownu dodavši još ovo: »Nadam se, da ne ćete 
ništa o tome, što sam ja rekao, smatrati nepromišlje¬ 
nim. Meni se samome ne čini rđavim, jer sam nastojao 
samo da pronađem puteve i sredstva, kako da se po- 

prave odnosi između te dvije zemlji.« Lord Lans- 
downe, dakako, nije bio oduševljen izjavama kralja 
Eduarda o svojim saveznicima, ali je s mnogo takta 
kralju dao potrebitu lekciju. Naime: hvalio je cjelinu, 
a kritizirao pojedinosti. O najopasnijim rečenicama 
tvrdio je, da ih kralj zacijelo nije rekao, jer nisu od¬ 
govarale činjenicama; pošto je, dakle, na taj način 
porekao njihovu egzistenciju, nije ni morao kuditi. 
Upadica je bila poučna: pokazala je, kako su ljubo¬ 
morno vođe whigovaca još svejednako branili svoju 
nezavisnost, i kako se razborito kralj umio ograničiti 
na ulogu prvog činovnika engleske krune. 

Ali je rusko-japanski rat doskora imao izazvati 
ozbiljan sukob između Rusije i Engleske. Poraženi na 
kopnu, pokušali su Rusi da barem na moru opet za¬ 
gospodare. U to ime poslali su mornaricu admirala 
Roždestvenskoga iz Baltičkog mora preko Sueza u 
kineske vode. Ovaj manevar doveo je neutralce u do¬ 
sta neprijatan položaj. Engleska je morala, kao sa¬ 
veznik Japana, uskratiti ruskoj floti na prolazu 
opskrbljivanje. Njemački car pokuša, bez obzira na 
svoju neutralnu dužnost, zadobiti rusko prijateljstvo 
time, što im je ponudio svoj ugljen. Jedne večeri, u 
listopadu 1904., dovezlo se nekoliko miroljubivih ri¬ 
barskih čamaca, teško oštećenih, u englesku luku 
Huli. Bili su puni mrtvih i ranjenih ljudi. U noći su 
vidjeli prolaz ruske flote. Bacali su na njih reflek¬ 
tore, a onda ih tučom od granata obasuli. Nitko nije 
mogao razumjeti taj napadaj. 

Zaprepašćenje je u Engleskoj bilo strahovito. Kad 
je Benckendorffova kočija opažena u londonskim uli¬ 
cama, sa svih joj se strana zviždukalo i podrugivalo. 
Admiralitet je britanskoj floti izdao naređenje da 
bude spremna i zatražilo se objašnjenje od Rusije. 
Kralj je pisao: »Ako admiral nastavi ovako, imamo 
mi pravo da ga zaustavimo, jer ne možemo dopustiti, 
da se s nama poslupa s ovakovim omalovažavanjem.« 
Ali se flota s oklopijenim krstaricama ne može tako 

lako zaustaviti kao kakav bjegunac šofer. Pustili su 
ruskog admirala do Viga, u koju je luku imao uci. 
Tamo je izjavio, da su ga napala dva japanska tor- 
pedna čamca, koji su prolazili posred male ribarske 
flotile. Samo je na te čamce bio otvorio vatru. Ah 
najbliži japanski brod bio je, ništa manje, nego 14.01)0 
milja daleko. Njemačko novinstvo pisalo je, da su za 
tragični slučaj kod Hulla moguća tri objašnjenja: pa¬ 
nika, nesposobnost ili vodka. U Francuskoj je svako¬ 
me bilo jasno (s izuzetkom nepomirljivog engleskog 
neprijatelja Rocheforta, koji je tvrdio, da su om ri¬ 
bari bili lažni ribari, a haringe torpeda!) kako je opa¬ 
san rat između saveznica i prijatelja. Delcasse i Lam 
bon upeli su sve sile, da posreduju. . . . 

Za Englesku je bilo teško da se umjeri. Novinstvo, 
koje se više povodilo za javnim mišljenjem, nego bi 
ga vodilo, zahtijevalo Je, da se ruskom admiralu, 
makar i silom, spriječi odlazak iz Viga, dok se ne iz¬ 
vrši istraga. »Čemu imamo ratnu mornaricu, ako je 
ne možemo upotrebiti?« U »Punchu« prikazan je so- 
bar admiralov, kako ujutro budi svog admirala; sobar 
je bio u oklopijenoj cijevi i premda je na toj cijevi 
bilo napisano: »Patentirani sobar, neprobojan, ja sam 
Rus«, admiral ga je u polusnu prorešetao revolverskim 

tanetima... . , , ,. 

Kralj Eduard dokazao je veliku svoju mudrost ti¬ 
me što je mir držao važnijim nego engleski prestiž i 
svjetovao, da se od Rusije ne traži više nego sto bi 
Engleska u sličnom slučaju dozvolila. »Hoćemo li po¬ 
vjerovati izjavi ruskoga admirala, a ako povjerujemo, 
hoće li se itko kod nas time zadovoljiti? Ja znam toč¬ 
no, odakle bi nam mogle proizaći teškoće: ako od rus¬ 
ke vlade zatražimo da koga kazni. Da li bi mi u slič¬ 
nom slučaju to uradili? Mislim, da ne bi. A bilo bi 
za nas vrlo nezgodno da se nađemo u takvom polo¬ 
žaju, u kojemu bismo se izložili neizbježivom otklonu. 
Naše javno mišljenje, koje se od novinstva podjaruje 
nepotrebnom oštrinom, ogorčeno je na Rusiju, ali zar 

to mišljenje traži da povedemo rat s Rusijom? Ja mi¬ 
slim, da bi to bila velika nesreća za našu zemlju, jer 
nitko ne može predvidjeti, što se iz takvoga rata može 
izroditi.« Nešto kasnije brzojavio je on lordu Lans- 
đownu: »Odlučno sam proti tome, da se za admirala 
traži kazna. Rusija ne bi mogla podnijeti takvo po¬ 
niženje.« 

Držanje kralja Eđuarda za trajanja te krize, kao 
i držanje Lansdowna i Delcasse-a mora se bez ikako- 
va ograničenja pohvaliti. Sva trojica imala su smio¬ 
nosti da budu umjereniji od javnoga mišljenja, te je 
odlučeno, da se sporno pitanje iznese pred interna- 
cionu istražnu komisiju od pet admirala raznih na¬ 
rodnosti; ruski časnici, koji bi imali dati svoju izjavu, 
imali bi se zadržati u Vigu. 

Ta se komisija sastala u Parizu pod predsjedanjem 
admirala Fourniera. Tu je izbilo na javu, da su Rusi 
svoje vlastite torpedne čamce držali za neprijateljske 
brodove. I bili su osuđeni da plate porodicama na- 
stradalih ribara odštetu od 65.000 funti. Rusi su pri¬ 
hvatili osudu i time se izbjeglo novim ratnim zapleta¬ 
jima. Juridički zastupnici Engleske i Rusije čestitali 
su si javno, »što princip međunarodnog prava tako 
očito poštuje diplomacija i što se pet slavnih admira¬ 
la tako junački stavljaju u službu mira.« 

Što se nesretnoga Roždestvenskoga tiče, on je u 
ožujku 1905. stigao u japanske vode samo zato, da se 
kod Cušime dade pobijediti. Ruska mornarica unište¬ 
na je gotovo na onoj istoj točci, na kojoj je Sir John 
Fisher prorekao takvu sudbinu japanskoj floti. Ne¬ 
koliko dana kasnije ponudio je predsjednik Roosevelt 
svoje posredništvo, koje je bilo i primljeno. Ruski 
poraz promijenio je evropsku ravnotežu; doduše, olak¬ 
šao je englesko-ruski sporazum, ali je ojačao srednjo¬ 
evropskim silama hrptenjaču, pa su se silne osnove 
njemačkoga cara ukazale znatno manje fantastične: 
da najprije Rusiju, a onda i Francusku učine traban¬ 
tima Njemačke. 

TANGER. PAD DELCASSE-OV 

U doba francusko-njemačkog sporazuma u godini 
1904., njemačka se vlada — ako je zbog toga i bila 
neraspoložena ~— svakako čuvala da to ne pokaže. 
Kancelar Biilow podijelio je u Parlamentu blagoslov 
Ententi i na pismeni upit carev, da li su njemački 
trgovački interesi u Maroku zaštićeni, odgovorio, da 
je sve učinjeno, što je bilo potrebito. Iza tolikog na¬ 
tezanja, djeluje čudno, da je isti kancelar godine 1905. 
bio sklon da radi Maroka gotovo izazove evropski rat. 
No promjena mišljenja imala je različite uzroke. 

a) Od godine 1904. bila je Entente Njemačku 
uznemirila. Valja se samo sjetiti razgovora Eduardo- 
va sa Cambonom. Znakovi toga nemira pokazivali su 
se i u pismima, koja je Biilow izmjenjivao s Metter- 
nichom, svojim poslanikom u Londonu. Kancelai je u 
njima govorio o svojoj nakani da, cim mu bude mo¬ 
guće, razriješi slabu vezu, koja je spajala Francusku 
s Engleskom. »A kada će pogodni momenat doci za to: 
O tome će mi jasan odgovor dati razvitak događaja.« 

b) U godini 1904. preporučivali su teški razlozi po¬ 
litiku strpljivosti. U prvom redu car Wilhelm i nje¬ 
mački generalni štab nisu smatrali rđavom stvari, ako 
se Francuska u Maroku nađe pred velikim zadacima. 
To će odvratiti njenu pažnju od Rajne i zabaviti je¬ 
dan dio njene vojne snage. Uostalom, Metternich je 
već u god. 1904. bio uvjeren, da su dani konservativ- 
nog ministarstva u Engleskoj odbrojani. Ako je Nje¬ 
mačka htjela povesti aktivniju politiku, bilo je u nje¬ 
nom interesu da počeka, dok dođu na vlast liberala, 
koji bi — po svojoj doktrini pacifisti — proti tome 
nastupali s manjom odlučnošću. v . 

ic) Za javnost određena izjava, zašto je došlo do 
promjene njemačkoga stava, bila je ova. U času, kad 

je objavljen francusko-engleski sporazum, nije od¬ 
mah shvaćeno njegovo značenje. Doduše, znalo se, 
da u njemu ima tajnih klauzula. A u čemu su se sa¬ 
stojale te klauzule? Da li u obećanju, da će se Ma¬ 
roko podijeliti između njih, ili, u slučaju da dođe do 
rata, u potpori na Rajni? Čitav oblak diplomatskih 
» brbl j ar i j a o vi jao je i cara i kancelara. Iz Feza do¬ 
lazile su tužbe njemačkih konzularnih činovnika na 
Francuze, koji su nedavno — tako su barem tvrdili — 
izdavali sultanu naloge u ime Evrope. S kojim pra¬ 
vom? Zar je tko pitao Evropu? U očima cara Wil- 
helma bila su pitanja prestiža važnija od pitanja sa¬ 
mih područja. Treba da ponovimo: njemu nije bilo 
puno stalo do Maroka, ali otkako je Delcasse došao 
na vlast, a Wilhelmov ujak na prijestolje, osjećao se 
njemački car zanemaren i odgurnut na stranu. To ga 
je mučilo. Već u studenome 1904. rekao je gospodin 
von Kiihlmann, njemački poslovođa u Maroku, engles¬ 
kom poslaniku Nicolsonu, da Njemačka ne može pri¬ 
znati sporazum, za koji ona nije upitana za savjet. 
Godine 1905. rekao je brat Biilowljev lordu Actonu, 
da upletanje Njemačke u Maroku ne ide za tim, da 
posluži njemačkim interesima u tom zabitnom kutu 
Afrike. Radi se o. mnogo važnijim razlozima: Nje¬ 
mačka mora nastojati da se ukloni osamljenosti, ko¬ 
lom je zaokružena. Francuska je pridobila najprije 
Rusiju, onda Italiju i napokon Englesku. Taj obruč 
valja napokon da se prelomi, a za taj posao daje po¬ 
voljan povod poraz Rusije. 

đ) I doista, naposredni razlog promijenjenom drža¬ 
nju Njemačke u god. 1905., bio je rusko-japanski rat. 
Barem za nekoliko mjeseci Rusija se nije mogla ubro- 
jati u vojne sile, koje bi bile dostojne spomena. Fran¬ 
cuska se činila nesložna u unutrašnjosti, a za vojsku 
držalo se, da nije dovoljno naoružana. Da li bi ju 
sama^ Engleska potpomogla, kad bi Njemačka zauzela 
odlučno držanje? Holstein, koji kao da je slabo po¬ 
znavao engleski karakter, držao je, da ne bi. Čas, 

Z. B. 595. 

dakle, da se Delcasse makne, činio se naročito pogo¬ 
dan, pa se moralo požuriti, da se ne propusti prilika. 
Za to je trebala samo kakva epizoda. Maroko je to 
mogao pružiti kao i svaki drugi_ slučaj. Ali je Ma- 
roko bio samo izlika. Glavna svrha je bila da se vidi, 
kako je Ententa čvrsta i da se Francuskoj dokaže, da 
ju je »perfidni Albion« povukao u rđavu pustolovinu, 
u koju se ona nikada ne bi sama upustila. »Možemo 
pouzdano računati«, rekao je Holstein, »da će diplo- 
matska potpora, o kojoj govori paragraf peti engles- 
ko-francuskog sporazuma, ostati potpuno platonski.« 
Francuska upućena na samu sebe, ne će se upuštati u 
rat, ali bi ohladnjela njena simpatija za Englesku; 
onda bi se mogao ispuniti omiljeni san cara Wilhel- 
ma i Francuska bi se mogla prikloniti kontinentalnoj 
aliansi s Njemačkom i Rusijom. . „ . 

Ali se moralo dati ostalom svijetu obavještenje o 
promjeni njemačke politike u marockom pitanju.. Za¬ 
što da se ljudi uzbuđuju činjenicama, preko kojih se 
god. 1904. mirno prelazilo? Socijalistu Bebelu, koji 
je to pitanje stavio u Parlamentu, odgovorio je Bu¬ 
lo w: »Gospodin zastupnik Bebel misli, da se naša po¬ 
litika prama Maroku promijenila. Moram najprije 
gospodinu Bebelu obratiti pažnju na to, da se jezik 
i držanje diplomata i političara upravlja prama 
prilikama. Cas, koji držim pogodnim za čuvanje naših 
interesa, biram ja po vlastitoj uviđavnosti.« Vanj¬ 
skim ministarstvima drugih država reklo se,, da je no¬ 
va činjenica držanje Francuske u Fezu, koja smatra, 
da joj nagodba s Italijom, Engleskom i Španjolskom 
daje pravo »tunisificirati« Maroko ne pitajući Nje¬ 
mačku. ,. v 

Sredstvo, koje je odabrano, da se svijetu dokaze 
nezadovoljstvo i moć Wilhelmove Berlinske ulice, bilo 
je iskrcanje njemačkoga cara u Tangeru. Tu je ideju 
dao Biilow, a ne car, koji je svom kancelaru tu de¬ 
monstraciju kasnije oštro provukao kroz nos u jed¬ 
nom ljutitom pismu. Car je pisao Biilowu, da ne za¬ 


boravi, da je on osobno bio režiser careva dolaska u 
Tanger i to protiv careve volje, samo da postigne neki 
uspjeh u svojoj maročkoj politici. Što se samog njega 
tiče, car se iskrcao u Tangeru, jer je to domovina tra¬ 
žila. — Iza neuspjeha ovoga pothvata pokušali su 
Holstein i Biilow odgovornost za taj neuspjeh svaliti 
na cara, ograđujući se proti tome, da bi oni njemu 
svjetovali da u Tangeru održi ratoboran govor. Ali 
je bio i ostao veliki neuspjeh; oni, a ne on, htjeli su, 
da se taj korak učini. 

To iskrcavanje u Tangeru izazvalo je najveću sen¬ 
zaciju u čitavom svijetu, pa je sasvim razumljivo, da 
su se i Francuzi i Englezi pitali, što je njemačka vla¬ 
da mislila time postići. Dne 14. travnja razgovarao 
se Delcasse s njemačkim poslanikom u Parizu, kne¬ 
zom Rađolinom. Dozvao mu je još jedanput u pamet 
obavijest, koja je njemačkoj vladi dana zbog Maroka 
i obećao mu, da će učiniti što je potrebito za razjaš¬ 
njenje nesporazuma, koji je, kako on misli, nastao 
između obje vlade. Knez Radolin držao se zakopčan, 
pa nije došlo do nikakove protuizjave. 

Bilo je jasno, da Biilow nije htio pregovarati s Del- 
casse-om i da bi samo njegov odstup zadovoljio po¬ 
trebu prestiža njemačke diplomacije. No zar će Fran¬ 
cuska popustiti? Dvije protivne struje borile su se 
među sobom. Predsjednik republike, Loubet, bio je za 
Delcasse-a; ministar predsjednik, Rouvier, nije vje¬ 
rovao u djelotvornu pomoć Engleske i volio bi, da mu 
je Njemačka saveznik. Dne 21. travnja podastre 
Delcasse demisiju. Predsjednik republike zamoli ga 
da ju povuče, a kralj Eduard, koji se u to doba na¬ 
lazio na putovanju po Sredozemnom moru i upravo se 
iskrcao u Alžiru, odasla Delcasse-u preko generalnog 
guvernera ovu brzojavku: 

Dne 23. svibnja 1905. — »Njegovo Veličan¬ 
stvo, kralj Eduard VII. nalaže mi da Vam ja¬ 
vim, da bi Vaš odstup on osobno vrlo žalio. U 

razgovoru izjavio je, da je tom viješću duboko 
potresen. S obzirom na povjerljive i lojalne od¬ 
nose, koje on ima prama Vama i s obzirom na 
veliki uticaj, koji danas imate na tečaj aktual¬ 
nih poslova, moli me da živo uznastojim, da Vi 
svoju lisnicu zadržite.« 

Delcasse povuče svoju demisiju natrag. Kralj Edu- 
ard, koji je koncem travnja prolazio kroz Pariz, go¬ 
vorio je s Radolinom u Elysee-u, a s Delcasse-om za 
vrijeme jednog doručka kod markiza de Breteuila. 
Breteuil, kojemu je sam kralj saopćio sadržaj svoga 
razgovora s Delcasse-om, saopćio ga je opet u povje¬ 
renju Paleologue-u. Eduard je savjetovao Delcasse-u, 
da se pokaže vrlo tvrd, ali i vrlo spretan, kako ne bi 
pokvario dobre odnose između Francuske i Njemačke. 
Uostalom, kralj je raznim osobama rekao, da se ne 
bi previše uzbuđivali, jer je njemačkom caru više 
stalo do riječi negoli do djela. S knezom Radolinom, 
koji, kako se činilo, »nije bio odviše oduševljen s^raz- 
govorom«, govorio je otvoreno o opasnosti položaja, 
što ga je stvorio car. 

'Engleska vlada nudila je svoju pomoć u sve ne¬ 
prikriveni j im oblicima, koji su kud i kamo prelazili 
okvir sporazumskog pakta. Lord Lansdowne, koji je 
mislio, da će Nijemci zatražiti jednu luku na maroč- 
koj obali (govorilo se o Mogadoru), odaslao je engles¬ 
kom poslaniku u aPrizu, Sir Francis Bertie-u, ovu 
notu: 

»Vlada Njegovog britanskog Veličanstva sma¬ 
tra postupak Njemačke u maročkom pitanju — 
s obzirom na držanje gosp. Delcasse-a — u naj¬ 
većem stepenu nerazumnim, i želi, da mu Vaša 
Ekscelencija priskoči u pomoć u svakom slučaju. 
Nije isključeno, da će njemačka vlada zatražiti 
kakvu luku na maročkoj obali. Vlada Njegovog 
britanskog Veličanstva izjavit će se spremnom da 
se u zajednici s vladom francuske Republike od¬ 


lučno usprotivi takovu zahtjevu, pa moli gosp. 
Delcasse-a, da bi, u slučaju da se takvo pitanje 
potakne, dalo vladi Njegovog britanskog Veli¬ 
čanstva prilike da se sporazumije s francuskom 
vladom, kakve bi mjere valjalo poduzeti proti 
takvom zahtjevu.« 

Delcasse je izrekao svoju zahvalnost na ovakovoj 
brizi, ali nije došlo do traženja luke. Valja da se još 
jedanput istakne: Njemačka je išla za mnogo višim 
ciljevima. O tome je Gambon oštroumno pisao Del- 
casse-u: 

»Općenito se misli, da je zanimanje cara Wil- 
helma za Maroko vrlo maleno, ali on ide za dvo¬ 
strukim ciljem: 1) za odstupom Vaše Ekscelen¬ 
cije; 2) za prekidom našeg sporazuma s Engles¬ 
kom. S razlogom pripisuje on Vama približenje 
Francuske i Italije, Velike Britanije i Spanije — 
koje je približenje s tim znatnije, što je provede¬ 
no tako, da nije nepovoljno djelovalo na naše 
prijateljske odnose s Rusijom. On je bio o tome 
uvjeren, da se ruski savez ne će moći održati uz 
nas sporazum s Engleskom, pa je od prošle go¬ 
dine poduzimao brojne bezuspješne pokušaje za 
približenje u Petrogradu. On nije mogao shvatiti, 
da se mogu sklapati savezi bez njegova sudjelo¬ 
vanja, pa je bio duboko ogorčen slušajući kako 
se govori o izolaciji Njemačke. Možda je fran¬ 
cusko i englesko, novinstvo malo preglasno sla¬ 
vilo isključenje moćnog njemačkog carstva iz sve¬ 
općeg sporazumijevanja; ali to isključivanje ni¬ 
pošto nije bilo sistematično, a nije bilo ni poku¬ 
šaj izoliranja; bilo je sasvim prirodno, da se car 
Wilhelm ne poziva na usklađivanje interesa, 
koji se njega ništa ne tiču, ali njegova častolju- 
bivost nije bila time ništa manje pozlijedena, a 
male epizode ogorčile su ga do krajnosti. Tako 
je on, na primjer, za vrijeme boravka predsjed- 

nika naše Republike u Rimu, uzalud krstario u 
Messinskom tijesnu; on bi vrlo rado sudjelovao 
u pregovaranjima našega predsjednika s talijan¬ 
skim kraljem; tražio je da se barem slučajno sa¬ 
stane s vrhovnim poglavicom naše države. Ali 
da smo i bili skloni da mu tom prigodom izađemo 
u susret, ipak se nije mogla preuzeti inicijativa 
za takav sastanak, pa bi on morao svoju želju ja¬ 
sno izraziti, da joj se uzmogne odazvati. Ali je car 
htio da pred očima čitavog svijeta dokaže, kako 
on ni za kim ne trči, nego da, upravo protivno, 
sve države trče za njim, pa čak i francuska Re¬ 
publika, i tako je ostavio sicilske vode s izvjes¬ 
nim ogorčenjem... 

Dosad je nemoguće ispipati, što zapravo nje¬ 
mačka vlada hoće. Čini se, da ona ni sama ne 
pozna svoje vlastite namjere ... 

Bilo bi dobro, kad bi se našem novinstvu dala 
obavještenja, koja bi joj omogućila da informira 
javnost i stranu štampu o netemeljitosti poslje¬ 
dica, koje se izvode iz tumačenja 17. člana spo¬ 
razuma. Njemačka vlada izvrsno umije iz takvih 
obavještenja izvlačiti korist, a knez Bismarck je, 
kako je općenito poznato, vodio novinstvo s ne- 
uporedivom vještinom. Te tradicije nisu propale, 
pa se svagdje, čak i u Francuskoj, osjeća tajno 
djelovanje njemačkih korespondenata. 

Uza sve to: da smo mi zadržali svoj mir, pošlo 
bi nam za rukom njemačkoga cara istrgnuti iz 
koncepcije. Mogli bismo mu ponuditi pregovore i 
počekati njegov odgovor, a da ne napustimo mir¬ 
no držanje ljudi, koji su sigurni za svoje pravo 
i za odobrenje javnog mišljenja čitave Evrope. 
A namjesto toga, nažalost, izgubili smo živce i 
jasno dokazali, da smo razočarani u svojim na¬ 
dama i da smo se zastrašili praznim prijetnja¬ 
ma. Naša štampa, naš Parlamenat i naš bankar¬ 
ski svijet pokazali su znakove zaprepašćenja, koji 


su u Berlinu izazvali zadovoljstvo, a u Evropi 
čuđenje. U Londonu nisu razumjeli naše drža¬ 
nje, pa ako se sada previše prepustimo nesretnoj 
slabosti, ostavit ćemo utisak ljudi, koji ni za sebe 
nisu sigurni, a kamo li da budu pouzdani savez¬ 
nici drugima. Entente Cordiale ne bi mogla izdr¬ 
žati takvo iskušenje; Italija, koja se uglavnom 
otrgla od Njemačke, požurila bi se da opet srne 
u naručje saveznika, koji je došao do novog sjaja. 
Španjolska ne bi propustila, da nam ne pokaže 
svoje nepoštovanje, a i sama Rusija po svoj pri¬ 
lici ne bi se oglušila a da ne prikloni uho pod¬ 
muklim prijedlozima svoje zapadne susjede ... 
Zato je sada potrebnije nego ikada zadržati iz¬ 
vjesno držanje pred svijetom.« 

Međutim je u Parizu ručao predsjednik Rouvier kod 
njemačkog poslanika Radolina i rekao mu: »Francuski 
narod osjeća veću simpatiju za Nijemce nego li za 
Engleze. Ako neki neodgovorni luđaci propovijedaju 
ideju revanche-a i žele da francuskoj politici stave 
za cilj vraćanje izgubljenih provincija, to je samo 
isprazno brbljanje. Čovjek se mora snaći u izvršenoj 
situaciji, da se uzmognu nadovezati s Njemačkom ti¬ 
jesni prijateljski odnosi. Ako obje naše države pođu 
bok o bok, svjetski će mir biti zajamčen.« 

Početkom mjeseca svibnja došao je u Pariz barun 
Donnersmack, osobni prijatelj Wilhelma II., ručao 
ondje s ministrom predsjednikom Rouvierom, kao i 
s gospodom Etienne, Jean Dupuy i Francis Char- 
mes-om, i razložio im careve namjere. Wilhelm nije 
u Maroku ništa tražio. On je mislio, da se Francuska 
i Njemačka približavaju jedna drugoj i da bi, na svo¬ 
je vlastito dobro, kao i na dobro svjetskoga mira tre¬ 
bali u slozi živjeti. Ali je Wilhelm stavljao četiri 
uvjeta: 1. ne bi mogao dalje podnositi, da ga Del- 
casse-ova politika isključuje iz svih računa, nego traži 
da se Delcasse žrtvuje; 2. želi da posjeti Pariz i da 
tamo bude primljen kao svaki drugi vladar; 3. traži 

veliki krst Legije časti; 4. traži opoziv francuskog am¬ 
basadora u Berlinu, Bihourda, koji mu se čini pre¬ 
malo reprezentativan. 

Predsjednik republike, kojemu je dojavljen ovaj 
razgovor, odgovorio je 12. svibnja 1905.: »Ne može se 
ni pomisliti, da bi se prijedlozi carevi primili. Sve se 
to čini kao neki san! Što se mene tiče, ja ne bih mogao 
gledati razvijanje te politike kao predsjednik. A ako 
se to provede ili se samo pokuša provoditi, morat će 
se počekati još devet mjeseci do moga odstupa ili ja 
sam ne ću čekati do toga vremena. Ja polažem za svoju 
zemlju preveliku važnost na provađanje politike, koju 
je Delcasse zamislio, a da bih išta doprinio njegovom 
padu.« 

Sukob je dobivao sve oštrije oblike. Radilo se o to¬ 
me, da se odluči, da li bi Francuska, kad bi žrtvovala 
Delcasse-a, zajedrila u njemačke vode (što bi moguće 
značilo mir, ali i vazalstvo, jer se onda ne bi više 
moglo računati na pomoć Engleske) ili bi se Francus¬ 
ka, s utvrđenom sviješću o prijateljstvu Engleske, 
mogla oduprijeti toj presiji. Delcasse je htio saznati, 
koje bi obaveze Englezi preuzeli na se. Cambon je 
imao da se o tom propita kod Lansdowna. U to se 
doba u francuskim i njemačkim političkim krugovima 
uvijek govorilo, da je Engleska ponudila Francuskoj 
ofenzivni i defenzivni savez. Kad je lord Lansdowne 
o tome čuo, ogradio se od toga uvjeravajući sve, da 
on ne može razumjeti, kako su takve bajke mogle is- 
krsnuti. Navest ćemo razgovor Cambonov s engles¬ 
kim ministrom, kako ga je Cambon zapisao kao me¬ 
morandum za Lansdowna. 

»Dragi lorde Lansdowne. — Prigodom našeg 
posljednjeg razgovora o Maroku, bili ste tako 
ljubezni te ste me podsjetili na notu, koju je Sir 
Francis Bertie 24. travnja predao gospodinu Del- 
casse-u. Dodali ste, da bi britanska vlada odsa¬ 
da, ako bi prilike zatražile, u svako doba bila' 


spremna upustiti se u pregovore s francuskom 
vladom o mjerama, koje bi trebalo preduzeti, ako 
bi mi, na primjer, imali ozbiljnog razloga povje¬ 
rovati, da bi nas neopravdano napala izvjesna 
država.« 

Lord Lansdowne potvrdio je primitak ovoga lista 
i dodao, da je želja engleske vlade, da dođe do opsež¬ 
nog i povjerljivog savjetovanja obje vlade i to »ne 
toliko s obzirom na već prošle neprijatne čine, koliko 
da se uklonimo opasnim zapletajima.« Kad je Cam¬ 
bon poslao svojoj vladi taj list, dodao je u privatnom 
dodatku ovo: 

»Iz ovog dokumenta, koji se čini, da je vrlo 
dobro promišljen i koji zacijelo nije odaslan bez 
odobrenja kralja i ministra predsjednika, proiz¬ 
lazi, da lord Lansdowne priznaje, da mi je po 
vlastitom porivu predložio pregovore, da una¬ 
prijed poduzmemo mjere s obzirom na sve mo¬ 
gućnosti. Ali u izjavi, koju sam ja Vama dojavio 
bilo je govora o prijedlogu za pregovore samo u 
tom slučaju, kad bismo imali ozbiljnih razloga 
da se pobojimo neopravdana napadaja. Državni 
sekretar za vanjske poslove popravlja smisao svo¬ 
jih izjava u toliko, što im daje veći opseg, koji bi 
se več u najkraće vrijeme imao isposlovati. 

On nas, dakle, ne pozivlje više na sporazumi¬ 
jevanje za slučaj napadaja, nego da odmah poč¬ 
nemo pregovarati, ispitivati općeniti položaj. 
Odgovor na ovakovu predusretljivost vrlo je 
škakljiva stvar. Kad bismo šutjeli, značilo bi to 
obeshrabriti neosporno dobru volju, a moglo bi 
se pričiniti, kao da se želimo povući. A odazvati 
se pozivu na pregovore, značilo bi poći putem 
sporazumijevanja u najširem smislu riječi, što bi 
u stvari bio savez, a ja ne znam, da li hi vlada 
Francuske Republike bila sklona takav sporazum 
zaključiti.« 

Prijedlog lorda Lansdowna nije bio nikakva po¬ 
nuda za savez, nego službena potvrda politike sa za¬ 
jedničkim ciljevima i poziv da se odnosi, koji su već 
postojali između obje zemlje, tjesnije povezu. Del- 
casse je spomenuo tu predusretljivost u jednom mi¬ 
nistarskom vijeću, u kojemu su sjedili i Paul Cam- 
bon i Barrere, i predložio da se na prijedlog odgovori 
ponudom sporazuma u najvećem opsegu. No ministar 
predsjednik bio je proti tome, jer je držao da bi pre¬ 
veliko vezanje uz Englesku izazvalo protumjere. Cam- 
bon se pobojao, da bi Delcasse mogao Engleskoj obe¬ 
ćati takve stvari, koje bi njegovi ministarski drugovi 
spriječili da se izvrše, pa mu je, čim se povratio u 
London, napisao ovaj list: 

»Još nisam govorio s lordom Lansdownom o 
njegovom pismu, u kojem je predlagao širi spo¬ 
razum između naše dvije vlade .. . 

Takav se razgovor ne može povesti prije nego 
što se ne promotre sve njegove posljedice, a ni 
bez pristanka gosp. Rouviera. Vi se, bez sumnje, 
sjećate njegovih posljednjih riječi, kad smo sku¬ 
pa ostavljali Elysee: ,Molim, samo da ne bude 
nikakovih novih sporazuma!’ Osim, ako nije sa¬ 
svim promijenio svoje mišljenje, čini mi se, da 
bi za Vas bilo teško preuzeti odgovornost da pri¬ 
mite predloge Engleske, koji bi morali dovesti do 
saveza. Što bih ja odgovorio lordu Lansdownu, 
ako on predloži, s obzirom na eventualne opas¬ 
nosti, saziv generalštabnih šefova naše kopnene i 
pomorske vojne snage? A takvoj bi se moguć¬ 
nosti mi izložili, kad bismo odviše spremno pri¬ 
stali na općenite pregovore. Meni se čini sasvim 
pouzdanim, da Vi ne bi mogli računati ni na 
potporu svojih ministarskih kolega, ni na pot¬ 
poru javnoga mišljenja, a još bi Vas optužili, da 
ste izazvali rat. 


Ja dakle, držim, da bi bilo pametnije odgo¬ 
voriti lordu Lansdownu dosta srdačno, da se one- 
beshrabri njegova dobra volja, ali ipak dosta ne¬ 
određeno, da se odgode svestrani predloži za 
zajednički rad.« 

To su bili bolni dani za Delcasse-a. U jednoj noti, 
koju je sam složio, pokušao je dati sliku položaja: 

»A mi? Zar da ostavimo na cjedilu one, koji 
hoće da nas podupiru u zajedničkom interesu? 
Budimo oprezni! Englezi ne će dangubiti i sjediti 
na razvalinama Entente s Francuskom i plakati; 
oni će učiniti zaokret, a mi ćemo ostati sami, jer 
se ni Italija, ni Španija ne će siliti da ostane vjer¬ 
na jednoj (za njih) opasnoj stvari, kojoj mi prvi 
okrećemo leđa.« 

Na drugoj strani živio je predsjednik ministarstva 
Rouvier u postojanom strahu, što bi Njemačka mogla 
snovati. 

Dnevnik Combarieu-a, generalnog 
tajnika predsjednika Republike. 

»Jutros je gosp. Rouvier osvanuo sav izvan sebe u 
predsjednikovom uredu. Primio je najuzbudljivije 
vijesti o raspoloženju Wilhelma II. Rat nam lebdi nad 
glavom; njemački car može za dvadeset i četiri sata 
prodrijeti u Francusku. Ako rat bukne, imat ćemo dva 
dana kasnije revoluciju u Parizu i u svim većim gra¬ 
dovima. 

,A odakle dobivate te vijesti?’ zapitao sam ga, kad 
je izašao iz predsjednikove sobe. 

/,Ođ pouzdanih izvjestitelja, a u prvom redu sa¬ 
znao sam to iz saopćenja, koje mi je Biilow poslao. 
Zar vam ne udara u oči mučanje carevo, koji je kao 
jedini državni poglavar propustio odaslati brzojavnu 
čestitku predsjedniku iza neuspjelog atentata u Rue 
de Rohan?’ 

,A kakvo rješenje predlažete vi?’ 

,Delcasse mora podastrijeti demisiju. Inače srušit 
će ga Komora i mi ćemo zapasti u neiskazan metež’. 

,To mi se čini vrlo nezgodnim za njega...’« 

Dne 7. srpnja pade Delcasse-ova glava. Delcasse 
je u ministarskom vijeću pročitao pismo lorda Lans- 
downa, u kojemu je izraženo uvjeravanje, da je En¬ 
gleska spremna proučiti sve mogućnosti. Ali zar nije 
ministarsko vijeće jednoglasno zatražilo od njega, da 
ne odgovara na te engleske pokušaje za jače pribli- 
ženje? To je dakle značilo odstup Delcasse-a i triumf 
njemačkog zastrašivanja. 

Delcasse-ov pad pod tim prilikama bio je veliko 
razočaranje za Englesku. Balfour, koji je u to .doba 
bio predsjednik ministarstva, pisao je kralju: 

»Odstup Delcasse-ov pod pritiskom njemačke 
vlade dokazao je slabost Francuske, iz koje se za¬ 
ključuje, da se u ovom času ne može smatrati kao 
djelotvorna sila u međunarodnoj politici. Ne bi 
joj se više moglo povjerovati, da bi u kritičkom 
trenutku pregovaranja, mogla oduprijeti se pri¬ 
jetnjama. Ako je, dakle, Njemačkoj doista stalo 
do toga, da dobije kakvu luku na maročkoj obali, 
i ako se njena želja ne može dovesti u vezu s na¬ 
šim interesima, onda moramo potražiti druga 
sredstva nego što je pomoć Francuske.« 

Što se tiče lorda Lansdowna, on je pisao Sir Fran- 
cis Bertie-u: 

»Kako možete i sami zamisliti, odstup Del- 
casse-ov je ovdje izazvao najnepovoljniji dojam. 
Ljudi govore, da bi jedan naš ministar, kad bi ga 
tako napala kakva strana sila, ne samo zemlju i 
vladu imao na svojoj strani, nego bi od jedne i 
druge bio po svoj prilici poduprt jače nego ika¬ 
da .. . Rezultat svega je, da se Ententa sada ci¬ 
jeni mnogo manje, nego prije četrnaest dana.« 


Tako se na čas moglo doista držati, da je Holstei- 
nov manevar uspio. A ipak je napokon doveo do re¬ 
zultata, koji je bio upravo nešto protivno od onoga, 
čemu se on nadao. Donio je neslućeno pi'odubljivanje 
u odnosu između Engleske i Francuske. A to se do¬ 
godilo ovako: u prvom redu počinili su Holstein i Bii- 
low nespretnost, što su — pošto su kod Rouviera izra¬ 
dili Delcasse-ov odstup — ostali pri tome da Fran¬ 
cusku ponize. To nije bila Wilhelmova namjera. On 
se radovao pobjedi nad jednim ministrom, koji ga je 
— kako je mislio — uvrijedio; toliko se tome radovao, 
da bi Francuskoj s uživanjem prepustio Maroko. Ali 
su njemački ministri htjeli da na svim linijama ostanu 
pobjednici. Zahtijevali su saziv jedne konferencije u 
Algecirasu, da se preispita sporazum o Maroku i po¬ 
dastre svim signatarnim vlastima pređašnjih spora¬ 
zuma. I tu su konferenciju proturali. Za njihov pre¬ 
stiž značilo je to veliki triumf, ali tek što je Rouvier 
u tom pogledu popustio, napali su ga opet na drugim 
područjima: imalo se raspravljati o Bagdadskoj že¬ 
ljeznici i o granicama Kameruna. A to je Rouvieru 
bilo već malo previše. Rekao je, da se ne može na 
jednoj strani ne priznavati francusko-engleski spora¬ 
zum, a na drugoj tražiti za to odštetu. Dodao je, da 
činjenica, što se on odvojio od Delcasse-a, ni izda¬ 
leka nije nikakav razlog, da se baci na vrat njemač¬ 
kom caru, i da ne može svaki čas padati u nesvijest, 
kad je car Wilhelm rđave volje. 

I opet nije Berlin dobro procijenio političku situ¬ 
aciju u Francuskoj. Zbog toga, što je Holstein, počevši 
od Dreyfusove afere, gledao kako se Francuska ras¬ 
pada u različite stranke, misleći, da bi Francusku ta 
nesloga učinila nesposobnom da se nađe, kao jedan 
čovjek, složna u kakvoj nedvoumnoj opasnosti. U tom 
pitanju gledao je engleski ambasadorski poslovođa, 
Reginald Lister, mnogo bistrije, kad je svojoj vladi 
pisao ovo 23 . lipnja 1905.: 

»Jedno je pouzdano: Njegovo Veličanstvo nje¬ 
mački car bio je zlo obaviješten o raspoloženju 
u Francuskoj. On je mislio, da će se francuski 
socijalisti povesti za Herve-om, ali su Jaures i 
Clemenceau zauzeli upravo protivan položaj. 
Knez Radolin je u salonima i klubovima Fau- 
bourg St. Germaina pokupio sve bajke o francus¬ 
koj vojsci i dalje ih poslao, i ne pomišljajući da 
je sve to vrlo pretjerano. Jednom riječju: odstup 
gosp. Delcasse-a nije u francuskoj politici iza¬ 
zvao potpun preokret, kakav je caru Wilhelmu 
dojavljen.« 

Što se tiče odnosa između cara Wilhelma i kralja 
Eduarda, ti su bili gori nego ikada. Kralj je smatrao 
cara odgovornim zbog držanja Njemačke u Delcasse- 
ovoj aferi i opirao se — radi solidarnosti s Francus¬ 
kom — da se sastane sa svojim nećakom. Kad je — 
da dokaže da se nije razišao s Njemačkom, nego samo 
s njenim vladarom — pozvao u to vrijeme k sebi nje¬ 
mačkog Kronprinca, koji se upravo oženio dražesnom 
princesom Cecilijom od Mecklenburg-Sđvvverina, car 
je Wilhelm, pjeneći se od bijesa, zabranio svome sinu 
da se tome pozivu odazove. U njemačkom humoristi- 
stičkom listu, »Lustige Blatter«, prikazao je jedan 
crtež engleskoga kralja, kako je — nadnesen nad 
zemljovid Evrope — stvarao osnovu za svoje svako- 
godišnje putovanje. »Kako da počnem«, stajalo je na¬ 
pisano pod crtežem, »da stignem do Marijinih Lažni, 
a da se ne sastanem sa svojim dragim nećakom? Vlis- 
singen, Anvers, Calais, Rouen, Madrid, Lisabon, Niz- 
za, Monaco? Ne .. . Previše opasno! ... Aha! Poći ću 
naprosto preko Berlina, jer sam tamo siguran, da se 
s njim ne ću sastati. Ali right!« 

VI 

VANJSKA POLITIKA LIBERALACA 

I 

LIBERALCI NA VLADI 

Porazi rađaju jedinstvom, a pobjede neslogom. Za 
obranu svoje dogme ,Slobodna trgovina’ proti smut- 
ljivosti Chamberlainovoj, stajala je liberalna stran¬ 
ka kao jedan čovjek, ali čim se triumf liberalaca 
pričinio osiguranim, došlo je opet do pozlijeđene ča- 
stoljubivosti, neprijateljstava i osjetljivosti u velikom 
broju. Samo jedan čovjek od nekadašnjih vođa 
stranke nije tražio za sebe ništa: — lord Rosebery. 
Usprkos toga što je njegov veliki govor u Chester- 
fieldu bio signal za zaključivanje mira u Južnoj Afri¬ 
ci, kojim je njegov ugled bio povećan dokazavši veli¬ 
činu njegova uticaja, ostao je on dobrovoljno u po¬ 
zadini. Za vrijeme te političke suzdržijivosti pisao je 
privatne zabilješke, koje su bile isto tako iskrene kao 
i bez ikakovih iluzija: »Zašto moram sebi govoriti, da 
se nikako ne mogu postaviti na čelo vlade? Zato, što 
nikako ne bih mogao u liberalnoj stranci djelovati 
kao harmoničan elemenat. Bio bih — i to s pravom 
— predmet nepovjerenja njihovog radikalnog krila, 
a u najmanju ruku bi me histerici među njima na¬ 
zvali prijateljem Bura, Jermena i Macedonaca. Ne 
mislim time pokuditi te članove, pa ne prigovaram ni 
sebi. Konstatiram naprosto njihovu shvatljivu anti¬ 
patiju proti meni. Da imam više sklonosti za bluff, 
mogao bih pregorjeti tu antipatiju ...« 

Nikako se nije mogao skloniti ni na najmanje po¬ 
puštanje u pitanju irskoga Homerula: »Nikada i ni 
pod kojim uvjetima ne bih mogao jedriti pod tom za¬ 
stavom!« 

U stvari, bio je lord Rosebery previše uman, a da 
bi mogao bez kritike prisizati na stranačke dogme, a 
i previše pošten, a da bi se iz računa mogao prena- 
vljati da prisiže. Briga za općenito dobro i za svoje bo- 
ležljivo zdravlje prigušila je u njemu strast za parla¬ 
mentarno takmičenje: dvostruka slabost, koja ga je 
već unaprijed onemogućila kod utrkivanja za naj¬ 
višu vlast u državi. 

Ali ako vođa imperijalističkih liberalaca nije više 
izlazio na bojno polje, mlađi članovi toga stranačko¬ 
ga krila, kao Haldane, Grey i Asquith, nisu stajali 
prekrštenih ruku. Oni su, doduše, priznavali, da je 
Čampbell-Bannerman kao službeni vođa stranke, ste¬ 
kao izvjesnih zasluga, pa su bili, iako protiv svoje 
volje, spremni da ga priznadu kao ministra predsjed¬ 
nika, ali su za to tražili odštetu. Opasni unutrašnji 
razdor stranke mogao se prikriti samo sporazumom 
između obadva krila. Ako je ministar predsjednik bio 
radikal i sklon »Maloj Engleskoj«, onda su mu naj- 
viđenije glave među imperijalistima morale oponirati. 

Kakav se dakle zajednički program mogao složiti? 
Liberalci su došli do vlasti svojim negativnim drža¬ 
njem: svojim opozicionalstvom prama Chamberlaino- 
voj tarifnoj politici. Ali se vladati ne može svojom 
negativnošću. Što dakle da se predloži? ... Home- 
rule? To bi bilo ludo. Polovina liberalnih izbornika 
bila je proti tome. Ne, ne, trebalo je novih ideja. 
Haldane, duhovit čovjek i bez ikakove lažne čednosti, 
bio je mišljenja, da bi nove ideje, koje bi imale po¬ 
praviti državu, mogao donijeti samo on i njegovi 
prijatelji. 

On je, dakle, izradio osnovu za zajedničko osva¬ 
janje vlasti. Čampbell-Bannerman bio bi, doduše, mi¬ 
nistar predsjednik, ali ga je kralj morao učiniti pai- 


rom, pa bi time bio prognan u Gornji dom sa čašću, a 
— bez moći. Asquith bi imao postati državni kance¬ 
lar i kao vođa stranke u Donjem domu, zapravo mi¬ 
nistar predsjednik; Grey bi preuzeo vanjski ured, a 
on sam, Haldane »vreću s pamukom«, kako se nazi¬ 
vala stolica lorda-kancelara. U rujnu 1905., kad se 
činilo, da Balfourovo ministarstvo ima svaki dan da 
padne, otputovaše Haldane i Asquith skupa u Škotsku, 
da potraže Greya, koji je ondje pecao losose. Tamo 
su se tri zavjerenika dogovorila, da će skupa ući u 
ministarstvo, ali samo ako se primi njihov program. 
Haldane, koji je dobro poznavao kralja Eduarda, 
preuzeo je na sebe zadaću da će ga pohoditi i nago¬ 
voriti, da se Čampbell-Bannerman upeca čašću paira. 

Kralj, koji je vrlo mnogo držao do toga da vlada 
po ustavu, nije htio ni za što pod nebom prekoračiti 
granice svojih prava, ali je odavna cijenio Haldana. 
Kad je ovaj izmolio od njega audienciju, pozva ga 
kralj odmah u Balmoral, gdje mu je Haldane objas¬ 
nio svoju osnovu. Kralj se je već češće sastajao u Ma¬ 
rijinim Lažnima sa Campbell-Bannermanom, pa je 
držao, da bi on bio izvrstan ministar-pređsjednik. Ali 
radi slaboga zdravlja novog poglavice vlade nije bio 
nesklon da ga pošalje u Gornji dom. 

Zavjerenicima je nedostajao samo pristanak bu¬ 
dućeg nedobrovoljnog paira. Asquithu je bio povje¬ 
ren zadatak da ga na to skloni, ali taj zadatak nije 
nikako bio po ćudi ovom blagom, pristojnom i dobro¬ 
ćudnom čovjeku. Čampbell-Bannerman primio ga je 
prijateljski i rekao mu: »Mi, uostalom, još nismo go¬ 
vorili o novom ministarstvu. Što biste vi, Asquith, 
željeli da primite? Zacijelo finansije? Ili unutrašnje 
poslove?« .»Ne, nikako«, odgovori Asquith. »Ako že¬ 
lite vreću pamuka, možete, dakako, i nju dobiti«, reče 
vođa. Asquith odvrati, da on ne ide za čašću lorda- 
kancelara. »Dojavili su mi«, nastavio je Čampbell- 
Bannerman, da je Richard Burdon Haldane, ta glava 
sa silnim idejama, predložio, da ja budem prognan 

u Gornji dom, a mene to mjesto nikako ne vabi.« 
Asquith opazi, da bi se ovaj otpor teško mogao skrsiti, 
pa predloži, točno prama dogovoru u Škotskoj, Camp- 
bell-Bannermanu, da Haldanu povjeri »vreću pamu¬ 
ka«. No Campbell-Bannerman smjesta ga je preki¬ 
nuo. On nije volio »master Haldana, za kojega je 
rekao, da »uvijek kuje zavjere na služinskom stu¬ 
bištu«. 

Asquith ga ostavi, a da se nisu ni u čemu složili, 
a Campbell-Bannerman učini dalja pregovaranja pri¬ 
vremeno nemogućima, jer je odjedared otputovao u 
Škotsku. Uzalud su mu govorili svi politički prijate¬ 
lji, da vođa opozicije mora ostati u Londonu, jer se 
činilo da konservativno ministarstvo mora svaki čas 
pasti: — on nije slušao nikoga i ništa. Bio je on stari 
zec, pa je znao, da u takvom času treba da bude što 
dalje od puščanoga hica, kako bi se mogao očuvati od 
klopki, intriga i neželjenih savjeta. Bio je dakle dosta 
razborit, da se povratio iz Škotske tek uoči dana, kad 
ga je kralj pozvao k sebi. Novinar Spender, liberalac, 
koji ga je posjetio baš u trenutku, kad se Campbell 
spremao da se odveze u dvor, vidio je, da bi njegov 
crni salonski kaput, crni šešir, crne rukavice i zatvo¬ 
reni kapci na prozorima više ličili na kakav sprovod 
nego na pobjedu. Campbell-Bannerman rekao mu je, 
da se odazivlje pozivu »Jupitrovu« (tako je naime na¬ 
zivao kralja), pa da bi se »Master Haldane« uzalud 
trudio da ga iz njegova kokošinjaka izvuče. 

»Jupiter« se je uzalud, s mnogo takta i dobroćud¬ 
nosti — kako je obećao — trudio da ga navede na po¬ 
zlaćeno odstupanje u elizejske poljane Gornjega doma. 
»Ah! Sir Henry«, rekao mu je, »mi nismo više onako 
mladi, kako smo nekada bili!« Sir Henry, doduše, pri¬ 
zna, da je nekada bio mlađi i da će^možda jednoga 
dana morati da svrši u domu lordova, ali je dodao, 
da je čvrsto odlučio voditi svoje ministarstvo najprije 
iz Donjega doma. Kralj je bio odviše taktičan i raz¬ 
borit, da nije dalje navaljivao. 

Na povratku iz kraljeva dvora ponudi Campbell- 
Bannerman vanjsko ministarstvo Greyu, koji ga je 
u neprilici zapitao, da li ostaje pri tome, da Haldane 
postane lord-kancelar, a Asquith predsjednik Donje¬ 
ga doma. Kad mu je ministar predsjednik odgovorio, 
da ne ce biti tako, rekao je Grey, da, na svoju veliku 
žalost, onda on ne može biti članom ministarstva. Hal¬ 
dane, kojemu je ponuđeno sporedno mjesto, odbio ga 
j e - Položaj je postajao težak. Kad se tri najdarovitija 
čovjeka stranke povlače, kako da se složi ministar¬ 
stvo, koje bi bilo dosta jako da se protura? John 
Morley, koji je o sebi mislio, da je zreo za svaki ured, 
pa bi rada primio i vanjske poslove, bio je nezado¬ 
voljan blagošću svoga poglavice. »Mr. Gladstone«, 
rekao je, »pokazao bi Greyu vrata.« To nije bilo isti¬ 
na, jer Gladstone godine 1880. nije Chamberlainu po¬ 
kazao ^vrata. Uostalom, Campbell-Bannerman, da se 
energično odluči, čekao je samo povratak svoje žene, 
koja se u Škotskoj zadržala samo nekoliko sati duže 
od njega. (Kao toliki veliki engleski predsjednici mi¬ 
nistarstva, kao Disraeli i Gladstone, bio je i on uzoran 
suprug, koji je obožavao svoju ženu i imao neograni¬ 
čeno povjerenje u njezin sud. »Počekajmo, dok se ona 
povrati«, rekao je, »i zapitajmo nju za njezino 
mišljenje. Njezin savjet uvijek je dobar.« I došla je. 
On se na nekoliko trenutaka povuče s njom u drugu 
sobu i povrati se blistava lica: »Mi ne popuštamo!« 
kliknuo je.) 

Njezin je savjet doista bio dobar. Mlada garda 
morala je popustiti. Asquith nije nikada bio sasvim 
sporazuman sa zavjerom triumvirata; on je bio prvi 
koji je preuzeo jedno mjesto: mjesto kancelara riz¬ 
nice. Nato se Haldane počeo pređomišljati, ne će li 
pogriješiti, ako ostane po strani. I podigao se na sta- 
jaliste morala. Bog i duša, radi samoga sebe nije to 
učinio! Bilo je samo na njegovu štetu, ako postane 
ministar; kao odvjetnik zasluživao je petnaest do dva¬ 
deset tisuća funti! Ne, ne, on je to učinio domovini za 

volju! »Bojim se«, rekao je Greyu, »mi smo pri 
svom odbijanju previše mislili na sebe, a premalo na 
domovinu.« Za jednoga dinera u Cafe Royalu pošlo 
mu je za rukom uliti slične skrupule i Greyu, premda 
je ovaj toliko volio ribarenje i svoj mir, da bi s naj¬ 
većom radošću ostao po strani. 

Haldane pohita Campbell-Bannermanu, koga je za¬ 
tekao sa ženom baš za stolom. Zapitao ga je, da li jos 
svejednako želi Greya za ministra vanjskih poslova. 
Ako želi, onda se on nudi da mu ga dovede. Dosta 
sumnjičavo zapitao ga je »C.-B.«, sto za sebe želi? 
Možda unutrašnje ministarstvo? . .. »Ne«, odgovori 
Haldane, »a kome ste namijenili vojno ministarstvo?« 
»Vojno ministarstvo?« reče ministar predsjednik, 
»nitko živi ne će da ga preuzme!« »Onda ga dajte 
meni!« Campbell-Bannerman odahne. Nešto zgodnije 
za jednoga čovjeka, koga nije trpio, ne bi mogao m 
zamisliti. Dosad su svi vojni ministri skrhali sebi vrat. 
»Vidjet ćemo«, rekao je, pošto se Haldane odstranio, 
»kako će se Schopenhauer snaći u kasarni!« 

Sad je ministarstvo bilo složeno. Crewe je postao 
lordom predsjednikom, Morley, koji se nije mogao 
bez očajanja snaći u tome da bude prognan u »Brah- 
maputru«, dobio je Indian Office, a mladi Lloyd 
George, veliki ljubimac radikalnog krila, ministarstvo 
trgovine, u kojemu, kako se vjerovalo, nije mogao 
počiniti mnogo štete. 

Onoga dana, kad su se novi ministri zaputili u 
Buchingham Palače, da ondje iz kraljevih ruku pri¬ 
me pečate svojih ureda, bila se nad London slegla 
tolika magla, da su svi zabludili, te su put kroz park 
mogli naći samo tako, pošto su išli kola za kolima 
upravljajući se po pari, koja je ključala iz vlažnih 
konjskih nozdrva. Taj put, kojim su kao slijepci išli 
kroz maglu, nije bila rđava lekcija, da ukroti doktri- 
narce, koji su dolazili na vlast. Novi Parlamenat jos 
nije bio biran, a već se ministar vanjskih poslova na¬ 
šao usred borbe s evropskim zapletajima. 


2 

MILITARSKI PREGOVORI BEZ MILITARIZMA 

Struje javnoga mišljenja, po kojima su liberalci 
došli do moći, nisu bile samo ponovno oživljavanje 
nonkonformističkih i slobodnotrgovinskih ideja, nego i 
pacifistička reakcija proti imperijalizmu, koji je bio 
i pravi uzrok burskom ratu. Čim je John Morley pre¬ 
uzeo Indian-Office, izjavio je potkralju Indije, lordu 
Minto-u, da je tvrdo odlučio s Rusijom se prijateljski 
sporazumjeti u Aziji. Da li će s time biti sporazumna 
indijska vlada ili ne će, vlada Njegova Veličanstva 
kralja engleskog odlučila je voditi sasvim pacifistič¬ 
ku politiku: »Novi Parlamenat i nova vlada odbit će 
s najvećim nepovjerenjem sve, što bi makar izdaleka 
ličilo na kakvo proširivanje područja' i sve, što mi¬ 
riše na militarizam.« 

Sir Edward Grey, koji je bio pozvan na vođenje 
vanjskoga ureda, pripadao je imperijalističkom krilu 
stranke, ali je bio, koliko po svom karakteru, toliko i 
po političkoj nuždi, za mir. Za doba kolonijalnog ri¬ 
valstva s Francuskom bio je državni podsekretar i svu 
je važnost polagao na Entente Cordiale; bio je tvrdo 
odlučio podržavati je, jer mu je to osobno godilo i 
jer je smatrao svojom dužnošću kao diplomat da 
englesku vanjsku politiku dalje vodi u istom pravcu, 
kako je bila i prije njega vođena. Ministar predsjed¬ 
nik, Sir Henry Campbell-Bannerman, bio je po svoj 
svojoj duševnoj konstelaciji od prirode prijatelj 
Francuske. Ali je, kao i svi ostali članovi liberalnog 
kabineta, i ministar predsjednik i državni sekretar za 
vanjske poslove, htio živjeti u dobrom sporazumu 
s Njemačkom, ne žrtvujući time ententu s Francu¬ 
skom. 

Lako se može zamisliti, kako je bilo neprijatno uz 
takvo raspoloženje za Sir Edwarda, kad mu je, odmah 

iza njegova nastupa, u siječnju 1906., nekoliko dana 
prije izbora, došao francuski ambasador, Paul Cam- 
bon, da govori s njim o konferenciji u Algecirasu, 
koja se imala skoro sastati. 

Paul Cambon rekao je Sir Edwardu, da on doduše 
ne misli, da njemački car želi rat, ali da provodi vrlo 
opasnu politiku. Njegovo Veličanstvo učinilo je od 
Maroka toliko pitanje prestiža, da bi se položaj mo¬ 
gao tečajem konferencije opasno pogoršati. U pre- 
đašnjim pregovorima rekao je nekoliko puta lord 
Lansdowne, da u sličnim slučajevima imaju obje 
zemlje zajednički nastupati. »U ono doba nije se 
držalo potrebnim držati pred očima mogućnost rata, 
ali se sada čini poželjnim da se drži. Savez u potpu¬ 
nom obliku nije baš neophodno potrebit^ a ne bi se 
mogao ni preporučiti; ali bi bilo vrlo važno za fran¬ 
cusku vladu da unaprijed zna, da li bi Velika Brita¬ 
nija, u slučaju da Njemačka napadne Francusku, bila 
sklona Francuskoj pružiti vojničku potporu?« »Ja 
sam odgovorio«, pripovijeda Sir Edward Grey u svo¬ 
jim memoarima, »da ministar predsjednik u ovaj 
čas nije u Londonu, da je čitavo ministarstvo radi 
izbora raspršeno na sve strane, da mi još nismo si¬ 
gurni, kojim će osjećajima javno mišljenje dati iz¬ 
raza, pa da mi je zato nemogućno, u ovakvim prili¬ 
kama, odgovoriti na ambasadorovo pitanje. Mogao 
sam samo izraziti svoje lično uvjerenje, ako Francus¬ 
ka bude od Njemačke napadnuta zbog kakvog spornog 
pitanja, kojemu bi se porijetlo imalo potražiti u spo¬ 
razumu, što su ga naši predšasnici sklopili s francus¬ 
kom vladom, javno bi se mišljenje Engleske otvoreno 
priklonilo Francuskoj.« 

Cambon izjavi, da bi najbolje sredstvo, da se Nje¬ 
mačka u Algecirasu učini miroljubivom, bilo, kad bi 
se u njemačkih predstavnika pobudio utisak, da će se, 
u slučaju ratnih zapletaja, Engleska naći na francus¬ 
koj strani. To je i njegovo mišljenje, odgovori Sir 
Edward Grey, ali on mora između dvije stvari učiniti 

jednu razliku, naime: da se u Nijemaca pobudi taj 
utisak, što on sam drži potrebnim, i da se Francuskoj 
dade obvezatna sigurnost — što mu se činilo da bi 
bilo teže izvesti — jer bi odluka o tome zavisila o pri¬ 
likama, koje bi izazvale prelom između Francuske i 
Njemačke. Na to je Cambon odgovorio, da će se na 
to pitanje povratiti poslije engleskih izbora i da bi bilo 
dobro, kad bi se dotle održali neobvezatni pregovori 
vojničkog vodstva obiju zemalja, da se spremi even¬ 
tualni zajednički postupak. Improvizacija u odlučnom 
času mogla bi izazvati katastrofu. 

Sir Edwarđ Grey nađe se u neprijatnom položaju, 
on je uvijek bio za bezuvjetno priznanje javnoga mi¬ 
šljenja, pa je zato zabacivao misao da se izvjesna po¬ 
litika osniva bez debate, koja bi se prije provela javno 
u Parlamentu. Htio je, da »zadrži slobodne ruke, da li 
da se priskoči Francuskoj u pomoć ili da se ostane u 
zaleđu.« Njegovo osobno mišljenje bilo je, ako bi 
Njemačka htjela Francusku prisiliti na rat sa svrhom, 
da se zabaci francusko-engleski sporazum u pitanju 
Maroka, onda bi bila dužnost Engleske priskočiti u 
pomoć Francuskoj. On se bojao, da bi Engleska, u 
slučaju da ne izvrši svoju dužnost, bila izvrgnuta 
mržnji Francuza, koji bi je mogli optužiti zbog falič- 
nosti, i preziru ostalih zemalja, koje bi njeno povla¬ 
čenje tumačili kao slabost Engleske. Ali on sebi nije 
pripisivao pravo da samovoljno preuzme na sebe ika- 
kovu odgovornost. 

Ali je zato smatrao ne samo svojim pravom, nego 
upravo svojom dužnošću da Njemačku opomene. To 
bi zapravo bio učinio još prije posjeta Cambonova: 
rekao je gospodinu Metternichu, da bi Engleska že¬ 
ljela da ne dođe do sukoba između Francuske i Nje- 
mačke, jer bi u protivnom slučaju i Engleska mogla 
biti uvučena u taj sukob. »Ono, što najčešće nagoni 
jedan narod na učešće u kakovu ratu«, dodao je, 
»nije politika ili egoizam, nego osjećaj, a kad bi se 
javio takav sukob, Englezi bi se, prama svom osje- 

231 



čaju, tako zagrijali za stvar, da ne bi mogli podnijeti 
neutralnost.« Njemački ambasador odgovorio je, da 
se Njemačka osjeća dosta jakom, da se ne bi dala za¬ 
strašiti ni zajedničkim pohodom nekolikih država. 
Grey je na to odgovorio, da on to potpuno razumije, 
ali da smatra svojom dužnošću da obrati pažnju nje¬ 
mačke vlade na sve mogućnosti. 

Međutim je Sir Edward Grey uvidio, kako je Cam- 
bon imao pravo, kad je spomenuo opasnost militarske 
improvizacije. Poluslužbeni i teoretski pregovori iz¬ 
među oba generalna štaba bili su već povedeni za 
vrijeme lorda Lansdowna posredstvom pukovnika Re- 
pingtona. Grey je bio sporazuman, da se ti pregovori 
nastave, dakako, samo uz pretpostavku, da se time ne 
stvara nikakova obaveza ni da se postojanje tih oba¬ 
veza prizna. O tome je govorio s lordom Haldanom, 
vojnim ministrom, i sa ministrom predsjednikom; 
obojica pristadoše na to, pa general Grierson dobije 
dopuštenje da se sastane s francuskim vojnim atta- 
che-om, majorom Huguetom. Čavrljali su o trans¬ 
portu četa, o pristaništima, gdje bi se vojska mogla 
iskrcavati. »Čujem«, pisao je Grey Sir Francis Ber- 
tie-u, »da za evropsku vojnu ne možemo staviti na 
noge osamdeset hiljada momaka, koji bi bili sposobni 
da se uhvate u koštac s hrabrim vojnicima. A ti ne bi 
mogli spasiti Francusku, ako se sama ne može spasiti. 
Dakako, oni bi dostajali da nas čuvaju, jer smo sada 
više negoli ikada gospodari mora. Uostalom, sve to 
skupa nije ništa drugo nego oprez. Ja mrzim misao, na 
rat; sva zemlja misli kao ja, a isto tako mislit ce i 
Donji dom.« 

Vojni pregovori produžavani su cijelog mjeseca si¬ 
ječnja ne samo između Engleske i Francuske, nego i 
između Engleske i Belgije, jer su sva dobivena oba¬ 
vještenja nagovještavala, da bi njemačka armija, u 
nakani da zaobiđe francusko lijevo krilo, povrijedila 
belgijsku neutralnost. General Ducarne razložio je 
engleskom vojnom attache-u belgijsku mobilizacijsku 


osnovu. Armija bi bila skupljena u blizini Bruxellesa, 
a garnizone Namura i Liitticha mogle bi se držati 
čitav mjesec dana. Najsitnije pojedinosti bile su utvr¬ 
đene, govorilo se čak o vagonima, novinarskim kar¬ 
tama i tumačima. Ali valja da se naročito istakne na¬ 
čin, kako je Sir Edward Grey shvaćao te pregovore. 
U njegovim očima nisu oni imali veću važnost nego 
»kakva sjednica westminsterskih vatrogasaca s upra¬ 
vom vodovoda«. Nije se tu radilo ni o kakvom savezu 
ni o osiguravanju kakve pomoći. U budućim moguć¬ 
nostima nalazila se i provala Nijemaca u Belgiju. 
Što bi se u tom slučaju imalo dogoditi, kad bi i engles¬ 
ki Parlamenat odlučio da se skoči na oružje? O tom 
se problemu samo teoretski raspravljalo. 

Poslije izbora došao je Paul Gambon, kako je i obe¬ 
ćao, opet Greyu s pitanjem: da li Francuska, ako bude 
napadnuta od Njemačke, može računati na pomoć 
Engleske? Grey odgovori, da je on o tome govorio 
s ministrom predsjednikom, te bi imao da učini dvije 
napomene: prvo, da li su se vojne vlasti već sporazu¬ 
mjele, tako bi se odluka mogla bez opasnosti odgoditi 
do posljednjega trenutka? Drugo: njemački ambasa¬ 
dor je odaslao u Berlin vrlo ozbiljne opomene, koje 
su urodile izvrsnim djelovanjem. Cambon nipošto nije 
bio zadovoljan: u slučaju da konferencija u Algeci- 
rasu ne uspije, mogla bi Njemačka smjesta objaviti 
rat ili se staviti na stranu maročkog sultana, pa bi 
trebalo zagaziti u rat ne za nekoliko dana, nego za 
nekoliko minuta. Kad bi engleska vlada imala tek 
onda da počeka na »izjave javnoga mišljenja«, moglo 
bi biti već prekasno da se djelotvorno zagrabi u stvar. 
On doduše nije tražio nikakav ugovor, ali bar usme¬ 
no obećanje. 

Sir Edward Grey reče, da nijedna engleska vlada 
nema prava da naprti zemlji tako teške obaveze, a da 
ju prije ne zapita. On nije odbijao da ministarstvu 
predloži osnovu o defenzivnom savezu, ali se bojao 
da će biti odbijen, a smatrao je i za Francusku po- 

voljnijim da se pregovori tek onda nastave, kad po¬ 
ložaj bude ozbiljniji. Tako se, eto, držala engleska 
vlada za tečaja svih tih pregovora. »Mi smo se ugo¬ 
vorom od 1904. obvezali pomagati vam diplomatskim 
putem«, govorio je Grey uvijek francuskoj vladi; »a 
te ćemo obaveze vjerno i do krajnjih granica ispunja¬ 
vati. Ako vi budete zbog Maroka upleteni u rat s Nje¬ 
mačkom, vjerojatno je, da će naše javno^ mišljenje 
izraziti želju da vam se i vojna pomoć pruži, ali vam 
to ne možemo pouzdano obećati.« Držanje francuske 
vlade bilo je isto tako nepromijenjeno. U Parizu se 
vjerovalo, da će Nijemci popustiti i da se ne će upu¬ 
štati u rat, ako razaberu, da je Engleska na strani 
Francuske, ali u protivnom slučaju, čim osjete, da 
Francuzi stoje osamljeni, potražit će ma kakvu izliku 
da ju satru. 


3 

ALGECIRAS 

Rouvier je pristao na konferenciju u Algecirasu na 
osnovi razborito ograničena programa. Samo su se tri 
točke imale raspraviti: 1. reforma policije, 2. krium- 
čarenje oružja, 3. financijska izgradnja Maroka. 
S obzirom na te tri točke tražila je Francuska za sebe 
posebni položaj, koji je imala u Maroku zauzeti u 
društvu sa Španjolskom; Njemačka je tražila među¬ 
narodna rješavanja, da se udovolji njenom prestižu; 
Engleska je bila tvrdo odlučila da ostane vjerna svo¬ 
jim ugovorima i da podupire Francusku. Nekoliko 
dana prije konferencije rekao je kralj Eduard Cam- 
bonu: »Saopćite nam, što želite u pogledu na svaku od 
one tri točke i mi ćemo to bezobzirno i bez ikakovih 
ograničenja podupirati.« 

Na takovim konferencijama je, dakako, od najveće 
važnosti izbor ljudi, koji bi imali zastupati svoju 

zemlju. 0 engleskom delegircu, Sir Arthuru Nicol- 
sonu, dao je dopisnik »Tempsa«, Joseph Galtier, ovu 
sliku: »Malen, sa ponešto pogurenim leđima i ruži¬ 
častim, koščatim licem, ostavlja Sir Arthur Nicolson 
simpatičan utisak. Rijetko sam kada vidio oči, u ko¬ 
jima bi blistalo toliko života i humora. On se dotiče 
svih stvari sa toliko jasnoće, preciznosti i čvrstoće, 
koje su dostojne svakog poštovanja. Uvjeravam vas, 
da taj čovjek zna, šta hoće, o tome će se ljudi na kon¬ 
ferenciji uvjeriti.« Francuz Revoil bio je »malen sve¬ 
tac sa spuštenim brkom, koji se uvijek smiješio; smi¬ 
ješio se pri pomisli, kako su sjajno zašiljeni bili epi¬ 
grami, za koje nije imao srčanosti da ih izrekne, a na¬ 
ročito je bio šarmantan, kad se smiješio prama malim 
državama.« Što se Njemačke tiče, ona je imala dva 
delegata: jednoga, gospodina von Radowitza, diplo¬ 
mata, koji je izgledao kao oficir, a »bio je dobroga 
odgoja, koji je u sebi krio neku prijetnju«; drugoga, 
gospodina von Tattenbacha, koji je naprotiv bio »tip 
onih diplomata, koji žive u optimističkom uvjerenju, 
da protivniku mogu nametnuti svoje odluke time, da 
ih udare nogom u trbuh«. Kad je taj Tattenbach iz¬ 
među svoje podignute noge i Revoilova trbuha opazio, 
naoko neznatnu ali u stvari neotklonivu zapreku u 
osobi Nicolsonovoj, upravo je pobjesnio. »Englezi su«, 
rekao je, »francuskiji od samih Francuza«. 

Mrki Holstein, koji je svu mašineriju stavio u po¬ 
gon sa svoga pisaćeg stola u berlinskoj Wilhelm- 
strasse, da razbije Ententu, osjećao je snagu engles¬ 
kog otpora. Po engleskom ambasadoru u Berlinu dao 
je brzojaviti Sir Edwardu Greyu, da je on uvjeren, 
da bi se sva opasnost otklonila, kad bi vlada Njego¬ 
vog britanskog Veličanstva nagovijestila Francuzima, 
da englesko javno mišljenje ne će podupirati Francu¬ 
ze u slučaju da dođe do rata zbog Maroka. Sir Edwarđ 
Grey odgovorio je: »Nadam se, da će se rezultat kon¬ 
ferencije sastojati u tome, da će se spriječiti slučaj, 
što ga je gosp. Holstein spomenuo. Kad ne bi bilo tako, 

mi ne bismo mogli oprovrći rad Francuske, koji se 
kreće u okviru englesko-francuskog sporazuma od 
travnja 1904. Neka to gospodin von Holstein ne smet¬ 
ne s uma!« 

Lako se moglo predvidjeti, da će kritičku točku pre¬ 
govora ispunjavati lučko redarstvo. Francuska se na¬ 
godila sa Španjolskom u tome, da će one u zajednici 
to redarstvo voditi. Njemačka će, kako se moglo 
nadati, predložiti, da se redarstvo povjeri kakvoj ne¬ 
utralnoj vlasti. To bi Francuska odbila. Opasnost je, 
dakle, bila da bi u tom slučaju Njemačka napustila 
konferenciju. 

Cjenkanje je potrajalo vrlo dugo. Nijemci su 
predlagali, da se obala podijeli u nekoliko odsječaka 
i povjeri redarstvena služba za svaki odsječak drugoj 
državi, čime bi, dakako, svakoj od tih država bilo omo¬ 
gućeno da uhvati u Maroku čvrsto tlo pod nogama. 
To rješenje odbila je Francuska, koja je izjavila, da 
bi u najgorem slučaju onda voljela da ostane status 
quo. Iza toga je Njemačka predložila, da se s v e luke 
predadu makar kakvoj neutralnoj vlasti s izuzetkom 
Belgije. Nepokolebljivost, kojom je Engleska podu¬ 
pirala Francusku, razbila je i ovaj plan. Iza nekoliko 
sedmica izjavili su se Nijemci — zahvaljujući Nicol- 
sonu i predsjedniku Rooseveltu, koji se upleo u stvar 
— sporazumnima prepustiti Francuskoj i Španiji sve 
luke, ali pod uvjetom, da se postavi kakav inozemni, 
ako je ikako moguće švicarski generalni inspektor, koji 
će sjediti u Casablanci i imati vrhovno zapovjedništvo 
nad redarstvom te luke. 

Na ovaj bi prijedlog pristao Sir Edward Grey, kad 
bi Francuzi popustili. Čemu, rekao je on, da se radi 
ovako bijednoga gnijezda, kakvo je Casablanca, upu¬ 
štamo u rat? U jednom memorandumu na svoje či¬ 
novnike izjavio je, da bi Engleska svakako bila uvu¬ 
čena u rat u slučaju, da se radi Maroka zarate Fran¬ 
cuska i Njemačka. Ali sama pomisao na rat u Evropi 
bila je strašna. Zato je Grey odlučio zatražiti od Fran- 

cuza, da uznastoje krajnjim naporom ukloniti se ratu 
i izmisliti ma kakvu odštetu, koja bi njemačkoj vladi 
dopustila da »očuva čist obraz«. Opasnost ovakova 
koraka, bila je u tome — što je Grey dobro znao — 
da bi to Francuzi mogli proglasiti kukavštinom. A 
zašto bi to bila kukavština? Pa Francuska bi u ratu 
s Njemačkom mogla mnogo više izgubiti nego En¬ 
gleska. Na taj memorandum svoga poglavara odgo¬ 
vorilo je stalno činovničko osoblje vanjskoga ureda, 
da se Njemačka ne bi usudila zagaziti u rat, kad bi 
bila uvjerena, da će Engleska neodstupno ići bok o 
bok s Francuskom u maročkom pitanju, jer bi Nje¬ 
mačka time stavila na kocku svu svoju trgovačku mor¬ 
naricu i svu svoju međunarodnu trgovinu. »Kad bi 
se Francuska osjetila, da je ostavljena na cjedilu, 
onda bi se sa sigurnošću mogao u najbližoj budućnosti 
očekivati savez između nje, Njemačke i Rusije. A to 
bi bio ideal njemačkoga cara, jer bi na taj način po¬ 
stale Francuska i Rusija u neku ruku trabanti u nje¬ 
mačkom sunčanom sistemu.« 

Ovo je shvaćanje pobijedilo i politiku da Francus¬ 
ku podupire, provela je Engleska do kraja. Dakako 
da je francusko ministarstvo srušeno baš u najkritič¬ 
nijem času: iza Rouviera došao je Bourgeois. U Alge- 
cirasu počeli su Nijemci zauzimati stav prijetnje. Knez 
Biilow odaslao je na svoje poslanike brzojavku, u 
kojoj im je javljeno, da svi delegirci u Algecirasu — 
skupa s Englezima — drže, da Francuska nema pravo. 
Ta brzojavka izazvala je u Parizu veliko uzbuđenje, 
ali nije odgovarala istini. Napokon Nijemci popustiše 
u pitanju osam luka, ali su ostajali pri tome, da to 
francusko-španjolsko redarstvo bude barem pod nad¬ 
zorom diplomatskog zbora u Tangeru. »Ne«, odgo¬ 
vorili su Nicolson i Revoil, »stajat će pod nadzorom 
sultanovim.« Nato je njemačka vlada htjela prekinuti 
pregovore. I nekoliko dana ovisio je mir Evrope o 
manje ili više spretnoj redakciji jedne jedine reče¬ 
nice. Napokon ju je redigirao Revoil ovako: »Kopija 

izvještaja i saopćenja, koja će nadzornik slati sultanu, 
bit će u isto vrijeme odaslana i diplomatskom zboru u 
Tanger, da bi se zbor mogao uvjeriti, da redarstvo 
vodi svoj ured u smislu zaključaka, što ih je konfe¬ 
rencija primila.« 

No budući da bi Nijemci ovu formulu zbog »pre¬ 
stiža« odbili, kad bi ju predložili Francuzi ili Englezi, 
predložio ju je američki delegirac Henry White kao 
»rezultat zajedničkih pregovora nekolikih delegiraca«. 
I tako ju je njemački zastupnik primio. Rat je bio 
otklonjen i konferencija dovršena. 

Ali premda se taj sporazum od god. 1904. može 
smatrati uzorom mudrosti, pošto su obje stranke imale 
razloga, da triumfiraju, ipak je francusko-engleska 
pobjeda u Algecirasu bila opasna, jer je urodila 
srdžbom i željom za revanche-om, pa možda kakav 
veliki državnik ne bi pobjedu tako oštro podcrtavao. 
Kod uređivanja međunarodnih prilika potrebna je 
— kako je kralj Eduard rekao — »a certain amount 
of give and take« (»izvjesna mjera davanja i uzi¬ 
manja«). 

Algeciras je bio uspjeh Entente Cordiale, koja je 
izašla ne samo neoslabljena, nego čak ojačana, a Cam- 
bonu je bilo naloženo da izrazi Engleskoj zahvalu 
Leona Bourgeois-a za njeno lojalno i postojano pod¬ 
upiranje. Njemačka je, naprotiv tome, igru izgubila. 
Jer, kakav je zapravo bio konačni rezultat konferen¬ 
cije, za kojom je Njemačka toliko težila? Da je re¬ 
darstvena vlast u Maroku prepuštena Francuskoj, a 
sporazum između Engleske i Francuske postao još 
usrdniji. U Algecirasu je taj sporazum, koji je do tog 
vremena bio samo sporazum u pogledu na kolonijalne 
stvari, prvi put primio smisao osiguranja uzajamnog 
podupiranja. Prešao je, kako je Tardieu zapisao, »iz 
statičkog u dinamičko stanje«. Ta promjena bila je 
djelo Bulowa i Holsteina. Car Wilhelm, koji je uvijek 
bio protivnik ove maročke politike, držao se Holsteina, 
koji ju je prvi pokrenuo, te je zatražio, da Holstein 

odstupi. Holstein se potužio engleskom ambasadoru 
Lascelles-u, što upravo njega smatraju zaprekom u 
sporazumu između Engleske i Njemačke, i zato su ga 
otjerali s mjesta. Nikada on nije htio rata, ustvrdio 
je. Na pismo engleskog ambasadora u Berlinu, koji mu 
je taj razgovor dojavio, odgovorio je Sir Eyre Crowe, 
stalni podsekretar u vanjskom uredu, sa zagriženim 
humorom: »Nijedna zemlja ne će rata. Veliki cilj 
sviju upravo je u tome, da se željena svrha postigne 
bez rata. Njemačka ne želi rata, dok nije sigurna da 
će ga dobiti. I opet zahvaljujemo politici, koja se sa¬ 
stoji u tome, da možemo visoko podići čelo i ići za 
engleskim pravima, da drugi narodi postupaju s po¬ 
štovanjem prama nama. Jedini način da ostanemo 
s Njemačkom u dobrim odnosima, jest: uvijek postu¬ 
pati s njom učtivo i fair, ali i pokazivati suzdržavanje 
i energiju, a potužiti se, čim Njemačka učini kakvu 
pogrešku. Nijemci su narod, koji najviše prezire ono¬ 
ga, tko klipše za njima.« 

Neko vrijeme izgledalo je, kao da je čvrstoća En¬ 
tente malo ulila strah u berlinske noge. Sada, pošto je 
Engleska prama Francuskoj izvršila svoju savezničku 
dužnost, želio je kralj Eduard i njegovi ministri da 
se pomire s Njemačkom. Kralj je napisao Wilhelmu 
srdačno, pače bratsko pismo, u kojemu je izrazio želju, 
da između tri zemlje vladaju prijateljski osjećaji. 
Wilhelm je odgovorio u istom tonu: izazvao je sje¬ 
ćanje »na znameniti smrtni dan drage bake«. »Sjeti¬ 
mo se časova šutnje, kad smo bdjeli kraj njena lijesa 
i molili. Sjetimo se trenutka, kad je ta velika Lady i 
Vladarica u mom naručju izdahnula posljednji 
dah . . .« 

Ali su namjere Wilhelma II. bile, sada kao i prije, 
kolebljive. Algeciras je u njegovih ministara ostavio 
trajan bijes i vječitu brigu od neke opasnosti. Nje¬ 
mačka se mornarica izgrađivala brže nego ikada pri¬ 
je. Kad se kralj Eduard vozio na liječenje u Mari¬ 
janske Lažni, zadržao se u Cronbergu kod Wilhelma 

i oba su se vladara porazgovorila o mirovnoj konfe¬ 
renciji u Haagu, koju je ruski car htio da u slijedećoj 
godini sazove. Hardingu, koji je pratio Eduarda, re¬ 
kao je Wilhelm: »Kad ljudi govore o snižavanju boj¬ 
nih snaga, možemo se mi Nijemci samo nasmiješiti. 
Njemački narod nije zaboravio mir u Tilsitu. Od 
onog vremena čvrsto je odlučio održati se snagom 
svoje desnice. U svakom ratu s Francuskom zagušila 
bi Njemačka Francusku već prostom težinom svoje 
premoći.« Iza toga je Wilhelm govorio, kako se ra¬ 
duje što vidi kralja Eduarda u Njemačkoj, ali to nije 
moglo Hardinga odvratiti od misli, da je teško u pro- 
tivuriječnim izjavama njemačkoga monarha pronaći 
osnovu za povjerljivo držanje Engleske. 

4 

MEDVJED I KIT 

Možda ćete se sjećati, da je u doba englesko-fran- 
cuskoga sporazumijevanja god. 1904. Ghamberlain 
rekao Delcasse-u: »A sada gledajte da pridobijete Ru¬ 
siju za nas!« Na dlanu je ležalo, da bi Engleska, ako 
je mislila računati kod svake prilike na potporu Fran¬ 
cuske, morala stajati u prijateljskom odnosu i sa 
Rusijom, saveznicom Francuske. Ali je zaključivanje 
englesko-ruskoga sporazuma bila teža stvar, nego spo¬ 
razum između Engleske i Francuske, i to iz tri raz¬ 
loga. 

Prvi je bio, što su Rusija i Engleska, jedna drugoj, 
još svejednako pripisivale želje za osvajanjem i ne¬ 
prijateljske osnove. Razdioba Afrike bila je prove¬ 
dena, čime je dovršeno francusko-englesko takmiče¬ 
nje u kolonijama, ali za razdjeljivanje Azije dotle je 
postojala samo osnova. U Tibetu, u Afganistanu, u 
Persiji nastojale su Rusija i Engleska da zaštićuju 
države, koje uopće nisu htjele da budu zaštićivane. 

Druga teškoća: Engleska nije imala nikakovih pro- 
tuvrijednosti, kojom bi odštetila umjerenost Rusije u 
Aziji- Da Francusku odvrati od Egipta, mogla se po¬ 
služiti Marokom, a što bi mogla ponuditi Rusiji? Slo¬ 
bodan prolaz kroz morska tijesna? Ali to nije ovisilo 
o samoj Engleskoj, a osim toga nije se činilo ni po¬ 
željno. 

• I napokon treća teškoća: Francuska je bila liberalna 
zemlja, kojoj su državne ustanove ličile na engleske, 
a Rusija je bila autokratska država i od njenih de¬ 
spotskih upravničkih metoda engleski su liberalci za¬ 
zirali. U mjesecu srpnju 1906. dogodio se u Londonu 
čudan slučaj, kad je zastupnik ruske Dume prisustvo¬ 
vao interparlamentarnom kongresu. Naime isto jutro, 
kad je održavana prva sjednica, saznalo se, da je 
ruski car raspustio Dumu. Ali to nije spriječilo libe¬ 
ralnog ministra predsjednika, Sir Henry Campbell- 
Bannermana, da ruskim odaslanicima ne nazove do¬ 
brodošlicu^ da ne završi svoj govor riječima: »Duma 
je mrtva, živjela Duma!« To je izgledalo gotovo kao 
neka lekcija ruskom caru. U Petrogradu u to doba 
bile su Francuska i Engleska kod visokih državnih či¬ 
novnika i dvor janika mnogo manje voljene nego Nje¬ 
mačka. Unatoč francusko-ruskoga saveza nije careva 
okolina voljela republikansku Francusku, koja je u 
svom novinstvu — kako se tvrdilo — mnogo podsti- 
cala revolucionarne elemente. A što se tiče Engleske, 
upisivale su se pobjede Japanaca, saveznika engleskih! 
na njezin račun. 

Za trajanja rusko-japanskoga rata Francuska nije 
ni PJ'^m maknula da priskoči Rusiji u pomoć, dok 
je VVilhelm II. opskrbljivao rusku flotu živežnim na¬ 
mirnicama. Bulow je preporučio njemačkom pokli¬ 
saru u Rusiji, Pourtalesu, da ističe političku slogu oba 
carstva: »Ekscelencija bi mogla kazati Stolypinu: 
pogledajte Evropu! Na jednoj strani stoje zapadne 
vlasti; jedna, Francuska, okužena je republika radi- 
kalizmom i socijalizmom (ne može se vjerovati, da ti 

elementi iskreno žele održanje carizma!). I Engleska, 
koja se ni najmanje ne trudi da skrije svoj liberali¬ 
zam, otprilike je u istom položaju .. . Savez Rusije 
s obje te vlasti može samo da dovede do potkapanja i 
podrivanja carizma. A ako Rusija potrazi potporu 
Njemačke i Austrije, stvar će poteći sasvim drugim 
tokom. Kao uvjereni monarhisti želimo mi održanje 
carizma i moramo ga željeti, jer bismo inače i mi bili 
izloženi opasnosti revolucije.« Da Rusiji nisu bili fran¬ 
cuski zajmovi tako neophodno potrebni i da je karak¬ 
ter cara Wilhelma bio drugačiji, ne bi austrijska po¬ 
litika na Balkanu uznemirivala ruske ministre^, pa bi 
se oni s najvećom radošću udružili s Njemačkom u 
politici svete Alijanse proti zapadnim demokracijama. 

Kao što su Francuzi za sklapanje Entente Cordiale 
bili poslali u London svog najboljeg ambasadora, 
Paula Cambona, tako je Engleska god. 1906. poslala 
u Petrograd jednog od svojih najumnijih diplomata, 
Sir Arthura Nicolsona, koji je malo prije zastupao 
Englesku u Algecirasu. Utisak, što ga je Nicolson do¬ 
bio prigodom svoga dolaska u Petrograd, bio je vrlo 
nepovoljan. Mrcvarenja, strijeljanja i atentati slije¬ 
dili su jedan za drugim. Teroristi dopirali su sa svo¬ 
jim bombama sve do vile ministra predsjednika. Car 
Nikola II. bio je slab vladar, koji se »mogao spora¬ 
zumjeti s makar kim o makar čemu, samo ne o refor¬ 
mama sa svojim narodom«. Bio je nesposoban za sva¬ 
ku neiskrenost, ali se nikako nije mogao odlučiti, da 
li bi trebao vladati apsolutistički ili konstitucionalno. 
Liberalna opozicija bila je nespretna i pokazivala se 
uvijek nepristupnom i nepomirljivom, jer nije imala 
političkoga iskustva. Premda je Nicolson prigodom 
svoga dolaska u Petrograd donio nazore samo jednog 
poprečnog Engleza o vrsnoći uredaba engleskog Par¬ 
lamenta, bio je dosta razborit, da je brzo uvidio, da 
se u Rusiji ne radi o autokraciji ili demokraciji. »Je¬ 
dnoga će dana«, pisao je, »ovdje doći do katastrofe, 
kakvu je historija vrlo rijetko vidjela. Ruskim revo- 

lucionarcima nije stalo ni do konstitucije ni do refo- 
rama. Njihovo jedino nastojanje ide za tim, da te¬ 
rorom učine svaku vladu nemogućom i tako otvore 
put socijalističkoj republici najradikalnije vrste.« 

Nicolsonova misija sastojala se u tome da dođe do 
nekog sporazuma u Aziji. Imao je da pregovara o tri 
točke: o Tibetu, Afganistanu i Persiji. Njegov pre¬ 
govarač, Izvolski, bio je uman čovjek, čak pun duho¬ 
vitosti, ali je bio vrlo zastrašen od Njemačke, nervo¬ 
zan i bojažljiv. U prvom redu želio je, malo odviše 
uporno, da u svijetu igra neku ulogu. (Njegov mo- 
bijele gamase, bijeli obrubi, koji su mu prsnik 
obrubljivali, previše dobar kroj njegovih odijela, koja 
su v njegovom tijelu na visokim petama bila previše 
točno priljubljena, sve to odavalo je taštog čovjeka, 
j J 1 1 nesiguran ni za samoga sebe — pokušava dje¬ 
lovati ukočenom i izvještačenom spoljašnošću.) U pre¬ 
govorima s ministrom, koji je toliko držao do kritike 
općinstva, morao se Nicolson neprestano služiti oprez¬ 
nom taktikom umirivanja. »On je radio«, piše njegov 
sin, »kao kakav spretan zubar, koji u isto vrijeme po- 
pravlja tri osjetljiva zuba. Najprije je obrađivao 
nježnim, a ipak čvrstim rukama malo Afganistan. Kod 
prvog bolnog trzanja ispunio je rupu antiseptičnim 
sredstvima, pamukom i gutaperčom, a na drugoj ordi¬ 
naciji počeo je sa Tibetom.« S tolikom blagošću i 
opreznošću pošlo mu je za rukom zadobiti sasvim po¬ 
vjerenje Izvolskoga i ispuniti sva tri zadatka, a da 
»nije ozlijedio živac«. 

Dne 31. kolovoza 1907. bio je potpisan ugovor. En¬ 
gleska i Rusija obvezuju se da ne će u Afganistanu i 
Tibetu ići ni za kakvim posebnim prednostima; u Per¬ 
siji su se točno odredile uticajne sfere, pri čemu je 
bila zajamčena nezavisnost i nedirljivost zemlje. Zbog 
toga je Persijcima ušao veliki strah u noge, jer su 
točno znali, sto evropske velike vlasti običavaju ra- 
zumijevati pod nezavisnošću i nedirljivošću malih 
azijskih država. U Londonu je ugovor bio predme- 

tom oštre kritike. Lord Curzon i imperijalisti držali 
su, da od toga ugovora ne će biti osobite koristi. Ali 
se pravi razlog ovih pregovora nije imao tražiti u 
Aziji, nego u Evropi. Izgrađivanje njemačke morna¬ 
rice ispunjavalo je Sir Edwarda Greya i njegove sa¬ 
vjetnike željom, da se složi nekoliko evropskih sila, 
koje bi bile dosta jake da se suprotstave njemačkoj 
premoći. Da se to postigne, bili su dobri odnosi s Rđ- 
sijom upravo tako potrebni kao i Ententa s Francus¬ 
kom. . 

Iza zaključivanja toga sporazuma pozvao je ruski 
car kralja Eduarda k sebi u goste, ali s obzirom na 
nemirni politički položaj u Rusiji, predložio je Eduard, 
da se sastanak održi u vodama Revala na palubi car¬ 
ske jahte. Kad se ta vijest pročula, podigoše u En¬ 
gleskoj proti tome prosvjed i radikali i socijalisti. Je¬ 
dan mladi član Parlamenta, Ramsay Mac Donald, 
napisao je članak pod natpisom: »Jedan izazov zem¬ 
lje«, u kojemu je ruski car bio prikazan kao ubica, a 
kralj Eduard pozvan da ne pođe na taj put, jer bi 
bilo nedostojno da se vladar jedne liberalne zemlje 
sastaje s despotom, čije su tamnice do vrha ispunjene 
političkim zarobljenicima. Da se želji Donje kuće 
dade još jači izraz, zatražila je opozicija snižavanje 
kredita, ali je taj prijedlog odbijen sa 225 proti 59 
glasova. 

Kralj Eduard bio je bijesan na pomisao, da su ga 
optužili kao pomoćnika »sibirskim grozotama«. Taj 
put bio mu je preporučio vanjski ured, a vladar se 
morao pokoravati vanjskoj politici svoga ministar¬ 
stva. I pokoravao joj se. Koga su đavola, dakle, tražili 
od njega? Da podcrta svoje nezadovoljstvo, nije po¬ 
zvao na Garden-Partiju u Buchinghamskoj palači po¬ 
slije glasovanja u Donjem domu, tri elana Parlamen¬ 
ta, koji su stajali na čelu opozicije proti kreditima. To 
je dalo povoda jednoj sablazni, koja je izazvala veću 
buku nego što je bilo potrebno, u kojoj^ je kralj — 
što se vrlo rijetko događalo — bio optužen zbog po¬ 


vrede ustavne nepristranosti. No budući da je on iza 
hladnijeg razmišljanja bio upravo tako razborit kao 
što je u prvi mah bio lako razdražen, stavio je imena 
one trojice parlamentaraca, koji su pali u nemilost, 
opet na pozivni spisak da dođu u Buckingham Palače. 

Na tom putu pratili su kralja: admiral John Fisher, 
Sir John French (kasniji maršal French), Sir Charles 
I'Iarding i Nicolson. Dne 9. lipnja 1908. ušla je jahta 
»Victoria and Albert« u luku Reval. Kralj je bio u 
uniformi kijevskih draguna i pozvao je Nicolsona u 
svoju kabinu. Ispitivao ga je o pravcu tadašnje ruske 
politike, o »točnom tekstu i o značenju englesko-rus- 
kog ugovora, kao i o odnosu toga ugovora prama en- 
glesko-francuskom sporazumu, ako uopće postoji takav 
odnos; dalje, da li će car obući uniformu Scotts 
Greys-a ili uniformu ruskoga admirala; koja će odli¬ 
kovanja on nositi i po kojem redu će ih objesiti; da li 
Stolypin govori francuski, njemački ili engleski; ka¬ 
kav je odnos između vlade i Dume; da li treba da se 
Duma uopće spomene ili ne treba; kako stoje ruske 
financije, armija i marina. Zapitao ga je i za imena 
velikih ruskih pisaca, glazbenika i naučenjaka; da li 
će car spomenuti engleski savez sa Japanom i (ako ga 
spomene), što bi bilo najbolje da mu se odgovori; da 
li se zdravice drže za ručkom ili za večerom... i još 
o mnogim drugim stvarima, na koje je Nicolson od¬ 
govorio, koliko je znao.« 

Jahte su se sastale; vojne glazbe pozdravile su se 
narodnim himnama, a vladari banketima. Dok je kralj 
Eduard sa svojom pratnjom ručao na carskoj jahti, 
pjevao je zbor muškaraca i žena lijepe ruske narodne 
pjesme. Neka gospoda od kraljeve pratnje, koja su 
mislila, da se ondje neprestano imaju bojati atentata, 
pitali su da li je sve to doista bez ikakove opasnosti? 
Poglavica ruske policije odgovorio im je sa smiješkom 
na ustima, da su pjevači, ženske kao i muškarci, teme¬ 
ljito pretraženi po čitavom tijelu. Ali je ovo uvjera¬ 
vanje samo još jače povećalo nervoznost Engleza, koji 

se nisu mogli otresti misli, da će doći u Donjem domu 
još do daljnjih upita, kad se budu saznale ovakove 
metode temeljitog pretraživanja. 

Kralj Eduard se nekoliko puta razgovarao sa Sto- 
lypinom o englesko-ruskom ugovoru, o vezi toga ugo¬ 
vora s englesko-francuskim savezom, o odnosima rus¬ 
ke vlade prama Dumi i stanju ruskih financija. Stn- 
lypin je bio presenećen i pozvao je Nicolsona na stra¬ 
nu, da mu kaže, koliko se divi kraljevom točnom po¬ 
znavanju ruske politike. »Ne samo, stoje govorio, 
nego i k a k o je govorio, budilo je utisak jednog vir¬ 
tuoza međunarodne politike, koga s pravom drže u 
čitavoj Evropi jednim od najznatnijih državnika.« 

Prije svoga polaska iz Engleske primio je kralj 
Eduard od braće Rothschilda pismo, u kojemu su ga 
zamolili, da caru rekne nekoliko riječi u korist ruskih 
Židova. Kralj je odgovorio, da se ne bi slagalo s en¬ 
gleskim ustavom, kad bi se toga pitanja dotakao, a 
da se prije ne sporazumije sa službenim predstavnici¬ 
ma vlade, Hardingom i Nicolsonom, koji će ga pratiti 
u Reval. I pošto se s njima porazgovorio, nabacio je 
židovsko pitanje u razgovoru sa Stolypinom i bio je 
prilično dobrohotno saslušan. Po nalogu kraljevu pi¬ 
sao je Hardinge lordu Rothschildu, da mu saopći Sto- 
lypinovo obećanje. 

Uzelo se ovako ili onako, sastanak u Revalu nije 
bio politički događaj od naročitog značenja. Ako raz¬ 
govori kraljevi i Stolypinovi — kako je bilo i naj¬ 
pametnije — nisu prelazili dalje od svakidašnjih te¬ 
ma, Izvolski se u svojim pregovorima s Hardingom 
pokazao opreznim, gotovo sumnjičavim. »Rusija«, 
rekao je nekoliko puta, »ne smije Njemačkoj dati ni 
najmanjega razloga za pritužbe. Čak i ovaj put kra¬ 
ljev povrijedit će gdjekoju osjetljivost.« Hardinge 
mu je odgovorio, da vlada Njegova Veličanstva ne 
goji ni najmanji neprijateljski osjećaj prama Njemač¬ 
koj, ali da njemački pomorski program uznemiruje 
većinu Engleza. Što se tiče posjeta kraljeva u Revalu, 

taj nikako ne može biti shvaćen kao izazov za Nje¬ 
mačku; Sir Edward Grey je u Donjem domu nedvo- 
umno izjavio, da vlada ne misli ovaj sastanak izra- 
biti u korist kakvoga novog ugovora. 

Ali su u Njemačkoj Biilow i car 'Wilhelm stvorili 
sebi krivu sliku od ovog nedužnog sastanka. »Ne mogu 
kazati«, piše Biilow, »da nisam bio u sumnji o daleko- 
sežnosti ovog sastanka.« Ipak je savjetovao cara, da' 
ostane miran, jer bi pretjerana nervoznost mogla biti 
shvaćena kao slabost i strah. »Ballin je toga mišlje¬ 
nja«, pisao je Biilow Wilhelmu II., »da je u interesu 
Njemačke kloniti se za nekoliko godina svakoga su¬ 
koba s Engleskom, dakako, samo ako se to može slo¬ 
žiti s našim narodnim dostojanstvom; i to ne samo 
radi toga, što će samo vrijeme biti na našoj strani, 
jer će porasti naše stanovništvo, ojačati naša obram¬ 
bena sredstva i — kako se možemo nadati — također 
naše financije, nego i radi toga, što će se iz engleskog 
mehanizma izlučiti jedan elemenat nemira s osobom 
kralja Eduarda, koji počinje stariti.« 

Između Londona i Berlina podgrijavala je nemir 
čitava armija od agilnih brbljavaca svakovrsnim iz¬ 
mišljotinama. Na putu između Cassel-Ballina dola¬ 
zile su do carevih ušiju pripovijesti, koje su njegovu 
bujnu fantaziju još jače razgrijale. 

Wilhelm je pisao Biilowu, da je kralj Eduard pun 
pakosti i ljubomore na svog carskog nećaka, pa da 
svako jutro, za doručkom, traži po novinama, što je 
on, Wilhelm, učinio, pa izmišljava, kako bi ga nađ- 

lijao- 

Sve su to, dakako, bile brbljarije. Više su uznemi¬ 
rivali članci, koji su u to doba svaki čas izlazili u 
engleskim novinama o nekom novom savezu triju 
vlasti, o kojemu se u stvari nije znalo reći ništa po¬ 
tanje, i članci u njemačkom novinstvu o »zaokruža- 
vanju« njemačkog carstva. Uzalud je njemački posla¬ 
nik pisao iz Londona, da »premoćna većina Engleza 
želi mir i da kralj Eduard u tom smislu upravlja po¬ 

litikom«; na rubovima te brzojavke zapisao je Wil- 
helm: »Sve je to laž. On hoće rat, ali ga ja moram 
objaviti, da ne padne sumnja na njega.« 

Kad čovjek proučava položaj Engleske i Njemačke 
za prvoga decenija ovog stoljeća, nameće mu se ne¬ 
hotice misao na one bolesti, u kojima bolovi i lijekovi 
kao za okladu nagone bolesnika u naručje smrti. Da 
ublaži sve jače patnje, pojačava liječnik doze morfija, 
ali organske smetnje sve više rastu zbog upotrebe 
otrova. I domala se moraju uzimati još jače doze radi 
napadaja, koji su postali neizdrživi. Tako je Engles¬ 
ka sklopila ugovor najprije s Francuskom, a kasnije 
s Rusijom, da se ogradi od njemačke opasnosti, a ti 
su ugovori opet postali izvori uzrujavanja u Nje¬ 
mačkoj. U obje zemlje rasle su ratne mornarice i 
budgeti u geometrijskoj progresiji. Trebao je energič- 
niji liječnik i jedan otporniji evropski organizam, 
da razbije ovaj pakleni sklop pred provalom borbe na 
život i smrt. 

VII 

UNUTRAŠNJA POLITIKA LIBERALNOG 
MINISTARSTVA 

1 

PUDEL MR. BALFOURA 

Događaji se katkad osvećuju čudnim i okrutnim 
načinom na doktrinama. Liberalci, koji su imali da 
provode politiku reforama i mira, morali su najprije 
zaključiti svoje sporazume. Svojom vanjskom politi¬ 
kom ogorčili su pacifiste. Da umire svoje izbornike, 
trebali su barem u unutrašnjosti provoditi odvaznu 
politiku, sklonu reformama. Ali čim su počeli skretati 
na taj pravac, nailazili su na nepremostive zapieke. 

Doduše, Donji dom nije im pravio nikakovih teš¬ 
koća. Na početku godine 1906. raspisali su izbore i 
osvojili 365 sjedala. Imali su dakle apsolutnu većinu. 
Čak i bez 83 Irca i 43 člana radničke stranke, prela¬ 
zili su brojem svaku drugu stranačku koaliciju. Kon- 
servativci su pali žrtvom istovremenom napadaju non- 
konformista, pristalica slobodne trgovine i socijalista. 
Balfour je bio potučen u svom izbornom okrugu, a 
liberalne narodne gomile bile su zbog toga zapale u 
mahnitanje od radosti. Bacali su šešire u zrak i k i- 
cali: »Jadna Fanny! Sad dolazi Joe na red.« Ah je 
Joe Chamberlain pošao u izbornu borbu s mirnom si¬ 
gurnošću, koja je počivala na besprikornoj organi¬ 
zaciji i doista je u Birminghamu polučio jacu većinu: 
nego prije. 

S velikom mukom našao se za Balfoura jedan iz¬ 
borni okrug, pa je mogao ostati vođa stranke. Ali je 
ovaj novi Parlamenat pobijao sve, što je Arthur Bal¬ 
four zastupao. Kad je u toj okolini »okruglih glava« 
pokušao da izbaci jedan svoj spretni, duhoviti a hoti¬ 
mice nejasan govor, dobio je od Campbell-Banner- 
mana oštar odgovor: »Vrlo poštovani gentleman pod¬ 
sjeća na stare Bourbonce, za koje je složena poznata 
formula: ništa nije novo naučio. Hoće da nam soli 
pamet istim prozračnim frazama, istim podmuklim 
retorstvom, istim lakomislenim, frivolnim načinom, da 
govori o važnom predmetu, a ne poznaje raspoloženje 
ovog novog Doma, kad misli da će njegove metode 
ovdje ubrati uspjeh. Pitanja, koja je upravio na 
mene, bila su sasvim površna i besmislena. Mnogo 
poštovani gentleman ih je očevidno izmislio, samo da 
debatu otegne. No ja mu odgovaram: dosta nam je 
te komedije. U pređašnji Parlamenat možda bi pri¬ 
stajala, ali u ovaj ne pristaje. Predajte svoj prijed¬ 
log za promjene i pustite nas da radimo!« 

Doista, oštra, a možda i neopravdana kritika! Tko 
bi mogao naknaditi Balfoura na čelu konservativne 
stranke? Nekoliko mjeseci poslije izbora udarila je 
kap Chamberlaina, pa je ostao uzet na jednoj strani 
tijela. Doduše, bilo je u stranci nekoliko mladih i da¬ 
rovitih ljudi: George Wyndham, George Curzon, 
Harry Cust, ali ni jedan od njih nije bio dorastao da 
bude vođa. Balfour je, dakle, ostao bez rivala. 

»Pustite nas da radimo«, rekao mu je ministar pred¬ 
sjednik; ali je prije svega valjalo stvoriti mogućnost 
za rad. Sva pređašnja ministarstva, kad god su sno¬ 
vala kakve novotarije, nailazila su na otpor Gornjeg 
doma. Lord Rosebery je u jednom memorandumu na 
kraljicu Viktoriju obratio pažnju na opasnost ovakova 
položaja; od rascjepa liberalne stranke u godini 1886. 
radi Homerula, ujedinilo se najviše whigovskih pairo- 
va sa članovima konservativne stranke. Od šest sto¬ 
tina državnih pairova bilo ih je pet stotina unionista. 

Na taj način pripadao je Gornji dom — skupina čla¬ 
nova bez odgovornosti, koji svoju čast nasljeđuju od 
koljena na koljeno i ne mogu se zbaciti sa svoga po¬ 
ložaja — gotovo potpuno jednoj ili drugoj velikoj 
stranci. 

Tako je svako razvijanje političkoga života uči¬ 
njeno nemogućim. Ako su konservativci bili na vlasti, 
onda su njihovi zakoni u Gornjem domu prolazili bez 
otpora. A ako su liberalci došli na vladu, bio je otpor 
lordova gotovo pravilo. U siječnju god. 1906. rekao je 
Balfour: »Dužnost je svih nas brinuti se, da velika 
unionistička stranka, bila na vladi ili ne bila, bdi nad 
sudbinom države!« No liberalci su te riječi prevodili, 
kao da su konservativci rekli: »Što nam je stalo do 
toga, što nas zemlja ne će? Zahvaljujući Gornjem do¬ 
mu, vladamo mi i dalje.« Po njihovom shvaćanju bila 
je to apsolutna negacija demokracije. »Gornji dom 
je«, reče Lloyd George, »pudel Mr. Balfoura; laje kad 
Balfour hoće, traži i donosi za njega divljač i grize 
one, na koje ih on naucka.« 

Ovaj mladi Lloyd George, koji je bio izašao 
na glas već svojim strastvenim pobijanjem burskoga 
rata, osjećao je prema Gornjem domu gorku, osobnu 
mržnju. Grey, Asquith, Campbell-Bannerman bili su, 
doduše, strastveni, iskreni liberalci, ali su pripadali 
po rođenju, po ženidbi ili po svom imetku istoj dru¬ 
štvenoj klasi kao i lordovi. Iako je njihov bijes bio 
oštar, nikada nije bio ispunjen mržnjom. Lloyd Ge¬ 
orge, sin jednog siromašnog učitelja, koji je.umro 
nekoliko mjeseci prije rođenja svoga sina, odgojen od 
ujaka, obućara, usred siromašnog pučanstva u Wa- 
lesu, nije bio, kao ministar predsjednik, samo radikal 
iz uvjerenja, nego nalik na Juliena Sorela, Stendha- 
lova junaka, radikal po strasti. Već u šestoj godini ži¬ 
vota slušao je, kako ljudi pripovijedaju, da je Squire 
otpustio ljude, jer nisu glasovali po ukusu Gornjega 
doma. Već su ga kao dijete u igrama smetali dvorski 
šumari, zakoni za lov divljači i starovjerac učitelj. 


S drugim nonkonformističkim učenicima štrajkovao 
je onih dana, kad su im utuvljivali u glavu katekizam 
engleske Crkve. S gnušanjem je slušao laičke propo¬ 
vjednike onih elegantnih pastora, koji su imali jahaće 
konje i bili pozivani na večere kod raznih bogataša. Uz 
težak napor dotjerao je do advokatskog mjesta u jed¬ 
nom malom gradu u Walesu, a kasnije, godine 1890. 
do članstva u Parlamentu. »Wališanin se baca u po¬ 
litiku kao patka u vodu.« Vrlo brzo je mladi »sollici- 
tor« iz Walesa u Donjoj kući budio senzacije biblij¬ 
skom strastvenošću svoje govorljivosti. Burski rat uči¬ 
nio ga je slavnim. Kad je taj rat razdvojio liberalce 
u dvije frakcije, bacio se on sa svim bijesom na impe¬ 
rijaliste. Ovom Wališaninu, koji je i sam pripadao 
nacionalnoj manjini, činilo se zločinstvom oružano 
uništavanje dvaju malih južnoafričkih naroda. »En¬ 
gleskoj i Škotskoj udarilo je u glavu krvno pijanstvo, 
ali je glava Wališana ostala bistra.« Sjetimo se, da 
su ga onda nazivali »burskim prijateljem« i »izdaji¬ 
com«. A kad su se prilike promijenile, postao je Lloyd 
George najedanput »mučenik« i jedan od stranačkih 
članova, čije su se riječi najviše uvažavale. 

Njegova oštrina možda bi mu škodila, da mu nije 
neobičan žar ublažio njenu tvrdoću. Upoređivali su 
ga s najljepšim vilama nordijskih pučkih priča. Po¬ 
sjedovao je zavodničke čini kao i vile, opasnu gra- 
cioznost u borbama kao i one, a kao one bio je obasjan 
i blještavilom sudbonosne romantike. U svom dje¬ 
tinjstvu, koje je provodio u svakidašnjem usrdnom 
čitanju Biblije, najpoetskijom knjigom, ostala mu je 
orijentalna sklonost za slikoviti jezik, u kojemu su se 
prepletale pučke fraze s biblijskim metaforama. Na 
taj način bio je on buntovnik i siledžija u isti mah, 
koji je stremio za veličinom, i koji je izvrsno umio 
svoje govore začinjati čarobnim napitkom snage i za¬ 
vodljivosti. 

Već u godini 1903. počeo se odupirati prevelikim 
pravima vladajućih klasa. »Vi tvrdite, da u ovoj zem- 

lji nema više vladajućih klasa... a je li to istina? U 
ovoj kraljevini živi otprilike šest milijuna izbornika, 
ali je vlada u rukama jedne male skupine. Svejedno, 
koja je stranka baš na kormilu, uvijek ista klasa vla¬ 
da. Nijedna demokratska zemlja na svijetu ne bi to 
trpjela. U Americi je mogao postati predsjednikom 
jedan stari radnik, isto tako i u Francuskoj; a u ovoj 
zemlji ovdje doprinose bezbrojne svote novaca, koliko 
izbori staju, da se dođe u Parlamenat, samo tome, da 
vlast ostane u rukama one klase, koja nema nikakova 
posla nego da vlada nad drugim klasama. Njihovo je 
najvažnije oružje Gornji dom. Ali će se s tim jedanput 
morat obračunati.« 

Već kod prvog liberalnog zakona zaoštrio se sukob. 
Radilo se o jednom školskom zakonu, kojim su se 
imali nonkonformisti zadovoljiti. U svakoj školi, koju 
subvencionira država, imao bi se vjerski nauk nauča¬ 
vati — prema želji nonkonformista — prama slovima 
Biblije, ali da ne bude konfesionalan. Roditeljima bi 
imalo biti prepušteno da svojoj djeci daju vjersku 
pouku po svojoj volji, a nikako učitelji, koji su po¬ 
stavljeni od države. Na to se engleska Crkva zgro¬ 
zila. Ona se ničega nije toliko bojala, koliko obraća¬ 
nja državnih škola u škole »slobodnih crkvenih opći¬ 
na« i oduzimanje državne subvencije njihovim vla¬ 
stitim školama. Kad je ta stvar postala predmetom 
parlamentarne debate, Balfour je jasno nagovijestio, 
da on računa na kuću Lordova, koja će taj zakon spri¬ 
ječiti. Ministar predsjednik je na to odgovorio: »Ja 
sam duboko uvjeren, da će Gornji dom na želju jedne 
stranke, koja je na posljednjim izborima potučena, 
kao što još nijedna druga stranka nije bila, naš za¬ 
ključak poništiti, ali time nisu iscrpene mogućnosti 
britanskog Ustava, i ja, Sire, naglašavam s potpunom 
sigurnošću, da se mora potražiti jedno sredstvo i da se 
to sredstvo mora naći, da se uvaži želja naroda, koja 
je izražena na usta muževa narodnog povjerenja.« 


Lordovi su odbili taj zakon. Ogorčenje liberalaca 
bilo je veliko. Lloyd George zaprijetio se otvoreno 
Gornjem domu u jednom govoru, održanom u Oxfor- 
du: »Ako kuća Lordova ostane pri svojoj sadašnjoj 
politici, morat će se upotrebiti mnogo jače mjere, nego 
što je prosti školski zakon. Morat ćemo zapitati: da li 
zemljom ima da upravlja kralj sa svojim pairima ili 
kralj sa svojim narodom?« 

Kralj Eduard nije volio, da se vladarovo ime po¬ 
teže po zborovima. Dao je napisati pismo ministru 
predsjedniku, da gospodin Lloyd George ne bi spo¬ 
minjao njegovo ime u svojim strastvenim provalama, 
što je u isti mah i povreda Ustava, kao i povreda do¬ 
broga ukusa. Na to je Lloyd George odgovorio, da 
mu je žao, što je pobudio zlovolju Njegova Veličan¬ 
stva, ali da bi smatrao neumjesnim, kad bi nabrajao 
odlučne sile u vođenju države, o pairovima i narodu, 
a da ne spomene kralja ...« 

Lloyd George je produžio borbu. Govorio je pri¬ 
proste, razborito promišljene riječi, koje su se imale 
dojmiti širokih slojeva, načinom onih waliških pro¬ 
povjednika, koje je slušao u djetinjstvu i kojima se 
divio. »Kako vidim«, rekao je, »nameće se lord Cur- 
zon za borca u korist tradicionalnog baštinskog prava. 
On nam pripovijeda, da je sva civilizacija djelo neke 
aristokracije. To nije mišljenje nonkonformista, ko¬ 
jima pripadam ja. Mi mislimo u svoj poniznosti, da 
je tesarski sin iz Nazareta učinio mnogo više za civi¬ 
lizaciju, nego ikoja aristokracija. Mi držimo, da su 
galilejski ribari mnogo više doprinijeli onome, što je 
u našoj civilizaciji najbolje i najviše, nego sva rim¬ 
ska aristokracija.« 

Ministar predsjednik, ogorčen zbog opstrukcije 
Gornjega doma, tražio je neki izlaz. Bilo je neophod¬ 
no potrebito da se pravo lordovskog glasa ograniči. 
Bilo je nekoliko rješenja. Neki su bili za to, da se 
ukine nasljedna Komora, koja bi se imala naknaditi 
Senatom po francuskom ili američkom uzoru. Lloyd 

George je bio proti takvom uređenju, jer bi time šte- 
tovao ugled i važnost Donjega doma, kad bi i druga 
Komora proizlazila iz naroda. Drugi su opet predla¬ 
gali, u slučaju da se ne slože, pridružiti Donjemu 
domu sto pairova, izabranih od Gornjega doma, i tako 
stvoriti neku vrstu Kongresa, čije bi odluke bile ne¬ 
opozive. Ali se ministarstvu činilo besmislenim pomi¬ 
ješati izabrani Parlamenat s nasljednim pairovima. 
Kad liberalno ministarstvo ne bi imalo najmanje sto 
glasova većine, moralo bi u takvom Kongresu biti po¬ 
raženo. Osim toga nije nigdje postojala — neobičan, 
ali čist britanski razlog! — dvorana, koja bi bila po¬ 
svećena dosta starom tradicijom i dosta velika za 
takvu skupštinu, a nije bilo ni u prošlosti ništa slično, 
što bi moglo služiti kao uzor za poslovni slijed takvih 
debata, pa zbog toga ne bi nikada ni dobilo zakonsku 
snagu. 

Kralj Eduard, koji od prirode nije volio natezanja 
i prepirke, a znao je, da po ustavu samo njemu pri¬ 
pada pravo posredovanja između Gornjega i Donjega 
doma, dugo se trudio da izmiri jedne s drugima. Držao 
je, da osobna pregovaranja među ljudima dobre volje 
mogu biti vanredno korisna, pa je udešeno nekoliko 
sastanaka ministra predsjednika s nadbiskupom od 
Canterbery-a, da se porazgovore o školskom pitanju. 
Ali crkveni ljudi ne mogu prelaziti preko vjerskih pi¬ 
tanja kao državnici preko izvjesnih točaka svoga pro¬ 
grama. I tako se kraljeva osnova rasplinula u ništa. 
Nadbiskup je, doduše, tražio samo da se učiteljima 
dozvoli — ako to zatraže — da smiju izvan školskih 
sati davati vjersku pouku, ali je Donji dom ostao ne¬ 
umoljiv i odbio sve prijedloge Gornjega doma, koji 
su se ticali nekih promjena. I time je zakon propao. 
Otpor lordova uništio je sav posao prvog parlamen¬ 
tarnog zasjedanja. Opasna pobjeda! 


9 

PREOBRAZBA VOJSKE. HALDANE 

Sjećamo se, da je Campbell-Bannerman, kad je pre¬ 
davao Haldanu vojno ministarstvo sa pakosnom zad¬ 
njom mišlju, rekao: »Počekajmo da vidimo, kako će 
se Schopenhauer snaći u kasarni.« A dogodilo se čudo. 
Schopenhauer se divno snašao; taj liberalni filozof 
reorganizirao je britansku vojsku, kako nije nijednom 
konservativnom ministru prije njega pošlo za rukom. 

Njegov službeni nastup bio je vrlo originalan. Pošto 
je novi ministar dopr’o do svoga ministarstva po bla¬ 
tu i magli, zamolio je đeđernog vratara, nekadašnjeg 
gardistu, da mu donese čašu vode. »Certainly, Sir«, 
odgovori orijaš . .. »Irish or Scotch?« pri čemu je, da-< 
kako, mislio whisky. Sutradan je Haldane prvi put 
predsjedao u najvišem vojnom vijeću. Članovi vijeća 
promatrali su radoznalo i nepovjerljivo tog metafi¬ 
zičkog advokata, koji je postao njihovim poglavarom. 
On je rekao, da su potrebne velike promjene. Zamo¬ 
lili su ga, da opširnije izrazi svoje ideje o vojsci, koje 
misli provesti, odgovorio je: »Treba da se stvori He¬ 
gelijanska armija!« Sve zamukne mukom. Onda se 
javi za riječ jedan general, koji je zamolio jasniji 
program. »Strpite se malo!« reče Haldane. »Zami¬ 
slite, da sam ja rumeno djevojče, koje se upravo vje- 
rilo s jednim vojnikom brončana lica. Nitko pod ne¬ 
bom ne može tražiti da se rezultat te veze vidi prije 
devet mjeseci.« Kralj Eduard nasmijao se od svega 
srca, kad mu je bio saopćen taj odgovor. 

Ali je on podupirao Haldana svom težinom svoga 
položaja, a isto tako i ministar predsjednik, koji se 
brzo uvjerio, da je nehotice otkrio izvrsnog vojnog 
ministra, pa je uvijek nepokolebljivo stajao uza svog 
»Schopenhauera«. 

Zadaća je bila golema i teška. Rat u Transvaalu 
iznio je na svim stranama nevjerojatne nerede. Bri¬ 
tanska vojska sastojala se je tada od samih malih četa 
bez zajedničke organizacije i ideje. U vrijeme rata 
skupljalo je vojno ministarstvo kojegdje dobrovoljce, 
a onda je dolazilo u najveću nepriliku, u koje ce ih 
pukovnije zapravo uvrstiti. Za Balfourove vlade pred¬ 
ložio je jedan odbor za obranu zemlje i jedna naročita 
komisija pod predsjedanjem lorda Eshera vanredne 
osnove za reformiranje vojske, ali je taj posao pre¬ 
kinut padom konservativaca, a među liberalnim za¬ 
stupnicima mnogi nisu bili voljni da se to pitanje opet 
pokrene. »Ostavite to«, odgovorili su kolege Haldanu, 
»vojno ministarstvo je đavolsko leglo; a mi nismo ni- 
kakova militarska stranka. Štedite, koliko možete, na 
ratnom budgetu, izbornici će vam biti zahvalni za to!« 

Haldane, koji je bio izvrstan organizator, nije bio 
čovjek, koji bi se zadovoljavao negativnom ulogom. 
Do toga vremena on je vojnička pitanja poznavao sa¬ 
mo iz knjiga. Savjesno je proučio Ardant du Picq-a, 
Bronsarta von Schellendorfa i Clausewitza. Bio je 
uman i logičan. Zato se počeo pitati: »Što zapravo 
treba da se učini?« 

Vojni problemi uvijek zavise o političkim proble¬ 
mima. Za vrijeme Fashode stajala su na prvom mje¬ 
stu dva pitanja: francusko neprijateljsko držanje i 
mogućnost francuske invazije; osiguranje Indije i mo¬ 
gućnost ruskog napadaja u Aziji. God. 1906. bio je 
položaj iz osnova promijenjen. S Francuskom su od¬ 
nosi postali srdačni i puni povjerenja. A sada je En¬ 
gleze uznemirivala Njemačka. Njena je ratna mor¬ 
narica rasla. Što će s njom poduzeti? Ne bi li jednoga 
dana ona pokušala napasti britanska ostrva? Ovakav 
napadaj činio se nemogućim, ako protivnik ima svoju 
operacionu bazu u lukama Kanala de la Manche. Prvi 
cilj bio bi dakle: morali bi se Anwers, Dunkerque, 
Calais i Boulogne zaposjesti jedinstvenim zborom. 


koji bi se u ratnom slučaju mogao brzo staviti u boj¬ 
nu spremu ili te luke držati pod vatrom. 

Kad je Haldane preuzeo vojno ministarstvo, držalo 
je vojno vijeće, da bi trebalo dva mjeseca za ukrca¬ 
vanje bojne snage od 80.000 momaka; a ta snaga nije 
bila podijeljena ni u divizije, niti je imala topništva. 
(Haldane zato odluči, da se urede divizije po uzoru 
kontinentalnih armija. Brzo, a da nije povisio vojni 
budget ni za jedan penny, složi on jedan ekspedicioni 
zbor od šest pješačkih divizija pored jedne konjičke 
divizije: čitava mala armija, koja bi od nevolje mogla 
u društvu s francuskim i belgijskim armijama braniti 
luke u Kanalu de la Manche, a koja se mogla mobili¬ 
zirati za nekoliko dana. 

Ali je time bila riješena tek polovina problema. 
Zar se napadaj iz luka Kanala mogao smatrati jedi¬ 
nom eventualnom opasnošću? Ne bi li jednoj floti 
moglo poći za rukom, da njemačku vojsku prebaci 
preko Sjevernog mora, a kad bi se to obistinilo, u 
vrijeme, dok se engleski ekspedicioni zbor nalazi u 
Francuskoj ili Belgiji, koje bi čete onda imale braniti 
domovinu? U londonskom teatru davao se tada jedan 
komad jpođ imenom: »Kuća jednoga Engleza«. U 
prvom činu dolazio je otac, koji se od svega srca smi¬ 
jao, kad je čuo, da bi neprijatelj mogao provaliti u 
zemlju, a u posljednjem činu ubijaju ga njemačke 
čete, koje su doista provalile. U jednom Članku »Ti- 
,mesa« ustvrdilo se, da bi Nijemci vrlo lako mogli 
iskrcati 150.000 svoje vojske na engleskoj obali, pri 
čemu se pretpostavljalo, da bi oni žrtvovali svoju flo¬ 
tu, da uzmognu imati slobodnih četrdeset i osam sati 
u Sjevernom moru. 

Admiralitet nije ozbiljno shvaćao tu bojazan. Na 
pitanje: »Zar bi moglo doći do provale u Englesku?« 
odgovorio je admiral Fisher: »Možda, ali nipošto 
morskim putem.« Ipak se moralo voditi računa o jav¬ 
nom mišljenju i izgraditi drugi obrambeni bedem, U 
tu svrhu ustrojio je Haldane domobranstvo, koje bi 

imalo brojiti 200.000 dobrovoljaca, koji su se već za 
mirnih vremena svake godine po dvije sedmice vojnič¬ 
ki obrazovali, a u slučaju rata imali bi sastavljati 
obrambene čete. Neki su se čak nadali, da bi se moglo 
naći i 900.000 dobrovoljaca, od kojih bi se dvije tre¬ 
ćine ugovorom morale obvezati da će se boriti i izvan 
zemlje. Glavna razlika između takve teritorijalne i 
dobrovoljačke armije, koja se borila u Transvaalu, 
bilo je vojničko obrazovanje, koje bi se moralo stje¬ 
cati već u mirno doba, i njihovo uvrštavanje u velike 
jedinice, koje bi imale svoju vlastitu artileriju, svoju 
komoru, intendanturu i sanitet. 

Napokon: britanska vojska nije imala stalnog i 
stručno obrazovanog generalnog štaba. Svaki general 
složio bi svoj generalni štab tek kad bi primio svoju 
komandu. Južno-afrički rat pokazao je kobne poslje¬ 
dice te metode. Velike gomile staviti u pokret, brinuti 
se za njihovu ishranu, predviđati neprijateljeve ša¬ 
hovske poteze, sve su to zadaci, koje ne može savla¬ 
dati nijedan časnik bez naobrazbe. Osim toga, nepre¬ 
stano se mijenjaju političke i naučne pretpostavke, 
koje određuju način u vođenju rata. Potreban je čitav 
zbor stručnjaka da prilagodi jednu armiju ovakovim 
promjenama. Zadaća generalnog štaba sastoji se u 
tome, da podržava vojni sistem naroda na visini opće¬ 
nitoga napretka. Možda je Haldane mislio na vječito 
»Postajanje« svake dobro vođene armije, kad je go¬ 
vorio o »hegelijanskoj« vojsci. S pomoću nekolicine 
odličnih muževa — kao što su Robertson, Henry Wil- 
son, Douglas Haig — postavio je on, kao vojni mi¬ 
nistar, engleski generalni štab na čvrste noge. 

Sva preobrazba vojske odigrala se izvan svih stra¬ 
načkih trvenja. Za jednog subotnjeg posjeta kod kra¬ 
lja u Windsoru sporazunjio se Haldane s Balfourom, 
vođom opozicije, pa je zakon primljen gotovo bez de¬ 
bate. Tek kasnije javljale su se kritike. Stvaranje do¬ 
mobranstva činilo se da napreduje prilično lagano. 
Kralj, koji je bio uznemiren izvještajima nekih svojih 


vojničkih prijatelja,^ izrazio je svoju sumnju u bojnu 
sposobnost artilerista, koji bi se obrazovali samo ne¬ 
koliko sedmica. Kad je odlazio u Francusku ili Nje¬ 
mačku, primio je ondje neprijatan utisak, da se bri¬ 
tanska armija ne smatra ozbiljnom. Clemenceau, s ko¬ 
jim se sastao u Marijinim Lažnima, neprestano mu je 
govorio, da bi sveopća vojna dužnost bila jedno raz¬ 
borito riješenje za Englesku i za sve zemlje na kon¬ 
tinentu. 

Ali Haldane nije popuštao od svoje osnove. Polo¬ 
žaj Engleske,^ — rekao je kralju, — iz osnova je raz¬ 
ličit od položaja Francuske. Velika Britanija ima se 
starati za obranu svjetskoga carstva, a u slučaju rata 
za prehranu jednog otočkog pučanstva, koje je odviše 
veliko, a da bi se moglo održati plodovima domaćega 
tla. Radi ta dva razloga moralo bi si osigurati u prvom 
redu gospodarenje nad morem. Zbog toga se mora 
trošiti veliki novac za mornaricu, pa je zato budget 
za kopnenu vojsku znatno manji nego u Njemačkoj i 
Francuskoj. Sa tim činjenicama morao se nagoditi 
vojni ministar, koji je gledao stvari onako, kakve 
uistinu jesu. Njegova zadaća sastojala se u tome, da 
stvori razmjerno malu, ali izvrsno obrazovanu vojsku, 
koja bi se mogla brzo otpremiti na svaku ugroženu 
točku. 

Unatoč tome, pristao je Haldane god. 1910. da se 
izrabi nacrt zakona o sveopćoj vojnoj dužnosti. Struč¬ 
njaci u ministarstvu došli su do zaključka, da je taj 
sistem opasan, jer za tako veliku vojsku nije bilo 
»kadera« i da bi zemlja za vrijeme takve preobrazbe 
bila u slučaju napadaja manje zaštićena nego ikada. 
Na to je odgovorio kralj Eduard — i to s izvjesnim 
pravom — stručnjacima ministarstva, ako ne će da 
sami sebi prebiju vrat, ne preostaje im ništa drugo, 
nego da svom ministru dadu pravo, ali da bi, u slučaju 
da dođe nov državni sekretar u vojno ministarstvo, 
možda na novo pitanje dobio sasvim drugačije odgo¬ 
vore. 

(Svjetska historija slijedećih godina dokazala je, 
da je Haldanovo djelo uspjelo. Britanski ekspedicioni 
zbor postao je jedan od najboljih armija čitavoga svi¬ 
jeta. Domobranske čete postale su, kad su pozvane 
pod oružje, vrlo brzo dobri vojnici. Ako se jos doda, 
da je Haldanu pošlo za rukom u godišnjem vojnom 
budgetu uštedjeti dva milijuna funti, gdje je jos u 
vojnom ministarstvu nered obratio u red, a lijenost u 
poslovanje, onda se mora priznati, da se »Schopen- 
\hauer« u kasarni vrlo dobro snašao). 


3 

FISHER I RATNA MORNARICA 

Oba budgeta za narodnu obranu smatrali su radi- 
kalci liberalne stranke uvijek »pijavicama državne 
blagajne«, ali je admiralitet stajao državu još više 
od vojnog ministarstva, a liberalna vlada htjela je, iz 
unutrašnjih političkih razloga, naročito štedjeti u po¬ 
morskim izdacima. 

U tome je bila, za čudo, podupirana od neobič¬ 
nog čovjeka — admirala Sir John Fishera. U razgo¬ 
voru brutalan, u duši dobar kao dobar dan, po spo- 
ljašnjosti Maltežanin, a po unutrašnjosti Englez, na- 
polak genij, a napolak luđak, predlagao je Fisher, 
citirajući neprestano Nelsona, Napoleona i Bibliju, 
tehničke reforme, koje su druge admirale ogorčavale, 
ali su napokon ipak bivale primljene, jer su te refor¬ 
me dozvoljavale političarima — na zahtjev njihovih 
izbornika — smanjivati kredite, da se flota ipak ne 
oslabi. Kralju Eduardu sviđao se fantastički Fisher, 
njegova povjerljivost i neizvještačena iskrenost, pa 
ga je podupirao, koliko je samo mogao. 

Fisherov »plan« bio je složen od nekoliko točaka: 
1. htio je izbaciti iz upotrebe sve brodove zastarjeloga 
tipa, sve krstarice treće klase, neupotrebljive topnja- 


če, koje je admiralitet s velikim troškovima podrža¬ 
vao, da se »pokazuje britanska zastava«; 2. htio je utro¬ 
šiti budget u prvom redu za izgrađivanje modernih 
novih brodskih tipova, koji bi imali biti neosvojivi. 
A takav tip mislio je da je našao u novoj krstarici, 
dreadnougtu. U njegovim očima bio je dreadnought 
triumf brodskog graditeljstva. Na njegovu želju ispu¬ 
njavale su se sve novine hvalama za dreadnoughte. 
To je bio prvi tip ratnih brodova, koji su imali samo 
velike topove, sve istoga kalibra. »U budućnosti«, 
uvjeravao je Fisher, »prosuđivat će se snaga ratne 
mornarice samo po broju njenih dreadnoughta«; 3. 
upravo kao Haldane, pitao se i Fisher, kad je imeno¬ 
van prvim lordom admiraliteta: »0 čemu se zapravo 
radi? Tko bi mogao napasti britansku flotu? Francus¬ 
ka flota? Ili talijanska?« Politički položaj isključivao 
je obje ove pretpostavke. Bila je, dakle, jedina opas¬ 
nost od velike njemačke mornarice. Ali je Fisher pod 
konac godine 1904. gotovo sve moderne engleske bro¬ 
dove zatekao okupljene u Sredozemnom moru. Osta¬ 
tak su sačinjavali: »Channel fleet«, »Home fleet« i 
»Atlantic fleet«, sve same slabe flote, koje nisu bile 
sposobne za boj, a bile su očevidno određene samo da 
se nekim admiralima može dati zapovjedništvo nad 
njima. Fisher je sve to promijenio, dobar broj bro¬ 
dova dozvao iz Sredozemnog mora i pokušao da stvori 
jaku mornaricu, koja bi bila svaki čas spremno oružje 
ne samo za obranu obale nego za uništavanje nepri¬ 
jateljskih mornarica na otvorenom moru. Nauka 
Fisherova prozvana je u Engleskoj »the blue water 
school«, jer je tvrdila, da se u ratnim vremenima pi¬ 
tanje o nadmoći na otvorenom moru rješava sudarom 
dviju bojnih snaga. 

Proti toj nauci ustadoše admirali, koji su izgubili 
svoju komandu, naročito lord Charles Beresford, sta¬ 
ri kraljev prijatelj, čovjek pun fantazije, čas politi¬ 
čar, a čas pomorac, koji je uvijek očaravao, gdjekada 
izvan sebe od bijesa. Nauka Fisherova činila se Be- 

resfordu glupošću i izdajstvom. Dreadmought? Igrač¬ 
ka za zabavu Sir John Fisherovu, koju ce druge države 
kopirati, čak i učiniti boljom, cim Englezi s velikim 
troškovima izgrade čitavu flotu od dreadnoughta. A 
podmornice, ti kotlovi u obliku cijevi, koji su toliko 
omiljeli srcu Fisherovu? Također mehanička igračka, 
koja se lako može u boju uništiti. A kakva se politika 
krije u izbacivanju starih brodova? Duhovit pokušaj 
da se dokaže, kako ratna mornarica postaje tim jača, 
što broji manje brodova. Kud se djede doba, kad je 
admiralitetu lebdjela pred očima deviza »two powers 
standing«, naime da ima mornaricu, jaču nego što bi 
imale dvije ujedinjene flote ma kojih država? A sada 
se jedva smiju nadati, da bi se mogli uhvatiti u koštac 
s Njemačkom! Kakav su porast u novim brodskim je¬ 
dinicama imale obje države? 

Velika Britanija: Njemačka: 

1906 3 dreadnoghta 3 dreadnoughta 

1907 3 dreadnoughta 3 dreadnoughta 

1908 2 dreadnoughta 4 dreadnoughta 

Kad bi u istom tempu dalje išlo, imala bi Velika 

Britanija god. 1914. — 22 dreadnoughta, a Njemačka 
16. Do godine 1920. bila bi njemačka ratna morna¬ 
rica najjača na svijetu. _ . v . 

Fisher je tvrdio, da je dolazak i napadaj njemačke 
armije na Englesku nemogućan. Kako bi, govorio je 
on, veliki vojni transport mogao neopažen preći Sje¬ 
verno more, kojim će uvijek krstariti naši patrolski 
čamci, pa i kad bi prešli, ne će li u času iskrcavanja 
biti uništen našim podmornicama i torpednjačama. 
Ali recimo, kad bi i jedan dio njemačke flote, žrtvu¬ 
jući se da bude uništen, mogao odvratiti polovicu bri¬ 
tanske flote od morskog puta njemačkoga transporta, 
ne bi li druga polovica naše flote bila jos svejednako 
dosta jaka, da njemačke transportne brodove surva na 

morsko dno? a . 

Na to je odgovorio Beresford: »Kad je vlada tako 
sigurna o sigurnosti naših obala, zašto onda s tolikim 


troškovima stvara domobranstvo? Zašto lord Fisher 
govori uvijek o tome, da su njemačke čete slabo po¬ 
kretne i da bi se mogle lako uništiti? Dostajalo bi ne¬ 
koliko velikih parobroda da prebace sto hiljada ljudi. 
Zašto se drži, da se jedan vojnički transport ne bi 
mogao ukloniti našim patrolnim čamcima? Zar admi- 
ralitet misli, da Njemačka nema razarača, da nema 
podmornica i bežične telegrafije? Kako se može mi¬ 
sliti, da je Njemačka tako bezazleno naivna? Zašto da 
se mi uljuljavamo u prijatno snivanje, da bi dosta- 
jala polovica engleske flote, da njemačku flotu drži u 
šahu, kad Nijemci u tome postaju svaki dan jači? Kad 
bi njemački admiral, koji bi imao zapovijedati po¬ 
pratnim brodovima ovoga transporta, bio tako lud, 
kako izvoljeva misliti lord Fisher i britanski admira- 
litet, onda bi on — pošto ne pripada engleskom admi¬ 
ralitetu — već odavno izgubio svoje mjesto!« 

Eto, tako su se pod konac godine 1908. među sobom 
grdili admirali kao Homerovi junaci. Fisher je obja¬ 
vio sa tvrdoćom starog testamenta, da će svaki časnik, 
koji bi se usudio usprotiviti njegovim reformama, na¬ 
prosto biti smrvljen: »Žene izdajica postat će udovice, 
njihova djeca siročad, a njihove kuće hrpama pepe¬ 
la!« Njegovo geslo bilo je: »Bez milosrđa, bez odma¬ 
ranja, bez kajanja!« Pisma na ministra predsjednika 
završavao je uvjeravanjem o svojoj strastvenoj pri¬ 
vrženosti: »Vaš, dok se pakao ne zamrzne ...« »Vaš, 
dok ugljen ne procvjeta!« Devet puta u deset slučajeva 
imao je Fisher pravo. Njegova naprasitost i izlivi bi¬ 
jesa očuvali su admiralitet da spava na oba uha i da 
popušta. Dok je on vodio ministarstvo mornarice, nije 
ondje bilo nikome osobito ugodno služiti. 

God. 1908. primio je njemački Reichstag treći po¬ 
morski zakon, po kojemu se izgrađivanje ratne mor¬ 
narice povisilo za nekih dvadeset postotaka. To je bio 
jak udarac Fisherovu optimizmu. Bio je dosta cini¬ 
čan, da je kralju predložio, da se sva njemačka mor¬ 
narica naprosto bez ratne objave iznenada uništi. Pri 

tome se pozivao već na jedan sličan slučaj: tako je 
Nelson uništio dansku flotu u luci Kopenhagena. Kra¬ 
lju Eduardu pričinilo se to ipak previše ludo: osnova, 
da se njemačka flota »kopenhazira«, rekao je, ne 
odgovara njegovim nazorima o međunarodnim »ma¬ 
nirama«. Fisher se pokorio, ali s dubokim sažalje¬ 
njem. Zašto Engleska nema kakvog Pitta ili kakvog 
Bismarcka, koji bi svakako izdalj ovakovu naredbu? 
On bi to izveo »bez milosrđa, bez odmaranja i bez 
kajanja!« 

Kad je njemački car razabrao, koliku je buku nje¬ 
gov novi pomorski zakon podigao u engleskoj štampi, 
smatrao je za dobar šahovski potez da piše lordu 
Tweeđmouthu, najvišem lordu admiraliteta: »Ponav¬ 
ljam Vam, da njemački pomorski zakon nije uprav¬ 
ljen protiv Engleske. Nije to pokušaj da se usprkosi 
britanskoj premoći na moru, kojoj se još kroz nekoliko 
generacija nitko ne će moći suprotstaviti!« Kad se za 
ovo pismo saznalo, raspojasao se čitav orkan. Šta? 
Zar se jedan strani vladar usuđuje pisati izravno na 
jednog engleskog ministra pokušavajući^ utjecati na 
njegovu politiku?! »Dragi Wilhelme«, pisao je kralj 
Eduard svome nećaku. »Tvoje pismo, koje si odaslao 
mom najvišem lordu admiraliteta, bez sumnje je ve¬ 
lika novost. Ja i ne znam, kako bi lord Tvveedmouth 
mogao spriječiti našu štampu da ne svraća pažnju 
općinstva na silno izgrađivanje njemačke ratne mor¬ 
narice, koje i nas sili, da i svoju mornaricu pojačamo.« 

Svi engleski listovi pokudili su Wilhelmov postu¬ 
pak. Njemački poklisar u Londonu pisao je kancelaru, 
da popularnost Njegova Veličanstva time mnogo gubi 
i da je nepovjerenje Engleza prama Njemačkoj time 
znatno poraslo. Na obrubu toga pisma napisao je car: 
»Oni će se morati naučiti na našu ratnu mornaricu, 
ali od vremena do vremena moramo ih uvjeravati, da 
nije uperena protiv njih.« Ovo su riječi, koje bi pri- 
stajale ulozi Friedricha II., kao i ulozi Machiavel- 


lijevoj, koji su obojica bili miljenici i uglednici Wil- 
helmovi. 

Jedino sredstvo, da se učini kraj ovom skupocjenom 
i beskorisnom nadmetanju u pomorskom naoružanju, 
bio bi sporazum između obje zemlje. Engleski kabi¬ 
net živo je za tim čeznuo, a i najrazboritiji među nje¬ 
mačkim ministrima isto tako; ali je car, koji se u ma- 
ročkoj aferi pokazao miroljubiviji i razboritiji od svo¬ 
jih ministara, bio svim žilicama svoga srca prirastao 
:uz svoju flotu: »Našem poklisaru u Londonu valja 
dokazati, da nipošto nije moja želja iskupljivati do¬ 
bre odnose s Engleskom cijenom njemačke mornarice. 
Zakon ima da se do posljednje točke provede! Da li 
će to biti po ćudi Englezima ili ne će, nema nikakova 
značenja.« 

Za vođe liberalne stranke bilo je nadmetanje u na- 
oružavanju smrtonosno. Progutalo je sredstva, koja 
su se imala utrošiti u socijalne reforme. Iz toga je na¬ 
stalo veliko nezadovoljstvo kod njihovih pristalica, 
koje je zbog nastalog preokreta u političkoj i socijal¬ 
noj ideologiji postajalo sve veće i sve trajnije. 


4 

UZROCI SOCIJALNOG PREOKRETA 

Britansko društvo upoređivalo se s piramidom, kojoj 
je vrhunac prikazivao kralja, a najviše stepenice en¬ 
gleski pairi sa svojim porodicama, s ladanjskim ple¬ 
mićima, svećenstvom, pravnicima, časnicima, visokim 
činovnicima Civil Service-a i sveučilišnim profesori¬ 
ma. Na nižim stepenicama stajali su srednji staleži 
(Upper middle classes: trgovci, industrijalci i novčari. 
Lower middle classes: namještenici, posjednici rad¬ 
nja i učitelji), dok je podnožje zapremao prosti puk. 
radnici, seljaci i mornari. 

Ta je piramida bila god. 1900. najčvršće građeno 
socijalno zdanje, koje je devetnaesti vijek ostavio 
dvadesetom u naslijeđe; sa Zapada je ona natkrilji- 
vala svojom poznatom silhuetom, koja je ulijevala 
umirenje, Evropu, koja je bila mnogo manje mirna i 
koja je druge uznemirivala. A ipak je onima, koji su 
živjeli u sjeni te piramide, jasno, da su vrijeme, olu¬ 
je i pijesak otupile oštre bridove njihovih stepenica, 
što je znatno olakšalo uzlaz i dozvolilo brojnim »so¬ 
cijalnim penjačima« da se tečajem svoga života za 
nekoliko stepenica uzveru. Za vlade kralja Eduarda 
bilo je to brisanje društvenih granica pospješeno dje¬ 
lovanjem nekolikih sila, na koje valja obratiti pažnju. 

I. Razvijanje bogatstva. Mnoga velika 
imanja, koja su potjecala od industrije, trgovine ih 
bankarstva, bila su nagomilana tečajem 19. vijeka od 
ljudi skromnoga porijetla, koji su se za vrijeme jedne 
ili dvije generacije opirali da promijene način svoga 
života. Ali oko godine 1890., u trećoj generaciji, po¬ 
većala se — barem kod nekih od njih — želja za užit¬ 
kom bogatstva jače, negoli za stjecanjem bogatstva. 
U isto vrijeme koristili su se otkrićem zlatnih i dija¬ 
mantnih majdana u Južnoj Africi mnogi engleski 
spekulanti izravno, a mnogi Englezi neizravno, jer je 
porast državnih zlatnih zaliha doveo do porasta pri¬ 
hoda od zemaljskih proizvoda, zemljišta, stanarine i 
napokon do porasta plaća. 

Već prema koncu Viktorijina vladanja bio je ras¬ 
koš već toliko porastao, da se stara kraljica nije mogla 
načuditi. »Ostavila sam svoju kuću, da pođem u vašu 
palaču«, rekla je vojvotkinji od Sutherlanda. U 
Chatsworthu primali su vojvoda i vojvotkinja od De- 
vonshira po 470 gosti preko weekenda (dakako, ura¬ 
čunavajući ovamo i služinčad). Lady Warwickovoj bili 
su dovoženi gosti u posebnim vlakovima; isto je tako 
postupao sa svojim gostima i Alfred Rothschild, koji 
Te imao i privatan orkestar kao kakav njemački duo- 
dez-knez u 18. stoljeću. Prihodi su bili strahoviti, po¬ 


rezi maleni, pa se ljudi nisu žacali nikakovih izdataka. 
Davale su se večere, koje su bile dostojne jednoga 
Lukula. Šampanjac, na koji je već odavno imao mo¬ 
nopol samo polusvijet, postao je omiljenim pićem bo¬ 
gatih Engleza. Veliki umjetnici vozikali su se nepre¬ 
stano između Pariza i Londona. Kod vojvotkinje od 
Manchestra dirigirao je Reynaldo Hahn u nazočnosti 
kralja i kraljice »Bal de Beatrice d’Espagne«; kod 
lady de Grey glumila je Jeanne Granier »Le plaisir 
de rompre«. Svodovi i tapete naprosto su iščezavali 
pod pravim oblacima od orhideja. 

Za one, koji su stajali na vrhuncu piramide, kalen¬ 
dar nije značio ništa drugo nego jedan dugi program 
raznih svečanosti. U siječnju proveo je kralj nedjelju 
dana kod vojvode od Devonshira, a iza toga otvorio 
je Parlamenat. U proljeće otišao je u Biarritz, a za¬ 
državao se u Parizu i kad je onamo polazio i kad se 
vraćao. Onda je došla vožnja po Sredozemnom moru. 
Zatim u Kopenhagen na rođendan kralja Kristijana 
IX., pa na derby u Epsom. Sredinom lipnja: Ascot, 
»season« u Londonu, primanja na dvoru, zatim u Co- 
wes na regatu. Liječenje u Marijinim Lažnima. Ru¬ 
jan u Balmoralu u Škotskoj u lovu. Studeni i prosinac 
u Windsoru; Božić i Nova godina u Sandringhamu. 
A Eduardovi podanici slijedili su — ukoliko su im 
vrijeme i džep dopuštali — kao vjerni trabanti zvjez¬ 
dani put svog kraljevskog gospodara. 

Budući da je ispred svega voljelo zabavu, društvo 
je lako primalo u svoju sredinu sve one, s kojima se 
dobro moglo zabavljati ili koji su se novcem pobri¬ 
nuli za zabavu. God. 1905. bilo je među lordovima 
trideset i pet bankara. Mnogi obični trgovci postali su 
pairi engleski. Kralj je vrlo rado gledao društveni 
uspon takvih ljudi od visokih financija, koji su se 
umjeli njemu svidjeti i zabavljati ga. Njegovi najin¬ 
timniji prijatelji bili su pored diplomata, kao Soveral 
i Mensdorff, novčari, kao Sir Ernest Cassel ili barun 
Hirsch. On nije dopuštao da se njegovi prijatelji kri- 

tiziraju. Kad je jedanput neka dama, koja je plesala 
pred njim, klekla pred njegove noge, rekao joj je sa 
smiješkom: »Hvala, lady Salome, hoćete li sada za¬ 
tražiti polovinu moga kraljevstva?« — »Ne cu, Sir 
Herodes«, odgovorila je ona, »ali mi poklonite glavu 
Sir Ernesta Cassela«. Kralj je nato zlovoljno namr- 
štio lice i okrenuo joj leđa. 

Mnoga gospoda visoke aristokracije dali su se u to 
doba birati za upravne savjetnike velikih poduzeća i 
otvorili svoje salone novim kolegama. U to doba su 
se razvili i veliki hoteli. Jedno društvo sagradilo je 
hotel »Savoy« i dovelo da njim upravlja Ritza, bivšeg 
upravitelja »Grand Hotela« u Monte Carlu, koji je 
imao postati »Napoleon hotela«. Londonci su uzeli u 
običaj da jedu u restaurantima, običaj, koji je pomo¬ 
gao brisanje društvenih razlika. »Iza otmene sporosti 
došao je trkački tempo, iza caba taxi, iza whista brid- 
ge, iza staromodnih porodičnih hotela golemi miliju- 
narski karavan-saraji, iza pristojne pantomime buč¬ 
na revija«. Sve je postalo drugačije barem u Lon¬ 
donu, jer je društvo »grofovija« ostalo razmjerno 
ekskluzivno, a Victoria Sackville West izvrsno je opi¬ 
sao ono ladanjsko plemstvo, koje se nije povodilo za 
londonskim ludostima, ali je zato zadržalo u pamće¬ 
nju genealogiju svakog pojedinca i zanimalo se vise 
za svaku propalu, staru porodicu, nego za moderna, 
velika bogatstva, izvozeći na šetnju svoje dostojan¬ 
stvo još svejednako na klimavoj i škripljivoj porodič¬ 
noj kočiji. 

II. Razvitak prometa. Neki su ljudi ustvr¬ 
dili, da na kovanom novcu ne bi trebao biti utisnut 
portret kraljice Viktorije nego zapravo lokomotiva. 
Portret kralja Eduarda opet možda bi mogao biti za¬ 
mijenjen automobilom. Konac 19. stoljeća stajao je 
pod znakom bicikla. Lord Salisbury vozio se na tro- 
kolici. Oko godine 1892. davao je Arthur Balfour u 
parku lady Warwick lekcije Mr. Asquithu u vožnji na 
biciklu. Za junake prvih Wellsovih romana bila je 


dvokolica isto tako romantična jahaća zvijerka, kao i 
za Don Quijota njegova Rozinanta. Mladi ljudi iz 
godine 1900. govorili su o raznim tipovima bicikla 
kao oni iz godine 1930. o tipovima automobila. 

Dugo vremena nije u Engleskoj mogao automobil 
onako lako uhvatiti korijenje kao u Francuskoj. Pro¬ 
metni propisi bili su vrlo strogi. Do godine 1904. bilo 
je zabranjeno voziti brže od četrnaest engleskih milja 
na sat (t. j. 21 kilometar). Tek od toga vremena po¬ 
višena je maksimalna brzina na dvadeset milja. Ali su 
policajci, koji su iz busije vrebali, ogorčavali život 
automobilistima. Zato su ovi osnovali takozvanu 
»Automobile-Association«, koja je po ulicama po¬ 
stavljala spretne straže, da se policajske klopke one¬ 
moguće. Malo po malo odstranila je ljubav kralja 
Eduarda za automobile sve zapreke, a naročito po¬ 
spješilo napredak u konstrukciji te vrste prometala. 
God. 1906. pisao je već »Quarterly Review« sa ubi¬ 
tačnom ozbiljnošću: »Više se ne može ni pomisliti, da 
automobili ne bi dalje ostali u upolrebi.« 

Ovo »ostajanje u upotrebi« imalo je brojne i raz¬ 
ličite posljedice. Poskočili su troškovi za održavanje 
cesta: od god. 1902.—1904. za deset funti po milji. 
Gradski stanovnici uzeli su u običaj provoditi na la¬ 
danju odmor od subote do ponedjeljka, takozvani 
»weeck-end«. Još god. 1890. opisao je jedan profesor 
s oxfordskog univerziteta igru »golf« riječima: »Golf 
je vještina da male lopte utjeraš u malene rupe in¬ 
strumentima, koji su za taj posao vrlo rđavo udešeni.« 
Tek za vladanja kralja Eduarda pošlo je prvi put za 
rukom jednom Englezu da dobije »majstorstvo u gol¬ 
fu« u borbi s jednim Škotlanđaninom, a taj događaj 
smatrao se tako potresnim, da je »Times« o tome na¬ 
pisao uvodni članak na dva stupca. Malo kasnije za¬ 
ključio je Donji dom, da se sedmički program Parla¬ 
menta ima promijeniti, kako bi članovima bilo omo¬ 
gućeno u subotu igrati golf. 

Automobil je prenio sportsku strast u najniže slo¬ 
jeve pučanstva. Mnogostranost prometnih sredstava 
olakšala je skupljanje velikih gomila na utakmicama 
nogometa i kricketa. Ovakove sportske priredbe bile 
su za gradsku svjetinu izvrsna prilika da se nauzivaju 
velikih senzacija iz druge ruke, upravo kao sto je in¬ 
stitucija Parlamenta pružala podražaj građanskoga 
rata za sve one, koji su se zanimali za politiku — bez 
ikakova osobnog rizika. Malene cijene na željeznica¬ 
ma, želja za razonođenjem i stvaranje kina iza 
zvalo je u radničkim krugovima potrebe i zelje, koje 
dotle nisu poznavali. U svakogodišnjim božičnim izda¬ 
njima igrali su sada blagdanski izleti istu ulogu, koju 
su prije dvadeset godina igrali vino i pivo. Godine 
1909. preletio je Bleriot prvi put Kanal u aeroplanu, 
a !Wells objavio u jednom članku, da ce se budući 
ratovi odigrati u zraku. Ljudi su ovu ideju smatrah 

originalnom, ali luđačkom. 

III. Moć' novinstva. Kao vlada, bilo je i no¬ 
vinstvo u devetnaestom vijeku aristokratsko. bas o- 
jalo se od nekoliko časnih i ozbiljnih novina, kojima 
su izdavači bili obrazovana gospoda, koja su držala 
do svoje neovisnosti. Oko godine 1870. stvorilo je sve 
veće napredovanje u narodnom prosvjećivanju sasvim 
novu klasu čitalaca, ali se nijedne novine msu za njih 
otimale. Čovjek, koji je preobrazio engleski zurnah- 
zam, zvao se Alfred Harmsworth. 

Dne 4. svibnja 1896. izašao je prvi put »Daily 
Mail«, na naslovnoj strani sa dva natpisa: »Novine za 
pola penny-a« i »Novine za čitaoce kojima se zuri«. 
Nova misao Harmsworthova sastojala se od uvjere¬ 
nja da velike novine s nepravom žele poprečnom či¬ 
taocu da nametnu naobrazbu, koju on nema. Njegovo 
ie geslo bilo: »Općinstvu valja dati ono, sto to općin¬ 
stvo traži.« U uvodnim člancima nije smjelo biti iro¬ 
nije. »Čitaoci«, tvrdio je on, »rijetko kada razumiju 
ironiju, a ne vole je nikada.« Zabranjivao je i upotre¬ 
bu izraza, koji bi mogli biti nepoznati poprečnom ci- 

taocu. Ako je, na primjer, u kojem članku spomenuto 
ime Nižnji Novgorod, moralo je to ime biti popraćeno 
malim zemljovidom, po kojemu bi se mogao vidjeti 
položaj toga grada. Ako se govorilo o francuskom 
franku ili američkom dolaru, morala se vrijednost toga 
novca objasniti engleskim funtama i šilinzima. 

U starijim novinama naslovi su pojedinih članaka 
namjerice slagani nenametljivim slovima, a sada de¬ 
belim i kričijivim. Izdavanje novina počelo se provo¬ 
diti u sasvim novom tempu. »Jutarnje novine, koje ne 
leže na stolu za doručkom, mrtvo su novorođenče«, re¬ 
kao je Harmsworth. Da uzmogne prigrabiti što Veći 
broj Engleza još prije toga sudbonosnog sata, osnovao 
je drugu tiskaru u Manchesteru. Već prvoga dana ras¬ 
prodano je 400.000 primjeraka »Daily Maila«. Na dan 
krunisanja kralja Eđuarda iznosila je naklada lista 
1,250.000 primjeraka. Od godine 1903. izdavao je on 
»Daily Mirror«, a god. 1908. već je njegova naklada 
nadbijala »Timesovu«. 

Primjer Harmswortha — kasnijega lorda North- 
chliffe-a — našao je podražavača. »Daily News« i 
»Daily Express«, koji su izlazili i prije »Daily Mail-a«, 
postali su također dnevnici s velikim nakladama. Štam¬ 
pa novoga stila stvorila je publiku, koja je gutala sen¬ 
zacije, otela spoljne prilike iz ruku nekolicine struč¬ 
njaka, koji su raspolagali svojim znanjem gotovo u 
potpunoj tajnosti, i upoznala radnike i seljake bolje sa 
životom vladajućih krugova. Da li s namjerom ili bez 
namjere, bila je time pokretna snaga demokratskog 
vrijenja raspojasana u zemlji, koja je, iako već dugo 
liberalno vladala, ipak ostala aristokratska. 

IV. Razvijanje radničke klase za su¬ 
djelovanje u aktivnoj politici. Oko go¬ 
dine 1900. zanimali su se engleski radnici mnogo ma- 
nje nego francuski ili njemački za nauku socijalizma. 
Bili su podijeljeni u takozvane »Trade-Unions«, u 
imućne, moćne sindikate, koji su svoje članove, u štraj¬ 
kovima, podupirali. Radnici su se zanimali za organi- 

zacije svojih »Uniona« i za vjerski život svojih sekta i 
crkvenih župa, ali su u političkom pogledu svi bez izu¬ 
zetka pripadali liberalnoj ili konservativnoj stranci. 

Socijalistička udruženja bila su vise građanskog 
nego proleterskog porijetla. Socijaldemokratsku »Fe- 
deraciju« osnovao je Hyndman, bogat čovjek, koji je 
bio odgojen u Cambridge-u. Fabijevci, kako su se 
prozvali po starom Rimljaninu Fabiju {jer je on vje¬ 
rovao, da se pobjede mogu izvojevati samo strplji¬ 
vošću i čekanjem), udružili su u svojim redovima inte¬ 
lektualce, kakvi su bili: Webb, Sidney Oliver, Ber¬ 
nard Shaw, H. G. ’Wells, sve sami ljudi, koji su vise 
mislili nego radili. »Fabijci« imali su jaci utjecaj na 
universitete negoli na Unije: pošlo im je za rukom 
da priklone intelektualnu omladinu »tipu birokratskog 
kolektivizma, oslonjenog na političku demokraciju«, 
koji je doista poslije Svjetskoga rata postao principom 

engleskih vlada. . 

Za vladanja Eduarda VII. bili su engleski radnici 
trgnuti iz svoje političke ravnodušnosti jednom pre¬ 
sudom Gornjega doma: jako željezničko društvo po¬ 
krajine Wales (Taff Vale Railway Company), koje 
je bilo oštećeno jednim štrajkom, tužilo je vođe rad¬ 
ničkog sindikata za odštetu i isposlovalo je osudu. Ova 
osuda i očevidno sudsko neprijateljstvo^ prama rad¬ 
nicima u mnogim drugim parbenim slučajevima iza¬ 
zvalo je među vođama Trade Uniona veliko uzbu¬ 
đenje. Zar su mogli podnositi, da njihov teško skup¬ 
ljeni novac, kojim se upravljalo s tolikim oprezom, 
ostane izručen na milost i nemilost klasnim sudovima. 
Za svoju zaštitu osnovali su jednu stranku rada, koja 
je imala spremati samo socijalne reforme, a nije bila 
ni revolucionarna ni socijalistička. »Odlučili smo«, 
izjavio je Keirhardie, »da istupimo u Donjem domu, 
a da ne budemo ni socijalisti, ni liberalci, ni Torijev- 
ci. Mi hoćemo biti stranka rada. Dolje s liberalizmom, 
dolje s torizmom i svim drugim »izmima« osim jed- 
dinoga travaillizma!« 


Uspjeh ove stranke bio je zajamčen izborom njiho¬ 
voga tajnika: bio je to James Ramsay MacDonald. 
Škotlanđanin po porijetlu, otprilike 34 godine star, 
koji je bio najprije učitelj, a kasnije novinar. Pri¬ 
padao je društvu »Fabijevaca«, a kasnije je, kao taj¬ 
nik jednog radikalskog parlamentarca, upoznao sve 
parlamentarne vještine. Sretan brak s Margaretom 
Gladstone (kćerkom profesora Gladstona i nećakinjom 
lorda Kelvina) »ojačao je njegov položaj, jer je time 
dobio više slobodna vremena i povjerenja vladajuće 
klase. Posto je bio čovjek dobrih manira, a s lijepim 
licem, priznavali su ga kao čovjeka, kojemu se ljudi 
mogu povjeravati.« Bio je pouzdan, bez fanatizma, 
vrlo iskren u svojoj želji da popravi sudbu radnika, 
ali se u tom pogledu nikada nije dao zavesti na pre¬ 
tjeranu govorljivost. Bila je velika sreća stranke tra- 
vaillista, što su imali za vođu čovjeka, koga su sve 
stranke priznavale kao gentlemana. Na izborima god. 
1906. proturala je stranka trideset travaillista, uz koje 
je pristalo još trinaest zastupnika »federacije« rudar¬ 
ske iz radničkih krugova. Koliki je to bio preokret u 
povijesti britanske politike! 

Zastupnici radničke stranke bili su najprijatnije 
iznenađeni srdačnim dočekom u najotmenijem lon¬ 
donskom klubu: u Donjem domu. »Times« je istakao, 
da je najveći dio novih radničkih zastupnika na prvoj 
Garden-Partiji u Buckinghamskom Palace-u, kojoj 
su mogli prisustvovati, bio u salonskom kaputu i u ci- 
linderu, ali da su neki članovi Labour-Partije došli u 
sako-u i u sivom šeširu. Kralj je sa svakim od njih 
prozborio nekoliko osobito ljubeznih riječi. 

God. 1906. postao je ministrom John Burns, stari 
radnički agitator (policija ga je god. 1887. uapsila na 
Trafalgar Squaru, jer je bio vođa osobito silovitih 
demonstranata), koji se morao pokoriti običaju da 
obuče uniformu tajnoga vijećnika, kad je imao da ide 
na dvor. Na prvoj njegovoj večeri u Windsoru bio je 
nazočan i norveški kralj. Burnsonovi utisci bili su ovi: 

»Uzlazio sam u svojoj uniformi velikim stubištem, po¬ 
korno pozdravljen od onih istih gardista, koji su mi 
se prije devetnaest godina zaprijetili svojim bajune¬ 
tama. Dok sam tako uzlazio stepenicama, mislio sam, 
kako je moja uniforma stajala toliko novaca, koliko 
je prije devetnaest godina iznosila moja plaća za pet¬ 
naest mjeseci. Strašan izum! I čudan slučaj: bda je 
upravo obljetnica one krvave nedjelje na Trafalgar 
Squaru, a sada sam ovdje da s kraljevima izmjenju¬ 
jem komplimente! ... Može se reći, što se hoće: naš 
je kralj ipak veličanstven čovjek. Što ga češće viđam, 
čini mi se sve umniji, jer vlada uzorno po konsti¬ 
tuciji!« 

Makar se koliko odnosi između društvenih slojeva 
promijenili, lojalnost svih slojeva ostala je prama 
kruni nepromijenjena. 

V. Preobrazba ideja. Oštro omeđene histo¬ 
rijske periode žive samo u fantaziji historičara. Na 
početku i na svršetku takvih perioda ima uvijek pre- 
laznih pojava. Strujanje novih misli, koje su dale du¬ 
ševni pečat vladavini Eduarda VII., započelo se već 
za posljednjih decenija Viktorijine vladavine i nepre¬ 
stano je raslo do Svjetskoga rata, ali je dolazak kra¬ 
lja na prijestolje pospješilo to preobražavanje. 

Paul Valery opisao nam je ove sretne časove, koji 
obično dolaze iza velikih historijskih perioda, a ispred 
kakve revolucije. Tako je bilo i u Francuskoj u go¬ 
dini 1770., godini Montesquieu-ovih »Lettres Persa- 
nes«. Čvrsto složeni monarhijski sklop još je podr¬ 
žavalo društvo, ispunjavajući svakoga pojedinca osje¬ 
ćajem sigurnosti, koja je urodila velikom slobodom 
duhova. Može se ustvrditi, da je Engleska proživlja¬ 
vala u doba kralja Eduarda takav period sigurnosti 
i slobode. 

Za vladanja kraljice Viktorije mogla je ukočenost 
prastarih spoljašnjosti izazivati podrugivanje dušev¬ 
ne elite, ali su ih se još svejednako držali i oni, koji su 
im se podrugivali. Sve, što se odavno radilo i govo- 

rilo, bilo je samo zbog toga posvećeno. Sve novota¬ 
rije bile su zabacivane i s prezirom odbijane kao 
»francuska« ili »inozemska« roba. Oko god. 1903. uda¬ 
rilo je u oči jednom mladom Francuzu, koji je stano¬ 
vao u jednom engleskom hotelu, kako je jedan stari 
Englez, koji je cijelu sedmicu s njim najljubeznije 
govorio u najčišćem francuskom jeziku, odjedared u 
nedjelju postao prama njemu hladan i nijem. Napo¬ 
kon mu je priznao ljubezni starac, da francuski jezik 
nije podesan za razgovor u dan Gospodnji (nedje¬ 
lju). Estetski pokret od godine 1890., koji je značio 
kao neki prišivak duševnoj slobodi, bio je s Oskarom 
Wilde-om zagušen u sablazni i smiješnosti. »Metier 
proroka« bio je za Viktorijina vladanja isto tako opa- 
san kao i groteskan »metier«. Samuel Biitler pisao je, 
doduše, u ono doba svoja satirička remek-djela, ali mu 
je čitalački krug bio tako malen, da nije mogao izvr¬ 
šavati djelotvoran duševni utjecaj. 

Za vlade kralja Eduarda bio je, naprotiv, »proroč¬ 
ki zanat« vrlo unosan. Chesterton i Shaw poslužili su 
se Wilde-ovim epigramskim stilom, da njime izraze 
vrlo ozbiljne^ ideje, pa su doživjeli triumf mjesto 
tamnice. Društvena elita, naročito aristokracija, po¬ 
zdravljala je u ono doba sve nove ideje sa široko- 
grudom neopreznošću sretnih ljudi. Lady Warwick, 
posjednica dvaju najljepših dvoraca u Engleskoj, po¬ 
stala je socijaliskinja, koja je na kongresima sjedila 
između Vanđervvelda i Jauresa, a za vrijeme tih sjed¬ 
nica odašiljala pozive za prvi weck-end u 'Warwicku. 
Sam kralj bio je »a bit of a radical«. Kraljica Vikto- 
rija, konservativci i čak mnogi tadašnji liberalci sma¬ 
trali su demokraciju vrlo opasnom. »Bilo je to vrije¬ 
me, kad su Sir Charles Dilke i Joseph Chamberlain 
smatrani kao pusti revolucionarci. A dvadeset i pet 
godina kasnije položaj se sasvim promijenio. Sva da- 
lekosežnost tih promjena može se prosuditi, kad se 
uporedi držanje lorda Salisbury-a i lorda Balfoura. 
Nazori i politika lorda Balfoura, konservativnog mi- 

nistra predsjednika, jedva su nešto manje bili demo¬ 
kratski od nazora Dilke-ovih i Cbamberlainovih. 

Ceremonije i običaji ostali su netaknuti, ali iako 
je mlada generacija sudjelovala u jednima, a druge 
poštivala, nije prestajala a da se jednima i drugima 
podrugiva. Francuski slikar Jacques Emile Blanche 
gledao je za vrijeme kraljeva krunisanja u jednoj od 
najslavnijih vojvodskih porodica, kako se muška i 
ženska omladina kugla zlatnim privjescima i srebrnim 
kuglama porodične krune. »Ah, šta«, rekao je jedan 
od domaćinovih sinova, »sve je, dakako, imitirana pa¬ 
tvorina. A naš porodični nakit? Mama ga isposuđuje 
iz kazališne garderobe Covent Gardena. Ove vojvod¬ 
ske ogrtače nosili su već statisti na pozornici.« Tako su 
se izmiješali kazalište i ceremonije, oboje ništa drugo 
nego teatar za imućan narod, koji je željan gledanja, 
a pomalo je postajao skeptičan. 

Valja ovdje ponoviti, da se ovaj skepticizam širio 
samo na blistavoj, vrlo tankoj površini glavnoga gra¬ 
da, na četiri-pet tisuća ljudi, koji su, kako je Bvron 
rekao, »vjerovali, da se svijet okreće oko njih, jer su 
kasno polazili u krevet.« Ali svaki razvitak ideja po¬ 
činje se ovako: mišljenje elite objašnjava najprije 
avangarda pisaca, a kasnije postaje popularno po bje¬ 
snilu oponašanje široke gomile. Tako su paradoksi 
engleskih salona od godine 1760. postali god. 1790. 
općenitim dobrom; tako su djelovali od god. 1900. 
do 1910. književnost i teatar u duševnom životu En¬ 
gleza, probijajući put novim prevratničkim idejama. 

5 

LITERATURA 

Književnici, koji u Engleskoj nose atribut »edwar- 
dian«, nisu dolazili poslije viktorijanskih literata ona¬ 
ko, kako u Buckinghamskom Palace-u jedna garda 
izmjenjuje drugu, nego kao što ljetno cvijeće dolazi 


poslije proljetnog; jedno počinje već cvjetati, dok 
je drugo još svježe u puno boja. Tako se događalo: 
dok su veliki »Eduardovci« razvijali svoju umjetnost 
do najljepšega cvata, s jedne strane su veliki Vikto- 
rijanci, kao Meredith, Hardy i Swinburne još živjeli, 
a s druge su muževi buduće generacije — kao E. M. 
Forster, Hugh Walpole, J. D. Beresford već izdavali 
svoje prve knjige. George Moore, Rudyard Kipling, 
koji su za vlade kralja Eduarda dosegli svoju najveću 
visinu, obojica su po svojim djelima pjesnici drugih 
vremena ili svih vremena. Da je tko zapitao mladu 
englesku generaciju od god. 1908., koji su književnici 
najreprezentativniji, spomenuli bi bez sumnje: 
Bennetta, Wellsa i Galsworthy-a. 

Wells je možda onaj veliki Eduardovac, koji je 
našao najveći odjek u čitavom svijetu. Potječući iz 
naroda i sakupivši opsežno znanje, nosio je u sebi 
sve, da vanredno razumije svoje doba. Bila mu je pri¬ 
rođena neumorna duševna radoznalost pravih enci¬ 
klopedista, pa je sasvim naravno, da se napokon dao 
na pisanje enciklopedija. Njegov nazor o svijetu go¬ 
tovo je mističan. Za njega je čovječanstvo jedinstve¬ 
no divovsko biće, koje već nekoliko tisuća godina stre¬ 
mi prama sretnijem i ljepšem životu, a ipak nehoteći 
opet pada u neznanje i okrutnost. Dužnost pojedinoga 
bića jest, da doprinosi daljem razvijanju toga kolek¬ 
tivnoga bića, koje Wells drži sposobnim za propravak 
i o čijim se budućim preobrazbama on naročito rado 
izražava. »Mi se«, veli on, »nalazimo jedva na po¬ 
četku povijesti; počeli smo time, da smo ii pećinama 
živjeli i glabali kosti; a ni danas nismo jako daleko 
od tog životarenja, ali se izvjesni društveni uređaji 
čine već manje okrutnima, nešto su bolje organizira¬ 
ni, tako da se mora vjerovati u budućnost čovječan¬ 
stva.« Wellsov san je gospodarski i naučni fašizam, 
onako nekako kao diktatura francuske Akademije, 
kakvu je želio Renan, ali radosna ćutilna diktatura. 
Tema Wellsovih posljednjih romana gotovo je uvijek 

ista: jedan čovjek, filozof i bistar naučenjak u jednoj 
osobi, živi u strastvenoj želji da svijet preobrazi. U 
toj borbi podupire ga jedna žena. Nju dijele od njega 
baštinjene predrasude, koje Wells proklinje, jer po¬ 
tječu, kako on kaže, iz vremena, kad je socijalna 
struktura bila sasvim drugačija nego naša, pa zato 
našim potrebama ne odgovara. Njegovi junaci čudno¬ 
vata su mješavina od Mussolinija, Auguste Comte-a i 
Casanove. Velikom i dalekovidnom inteligencijom, 
koja nema u sebi nikakvoga sumnjičenja, prisilio je 
Wells mnoge ljude različitih zemalja’ da proniknu pro¬ 
bleme svoga vremena. 

Galsworthy pripada po rođenju i obrazova¬ 
nosti u »upper middle classes«. Kao kapetan nogomet¬ 
ne momčadi u Harrowu i kao oxfordski student, od¬ 
gojen je kao kakav patricij. Njegova široka ramena, 
opaljeni teint, lijepa, bijela kosa, njegova energija, 
skrivena pod gotovo bojažljivim držanjem i njegova 
mučaljivost pobuđuju utisak prije kakvog velikog 
engleskog državnika negoli romanciera. Bio je ple¬ 
menit, sumoran duh, koji se uvijek nalazio u nekom 
bolnom položaju, da svoj društveni krug mora i vo¬ 
ljeti i kritičkim okom promatrati. Kao vrlo mlad čo¬ 
vjek ljutio se na taj svoj krug, te je, u želji da bude 
nepristran, nabacio o njemu nepravedno okrutnu sli¬ 
ku. U svojim kazališnim djelima opisivao je građane 
koji su bili naivni, karikirani farizejci, ali kasnije, kad 
je pisao svoj veliki epos »Forsyte-Saga«, sve je više 
osjećao, koliko je u njemu bilo nježnosti za tu gra¬ 
đansku prošlost. U posljednjem predgovoru svojoj 
»Sagi« napokon je rekao, da bi bilo teško dokazati, da 
su Englezi od godine 1913. bili bolji nego u godini 
1886. U sredini Eduardova kraljevanja bio je on, kao 
i Wells, veliki, liberalni popravljač svijeta. 

Što se tiče B e n n e 11 a, on je možda na idejni svi¬ 
jet ove epohe izvršavao manje jasan utjecaj, nego 
spomenuta dvojica. Držali su ga cinikom, jer je bio 
trezven. Volio je raskoš, lagodnost, ali je njegovo srce 


u prvom redu prianjalo uz dobar i pošten rad. »Moj 
je zanat pisanje«, običavao je govoriti, a time je mi¬ 
slio reći: »Ja sam dobar radnik«. On se smatrao uče¬ 
nikom francuskih romansijera,, pa je od njih naučio 
izgrađivanje knjige. »Konstancija i Sofija ili povijest 
starih dama« i »Clayhanger« njegove su knjige, koje 
bi pohvalili Balzac i Flaubert. Previše je pazio na vje¬ 
štinu pisanja, a da bi, kao Galsworthy i Wells, mogao 
etiku i estetiku izmiješati, ali je ipak umio provoditi 
kritiku društvene klase obiljem istinitih i nemilosrd¬ 
nih malih opažanja. To se opaža još više u njegovu 
dnevniku negoli u njegovim romanima. 

Koje su zajedničke karakterne crte ove trojice tako 
različitih pisaca? Sva trojica su u svojim težnjama 
liberalci i popravljači svijeta, ali zar nije u svim vre¬ 
menima bilo popravljača svijeta? Zar Dickens u svom 
radu nije bio liberalac? O, jest! Ali samo što njegov 
način pisanja nije bio stil »Eduarđovaca«; tu je bila 
jesna osnovna razlika. Dickens ne napada ni na jedan 
socijalan oblik, ali on svojim dirljivim opisima do¬ 
prinosi, da se neke zloporabe odstrane: dječja bijeda, 
rđave škole, hapšenje zbog dugova. On ne voli zlo¬ 
česte ljude: ne sviđa mu se, kad kakav škrtac na bad¬ 
nju večer ne misli na to, kako bi siromašnoj djeci pri¬ 
redio kakvu radost, ali da je Scrooge bio čovjek do¬ 
bra srca, Dickens bi mu od svega srca priuštio njegovo 
bogatstvo. Pickwick i njegovi prijatelji bogati su gra¬ 
đani, ali budući da nisu tvrdoga srca, Dickens se ra¬ 
duje njihovom materijalnom položaju. Pecksniff je za 
njega zločinac kao Tartuffe za Moliere-a. Eduardov- 
ci utvrđuju, da se čitav jedan društveni sloj sastoji od 
samih »Pecksniffovaca«, koji ni sami ne znaju, kako 
su zločesti. 

Dok su »Viktorijanci« samo vjerovali u dalje po¬ 
stojanje socijalne izgradnje i osuđivali samo neke 
manje važne ustanove i njihove štetne predstavnike, 
njihovi su nasljednici jurišali na same temelje ljud- 

skoga društva: na religiju, kapitalizam i vladu klasa. 
Galsworthy sumnja u pravo posjeda, u pravo da tko 
ima kome suditi i kažnjavati ga. Wells predviđa, da 
će se socijalno zdanje srušiti i naslućuje, čime će biti 
naknađeno. Bennett kao da se ograničava samo na 
prikazivanje društvenih prilika, ali i on postaje svo¬ 
jim cinizmom silan rušitelj viktorijanskih pojmova đ 
moralu. »Sada, evo, nestaje ono magleno optimistič¬ 
ko, ružičasto i evanđeoski blago, čisto englesko sno¬ 
viđenje o jednom svijetu, u kojemu siromak može biti 
krepostan, a bogataš milosrdan; intelektualac se spaja 
sa proletarcem. Ovakova veza je svagdje opasna za 
građanski poredak.« 

Svagdje s izuzetkom Engleske, jer ondje ne dopiru 
glasovi pisaca do gomile prostoga naroda. Čak i pod 
vladanjem Eduarda VII. ostao je stari i pobožni 
Wesley velikim reformatorom, a nisu Galsworthy, 
Bennett ili Wells. Nisu se smatrali ozbiljnima pro¬ 
roci budućega rata, ni socijalistički proroci, osim u 
izvjesnim časovima panike. »Bojazan, da bi se morali 
sakrivati pod pločnicima Londona, da se uklone ne¬ 
prijatelj evim bombama, činila se nevjerojatnijom i 
fantastičnijom, nego strah, da bi se u Kensingtonu 
moglo pojaviti čitavo jato otrovnih zmija.« Ljudi su, 
doduše, bili svijesni, da se svijet nalazi u nekom pre- 
laznom stanju, da svagdje u narodu vrije, da neko¬ 
liko, malo suludih književnika potkapaju tisućljetne 
običaje, ali nisu htjeli da se duže vremena predaju 
takvim nemilim mislima. Na londonskim zidovima vi¬ 
đao se u to doba šaren plakat, koji je prikazivao od¬ 
vratnu i nerazumljivu gužvu od muškaraca, žena i 
zvjeradi. Pod tom zagonetnom slikom bilo 'je napisa¬ 
no: »Dorit morry about this, go and see the Follies« 
(»Ne razbijajte si glave o ovom, nego pođite radije u 
Follies«). Ovaj se savjet i poslušao. Ljudi su odlazili 
u varijete, da slušaju pjesme Pelissierove. Iza tisuće 
predstave »Vesele udovice« čekao je narod pred zgra¬ 


dom izlazak Lily Elsie, da joj priredi ovacije. Iz dru¬ 
ge uspjele operete onih dana, »Arcadians«, pjevao se 
refrain: »A short life and a gay one« (»Kratak je ži¬ 
vot, ali veseo«). 


6 

KAZALIŠTE 

Predrasude javno okupljenog općinstva veće su 
nego predrasude pojedinih čitalaca: viktorijansko ka¬ 
ćiperstvo bilo je za dramatičare veća zapreka negoli 
za pripovjedače. Mnogi kazališni upravitelji davali su 
same prijevode. Scribe i kasnije Augier bili su »pre¬ 
rađivani«, a isto su tako morali i brojni francuski 
vauđevilli dozvoliti, da se iz njih izostave neprilični 
odlomci, da se cenzor ne mora ljutiti. Oko godine 
1880. bila je strana tvornička marka za kazališna dje¬ 
la tako redovita, da je jedan dramatičar objavio »novo 
originalno englesko djelo« kao veliku rijetkost. 

Pod konac prošloga stoljeća dva su događaja pre¬ 
obrazila engleski kazališni život. Prvi je bio gostova¬ 
nje »Comedie Frangaise« u Londonu. Matthew Ar- 
nold je u jednom senzacionalnom članku istakao vri¬ 
jednost narodnog kazališta za jednu zemlju. Engleski 
glumci snivali su o tome, kako će se povesti za fran¬ 
cuskim primjerom i podići društvenu tečajnu vrijed¬ 
nost svoga zvanja. Vrhunac društvene piramide uspje¬ 
lo je s nekolikim skokovima doseći Johnu Here-u, 
Bancroftu, a kasnije Irvingu, Tree-u i George-u Ale- 
xanderu. Komedijanti su odjedared postali sposobni 
da uđu u »društvo«. 

Drugi važni događaj bilo je otkriće Ibsena. Njego¬ 
ve drame, doduše, nisu doživjele ondje vrlo širok 
uspjeh, ali zato mnogo dublji. Neiskrenost ljudskih 
odnosa, koju je Ibsen raskrinkao, bila je upravo ono- 

zlo, od kojega je bolovalo englesko društvo, a koje 
je već Samuel Butler razotkrio. Pod Ibsenovim utje¬ 
cajem razvila se nova engleska drama. Pinero je 
stvarao djela, koja su izgledala kao karikature Ibse- 
novih drama, ali je ipak nalazio nadahnuće u njima. 
Da je on napisao »Noru«, onda bi glavna junakinja 
te drame na koncu pala u naručje svoga muža, koji bi 
doduše bio »gentleman farmer« oporih manira, ali 
pun dobrih namjera. Ali ovdje valja napomenuti, da 
svaki pisac ima svojih osobina, pa da je Ibsen napi¬ 
sao »Seviljskog brijača«, Figaro bi se po svoj prilici 
ubio. 

Engleskim dramatičarima od godine 1890. stajala 
je na putu jedna zapreka, koja je bila još neugodni ja 
od sentimentalnosti općinstva, a to je — samoljubi- 
vost i preuzetnost kazališnih upravitelja, koji su sami 
bili glumci. U »Lyceumu« je vladao Henry Irving, 
genijalan komedijant, ali su mu dobre uloge bile va¬ 
žnije od dobrih drama. Najradije je igrao Roberta Ma- 
caire-a, Louisa XI. u »Gringoire-u« i Napoleona u 
»Madame Sans-Gene«. Zamolio je Sardou-a, da za 
njega napiše jednog Napoleona i jednoga Dante-a. 
On je poštovao Shakespeare-a, ukoliko je Shakes- 
peare pisao dobre uloge za Henry Irvinga. »On je bio 
na pozornici glavom viktorijanska epoha, sa svim 
njenim veličanstvom, njenom staromodnom ljepotom 
i — sićušnošću.« 

U kazalištu »Haymarkettu«, kasnije u »His Maje- 
sty-u«, bio je glumac-upravitelj Sir Herbert Beerbohm 
Tree. Bio je kulturniji od Irvinga, pa su moderni dra¬ 
matičari zauzeli neko mjestance u njegovom reper- 
toire-u. Ibsen, Strindberg i Maeterlinck mogli su se čak 
često sa Shakespearom vidjeti na matinejama njegove 
pozornice. Ali je i on volio paradne uloge: Riche- 
lieu-a, Mefista, d’Artagnana, Beethovena. Volio je na¬ 
metljivi sjaj i svoje je predstave opremao blistavo 
realističkim udešavanjem. Shakespeare mu je bio iz¬ 
lika za neobično sjajne inscenacije. Oko godine 1909. 


»Punch« se je podrugao izvedbi Shakespearove »Bu¬ 
re«, na kojoj je Tree napučio Prosperovo ostrvo sau- 
rijcima i fosilnim gušterima, koji su letjeli.. . 

Da se uklone tiraniji glumaca-upravitelja, trebali 
su novi pisci manja i smionija kazališta. I našli su ih 
u »Independent Theatru«, kasnije u »Stage Socie- 
ty-u«, malom udruženju diletanata, gdje se prvi put 
glumila drama: »IJou never can teli« (»Nikad se ne 
može znati«) od Bernarda Shaw-a. Ali pravo središte 
za nove dramatske proizvode bio je »Court Theatre«, 
koje je vodio mladi autor, Granville Barker s požr¬ 
tvovnom nesebičnošću, s kojom je u Parizu vodio An- 
toine »Theatre Libre«, a Jacques Copeau »Vieux Co- 
lombier«. Bernard Shaw, čije su ladice bile do vrha 
ispunjene djelima, bio je, pored Euripida, najčešće 
igran dramatičar, ali su se i druga imena, kao Gals- 
worthy, Bennett i sam Granville Barker, često izmje¬ 
njivala skupa sa Shawom na kazališnim objavama. 

Irac S h a w suprotstavio je engleskoj plačljivoj 
osjećajnosti svoj cinički realizam, našto ga je engles¬ 
ka kritika — za nagradu — sasvim ozbiljno uporedila 
sa Shakespearom. No čini se, da bi njegova uloga 
mogla biti prije upoređivana s onom, koju je Vol- 
taire igrao u Francuskoj. Kao Shaw bio je i Voltaire 
veliki žurnalist, koji je svoje bojne članke stavljao u 
usta predstavi jačima svojih tragedija, da ih objave 
čitavom svijetu. Njegove drame zanimale su Francu¬ 
ze 18. stoljeća zbog istog razloga, zbog kojega su 
Shawove drame zanimale Engleze 20. stoljeća: bile su 
duhovit razarački materijal. Čak je i kralj Eduard 
god. 1905. zaželio da vidi jednu Shawovu dramu, o 
kojoj su mu prijatelji pričali. Ova vrsta kazališnih 
djela njemu se nije svidjela, ali ih je on uveo u modu. 

Galsworthy~eve drame, koje su tendencioz¬ 
ne, nemaju nade da će preživjeti ono društvo, koje su 
kritizirale. Granville Barker, Bennett, Chesterton, J. 
M. Barrie sačinjavaju u društvu sa Shawom skupinu 
dramskih autora, koja bi mogla biti, zbog svoje ra- 

znolikosti i novosti radnje, upoređena sa piscima eli- 
zabetinskoga doba. Iskreni entuzijasti, uvjereni u so¬ 
cijalnu važnost svoje borbe za slobodu misli, možda 
bi ovi muževi još smionije udarali, da im nije besmrt¬ 
na glupost birokracije bacala klipove pod noge i po¬ 
kazala im još neprebijenu moć njihovih protivnika. 

U godini 1909. izvršeno je ispitivanje o pravima i 
dužnostima cenzure. Naime, među poslove najvišega 
komornika, lorda Chambellana, koji je bio činovnik 
kraljevske kuće, a nipošto državni činovnik, spadalo 
je čitanje pozorišnih djela i davanje »licencije« ka¬ 
zališnim upraviteljima, da smiju prikazivati ta djela. 
Za vladanja Eduarda VII. zabranio je lord Cham- 
bellan između ostaloga prikazivanje djela: »Mater- 
nite« (Materinstvo) od Brieux-a, »Monna Vanna« od 
Maeterlincka, »Sablasti« od Ibsena, »Waste« (Rasip¬ 
nost) od Granville Barkera i »Mrs. Warren’s pro- 
fession« od Bernarda Shawa. Bilo je vrlo nezgodno, 
što su djela ovakove vrijednosti mogla biti zabačena; 
način, kojim je bila provođena cenzura, bio je besmi¬ 
sleno svojevoljan. 

Lord Chambellan potpadao je neposredno pod kra¬ 
lja, a nije mu ni parlamentarna kontrola ništa mogla. 
Njegove odluke nisu ovisile ni o kakovim zakonima, 
ni o kakovim odredbama, koje bi bile poznate jav¬ 
nosti. Često su bile upravo neshvatljive. »Potajnoj, 
lakoumnoj« bračnoj nevjeri u Pinerovim komadima 
davao je svoj blagoslov, ali je zabranio ozbiljnu dra¬ 
mu, kakva je bila »'Waste«, a koja je dokazivala, da 
krivnja jednog jedinog trenutka može donositi smrto¬ 
nosne posljedice. Zabranjivao je svaku aluziju na Bi¬ 
bliju, a dozvolio je »Samsona i Dalilu«. Prevodiocima 
francuskih drama davao je mnogo veću slobodu. 
Uostalom, on svoju lektorsku službu nije izvršavao 
osobno, nego ju je prepuštao jednom činovniku, koga 
je naprosto imenovao, a da nije birao među drugim 
natjecateljima ni ispitao sposobnost svoga odabranika. 
Tko je bio dakle pravi cenzor? Neki gospodin Red- 


ford. A tko je bio taj Redford? Jedan nekadašnji ban¬ 
kar. A zašto je baš on odabran za taj posao? Zato, 
što je bio dobar poznanik svoga predšasnika i što je 
nekoliko puta njemu pomagao čitati drame . . . Dosta 
je čudnovato, da je čitava skupina dobrih dramatiča¬ 
ra, kakvih Engleska nije imala od Elizabetinih vre¬ 
mena, bila izložena samovolji nekadašnjega bankara 
i samovolji njegove žene, koja mu je pomagala pri 
čitanju djela, napisanih u stranim jezicima. 

Dramski autori napisali su pismo »Timesu«, zatra¬ 
živši istragu u toj stvari i zamolivši, da kazalište bude 
stavljeno pod građansko zakonodavstvo. Autori I di¬ 
rektori ne bi trebali stajati pod nikakovom cenzurom, 
a ako bi koje djelo izazvalo nezadovoljstvo ili bilo 
opasno za javni mir, imalo bi biti, kao i svaki prekr¬ 
šaj, progonjeno sudbenim putem. Još nikada nije bilo 
kakvo pismo potpisano ovakvim imenima: pošlo im 
je za rukom prikupiti potpise ne samo mladih drama¬ 
tičara, nego i starih, kao što su bili Hardy i Meredith, 
pa i potpise konservativnih pisaca, kao Pinera. Po¬ 
bjeda se činila sigurna. 

Istraga je bila povjerena zajedničkom odboru, koji 
se sastojao od članova Gornjega i Donjega doma. Po¬ 
zvani su brojni svjedoci. Svi pisci bili su protiv cen¬ 
zure. »Cenzor će«, rekli su, »uvijek zabraniti ozbilj¬ 
no obrađivanje moralnih problema, jer se njemu ne 
može sviđati, da njegov moralni kodeks bude pobi¬ 
jan. A umjetnik je samo zato umjetnik, jer on proma¬ 
tra društvene uređaje i moral sa novog stajališta. 
Prema jednoj izjavi Shawovoj, umjetnik je iz skru¬ 
pula savjesti nemoralan, i mora takav da bude.« 
Granville Barker ustvrdio je, da neka djela zbog cen-' 
zure nisu uopće napisana, jer se pisci nisu — što je i 
razumljivo — mogli odlučiti, da na temama, koje se 
ne bi svidjele cenzoru, izgube čitavu godinu rada. Kri¬ 
tičari su stali uz bok autorima. 

A ipak su autori podlegli. Imali su proti sebi koa¬ 
liciju složenu od ovih elemenata: a) kazališni upra- 

vitelji. Ova su gospoda bila na strani cenzure, jer ih 
je ona zaštićivala od nemilih i skupocjenih iznenađe¬ 
nja. Za jednu ili dvije gvineje dobivali su svoju »li¬ 
cenciju« i ujedno sigurnost, da drama iza pokusa od 
nekoliko tjedana ne će biti zabranjena; b) Puritanci, 
koji su ostajali pri svom vjerovanju, da kazalište vodi 
prama »vratima pakla«, pa su zato htjeli, da ta vrata 
budu što čvršće zatvorena; c) građanski filistri, koji 
su glasovali za cenzuru, da kazalište ne dobije gubu i 
ne postane nezdravo, jer je »nezdravo« bilo svako 
djelo, koje želi dokazati, da prividnost nije čista real¬ 
nost. 

Ova koalicija materijalnih interesa i duševnih pred¬ 
rasuda pobijedila je tim lakše ustanak pisaca, što li¬ 
beralna vlada nipošto nije željela da dođe u sukob 
s jednim uredom, koji je izravno ovisio o kralju, u 
času kad je ta vlada — kako ćemo domala vidjeti — 
bila prisiljena, da od kralja zatraži velike žrtve s ob¬ 
zirom na Dom Lordova. Jedan od dramatičara susreo 
se s V/instonom Churchillom, »home secretary«, koji 
mu nije skrivao, da se vlada u stvar cenzure ne će 
upletati. »Ako udesite demonstracije na Trafalgar 
Squaru«, rekao je, »možda će svijet na vas obratiti 
pažnju! Ali dok pišete samo pisma na »Times« . ..« 
Kralj sam interesirao se samo za laka pozorišna djela; 
stvari ozbiljnih pisaca ostavljala su ga hladna. 

Tako su dakle književnici bili potučeni i taj poraz 
čini se, da je urodio nazadovanjem u velikom procvatu 
engleskoga kazališta, koji se započeo u prvoj dekadi 
našega stoljeća. Dramatska umjetnost je po svojoj biti 
duboka socijalna umjetnost. Njena veličina nabujava, 
kad se osjeća nošena i podupirana od osjećaja svojih 
suvremenika. Engleski su književnici pokušali, kao u 
doba Moliere-a i Aristofana, da promijene moralna 
gledišta. Ali ih je prebila u njihovom nastojanju ne¬ 
sklonost javnosti, da ih smatra ozbiljnima i da po¬ 
stupa s njima kao sa slobodnim ljudima. 


Taj je poraz vrlo značajan. U prvom redu doka¬ 
zuje on, kako je površna bila takozvana »edwardska« 
emancipacija. Shaw je Engleze zabavljao, ali ih nije 
uvjerio. Vođe liberalne stranke bili su tako prožeti 
naukom »laissez-faire«, da su zapali u neodoljivu apa¬ 
tiju, kad god je imala da se provede kakva reforma. 
Nisu ni prstom maknuli, da književnicima, koji su za¬ 
pravo bili njihovi saveznici, izvojuju slobodu riječi. 
Kako ćemo vidjeti, liberalci su sa tvrdoćom, koja je 
bila jos gora od njihove ravnodušnosti, postupali 
s onim Engleskinjama, koje nisu htjele izvojštiti ništa 
drugo nego ona ista prava, koja je liberalna stranka 
nekada izvoj stila za Engleze. 


7 

SUFRAGETKE 

Engleski historici običavaju pokret za žensko izbor¬ 
no pravo objasniti primjerom francuske revolucije i 
preokretom u industriji. Bilo je istina: iza francuske 
objave o ljudskim pravima došla je knjiga Mary 
Woolstonscraftove o ženskim pravima, a razvitak 
stroja obratio je milijune žena i tvorničke radnice. Ali 
kako to, da se sufragetska agitacija razvila upravo u 
Engleskoj, a nije u Francuskoj? Možda bi se ovdje 
morao istražiti položaj engleske žene u porodici, o ko¬ 
jemu se manje zna, nego o položaju žene na konti¬ 
nentu. 

Činjenica je, da se u prvoj polovini 19. stoljeća u 
Engleskoj ne nalazi ni spomena o ozbiljnom ženskom 
pokretu. John Stuart Mili prvi je zagovarao žensku 
stvar u Parlamentu. Pošto je u Westminsteru bio iza¬ 
bran zastupnikom, pokrenuo je god. 1867. raspravu o 
ženskom izbornom pravu. Većina zastupnika smatra¬ 
la je temu debate vrlo komičnom. Mnogi su se nadali, 
da će se pri tome izvrsno zabavljati, pa su otkazivali 

pozive na večere, samo da mogu prisustvovati raspra¬ 
vama. Ali je ozbiljno držanje John Stuart Milla iza¬ 
zivalo svako poštovanje. »Ja znam«, rekao je on, »da 
u svijetu vlada nejasan osjećaj, kao da se žena nema 
ni za što drugo brinuti, nego kako će poslužiti muža . . . 
Preuzetnost, da se jedna polovina čovječanstva na¬ 
prosto podvrgne drugoj polovini, čini mi se upravo 
tako budalastom, kao i nepravednom. Zar doista drži¬ 
te, da je poželjno za muškarca, da živi u najužoj idej¬ 
noj i osjećajnoj zajednici sa stvorenjem, koje u stra¬ 
hu ostaje na nižoj duševnoj stepenici i koje se za takav 
položaj odgaja? Zar se može smatrati naročitom žen¬ 
skom draži neznanje i ravnodušnost prama najuzvi- 
šenijim stvarima?« 

»Moglo bi se na to primijetiti, da žena izvršava ne¬ 
izravno svoju moć na muža. Ako takav argumenat 
potvrđujete«, rekao je Mili, »morat ćete pristati i na 
to, da našim bogatim muškarcima, koji također ne¬ 
izravno izvršavaju svoju moć, oduzmete izborno pra¬ 
vo. Uostalom, žene, koje na muškarca izvršavaju naj¬ 
veći uticaj, ni izdaleka nisu one, koje najviše trebaju 
izborno pravo i koje imaju najopravdanije pravo 
na to.« 

Stuart Mili je ovu stvar zastupao s tolikom snagom 
i širokogrudnošću, da su se i oni zastupnici, koji su se 
htjeli time zabavljati, morali zamisliti. Zakon nije 
bio primljen, ali su se u ženama probudile velike nade. 
U godini 1867. osnovano je društvo: »National So- 
ciety for ZJUomeris Suffrage« (Narodno udruženje za 
žensko izborno pravo) i godine 1869. izvojštile su žene, 
bez velikih teškoća, izborno pravo za općinska za¬ 
stupstva. 

Ali Se nade, koje je izazvao taj brzi uspjeh, nisu 
obistinile. Za slijedećih četrdeset godina bili su na 
papiru podastrti mnogi podnesci za parlamentsko žen¬ 
sko izborno pravo, ali je rijetko koji došao u raspra¬ 
vu. Za razne političke stranke mogu računati na pri¬ 
hvat samo oni zakoni, koji bi eventualno povećali broj 


njihovih pristaša. Ali nijedna vlada nije htjela služ¬ 
beno stvar poduprijeti, jer nijedna nije pouzdano 
znala, u kojem bi pravcu žensko izborno pravo moglo 
izmijeniti sastav većine. U britanskom Parlamentu 
imaju malo izgleda zakoni, koje ne predlaže vlada i 
koji bi mogli doživjeti tri čitanja, propisana u poslov¬ 
nom redu. Za jednoga parlamentsko^ zasjedanja od¬ 
ređuje se samo nekoliko sjednica za zakonske prijed¬ 
loge, koje predlažu zastupnici. Na početku zasjedanja 
moraju se te sjednice žrijebom odrediti. Da će se 
uzeti u raspravu, imaju izgleda samo 12—14 imena, 
koja se prva izvuku. Sufragetke ponajviše nisu imale 
sreće, pa ako je koji od njihovih pristalica slučajno 
izvukao jedan od ovih »zgoditaka«, protivnici »ženske 
stvari« spriječili su opstrukcijom, da zakon ne stigne 
dalje od drugog čitanja. 

Na početku vladanja Eduarda VII. mnogim je En¬ 
gleskinjama dozlogrdio ovaj postupak. U godini 1903. 
pozvala je jedna gospođa iz Manchestera, neka Mrs. 
Pankhurst, čije su se kćeri Christabel i Sylvia zani¬ 
male za politiku, izvjestan broj njihovih prijateljica, 
da se sastanu u njenoj kući i osnovale su »LUomen’s 
Social and Political Union« (Žensko socijalno i poli¬ 
tičko udruženje). Tu je prvi put izneseno kao bojna 
parola geslo »Votes for UJomen« (Izborno pravo za 
žene). Te gospođe iz Manchestera — »Sufragetke« — 
ponašale su se ratobornije i energičnije nego London- 
ke. Obratile su se na veliki broj parlamentarnih čla¬ 
nova, pa im je napokon pošlo za rukom da sklone jed¬ 
nog zastupnika, koji je kao četrnaesti izvukao »zgo¬ 
ditak«, da svoje pravo za govor uloži u prijedlog za 
žensko izborno pravo. Nije baš slutilo na dobro, što je 
on bio četrnaesti govornik, pa je imao govoriti u pe¬ 
tak gdje je imao ispuniti drugu točku dnevnoga reda. 
Brojne žene pohrlile su na tu sjednicu. Protu-sufra- 
gisti s uživanjem su nastojali da prvu točku dnevnog 
reda otegnu što dulje: zakon o osvjetljivanju držav¬ 
nih cesta ... A kad je druga točka došla na red, rđave 

doskočice letjele su s klupe do klupe Donjega Doma i 
zakon je bio otplavljen obiljem govora i polemika. 
Razbiješnjene žene osjetile su se duboko pozlijeđene. 
Mrs. Pankhurst predloži da se izvan Donjega doma 
održi protestna skupština. Njene se prijateljice saku- 
piše kod spomenika Richarda I.: redarstvo ih je ras¬ 
tjeralo i morale su se razići, ali su prisegle da će se 
vladi osvetiti. Od »sufragistica« postale su sufragetke. 

Sada se otpočeo dug i ogorčen boj između žena i 
ministarskoga vijeća. U izbornoj borbi god. 1905. 
prekinut je govor Sir Edwarda Greya na skupštini u 
Manchesteru od jedne žene, koja je nosila zastavu od 
bijeloga katuna s napisom »Votes for Women« i us¬ 
prkos prigovora svjetine, zapitala budućega ministra, 
da li će liberalna vlada ženama dati izborno pravo. 
Ta je žena bila radnica, Annie Kenney; entuzijazmi- 
rana i energična mala osoba, koja je skupa s Christa- 
belom Pankhurst domala postala strah i trepet svih 
izbornih skupština. Bilo je odlučeno da se zabrani že¬ 
nama pristup u izborne skupštine. Ali su one potra¬ 
žile pomoć u lukavštini. Annie Kenney preodjenula se 
u mladog raznašača brzojava. U toj uniformi uspjelo 
joj je ući u dvoranu, u zgodnom trenutku staviti svoja 
pitanja i razviti svoju zastavu. Kad je Sir Henry 
Campbell-Bannerman imenovan ministrom predsjed¬ 
nikom i njemu u čast priređene velike ovacije u Royal 
Albert Hallu, pazili su liberalci vrlo oštro da se uskra¬ 
te pristupnice ženama, koje bi bile sumnjive. Ali je 
sufragetkinjama ipak pošlo za rukom osvojiti jednu 
pristupnicu. Maskirale su Annie Kenney kao elegantnu 
damu, pošto su joj posudile jednu večernju toaletu i 
krzneni ogrtač. Kad se ministar predsjednik, okružen 
čitavim svojim kabinetom, digao da govori, ona je 
ustala i iz svoje lože zavitlala zastavom »Votes for 
Women« i doviknula sonornim glasom: »Da li će li¬ 
beralna vlada ženama dati njihovo pravo?« Podigla 
se strašna buka. Napokon počeše svirati velike orgu¬ 
lje, da nadviču ženske demonstratkinje, koje su iz svih 

kutova dvorane podupirale Annie Kenney: žene su 
prisiljene da ostave dvoranu. 

Stvar je ministrima postala nesnosna. Sufragetke 
su bile odvažne i tvrdokorne. Jednoga dana zatekao 
ih je ministar predsjednik gdje sjede sa svojom za¬ 
stavicom »Votes for Women« na stepenicama Dow- 
ning Streeta Nro 10. U Donjem domu dale su se lan¬ 
cima prikovati uz naslone tribuna; nekoliko puta mo¬ 
rala se sjednica prekidati i dovoditi bravare da ih 
otkuju. 

Bernard Shavv podrugao se paničkom strahu mu¬ 
škaraca. Engleska se je, reče, nekada oduprla španjol¬ 
skim vojnicima, Napoleonovim armijama, pa i čitavoj 
Evropi, ali su jednoga dana popustili i najotporniji 
živci. »Istina je, doduše, da momentana opasnost 
ostavlja kobniji i smrtonosniji utisak. Pomislite: deset 
žena, deset oboružanih čarapama, juponima i stezni- 
cima, napale su britanski Donji dom. Potrebne su 
očajne mjere. U ime javnosti pitam ja, da li su sprem¬ 
na sva pravila opreznosti? Policiju pred Parlamentom 
treba staviti pod oštar nadzor i zaposjesti gardijskom 
brigadom mostove. Ako bude trebalo, valja vrbovati 
dobrovoljce. Ja sam u pravu da ovako govorim, jer je 
mojom dramom »Čovjek i nadčovjek« prvi put muški 
rod upozoren na strašnu moć žena i na bijednu sla¬ 
bost muškaraca.« 

God. 1907. priredilo je tri tisuće žena rijetku de¬ 
monstrativnu povorku: duge haljine, koje su se vukle 
po tlu, i srca, u kojima je kipio zanos u borbi sa stra¬ 
hom od nespretnosti. Godine 1908. sakupile su sufra¬ 
getke pred dvadeset tribuna u Hyde Parku 250.000 
žena — kojima su se muškarci premoćno smiješili. 
Žene su podolazile iz svih engleskih grofovija u po¬ 
sebnim vlakovima. No kad su došle do uvjerenja, da 
sva ta oduševljenja ništa ne pomažu, sufragetkinjama 
su dosadili meetinzi, zastave i glazbe, pa su se latile 
nasilnih sredstava. Ćuškale su policajce, u večernja 
posijela ministarska uvlačile se kroz dimnjake i pro- 

zore, osujećivale su konjske utrke demontracijama, 
dolazile brodovima po Temzi do Donjega doma, tamo 
se usidravale i napadale plamenim govorima zastup¬ 
nike, koji su mirno pili čaj na terasi. Napokon — oh, 
strašan, gotovo nevjerojatan zločin! — razgazile su 
i pokvarile tratine na igralištima golfa. Čitava sabla¬ 
zan završila se zatvorom u Hollowayu, gdje su sufra- 
getke smjesta otpočele sa štrajkom gladovanja. Da ih 
spase od takve dobrovoljne smrti, morali su ih prehra¬ 
njivati brutalnim i bolnim umjetnim načinom. Sve je 
to dovelo liberalnu vladu u vrlo neprijatan i smije¬ 
šan položaj, a nemir se još pojačao time, što je As- 
quith, koji je bio zakleti neprijatelj ženskih tražbina, 
postao ministrom predsjednikom. 

8 

ASQUITH NA VLADI. BUDGET 

God. 1908. pozvao je Sir Henry Campbell-Banner- 
man, koji je bolovao od teške srčane bolesti, k sebi 
Asquitha i rekao mu, da znade, da se uskoro umrijeti. 
Govorio je to, pokoravajući se sudbini, čak vrlo ve¬ 
selo. Već je bio odabrao i tekst iz psalama, koji je htio 
da mu se ureže u grobni kamen. Zahvalio je As- 
quithu, što mu je bio izvrstan kolega, tako vjeran, tako 
iskren i bez ikakova egoizma. Nato je Asquith ogrlio 
staroga čovjeka i zaplakao. i»Vi niste kao što su drugi, 
Asquithe«, rekao je ministar predsjednik, »pa sam 
sretan, što sam vas upoznao. Bog vas blagoslovio!« I 
odmah iza toga Campbell-Bannerman je predao de¬ 
misiju, a nekoliko nedjelja kasnije umro je. Dne 6. 
travnja 1908. primio je Asquith pismo od kralja, ko¬ 
jim ga je pozivao da dođe u Biarritz. Tako je novi mi¬ 
nistar predsjednik otputovao u Francusku na obligat¬ 
ni »rukoljub«. Mnoge engleske novine zamjeravale 
su imenovanje jednog ministra predsjednika na stra¬ 
nom području. 


Asquith, kao ministar predsjednik, ostavio je mini¬ 
starstvo financija, a Lloyd George postao je državni 
rizničar. Winston Churchill, vrlo ljubezan mladi čo¬ 
vjek s oštrim mozgom i smionom fantazijom, koji se 
oslobodio unionista skupa s »Vojvodom«, naslijedio 
je Lloyda George-a u ministarstvu trgovine, koje su 
mjesto već nekada zauzimali njegov otac i njegov 
djed. 

Ravnoteža u ovom kabinetu bila je malo drugačija 
nego u Campbell-Bannermanovu ministarstvu. As- 
quith je pripadao imperijalističkom krilu stranke. 
Njegove društvene veze s velikim konservativnim po¬ 
rodicama povećale su nepovjerenje puritanaca. Iako 
su visoko poštovali njegov karakter i talenat, mogao 
je svaki čovjek, koji se iole razumijevao u politiku, 
predvidjeti, da će se prama njemu nepomirljivi je 
držati nego prama Campbell-Bannermanu. Ministar¬ 
stvo je sad bilo već tri godine na vlasti, a nije uradilo 
ništa osim reforama u armiji i u ratnoj mornarici, što 
je u očima mnogih pristaša bila negativna zasluga. 
Raspisivati nove izbore bez ikakove jasne parole, koja 
bi ojačala ugled stranke, svršilo bi se pravom katastro¬ 
fom. A kako bi ta izborna parola glasila? Napokon ju 
je pronašao Lloyđ George i na tisuću načina ju izrabio. 

Najjednostavnije bi bilo, da se opet pooštre protiv¬ 
nosti između Donjega i Gornjega doma. Lordovi su 
oborili nekoliko zakona. To bi već bila izlika da se 
napadnu, ali ta izlika nije bila dovoljna da se narod 
podržava u uzbuđenju, jer je bio na ovakova čarka¬ 
nja već previše navikao. Trebalo je lordove navesti, 
protiv tradicije, na to, da odbiju budget, ali bi njih na 
tako neoprezan korak mogao navesti samo kakav revo¬ 
lucionaran budget. Radi toga je Lloyd George, pod¬ 
uprt Winstonom Churchillom, predložio novi porezni 
sistem, kojemu je dao ime »Narodni budget«. »Trebam 
novaca«, rekao je, »da poplaćam nove oklopljene kr¬ 
starice, vojne troškove i staračke penzije. Novac ću 
zatražiti od bogataša.« 

Taj »Narodni budget« predviđao je veće oporezo- 
vanje baštine i zemljišnog posjeda. Kao u Francus¬ 
koj, bio je onda zemljišni posjed oporezivan prema 
utvrđenoj vrijednosti. Lloyd George je predložio, da 
se stvarna vrijednost zemljišta iznova utvrdi. »Uosta¬ 
lom«, rekao je, »često se događa, da vrijednost jed¬ 
nog zemljišta ili kakve kuće može porasti u nečuveno 
velikoj mjeri, a nipošto zato, što je vlasnik nešto uči¬ 
nio da tu vrijednost podigne, nego jer je neki grad 
porastao ili jer je izgrađena kakva željeznička pru¬ 
ga.« U ovakovim slučajevima htio je on za državu 
uzeti deset postotaka od porasle vrijednosti. Taj po¬ 
rez nazvao je on: podavanje od porasta vrijednosti, 
koji nije vlastitim trudom zarađen. 

Zašto, na primjer, da zemljoposjednici izvlače go¬ 
dišnje kamate od osam milijuna funti za svoja maj- 
danska prava? Zašto? Ta oni nisu nikada sami zako¬ 
pali u zemlju ugljen. A nisu ni nagomilavali velike 
granitne pećine u Walesu! »Tko je kamenje slagao u 
čitave bregove? Zar posjednici rudokopa? A unatoč 
tome oni dižu kamate od osam milijuna funti godiš¬ 
nje, da ljudi mogu stavljati svoj život na kocku u ru¬ 
dokopima pod njihovim zemljištem. Mi predlažemo, 
da se teret svali na jača pleća. Zašto da prtimo terete 
na narodna leđa? Ja sam sam sin naroda, među tim 
ljudima sam odrastao, pa poznajem njihovu bijedu, 
pa ne dao Bog, da teškim teretima, koje oni podnose 
sa toliko strpljivosti i hrabrosti, dometnem samo još i 
jedan jedini trunak«. 

Podigli su se bezbrojni prosvjedi. Financija je izja¬ 
vila, da je Lloyd George-ov budget »neprovediva bes- 
smislica«. Svi visoki aristokrati, koji su osjećali da bi 
njihovi interesi stradali, potužiše se kralju. Eduard 
je primio pismo od Asquitha, u kojem mu se saopća¬ 
valo, da država mora zbog prošlogodišnjeg deficita i 
velikih izdataka za ratnu mornaricu i penzije raču¬ 
nati na manjak od jednog milijuna funti, pa će dr¬ 
žavni rizničar predložiti nove poreze na dohodak, na 


zemljišni posjed i na baštine. Kralj je potvrdio, da je 
pismo primio, ali je ujedno stavio jedno pitanje: da li 
je ministarsko vijeće migfjlo na to, da bi moglo doći 
do evropskoga rata (kralj se nada, da ne će doći do 
toga), pa bi u tom slučaju »Income Tax« (porez na 
dohodak) trebao za ratne izdatke. Kratko vrijeme iza 
toga poslao je ministru predsjedniku pritužbe, koje su 
mu stigle. Asquith posla Lloyd George-a u kraljev 
dvor. Kralj je primio državnog rizničara vrlo ljubez- 
no, a ovaj mu je razložio principe, po kojima je ra¬ 
dio: on treba prihoda; vladajuće klase žele jaku mor¬ 
naricu, ali troškove za te izdatke ne će da snose. Na¬ 
rod očekuje staračke mirovine, koje su mu obećane. 
Odakle da se uzme novac? Kralj se zamisli, a onda 
zapita, pozivajući se na iskustva, koja je britanski bud¬ 
get sto godina doživljavao: »Cant you put it on su- 
gar?« ... »Ne možete li povisiti porez na šećer?« 
Lloyd George mu je izjavio, da liberalci, koji su bi¬ 
rani kao zaštitnici slobodne trgovine, ne bi mogli opo- 
rezovati ovako neophodno sredstvo uživanja. »~Qes, 
yes«, rekao je kralj dobroćudno svojim sonornim gla¬ 
som, »that’s so . .. that’s so« ... Na kratak se čas za¬ 
mislio, a onda predložio »Cant you put it on tea?« (A 
kako bi bilo sa čajem?). No Lloyd George mu je od¬ 
govorio, da je čaj jedini luksuz mnogih siromašnih 
ljudi, »tjes, yes«, živahno je prihvatio kralj ... »then 
you must nt (onda ne smijete to učiniti)« I to je bio 
sav otpor krune. 

Lloyd George se dalje oštro borio za svoj budget 
s ličnim napadajima na izvjesne paire, računajući na 
to, da će Gornji dom zbog tih njegovih napadaja od¬ 
biti budget. Kao spretni toreador, htio je kuću Lor¬ 
dova razdražiti do bjesnila, da joj napokon zada, po 
mogućnosti, bezopasan smrtni udarac. Iza jedne pro¬ 
svjedne skupštine u City-u, u kojoj je lord Rothschild 
govorio proti budgetu, rekao je Lloyd George: »Meni 
se čini, da se u ovoj zemlji previše govori o lordu 
Rothschildu. Ali ne bi smjeli u zemlji imati apstinent- 

skih zakona. Zašto? Zato, što lord Rothschild za njih 
ne će ni da čuje. Trebali bismo dobiti više oklopljenih 
krstarica. Zašto? Zato, što je lord Rothschild to re¬ 
kao na jednoj skupštini. Ali novac za te krstarice ne 
smijemo ni od koga dobiti. Zašto? Zato, jer je tako 
lord Rothschild rekao na nekoj drugoj skupštini. Ze¬ 
mljišni posjed ne smije se oporezovati. Zašto? Zato, 
jer je lord Rothschild potpisao neki prosvjed, u ko¬ 
jemu stoji crno na bijelo napisano, da on to ne bi 
dozvolio. Ne ćete dobivati staračke mirovine. Zašto? 
Zato, što je lord Rothschild rekao, da to ne može biti. 
Zato bih ja rado znao, da li je lord Rothschild zaista 
diktator u ovoj zemlji i da li bi trebalo na svim puto¬ 
vima, koji vode do financijskih i socijalnih reformi, 
pribiti ploču s napisom: ,Zatvoreno po nalogu Natha- 
niela Rothschilda?!’« 

Pošto je lord Milner u jednom svom govoru rekao, 
da je dužnost svih protivnika budgeta oprijeti se poli¬ 
tici, koju smatraju rđavom, i »fućkati na posljedice«, 
dalo je to Lloydu George-u prilike, da izrekne jedan 
majstorski govor. Lord Milner bio je poveo rat s Bu- 
rima. »A mi poznajemo njegovu devizu: ,fućkajmo na 
posljedice!’ On je onda rekao, da rat ne će stajati više 
od deset milijuna. Netko ga je nato upozorio, da bi 
taj rat mogo stajati i dvjesta milijuna. ,Fućkajmo na 
posljedice!’ Protekcionizam, rekao je Milner nešto 
kasnije, donijet će državi dvadeset milijuna i time će 
sve industrije oživjeti. Mogli biste na to odgovoriti, 
da će donijeti samo pet milijuna i uništiti svu našu tr¬ 
govinu, ali bi on ,fućkao na posljedice’! Eto, takve je 
pameti, karaktera i darovitosti čovjek, koji se osmje- 
ljuje da ruši budget.« 

Ovakovim toreadorskim »banderillama« nagnao je 
kancelar riznice Lloyd George protivnika u bjesnilo, 
koje je on htio da postigne. Ali kralj, umiritelj i po¬ 
srednik od zanata, nije gubio nade, da će na koncu do¬ 
ći do pomirenja, neumorno se trudio da lordove nave¬ 
de da prime budget. Zamolio je Asquitha da dođe u 

Balmoral i zapitao ga, da li bi ministar predsjednik 
smatrao kršenjem Ustava, kad bi se kralj, da prego¬ 
vara o tom pitanju, stavio neposredno u vezu s vođa¬ 
ma opozicije. Asquith, koji je bio mnogo manje rato¬ 
boran od svog rizničara, odgovori, da bi on takav kra¬ 
ljev korak smatrao sasvim pravilnim, pa je iz Balmo- 
rala brzojavio Lloydu George-u, koji je imao održati 
nov govor u Newcastlu, da će se njegov (t. j. As- 
quithov) vlak sutra ujutru zadržati u Newcastlu, pa ga 
moli da izađe na željezničku stanicu. Lloyd George je 
izašao, a Asquith mu je rekao: »Kralj se nada, da će 
stvar svesti na pravi put, ali pod uvjetom, da vi pre¬ 
stanete izazivati lordove«. Lloyd George se na čas za¬ 
misli. To bi značilo, da se mora odreći čitave svoje 
osnove. I isti dan održao je jedan od svojih najoštrijih 
govora. 

Sav London očekivao je s nestrpljenjem sjednicu 
Gornjega doma. Još nikada galerije nisu bile tako 
pune. Neki su lordovi držali — premda ni oni nisu 
bili sporazumni sa budgetom — da bi, po uzoru Wel- 
lingtonovu u godini 1832., morali glasovati za budget, 
kako bi spasili Gornji dom. Mnogi pairi, koji inače 
nikada nisu dolazili na sjednice, ovoga su puta došli. 
Lord Lansdowne pokuša razložiti, da je besmisleno 
tvrditi, da lordovi nemaju prava odbiti jedan finan¬ 
cijski zakon. Kad bi se ovaj princip htio učiniti bez¬ 
uvjetnim pravilom, postalo bi kakvom revolucionar¬ 
nom ministru vrlo lako, da pod imenom »budget« 
predloži mjere, koje s budgetom nemaju ni najmanje 
veze. 

Lord Chancellor odgovori u ime vlade, da Gornji 
dom bezuvjetno ima zakonito pravo odbiti kakav fi¬ 
nancijski zakon, ali da nema moralnog prava za to 
odbijanje, jer se nešto slično nije dogodilo već neko¬ 
liko stoljeća i jer se u takvim pitanjima Engleska uvi¬ 
jek pokoravala više tradiciji negoli zakonu. Došlo je 
do glasovanja, pa je budget odbijen sa 330 glasova 
proti 75. Tako je, eto, planuo rat između oba Doma. 

Satirički »Punch« donio je crtež: »Ministarstvo saznaje 
za odluku lordova. Strašan prizor očaja«. Na crtežu 
se vidi Asquith, kako čita izvještaj s podrugljivim 
smiješkom, dok Lloyd George diže u zrak Winstona 
Churchilla, koji viče: »Pazite, da mi se noge nikada 
više ne dotaknu tla«, a Greyu Runcimanu stište de¬ 
snicu i govori: »My boy — sada smo ih ipak oborili!« 

Asquith predloži Donjemu domu, da podnese inter¬ 
pelaciju sa sadržajem, da je držanje lordova protu¬ 
ustavno i protupravni zahvat u prava Donjega doma. 
Balfour je branio paire. Rekao je, da su učinili samo 
svoju dužnost, pošto sile liberalno ministarstvo, koje 
traži odlučne mjere, da zemlju zapitaju posredstvom 
novih izbora. Gdje je bila uvreda? Balfour nije mo¬ 
gao zamisliti, da bi liberalci nosili među izbornicima 
zastave s napisom: »Lordovi su vas uvrijedili, pošto 
bi htjeli da saznadu vaše mišljenje. Birajte dakle 
tako, da vas nikada više ne moraju pitati.« 

Parlamenat je raspušten 15. prosinca 1909. 

Izbori u Engleskoj imaju uvijek određenu svrhu. 
Ovaj put tema je glasila: »Da li lordovi imaju prava 
srušiti budget, što ga je Donji dom izglasao?« 


VIII 

RAZDOR POSTAJE VEĆI 

1 . 

ZAOKRUŽAVANJE 

Teško je zamisliti potresniju dramu nego što je bilo 
polagano, ali nesuzdrživo povećanje razdora između 
Engleske i Njemačke od godine 1906.—1914. 

U Engleskoj su vodeće glave vanjskog ministar¬ 
stva nastojale da riješe problem s najvećom jasno¬ 
ćom. A to su bili: Sir Edward Grey sa svojim privat¬ 
nim tajnikom Williamom Tyrrellom, Sir Charles Har- 
dinge, Eyre Crowe i kasnije Sir Arthur Nicolson, naj- 
odličniji diplomati, kakve je ikada jedna zemlja ima¬ 
la. Britanska politika, pisali su oni, odupirala se od¬ 
vajkada supremaciji drugog naroda u Evropi, a to je 
držanje ostalo za otočki narod dosad pitanje života i 
smrti. Ali su Prusi, koji su skovali njemačko jedin¬ 
stvo željezom i krvlju, snivali, od Bismarckova odla¬ 
ska, o svjetskoj moći. Svojim odlikama, marljivošću 
i organizatorskim darom postali su Nijemci na pod¬ 
ručju industrije, trgovine i brodarenja veliki narod; 
otkrili su daleke prekomorske zemlje, pa od malenih 
komadića i dijelova strpljivo slagali maleno koloni¬ 
jalno carstvo, prepativši kojekakove patnje zbog sla¬ 
bog značenja takvog kolonijalnog carstva. »Trebamo 
kolonije. .. trebamo mjesta na suncu«, to su pod ko¬ 
nac 19. stoljeća bili svakidašnji vapaji svih njemačkih 
državnika. 

Ali prave kolonije, lijepe, plodne dobro napučene 
zemlje, pripadale su prijašnjim osvajačima, pa do¬ 
šavši do te točke prosuđivanja, podsjećali su engleski 
diplomati na stare principe pruske politike: »Kot 
kennt kein Gebot... Gewalt schafft neues Recht«. A 
da tek osnuje kakvo prekomorsko carstvo i da ga uz¬ 
mogne braniti, Njemačka je trebala samo jaku mor¬ 
naricu. Zato je od godine 1892., Spočetka u tajnosti i 
oprezno, a kasnije smiono i sa velikim gestom, bila 
sasvim zaokupljena izgrađivanjem te mornarice. U 
svakom carskom govoru odavala se živa častoljubi- 
vost Wilhelmova: »Naša budućnost leži na vodi. . . 
Moramo se latiti brodarenja.« Da Engleskoj oduzme 
premoć na moru i u prekomorskim krajevima, našao 
je u svom narodu potporu velikoga »Flottenvereina«, 
koji je brojao milijun članova i odašiljao govornike 
po cijeloj zemlji da propovijedaju po školama, teatri¬ 
ma i selima, kako je potrebno izgraditi »Gross- 
Deutschland«. 

Pri utvrđivanju i ocjenjivanju ovih činjenica, en¬ 
gleski je vanjski ured dobro pazio da se ne bi stavio 
na stajalište morala. Sva svjetska carstva, a najvećim 
svojim dijelom i britansko je carstvo nastalo osvajač¬ 
kim ratovima. Što su jedni smatrali slavom, ne smije 
se drugima pripisivati u grijeh. U tome nije bilo ni 
govora o neodoljivoj antipatiji jednoga naroda pra- 
ma drugome. Mnogi engleski činovnici i političari bili 
su iskreno zadivljeni silnom njemačkom radinošću. 
Ali je mornarički problem bio realna stvar, koja se 
nije mogla prosuđivati osjećajem. Zar su se mogle 
njemačke častoljubive želje dovesti u sklad s egzisten¬ 
cijom Engleske? To je bilo jedino pitanje, a odgovor 
mogao je biti samo: »Ne mogu«. Izgrađivanje nje¬ 
mačke mornarice zauzelo je tolike razmjere, da se 
dalo objasniti samo namjerom da se napadne Engle¬ 
ska. Dakako da su iž tu izgrađivanje padala s nje¬ 
mačke strane svakovrsna uvjeravanja o prijateljstvu. 
Car, kancelar i admirali neprestano su isticali, da ja¬ 


čanje njemačke ratne mornarice nije upereno protiv 
Engleske. Ali bi svi oni došli u najveću nepriliku, kad 
bi ih tko zapitao, a na što bi inače bila određena ta 
mornarica? Zar im nije nalagala najprimitivnija raz¬ 
boritost, da izdaju umirujuće izjave, dok ubitačno oru¬ 
žje ne bude dosta jako, da može ubijati? Zar se nije 
morala, kako je njemački admiral Tirpitz rekao, naj¬ 
prije »prijeći opasna granica?« 

I još nešto moglo je da bude . . . Nije to, doduše, 
laskavo za Nijemce, ali nije bilo nemoguće uz toliku 
prevrtljivost njemačke vlade, da — možda ni sami 
nisu znali, što rade. »Jedan čovjekoljubivi kritičar 
mogao bi ustvrditi«, pisao je Sir Eyre Crowe, »da 
su možda najviše krive za neispravno, drsko i izazov¬ 
no držanje njemačke politike — poznate duševne i 
karakterne osobine sadašnjeg njemačkog vladara«. 
Gotovo je sasvim istinita ova tvrdnja, ali ovako opti¬ 
mističkog mišljenja nije bilo englesko općinstvo, kod 
kojega je prevladavao sve jači strah od njemačkoga 
napadaja. 

Na drugoj opet strani, kod Nijemaca, rasla je boja¬ 
zan od engleske invazije. Ništa ne može biti opasnije 
od jedne krilatice, koja se doimlje srca. U Njemač¬ 
koj je bila rasprostranjena krilatica »Zaokružava- 
nje«. Tako su putovanja kralja Edwarda pomalo pri¬ 
mila zlokoban smisao. Bio je u Cartageni? Bez sum¬ 
nje, da »sondira teren« i da španjolskog kralja Al- 
fonsa odbije od Njemačke. Bio je u Gaeti? Dakako, 
da talijanskog kralja Viktora Emanuela otkine od 
Trojnog saveza. A što je tražio u Revalu? Svakako, 
da s ruskim carem sklopi sporazum za napadanje. 
Osim toga svake je godine barem jedanput pohađao 
»svoju filijalu Pariz«. Svrha svega njegovog diplo¬ 
matskog rada bila je dakle, da »Njemačku sasvim za¬ 
okruži«. Njemačko novinstvo silom je htjelo da u 
Eduardu VII. vidi opasnog, velikog taktičara. »Kralj 
Eduard je Napoleon dvadesetoga stoljeća, s jedinom 
razlikom, da on svoje operacije otpočinje već usred 

mira, a radi s pomoću spretne diplomacije namjesto 
brutalne snage« . .. 

Da su car i njemački narod htjeli slušati dobromi- 
slene i oprezne izjave kralja Eduarda, dok je na jahti 
ruskoga cara pušio svoje debele cigare, možda bi bili 
dosta iznenađeni, a možda i vrlo umireni. Ali tragika 
mr žnje leži u tome, da opaka strana zavjese ostaje 
nevidljiva, a fantazija ondje vidi neprijatelja, ko¬ 
jega je — iz prstiju isisala. U jednom izvještaju od 
godine 1908. pripovijeda engleski marine-attache, da 
su ga njemački đaci sasvim ozbiljno pitali, zašto En¬ 
gleska hoće da uništi Njemačku; a kad se on začudio 
tome pitanju i rasrdio, izjavila su mu djeca, da su im 
profesori toplo stavili na srce, da nikada ne smetnu 
s uma, da su Englezi njihovi najveći neprijatelji. U 
svim selima carstva propovijedaju govornici »Flotten- 
vereina«, mržnju proti Engleskoj. U ono doba bio je 
taj osjećaj u Njemačkoj mnogo jači nego nepovje¬ 
renje prama Francuskoj, prama kojoj je opet otpo¬ 
čelo ljubavno prenemaganje naročito otkad je za 
engleskog poklisara u Berlin došao Jules Cambon, koji 
je smatran miroljubivim, pomirljivim i izvrsnim di¬ 
plomatom. 

Da li bi se još moglo zaustaviti ovo polagano, zlo¬ 
kobno i ubitačno odalečivanje velikog njemačkog i 
engleskog naroda jednoga od drugog? Mnogi su en¬ 
gleski državnici držali, da bi se moglo. Haldane, koji 
se po osjećajima i obrazovanju osjećao srodnim s nje¬ 
mačkom kulturom i koji je u Njemačkoj imao neko¬ 
liko najboljih prijatelja, iskreno je želio da dođe do 
pomirenja; Lloyd George i Winston Churchill bili su 
za sporazum zbog pšteda na budgetu za zemaljsku 
obranu i da mogu provesti svoj program u socijalnim 
reformama. Koliko su diplomati željeli mirnu nagod¬ 
bu, toliko su se i bojali, da bi karakter Wilhelmov 
mogao sve osujetiti. »Car je kao mačka u sanduku; 
ne može se znati,' na koju će stranu skočiti u slijede¬ 
ćem trenutku. Čitav bi se položaj odmah promijenio. 


kad bi tog ličnog faktora nestalo.« Ali njega nije ne¬ 
stalo. Wilhelm je ostao, kakav je i bio: ćudljiv, ne¬ 
pouzdan i spreman da svaku pomirljivu riječ uzme za 
izliku da izazove smutnju i — kao Holstein — »vječito 
u smišljanju kako će drugoga nadlijati.« Zato je en¬ 
gleski vanjski ured držao opasnim da pokazuje pre¬ 
više predusretljivosti. Bojali su se, da bi zbog varavih 
ustupaka Njemačkoj izgubili prijateljstvo Francuske 
i Rusije, koje se sada moralo čuvati kao oko u glavi. 
Kad je Engleska, upirući se o povjerenje, koje je uli¬ 
jevala ličnost kralja Eduarda, zapodjela nove odnose 
sa spomenutim dvjema zemljama, bilo joj je teško 
baciti u zaborav stare predrasude proti »perfidnom 
Albionu«. Engleskoj je bilo mnogo stalo do toga, da 
ne pobudi ni najmanju sumnju kod svojih prijatelja. 

Jedina čvrsta točka, na kojoj bi se mogao izgraditi 
sporazum s Njemačkom, bilo bi dovršenje ili ograni¬ 
čenje naoružavanja na moru. Sir Edward Grey želio 
je, da se u tom pogledu učini jedan korak, pa je za¬ 
molio kralja, da preuzme tu zadaću na sebe. Na svom 
svakogodišnjem putovanju u Marijine Lažni mogao 
se kralj Eduard — a da to ne udari u oči — zadržati 
u Cronbergu i tamo se sastati s Wilhelmom. Grey je 
držao, da bi kralj učinio Engleskoj i evropskom miru 
veliku ljubav, kad bi Wilhelmu podastro kakav me¬ 
morandum o pomorskom naoružanju. Ali se njegov 
predlog nije svidio Eduardu. Daleko od pomisli, da 
bi rado preuzimao ovakove diplomatske misije, kako 
je to mislilo englesko općinstvo, držao je Eduard, da 
bi takovi poslovi prekoračivali njegova ustavna prava. 
Naročito bi mu bilo neprijatno, da se u takve pre¬ 
govore upušta sa svojim nećakom, čiji je karakter i 
predobro poznavao. Ali je ipak ponio memorandum 
Sir Edwarda sa sobom na put. 

Stigao je u Cronberg u pratnji državnog podsekre- 
tara vanjskog ministarstva, Sir Charlesa Hardinga. 
Ujutro se dugo i srdačno porazgovorio sa carem, pri 
čemu je iza potanjeg razmišljanja propustio da se do- 

takne mornaričkog pitanja. Iza doručka pozvao je car 
VVilhelm HarHinga k sebi i govorio s njim o englesko- 
njemačkim odnosima, za koje je rekao, da su^sasvim 
dobri. Hardinge mu je odgovorio, da duboko žali, što 
mora protusloviti Njegovom Veličanstvu, ali ne može 
a da ne spomene veliku bojazan svih Engleza s obzi¬ 
rom na njemačku mornaricu. Za nekoliko godina nje¬ 
mačka će mornarica doseći jakost engleske mornarice. 
»To je apsolutna glupost«, rekao mu je car. »Tko vam 
je samo objesio tu glupost?« Hardinge se pozove^ na 
autentični materijal engleskog admiraliteta. »Vaš je 
materijal lažan«, reče car; »ja sam i admiral engles¬ 
ke ratne mornarice, koju vrlo dobro poznajem i razu¬ 
mijem to bolje od vas, koji ste civilist i ne razumijete 
se ništa u tome.« Nato dade donijeti jedan tehnički 
priručnik o pomorstvu, u kojemu su bila zapisana sta¬ 
tistička data i pokazao ga Hardingu. Ovaj odgovori, 
da on rado smatra vjerodostojnim brojeve, koji se na¬ 
laze u toj knjizi, ali da se pravo stanje stvari znatno 
odvaja od ove statistike i da se vlada gospodina As- 
quitha — jedna od najmiroljubivijih vlada, koje su 
ikada bile na vlasti! — smatra primoranom da pred¬ 
loži »kolosalan« program za izgrađivanje engleske 
ratne mornarice, koji bi bio odgovor na njemačko 
oružanje na moru. Ne valja zaboraviti, dodao je Har¬ 
dinge, da bi — u slučaju kakvoga rata između Nje¬ 
mačke i Engleske, u kojemu bi engleska. mornarica 
bila poražena — britanske obale bile izručene na mi¬ 
lost i nemilost invaziji najjače svjetske armije. A ve¬ 
lika engleska mornarica ni izdaleka ne predstavlja 
istu opasnost za Njemačku, jer engleska kopnena voj¬ 
ska nije dosta jaka za osvajanja. Postojanje goleme 
njemačke mornarice u Kielu, u odaljenosti od. sama 
24 sata od engleske obale, značilo bi stalnu prijetnju, 
a nije opravdano ni pomorskom snagom Rusije i Fran¬ 
cuske, a niti potrebom da se zaštićuje njemačka trgo¬ 
vina. »Ne biste li vi mogli prestati s daljim izgrađiva¬ 
njem«, zaključio je Hardinge, »ili barem ne graditi 


tolike brodove?« Wilhelm je odgovorio vatreno; da 
su sve te pripovijesti smiješne i da nijedan ozbiljan 
čovjek u Njemačkoj ne misli, da bi se ova mornarica 
mogla dići na Englesku. No Hardinge je uporno osta¬ 
jao kod svojih zahtjeva. »Dobro«, rekao je, »ali onda 
se moramo dogovoriti, da izgrađivanje naših morna¬ 
rica ograničimo. Vi morate obustaviti to građenje, ili 
laganije graditi.« »No ako se ne bude moglo druga¬ 
čije, onda ćemo se tući«, reče car, koga je ono »Vi mo¬ 
rate« uvrijedilo. »Ovo je pitanje narodne časti i do¬ 
stojanstva.« 

Pratnja, koja je izdaleka promatrala ova dva go¬ 
vornika, opazila je, da je car Wilhelm od časa do časa 
postajao bjesniji. S engleskim ministrom oprostio se 
neprijazno. Navečer je zalahorio drugi vjetar; car je 
sjeo pokraj Hardinga na divan i dao mu veliki krst 
crvenoga orla. Ali se svrha sastanka u Cronbergu mo¬ 
gla smatrati neuspjelom. Kralj Eduard bio je vrlo 
ogorčen, kad mu je Hardinge saopćio, da se car pro¬ 
tivi^ sporazumijevanju Engleske u naoružavanju nje¬ 
mačke mornarice i od toga je časa i novi engleski po¬ 
klisar u Nejmačkoj, Goschen, bio uvjeren, da će se 
njegov službeni period završiti katastrofom. »Njemački 
car«, rekao je, »ne će ništa ni da čuje o našim prijed¬ 
lozima za sporazum, pa tvrdi, da naoružavanje po¬ 
žurujemo mi, a nipošto Nijemci. Njemačka je nevino 
janješce, koje mi nepravo optužujemo. Ako car Wil- 
helm nastavi ovu politiku, sukob između nas i Nje¬ 
mačke još je samo pitanje vremena.« 

2 

GENERALNI POKUS 

Iz Cronberga odvezao se kralj Eduard u Ischl, gdje 
je mislio prisustvovati dijamantskom jubileju cara i 
kralja Franje Josipa, prama kojemu je uvijek osjećao 
naklonost i poštovanje. Taj posjet smatrao se u Nje- 

mačkoj jednim od najznačajnijih koraka na putu za- 
okružavanja, za kojim je tobože kralj Eduard išao u 
svojoj politici. Za jedne šetnje pokušao je on — kako 
se tvrdilo — otkinuti Austriju od trojnoga saveza, 
koji su sačinjavali Njemačka, Austrija i Italija. Fra¬ 
njo Josip je to odbio, pa su se oba vladara na povrat¬ 
ku sa šetnje vrlo hladno oprostila. 

Mnogi od onih, koji su se u to doba nalazili u Ischlu, 
tvrde da je ta stvar prošla mnogo jednostavnije i 
bezazlenije. Istina je, da su se car i kralj skupa izvezli 
na šetnju. Ta vožnja bila je čak prva, koju je Franjo 
Josip učinio u automobilu, i ta smiona novina — a 
možda i činjenica, što se carev ogrtač pri toj vožnji 
pokazao vrlo tankim, bili su sićušni razlozi onog ca¬ 
revog neraspoloženja, koje su dvorski augun objaš¬ 
njavali u tako zlokobnom smislu. Istina je, da. su 
kralj Eduard, a u prvom redu Hardinge prigodom 
toga posjeta zamolili cara Franju Josipa, da posre¬ 
duje u Berlinu savjetom, da dođe do primirja u stvari 
pomorskog naoružavan ja. A što se moglo zamjeriti 
tome nastojanju? Time bi se samo učinila usluga odr¬ 
žavanju mira. Franjo Josip, koji je vec bio dobio mig 
od Wilhelma II., učtivo je odbio da se u tu stvar uple¬ 
će. Ali da je i posredovao, ne bi se time nipošto izne¬ 
vjerio trojnom savezu, nego bi Njemačkoj iskazao 
čak vanrednu uslugu. 

Kao simptom uznemirivanja na ovom ^sastanku mo¬ 
gla se prije shvatiti zakopčanost i mučan je, kojega 
su se u Ischlu držali Franjo Josip i njegov ministar 
vanjskih poslova, barun Ahrenthal, skrivajući svoje 
namjere, koje su se imale kratko vrijeme iza toga 
provesti. Dok je kralj Eduard izražavao svoje zado¬ 
voljstvo u pogledu otvorenosti, kojom se stari car pred 
njim izrazgovarao, a Sir Charles Hardinge ostao u 
ugodnom uvjerenju, da se porazgovorio s Ahrentha- 
lom o stvarima, koje bi se imale s uspjehom provesti, 
dvojici vanredno učtivih Austrijanaca motale su se po 
glavi sasvim drugačije misli i osnove. 

Već odavno bilo je znakova o raspadanju Austro¬ 
ugarske monarhije. Složena od raznih zemalja i na¬ 
roda, koji su se uzajamno pobijali, održavala se ta 
država samo ravnotežom sila, koje su se među sobom 
borile. Od početka stoljeća Madžari su opasno potko¬ 
pali premoć austrijskih Nijemaca. Da se obrani od 
Madžara, dinastija se oslanjala na svoje Slavene, či¬ 
me su opet ovi dolazili do premoći; naročito Srbi Bosne 
i Hercegovine, ovih dvaju državnih meleza, koji su 
od Berlinskog kongresa po imenu pripadali Turskoj, 
a politički Austriji, izdavali su se otvoreno kao srpski 
patrioti. 

Oživljavanje slavenskog narodnog osjećaja činilo 
se bečkim ministrima tim opasnije, što su se ruski 
državnici poslije poraza u ratu s Japanom odbili od 
pustolovnih pothvata u Aziji pa došli u iskušenje, da 
se za to odštete u Evropi. Gdje su sada bila ona sretna 
vremena, kad su se u Petrogradu zabavljali ljudi pre¬ 
pirkama s Engleskom o snježnim vrhuncima Hima¬ 
laje ili o vrtovima Ispahana! Takvim bezazleno dje- 
tinjskim igrama učinilo je kraj potpisivanje rusko-en- 
gleskog sporazuma. Barun Ahrenthal, čovjek »sa jakim 
čeljustima i turobnim očima jedne kamenice«, tražio 
je sredstva i načina, kako bi u Rusiji oslabio uticaj 
panslavena; tražio je to bezobzirno i s upornošću 
častoljubivog diplomata, koji je htio da postane 
»austrijski Bismarck«. 

Ljeti god. 1908. zamislio je Ahrenthal velike i ta- 
jinstvene osnove. Njemački, naveliko zasnovani plan, 
da Francusku i Rusiju odvoji od Engleske, bio se raz¬ 
bio. Kolika bi slava bila za Ahrenthala, kad bi on 
sada preuzeo taj plan, okrunio ga uspjehom i osnovao 
četvorni savez, kojemu središte ne bi bio Berlin, nego 
Beč! Provedba te osnove nije mu se činila nemogu¬ 
ćom. Svog ruskog takmaca, Izvolskoga, prezirao je od 
svega srca. Držao je, da će ga lako pridobiti ponudom 
slobodnoga prolaza kroz Dardanele, što je bio stari 
san ruske diplomacije. Za vrijeme posjeta engleskoga 

kralja u Ischlu bila je baš planula revolucija u Tur¬ 
skoj. činilo se, da je došao čas da se Bosna i Herce¬ 
govina anektiraju, a Ferdinand bugarski podstakne 
na proglašenje nezavisnosti svoje zemlje, cime bi se 
obijesti austrijskih Slavena podsjekla krila, a otkupio 
pristanak uz neodređena obećanja. Ali bi se moralo 
dobro paziti, da Englezi ne bi opazili prave namjere, 
koje su bile u protivnosti s evropskim ugovorima. Zato 
su Franjo Josip i njegov ministar pustili Eduarda VII. 
i Hardinga da odu, a da im nisu natuknuli ni jednu 
riječ o svojim osnovama. 

Iz Ischla odvezao se Eduard VII. na liječenje u Ma¬ 
rijine Lažni, gdje je Wickham Steed, čuveni dopisnik 
»Timesa« u Beču, pohodio kralja. Pun radoznalosti, 
kao uvijek, zapitao je kralj Steeda za političke no¬ 
vosti. »Ova zemlja, Sire«, rekao je novinar, »kani 
anektirati Bosnu i Hercegovinu«. »To ne mogu vje¬ 
rovati«, odgovorio je kralj, »jer bi to uzbunilo čitavu 
Evropu. Kako biste dokazali tu svoju tvrdnju? Car 
Franjo Josip nije to ni riječju natuknuo. Ne, to ja ne 
mogu vjerovati«. »Dokazati vam ne mogu, Sire«, od¬ 
govori Steed, »ali se osjeća u zraku«. »Bit ce da se va¬ 
rate«, reče kralj, »jer bi mi car zacijelo nešto o tome 
rekao«. U isto vrijeme pripremali su Ahrenthal, nad¬ 
vojvoda Franjo Ferdinand i sef austrijskoga general¬ 
nog štaba Conrad von Hotzendorf sve što je potreb¬ 
no, da se ne samo Bosna anektira, nego eventualno i 
cijela Srbija pripoji monarhiji. 

U Marijinm Lažnima kralj Eduard gotovo se svake 
godine susretao s jednim Francuzom, koji mu se svi¬ 
đao zbog svoje čandrljive iskrenosti: sa Clemen- 
ceau-om. Ovaj je bio već izviješten o nepovoljnom 
rezultatu sastanka u Cronbergu, pa je držao, da će 
englesko-njemačko suparništvo na moru prije ili ka¬ 
snije dovesti do evropskih zapletaja. »Ja držim«, re¬ 
kao je on kralju, »da će doći do sukoba zbog kakve 
neopreznosti engleskih državnika. U ^Engleskoj nisu 
sasvim svijesni, u kako opasnom položaju živi Fran- 

cuska... Mi znamo, da će sutradan iza objavljenja 
rata između Engleske i Njemačke, njemačka vojska 
prodrijeti u Francusku preko Belgije i da će Njemačka 
nastojati da se odšteti na Francuskoj za poraz, koji će 
joj zadati engleska mornarica. Što će Engleska tada 
moći učiniti da nam pomogne? Uništiti njemačku 
mornaricu? To nam ne bi ništa pomoglo. Godine 
1870. još nije bilo njemačke mornarice, pa su Prusi 
ipak ušli u Pariz. Kad sam zapitao Sir Edwarda 
Greya, što misli Engleska poduzeti u slučaju da Ni¬ 
jemci provale u Belgiju, odgovorio mi je: ,To bi u 
Engleskoj izazvalo veliko uzbuđenje’. Ali Francuska 
ne treba uzbuđenja, nego pomoći.« 

U daljim razgovorima trudio se Clemenceau iz pet- 
nih žila da nagovori svoje engleske prijatelje, da uvo¬ 
đenjem opće vojne dužnosti stvore veliku kopnenu 
vojsku. »Teško je Engleze navesti da gledaju na stva¬ 
ri s našega stajališta i da povuku potrebite konsekven- 
cije iz našega položaja. Neki njihovi državnici upra¬ 
vo su strahoviti u svom nepređviđanju. . . Nije Tra- 
falgar, koji je ipak značio sjajnu pobjedu, nego ne¬ 
znatna mala bitka kod Waterloo-a prebila je Napo- 
leonu kičmu.« 

Tako su Marijine Lažni i u ovoj godini, kao svako¬ 
ga ljeta za vrijeme Eduardova boravka ondje, bile 
središte političkoga svijeta. Pod konac mjeseca kolo¬ 
voza primio je kralj ondje još jedan posjet: Izvolj- 
skoga. Nekoliko dana kasnije zatekao je ruski mini¬ 
star kod grofa Berchtolda u dvorcu Buchlau baruna 
Ahrenthala. Za svjetski mir vanredno opasan sasta¬ 
nak! Dva nesmotrena, ali moćna čovjeka, našla su se 
čelom o čelo. Jedan od njih, Izvoljski, uman i rječit, 
ali previše udvoran i neobično tašt, nije umio reći 
»ne«; a drugi, Ahrenthal, previše lukav, umio je reći 
»da«, a misliti »ne«. Izvoljski je bio premalo energi¬ 
čan, volio je »teoretsko raspravljanje, pri kojemu bi 
se mogao svemir pročešljati od Kine do Perua, pa je 
mislio, da se dva političara mogu u kući zajedničkog 

domaćina pozabaviti uzajamnom svjetskom ljubežlji- 
vošću. A Ahrenthal je opet smatrao podesnom priliku, 
da za svoje političke ciljeve iskoristi slabosti svjetskog 
Rusa. Izvoljski je ostavio Buchlau u čvrstoj vjeri, da 
mu je pošlo za rukom, uz cijenu pristajanja na anek¬ 
siju Bosne, postići slobodan prolaz kroz Dardanele za 
rusku mornaricu. Ta trgovina nije bila osobito časna, 
jer je povrijedila dva međunarodna ugovora. Ali je 
Ahrenthal znao, da slobodni prolaz kroz Dardanele 
ovisi o drugim vlastima, naročito o Engleskoj, koja 
nikako ne će na to pristati. Dakle je iskupio nesamo 
za vrlo nisku cijenu od Rusije napuštanje balkanskih 
Slavena, nego je znao, da ni tu cijenu po svoj prilici 
ne će morati da plati. Osim toga je znao, da bi se ti¬ 
me mogle Engleska i Rusija razdvojiti. Dakle, tro¬ 
struki uspjeh! 

Početkom listopada 1908. prasnula je diplomatska 
bomba: Bugarska je proglasila svoju nezavisnost, a 
Bosna i Hercegovina bile anektirane. To je bilo veliko 
iznenađenje, doduše ne za Izvoljskoga, nego za ostalu 
Evropu. No eksplozija je bila rđavo organizirana. 
Aneksija je trebala biti saopćena svim vanjskim mi¬ 
nistarstvima 6. listopada, ali je već 3. listopada austrij¬ 
ski poklisar to saopćio predsjedniku Fallieres-u, u isto 
doba, kad je Ahrenthal uvjeravao engleskog poslanika 
u Beču, da njemu o tome nije ništa poznato. Ta ne¬ 
iskrenost Franje Josipa ogorčila je kralja Eduarda 
tako, da je austrijskog poklisara, šarmantnog grofa 
Mensdorffa, primio vrlo neprijazno, kad je došao do¬ 
sta kasno da mu donese tu vijest. Nikada još nitko 
nije vidio Eduarda tako uzbuđena. No još uzbuđeniji 
bio je Sir Edward Grey. Ta silovita aneksija podru- 
gala se svim njegovim principima. »Državnik iz škole 
Whigovaca, engleski gentleman, nekadašnji đak jedne 
aristokratske škole, osjetio se povrijeđen u svim osno- 
vima svoga otmenog karaktera. Povrijeđen je jedan 
ugovor, što su ga potpisale sve države i oboren od 
jedne signatarne vlasti, a možda na precutno odobra- 

vanje jedne od ostalih vlasti.« Sir Edward Grey, kao 
jedini od svih evropskih ministara, preduzeo je da 
brani pojam međunarodnih ugovora. 

Otpočeo je time, da vrlo hladno primi Izvoljskoga, 
koji je došao u London prilično rđave savjesti, da 
izradi obećani mu prolaz kroz Dardanele. Engleska, 
rekao je Sir Edward, ne može i ne će priznati, da pravo 
slobodnog prolaza kroz Dardanele bude isključiv mo¬ 
nopol ruske ratne mornarice. Izvoljski je gotovo po- 
bjesnio, kad je čuo taj odgovor. Zar se je mogao po¬ 
vratiti u Rusiju, pošto je Bosnu i Hercegovinu dao za 
cijenu bezvrijednog obećanja? Pokušao je ganuti 
Greya dirljivim jadikovkama, ali se Grey nije dao 
ganuti. Izvoljski je tvrdio, da je barun Ahrenthal 
podmukla lija, koji onoga, s kim pregovara, uvijek 
želi žedna preko vode prevesti. Nije istina, da je on, 
Izvoljski, već unaprijed pristao na aneksiju Bosne i 
Hercegovine. Bili su to samo razgovori. Ako se bez 
koncesije u dardanelskom pitanju vrati kući, njegov 
će položaj biti neodrživ; na vlast će se povratiti ruski 
reakcionarci. Ali mu nije pošlo za rukom da umekša 
Sir Edwarda Greya. Bolje je uspio kod kralja, koji 
se za njega zauzeo. »Kralj se vrlo boji«, pisalo je Nje¬ 
govo Veličanstvo svom ministru predsjedniku, »da bi 
se gosp. Izvoljski — ako se Rusiji u toj stvari ne dade 
nikakova nada — morao povratiti u svoju zemlju sa 
znatno umanjenim ugledom, pa bi morao podastrijeti 
demisiju . . . Kralj je toga mišljenja, da bismo mi, 
zbog prošlogodišnjeg rusko-engleskog sporazuma, u 
toj važnoj točki morali popustiti, ako želimo zadržati 
to prijateljstvo. Kralj se nada, da će ministarsko vi¬ 
jeće ovo pitanje proučiti s evropskog i međunarodnog 
stajališta, a ne samo s našega.« 

U Rusiji je javno mišljenje — bar ono u Petro- 
gradu — smatralo zapuštanje malih južnoslavenskih 
naroda nepodnosivim poniženjem. U Njemačkoj su 
u prvi mah bili ogorčeni na postupak Austrije, ali su 
kasnije došli do uvjerenja, da bi se upravo radi toga 

mogla nadati prilika, da se Rusija otkine od Entente, 
a osjećaj savezničke vjernosti u Austriji produbi,^po¬ 
što bi se s njom išlo kroz vatru i vodu, a u slučaju 
potrebe i do ratnog drugarstva. Vrlo opasna odluka, 
koje se Njemačka tim upornije držala, što Francuska 
nije ni izdaleka mislila s tolikim zanosom podupirati 
Rusiju. »Otkako je udruženje radikalnih socijalista 
došlo na vlast, opažala se u odnosima između Fran¬ 
cuske i Rusije izvjesna hladnoća.« Engleska je ener¬ 
gičnije govorila, ali su njene nakane, kao obično, bile 
nejasne. Benckendorff, ruski poklisar u Londonu, za¬ 
pitao je u vanjskom uredu, što je Engleska nakanila 
raditi u slučaju kakvoga sukoba na Balkanu. Sir Ed- 
ward mu je odgovorio, da se on o tome ne može izja¬ 
viti bez opunomoćenja ministarskog kabineta, a da se 
od kabineta ne može iziskivati zaključak o kakvom 
»eventualnom slučaju«. Sve ovisi o načinu, kojim bi 
sukob nastao. Britanske simpatije nikada nisu na stra¬ 
ni napadača. A tko je zapravo bio u tom labirintu 
od laži napadač? 

Tako se Izvoljski povratio očajan u Petrograd. 
Francuska ga je ostavila na cjedilu, Engleska se ska¬ 
njivala, jer bi Austrija mogla misliti, da slobodno 
smije Srbiju zagušiti. Izvoljski je učinio nepravo, što 
je do bojažljivih engleskih liberalaca držao vise nego 
do prijateljstva Njemačke; to mu je Berlin uvijdc go¬ 
vorio. Kad mu je dne 23. ožujka 1909. njemački po¬ 
klisar Pourtales podastr’o diplomatski ultimatum i 
izjavio mu, da će Njemačka, u slučaju da bi se Rusija 
sustezala priznati aneksiju, stajati na strani Austrije, 
Izvoljski je odmah popustio. Engleskom poklisaru re¬ 
kao je, da je čitava ova stvar veliko poniženje za Ru¬ 
siju, ali ona stoji sama, pa se mora pokoriti. Poklisar 
ga je pokušao skloniti da priznanje odgodi dok se ne 
posavjetuje s Parizom i Londonom, ali je Izvoljski 
bio u paničnom raspoloženju, pa je izjavio, da još istu 
večer mora poslati odgovor. Dakle je popustio. U ci- 
tavoj Evropi jedini je Sir Edward Grey pokazao iz¬ 


vjesnu čvrstoću, pa je očuvao Srbiju od potpunog 
poniženja time, da joj je izradio neku vrst trgovačkog 
ugovora, ako prizna aneksiju. 

Ta je kriza bila vrlo ozbiljna. Bilo je čudo ili slu¬ 
čaj, što se nije završila evropskim ratom. Učvrstila je 
savez između Njemačke i Austrije i kod ovih dviju 
srednjoevropskih država pobudila utisak, da u Evropi 
više vrijedi drskost nego pravo. Otkrilo je osnovnu 
slabost Triple-Entente, koja se sastojala od pomanj¬ 
kanja jasno izraženih ugovora. Mnoge bistre glave u 
Engleskoj, naročito u njenom vanjskom ministarstvu, 
došle su tada do uvjerenja, da bi jedino sredstvo, da 
se održi ravnoteža sila, a time i mir, bilo obraćanje 
Entente (Sporazuma) u savez. Rastežljivi pregovori i 
sentimentalna uvjeravanja pokazala su se u neposred¬ 
noj opasnosti potpuno bez djelovanja. Kad god se 
nije radilo o vlastitim interesima, opirao se svaki na¬ 
rod da priskoči drugome bezuvjetno u pomoć. A to 
je za protivnike značilo, da se može poslužiti silom. 

Neizravne posljedice Ahrenthalove taktike bile su 
sasvim drugačije od onih, kojima se on nadao. Ruski 
car je ultimatum središnjih sila osjećao kao tešku 
uvredu. Kad je nekoliko dana iza tih bučnih politič¬ 
kih događaja primio engleskog poklisara Nicolsona, 
rekao mu je, da je jedini rezultat krize to, što se je 
odnos između Engleske i Rusije znatno poboljšao. Iza 
toga je car sklopio ruke, isprepleo prste i rekao: »Naš 
savez treba da postane sve bolji i bolji.« Tako bi isto 
i labava veza Entente napokon morala dovesti do 
toga, da su države, koje su joj pripadale, osjetile po¬ 
manjkanje čvrstoće među sobom kao slabost, koja je 
uznemiravala. Onakva, kakva je bila, sadržavala je u 
sebi sve opasnosti jednoga saveza bez ikakove savez¬ 
ne moći da opasnosti ukloni, bila je dakle od svih mo¬ 
gućnosti najnepodesnija. Ali nije kralju Eduardu 
nego barunu Ahrenthalu pošlo za rukom da Nje¬ 
mačku najzad zaokruži. 

KRIZA U NJEMAČKOJ GOD. 1908. 

S Francuskom su car Wilhelm i Biilow nastavili 
igru, koja se sastojala od mamljenja i od prijetnje. 
U srpnju 1908. donijeli su njemački listovi — oče¬ 
vidno po višem nalogu, da se »sondira teren« — vi¬ 
jest, da će se car na svojoj sredozemnoj vožnji zadr¬ 
žati kod kneza od Monaca i ondje se sastati s pred¬ 
sjednikom Fallieres-om. Vijest je ta u Parizu bila 
demantirana. U kolovozu je njemački konzul u Casa- 
blanci htio proturati, da se sa šest bjegunaca francuske 
stranačke legije postupa kao sa pripadnicima njemač¬ 
koga naroda. Posljedice ove neznatne epizode učinile 
su u Njemačkoj razmjerno dubok utisak, koji je za- 
prepaštavao. Nasljednik prijestolja se je, u ime voj¬ 
ničke stranke, obratio na Bulowa sa zahtjevom, da se 
u Casablancu pošalje jedan ratni brod. »Ja sam du¬ 
boko uvjeren«, pisao je on kancelaru, »da taj doga¬ 
đaj u Casablanci nije slučajan, nego da je francuski 
pokušaj da se vidi, koliko mi u svojoj miroljubivosti 
možemo podnijeti. Naša čast je stavljena na veliko 
iskušenje, pa je krajnje vrijeme, da drski gadovi u 
Parizu opet osjete, što može da počini pomeranski 
grenadir. Vjerujte mi, Ekscelencijo, da velik dio na¬ 
roda ovako misli i da sva vojska čezne za tim, da se 
pokaže. Da se to dogodilo kakvom engleskom konzulu, 
odmah bi pred Casablancom osvanule četiri engleske 
krstarice s mornarima uz topove.« 

Biilovv je odgovorio, da, prvo, sa stajališta među¬ 
narodnog prava konzulat ne može zaštićivati francus¬ 
ke bjegunce, a drugo, njemački je konzulat u preve¬ 
likoj revnosti ispostavio dokumenat, po kojemu bi oni 
bjegunci bili njemački podanici, dok su uistinu Austri¬ 
janci; bilo bi dakle bolje da se radi s najvećim opre¬ 
zom. Dodao je još nekoliko općenitih napomena: 


»S vašom carskom i kraljevskom Visošću slažem se ja 
potpuno u tome, da se ne treba vlastita miroljubivost 
previše često isticati, jer bi to drugim državama ulilo 
odviše sigurnosti.. . Ali gdje je naša čast angažirana, 
moramo se ipak uvijek pitati, što bismo ratom dobili. 
Mi ratom u Evropi nemamo da dobijemo mnogo. U 
prvom redu ne smijemo zaboraviti, da se u naše doba 
smiju voditi ratovi samo onda, kad je narod uvjeren, 
da je rat potreban i da je pravedan.« 

Francuska vlada na sreću predložila je, da se stran¬ 
ke imaju podvrći odluci sudišta u Haagu, a Sir Ed- 
ward Grey bio je s Francuskom vrlo zadovoljan, što 
je pokazala toliko umjerenosti, koliko i čvrstoće: 
»Dragi moj Bertie, možda će Vam dobro doći, ako 
Vam u nekoliko redaka kažem, da su se način i drža¬ 
nje vlade i francuskoga naroda za trajanja krize zbog 
Casablance, ovdje najpovoljnije dojmile. Potpuno po¬ 
manjkanje paničnog raspoloženja (mogao bih kazati: 
i svakog uzbuđenja) i kako ste se umjeli pokazati u 
isti mah i predusretljivi i energični, sve to nam je 
imponiralo i zadovoljavalo nas.« 

Berlin se izjavio spremnim pokoriti se sudbenom 
pravorijeku, jer je Biilow od nekoliko dana imao na 
vratu jednu stvar, koja je dostajala da zaokupi svu 
njegovu brigu. Prošloga ljeta, dok se kancelar zadr¬ 
žavao na moru, poslao mu je carski kabinet engleski 
tekst jednog interviewa Njegova Veličanstva s pita¬ 
njem, da li je kancelar sporazuman, da se taj inter- 
view objelodani. Bio je to izvadak iz razgovora, što 
ga je car poveo s engleskim pukovnikom Stuart Wort- 
ley-em. Biilow je pogledao četiri stranice fantastičnih 
izliva svoga carskoga gospodara . . . Nije pročitao ni 
jednoga retka, nego je rukopis poslao u AVilhelm- 
strasse, da se ondje prouči i odluči. Tamo je dokume¬ 
nat prošao kroz ruke nekolikih činovnika, po stepeni¬ 
cama njihovih činova, ali u obratnom redu. Činovnici 
višega stepena parafirali su ga, dakako, a da ga nisu 
ni pročitali; činovnik najnižeg stepena, doduše, pro- 

čitao ga je, ali se, kao premalen čovjek, nije usudio 
izreći svoj sud. Ova mješavina od nehajnosti i skrom¬ 
nosti urodila je napokon dozvolom za štampanje i dne 
28. listopada osvanuo je članak u »Daily Telegraphu«. 

Bio je to dokumenat nakrcan razornim materija¬ 
lom. Car je na prvom mjestu izrazio svoju želju za 
prijateljstvom s Engleskom, želju, rekao je, za koju 
bi mu se imalo zahvaliti tim više, sto se protivi veli¬ 
kom dijelu njemačkoga naroda. Dalje je izjavio: 1. 
da su ga za trajanja burskoga rata pozvale ruska i 
francuska vlada, da se priključi njima, da Englesku 
ponize, ali da je on to odbio i kraljici Viktoriji sa¬ 
općio sadržaj službenih dokumenata; 2. da je car 
osobno složio ratnu osnovu za engleske čete u Trans- 
vaalu i da je, po čudnom slučaju lord Roberts po slič¬ 
noj osnovi vodio rat i uspio; 3. da izgrađivanje nje¬ 
mačke mornarice nije upereno protiv Engleske, nego 
da se moraju uzeti u obzir problemi Tihoga oceana, 
što se moralo pričiniti kao sasvim neočekivan izazov 
Japanaca. 

Zabrujao je jednoglasan krik začuđenja i ogorče¬ 
nja. U Engleskoj je ovaj članak bio dočekan s ironi¬ 
jom, u Francuskoj i Rusiji s ogorčenjem, ali su naro¬ 
čito u samoj Njemačkoj novine, odjedanput postale 
smione i bijesno napale na cara. Već godinu dana po¬ 
čeo je njegov ugled padati. Njegov prijatelj Eulen- 
burg, nekada sjajan, romantičkim duhom zadojen ka¬ 
valir, morao se, zbog napadaja Maksimiiijana Harde- 
na, upustiti u skandaloznu parnicu. I car ga se morao 
odreći zatraživši od njega, da mu povrati svoj red 
crnoga orla. Ali to žrtvovanje prijatelja nije dosta¬ 
jalo da se prijateljevanje između cara i Eulenburga 
zaboravi. Njemačkom narodu postajalo je jasno, sta 
je zapravo bilo s tom nevjerojatnom kamarilom, koja 
je tako dugo vladala. Članak u »Daily Telegraphu« 
otkrio je opet nevjerojatnu lakoumnost, s kojom je 
njemački car govorio o tako ozbiljnim stvarima, i do 

kraja je najbolje ljude među Nijemcima ojačao u 
opravdanom gorčenju. 

Novinstvo je jednoglasno tražilo, da se moraju pod¬ 
uzeti mjere, koje bi ubuduće spriječile ovakova čuda. 
»Kao nejasna slutnja prožimalo je najšire krugove, 
da bi ovako vi neoprezni, nepromišljeni, nerazboriti, 
upravo djetinjski govori i ponašanje mogli napokon 
dovesti do katastrofe.« Otvoreno se govorilo o tome, 
da bi se careva moć morala ograničiti. »Berliner Ta- 
geblatt« pisao je: »Zaboga? Zar će pučanstvo od više 
nego šezdeset milijuna duša, narod najveće inteligen¬ 
cije i sudba kancelara i izbor njegova nasljednika ovi¬ 
siti o odluci jednog jedinog čovjeka? Tako to ne 
može ostati u narodu, koji nešto drži do sebe! Do¬ 
gađaji posljednjih dana jasno su pokazali, da nje¬ 
mački narod ne će više dozvoliti, da njegovi najživot- 
niji interesi ovise o neproračunljivim napadajima 
jednog jedinog čovjeka, o čijem smo impulzu opet evo 
imali prilike da stvorimo sebi sud.« 

Biilow je bio izvan sebe, a možda mu je bilo i dra¬ 
go. Najprije je, dakako, pošteno otr’o nos nesretnom 
činovniku, koji je počinio prekršaj, pročitao članak i 
ipak mu dao svoj »imprimatur«. Činovnik je odgovo¬ 
rio, da se on nije usudio odbiti carevu želju. »A zar 
se vi niste dosad uvjerili«, povikao je kancelar u svom 
bijesu, »da su osobne želje Njegova Veličanstva kat¬ 
kad gluposti?« Kasnije se Biilow u nazočnosti engles¬ 
koga poklisara od srca narugao osnovi za rat u Trans- 
vaalu. Čak nije žalio truda da tu osnovu potraži u car¬ 
skom arhivu: bila je to rđava stilska vježba! Onda se 
sastao sa carem i s velikim zadovoljstvom utvrdio, da 
je Wilhelm, kao uvijek u kritičkim časovima, manji 
od makova zrna. Iza toga je Njegovo Veličanstvo po¬ 
šlo u Donaueschingen, gdje se imao održati lov na 
lisice i gdje bi car imao prilike u društvu Njegove 
carske i kraljevske Visosti nadvojvode Franje Ferdi¬ 
nanda, slušati bečke pučke pjevače. 

U Reichstagu došlo je do oštrih debata. Na hodni¬ 
cima morao je Biilow sa svih strana slusati, kako bL 
car trebao držati jezik za zubima i dobro promisliti 
što radi. Nato je kancelar održao jedan od svojih naj¬ 
spretnijih i najznačajnijih govora. Hvalio je i kudio« 
cara, pokrivao ga i razotkrivao, raskrinkavao, zašti¬ 
ćivao i napadao. »Caru se nanosi teška nepravda«,, 
doviknuo je parlamentarcima, »kad se sumnja u či¬ 
stoću njegovih namjera, u idealno njegovo shvaćanje- 
i duboki patriotizam .. . Uvjerenje, da njegovi razgo¬ 
vori u Engleskoj nisu izazvali onaj učinak, kojemu se 
Njegovo Veličanstvo nadalo, a u našoj zemlji prouz¬ 
ročili duboko uzbuđenje i bolno sažaljenje, dovest će 
cara do toga, da će ubuduće paziti i na svoje privat¬ 
ne razgovore susprežući se da rte naruši jedinstvenu- 
državnu politiku i ne ošteti autoritet krune.« 

Car je morao progutati ovu gorku pilulu. Da su 
Reichstag i Biilow u ovom slučaju bili još oštriji, mo¬ 
gli bi povesti razboritiju politiku, koja bi možda mo¬ 
gla spasiti Evropu. No premda je Biilow osramotio 
Wilhelma, htio ga je ipak poštedjeti, ali je od toga ča¬ 
sa bio njegov pad gotova stvar. Wilhelm je obračunao 
s kamarilom i s prijateljima iz mladih dana. Holstein 
je pao u nemilost, Eulenburg zbog svoga procesa upro¬ 
pašten, Biilowljev položaj raskliman; svi su morali 
ustupiti svoja mjesta novim miljenicima: knezu 
Fiirstenbergu i generalu Kesselu. Kod Furstenberga 
dogodilo se, da je na jednom oproštajnom večeru šef 
vojničke kasine, general-leutenant grof Hulsen-Hae- 
seler osvanuo obučen kao balerina. Grof je otplesao- 
jedan solo-ples, a onda se srušio, koliki je bio dug i 
širok, na pod. Bio je mrtav. »Brzo su ga preobukli od 
balerine u vojnika. Prizor kao iz Holbeinova »Smrtnog 
plesa«. Car nije razumio, da je neka moćnija ruka, 
nego što je bila njegova, zapisala na zidu Menetekel. 

Ovaj slučaj uzbudio je čitavu zemlju. Zar će go¬ 
spodarenje ovako ubitačne i sramotne frivolnosti i da¬ 
lje potrajati? Car dobi slom živaca i ponudi; Biilovvm 


svoj odstup s prijestolja. Nasljednik prijestolja dođe 
kancelaru, da se s njim porazgovori o ogorčenju, koje 
se, rekao je, opaža u čitavoj Njemačkoj. Dok ga je 
Biilow slušao, morao je misliti na onaj prizor u Sha- 
kespearu, u kojem je kasniji Henrik V., sjedeći uz le¬ 
žaj oca, koji je spavao, iznenada opazio na jastuku 
krunu, pograbio ju i stavio sebi na glavu. Ali Bulow 
nije namjeravao žrtvovati cara. Pod konac mjeseca 
studenoga opet se car uravnotežio; pokazivao se javno 
i primio (za vrijeme svoga oporavljanja bio je doista 
ustavan vladar!) s nametljivim gestom iz kancelaro- 
vih ruku govor, koji je imao održati. Bio je uopće pod 
konac te kobne godine vrlo pomirljivog raspoloženja. 
Kad mu je Biilow saopćio, da kralj Eđua'rd — koji je 
htio dokazati, da ona epizoda sa člankom u »Daily 
Telegraphu« nije u Engleskoj ostavila nikakovih tra¬ 
gova — predlaže, da bi htio s kraljicom učiniti služ¬ 
beni posjet u Berlinu, kliknuo je car veselo: »To je 
upravo divno!« Ali je očekivao taj posjet s izvjes¬ 
nom nervoznošću razbijajući si glavu, čime bi mogao 
svom ujaku imponirati. 


4 

GOZBA KOD SARDANAPALA 

Kad je kralj Eduard imao da se dade na put, počeo 
se skanjivati. Zdravlje mu se posljednjih mjeseci bilo 
pogoršalo. Dobivao je napadaje kašlja, koji su ga go¬ 
tovo zagušili. Ali je putovanje bilo najavljeno i Wil- 
helm ga je očekivao nestrpljivo i pun nade; kad bi se 
dolazak otkazao, izgledalo bi to kao neka diplomatska 
smicalica upravo u času, kad je približavanje između 
Engleske i Njemačke imalo da se provede. Eduard je 
smatrao svojom dužnošću da putuje. 

Car, koji se od svoje potištenosti sasvim oporavio, 
našao je sredstvo, što ga je dugo tražio, da svoga uja- 

ka zadivi pri dolasku. Epizoda u Casablanci imala je 
domala da se u miru riješi. No Wilhelm je želio vise: 
konačnu nagodu s Francuskom u stvari Maroka i to 
odmah; imala je biti potpisana na dan dolaska Ldu- 
ardova. Odjedanput je kancelar morao pozvati Jules 
Cambona, da se u najvećoj brzim i u najpnjatelj- 
skijem smislu dovrši sukob, koji je prije dva mjeseca 
bio tako velik, da je mogao uroditi ratom. Njemačka 
se htjela pokazati sklonom da prizna posebne fran¬ 
cuske interese u Maroku i da ih ne umanjuje. No zato 
bi Francuska imala nastojati da pripadnike obaju na¬ 
roda učini dionicima trgovačkih poduzeća, kojima bi 
vodstvo ona imala dobiti u svoje ruke. Vrlo razbori 
.sporazum! Carevo držanje, koje je uvijek računalo na 
pozorišni efekat, moglo je katkada donijeti upravo 
toliko dobrih kao i zlih" posljedica. Cambon je posao u 
Pariz usrdno zamoljen, da se s potpisanim sporazu¬ 
mom povrati na vrijeme prije dolaska Eduardova. 

Engleski kralj stiže u Njemačku 9. veljače 1909■ t>a 
granici ga je dočekao njegov poklisar, Sir Edward 
Goschen. Izašao je iz vlaka da na peronu obiđe po- 
časnu satniju. Kad se povratio u vagon, dugo je a- 
sijao i gušio se. Goschen razabra, da je kralj vrlo 
bolestan. Ali je kralj imao još dosta snage da pažljivo 
promotri prsa svoga poklisara, »Večeras bi morali vise 
odlikovanja staviti na prsa«, rekao je. 

U Berlinu su očekivali Jules Cambona nekoliko mi¬ 
nuta prije kraljeva dolaska na jednoj drugoj željez¬ 
ničkoj stanici. Wilhelm je poslao onamo jednoga svo- 
<r a adjutanta, da dočeka poklisara i sazna od njega 
sadržaj nagode. Tako je Wilhelm ^mogao Eduarda 
VII. baciti u čudo neočekivanom viješću, čim je stupio 
na peron stanice. Sir Charles Hardinge, koji je pratio 
kralja bio je iznenađen i malo neraspolozen; pitao 
se, zašto Njemačka tako naprečac mijenja politiku, 
koju je provodila posljednje četiri godine. Pravi raz¬ 
log bio je odviše jednostavan, a da bi on mogao i u 
snu na to pomisliti. Na peronu oko dva vladara bli¬ 


stale su bajunete njemačke garde. Njemački poklisar 
u Londonu, Metternich, stajao je pokraj admirala 
Tirpitza i tiho mu zašaptao u uho: »Ako ne pomogne¬ 
te knezu Biilowu da isposluje nagodbu u izgrađivanju 
mornarice, koju kralj Eduard toliko priželjkuje, onda 
će ovo zacijelo biti posljednji put, da engleski kralj 
posjećuje njemačkoga cara.« 

Navečer je održan veliki diner u bijeloj dvorani 
kraljevskoga dvora. Wilhelm nije gotovo ništa jeo. 
Blaga kraljica Aleksandra, koja je sjedila do njega, 
rekla mu je: »Vi jašite, vi radite, vi se mučite, pa za¬ 
što onda ne jedete? Jelo je dobro za mozak.« Wilhelm 
nato kao da se malo razljutio i zapitao: »Vi me dakle 
držite glupim?« Kraljica Aleksandra nije osobito rado 
došla u Berlin, jer kao Dankinja nije mogla zabora¬ 
viti staru srdžbu. Poslije večere pozvao je kralj 
Eduard kancelara i čestitao mu za nagodbu s Fran¬ 
cuskom. »Time ste«, rekao mu je sa smiješkom, »po¬ 
želi diplomatski uspjeh, na kojemu vam osobno mo- 
ran čestitati. U bosanskoj aferi zacijelo ćete dobro 
proći.« I uhvativši ga za jedno puce na kaputu, do¬ 
dao je sa smiješkom posluživši se jednim lokalnim 
berlinskim izrazom: »Samo pazite, da On ne bi time 
odviše ,prampirao’.« Uz ove riječi bacio je kralj po¬ 
gled na svoga nećaka, koji je stajao nedaleko od njega. 

Sutradan, dne 10. veljače, posjetio je kralj Eduard 
Gradsku vijećnicu, kamo ga je pozvala berlinska grad¬ 
ska uprava. Car Wilhelm nije htio prisustvovati sve¬ 
čanom primanju, jer je gradska uprava bila »crvena«. 
Ali se kralj Eduard u onoj pučkoj okolini vrlo dobro 
osjećao i nekoliko puta ponovio: »Very niče, very niče 
indeed« i: »They se em to be very good people and 
quite reasonable« (»Vi se činite vrlo dobroćudan na¬ 
rod i sasvim razborit«). Unuka načelnika ponudila mu 
je rajnsko vino u zlatnom vrču, a kralj joj odmah 
održao ljubezan govor, našto mu je burno aplaudira- 
no. Bio j’e to triumf taktičnosti i ljubežljivosti kralje¬ 
ve. Da je bio boljega zdravlja i da je Njemačkom 

upravljalo javno mišljenje, Eduard VII. bi toga dana 
osvojio Berlin, kao što je god. 1903. osvojio Pariz. 

Navečer je davana svečana predstava u Operi. Pri¬ 
kazivao se »Sardanapal«, djelo, koje je sam car insce¬ 
nirao. Posljednji prizor predstavljao je plameni grob 
Sardanapala, koji je sam svoju palaču zapalio. Kralj 
Eduard, koji je, vrlo izmoren, bio čvrsto zaspao, od- 
jedared se trgnuo u času, kad se činilo da sva pozor¬ 
nica bukti plamenom. On nije pratio^ radnju opere, 
pa se strašno uplašio, držeći da kazalište gori. Carica 
Augusta upela je svu snagu, da ga primiri. 

Dne 12. veljače davao je kralj Eduard kancelaru 
ručak u engleskoj ambasadi. Biilow i njegova žena 
svidjeli su se engleskom kraljevskom paru. Kneginja 
Biilow bila je dražesna Talijanka, s kojom se Eduard 
za stolom izvrsno zabavljao. Rekao joj je: »Vas muz 
mora da ima mnogo okapanja s mojim nećakom!« 
Onda doda da je Wilhelm vrlo inteligentan, ali kat¬ 
kada »very imprudent« (nerazborit). Poslije objeda 
poveo je kralj Biilowa na stranu i počeo isti razgovor: 
»Hoćete li vi ostati na sadašnjem svome mjestu? 
Kako se slažete sa carem? Ne mora biti laka stvar za 
ministre slagati se s njim«. Biilow je odgovorio, da 
je car unatoč svojih pedeset godina ostao vrlo mlad 
i impulzivan. »Ali jedno mogu sasvim pouzdano 
uvjeriti Vaše Veličanstvo«, dodao je, »da je car pun 
volje za mir« . . . Kralj je odgovorio, da su osobne 
namjere careve uvijek najbolje, ali on ne treba sebi 
uobražavati, da u današnje doba može vladar sasvim 
samostalno vladati: »7hat wiU never do in modem 
time si« (»To je nemogućno u današnje vrijeme«). 

Dok ga je Biilow slušao, mislio je, da sluša čovjeka 
na umoru, jer se kralj činio premoren i da jedva 
diše. Sjeo je na jedan divan i rukom domahnuo kne- 
ginji Daisy Pless, da dođe k njemu. Ona je bila pre¬ 
krasna Engleskinja (rođena Cornwallis-West), koja 
se udala za jednog njemačkog kneza i odavna se u 
svojoj naivnosti uzalud trudila da pomiri cara sa 


kraljem. Dok se ona pred njim klanjala po engle¬ 
skom dvorskom propisu, bacao je kralj na nju »zado¬ 
voljne poglede iskusnog poznavača ženske ljepote« i 
pozvao ju da sjedne do njega. Ali se odjedanput za- 
kaslja, izvali se na naslon, cigara mu izmakne s usni¬ 
ca, oči mu se ukoče, a lice poblijedi. Kneginja Pless 
pomisli: »Bože sveti! On umire... Ah, zašto se to 
nije dogodilo u njegovoj domovini!« S pomoću kra¬ 
ljice, koja je dohrlila, pokuša ona raskopčati ogrlicu 
njegove uniforme. Svi, koji su bili u dvorani, morali 
su izaći, a za četvrt sata kralj je došao k svijesti. 

I Sir Charles Hardinge razgovarao je s Biilowom, 
vrlo ozbiljan razgovor, pri kojemu ni jedan od sube- 
sjednika nije odao, šta upravo misli. Biilow je izja¬ 
vio, da je vrlo zadovoljan novim njemačko-francu- 
skim sporazumom. Već odavno, rekao je, želi uklo¬ 
niti teškoće, koje su bile već postale opasne zbog 
pretjerivanja francuskog i njemačkog novinstva. On 
je vrlo dobro razumijevao, da je Francuska imala da 
prebrodi bolne uspomene, ali on želi da s njom po¬ 
država lojalne, u najmanju ruku korektne odnose. 
Epizoda sa Casablancom činila mu se, da je nastala 
samo zbog nesporazuma. Iza toga je govorio šaljivim 
načinom o interviewu u »Daily Telegraphu«. Ali o 
sporazumu u izgrađivanju ratne mornarice nije se 
izrekla ni jedna riječ. 

Poslije odlaska kraljeva Wilhelm se izjavio engle¬ 
skom poklisaru, da je vanredno zadovoljan uspjehom 
ovoga posjeta. Iza toga je govorio, kako bi se Engle¬ 
ska i Njemačka imale sporazumjeti radi obrane 
evropske civilizacije proti žutoj opasnosti. Što se njega 
tiče, on se bojao, da bi kakav novi Džingiskan mogao 
doći. »To je najvažniji suvremeni problem«. Bolje 
bi bilo da se Rusija pozabavi tim pitanjem, nego da 
provodi opasnu igru sa Srbima i Bugarima. Svi bi 
evropski narodi morali biti složni u spašavanju bijele 
rase: »Amerikanci bi morali stajati o bok s nama, 
pa i muslimani; ovi su monoteisti, pa bi morali s nama 

ići proti poganima. Zato sam se ja i spo razumio 
s Francuzima u maročkom pitanju. Ne možemo do¬ 
pustiti, da ondje trgovci podsticu Maure proti bijeloj 
rasi«. Lomatao je pesnicom i govorio s običnom svo¬ 
jom živahnošću, udarajući po lijevom ramenu pokli- 
sarovu. Bio je jos svejednako onaj stari Wilhelm. 

Praktički uspjeh Eduardova posjeta nije bio nika¬ 
kav. Jedini opipljivi dokaz dobre volje bilo bi uspo¬ 
ravanje u izgrađivanju mornarice. Ali je engleski 
admiralitet po svojoj obavještajnoj službi doznao baš 
protivno, da Nijemci izvode svoj pomorski program 
još s većim ubrzavanjem. Ako se moglo vjerovati 
obavještajnoj službi, gradila je Njemačka ne samo 
četiri dreadnoughta, koji su bili u programu za ovu 
godinu, nego da s najvećom brzinom spremaju građu 
i za četiri druga broda te vrste. Kad je Sir Edward 
Grey zapitao o tome njemačkoga poklisara, odgovo¬ 
rio je ovaj, da graditelji brodova, nagomilavajući 
građu, čine to na svoj račun, ali da je vlada naru¬ 
čila samo četiri broda. Ova je izlika bila vrlo naivna. 
Sir Edward Grey predložio je nato, da bi pomorskim 
attacheima obiju država bilo dozvoljeno radi kon¬ 
trole da smiju pohađati brodska gradilišta. »To je 
nemoguće«, odgovorio je Metternich,. »jer kad bismo 
mi to dozvolili Engleskoj, zatražile bi i druge države 
to isto; uostalom, mi imamo izvjesne tajne, koje ne 
bismo htjeli odati«. Admiral Fisher zaključio je po 
tome, da Njemačka gradi brodove, koji su još veći 
od dreadnoughta. Uzbuđenje, podsticano od nekih 
engleskih brodograditelja, naročito od^Mullinera, 
direktora društva »Coventry«, sve je više raslo. U 
ministarskom vijeću bilo je različitih struja: radikali 
su htjeli ostati kod predviđenog programa od četiri 
dreadnoughta, liberalni imperijalisti i admiralitet 
tražili su šest, a bojni zov konservativaca glasio je 
»We want eight and we wont wait« ... (»Mi hoćemo 
osam i ne ćemo da čekamo«). 




Dne 3. ožujka Bio je Mulliner pozvan, da pred sa¬ 
kupljenim ministarskim vijećem izloži svoje mišlje¬ 
nje. Njegovi argumenti ulili su u radikalske kosti 
toliki strah, da su pristali da se pomorski budget 
povisi, ali pod uvjetom, da se troškovi utjeraju od 
bogatih ljudi. .. Dne 16. ožujka odigrao se u Donjoj 
kući osobit dramatski prizor. Prvi put je ministar, da 
obrani svoj program, u javnoj sjednici govorio o 
Njemačkoj i izjavio, da ona na moru postaje opasan 
takmac. Balfour je zastrašio svoje slušače, jer im je 
nagovijestio, da bi Njemačka u godini 1912. mogla 
imati dvadeset i pet dreadnoughta. Asquith je odgo¬ 
vorio, da je broj 25 malo pretjeran, ali se 17 može 
smatrati vjerojatnim, a 13 pouzdanim brojem. Dje¬ 
lovanje ovih govora bilo je porazno. Gotovo bez de¬ 
bate i uz strašljivo ćutanje proturao je admiralitet 
gradnju 4 dreadnoughta, i dopuštenje, da smije bez 
novog glasovanja izgraditi još druga četiri, ako bude 
smatralo potrebnim ... Val panike preletio je preko ci¬ 
jele zemlje. Kralj, koji je u to doba bio u Biarritzu, 
odaslao je Fisheru srdito pismo. On nije bio obavi¬ 
ješten o broju njemačkih brodova, koji su se gradili. 
Za njega bi bilo vrlo važno, da je znao za izvještaje 
obavještajne službe prije svoga puta u Njemačku. 

Ali što bi on mogao u Berlinu izraditi? Makar tko 
istražio to pitanje pošteno i odvažno, morao bi doći 
do zaključka, da je Tirpitz, kad je počeo graditi tako 
veliku mornaricu, htio time postići samo jedno: da 
nadbije englesku mornaricu! Jedina razlika između 
toga admirala i njegova cara, sastojala bi se u tome, 
da je Tirpitz skupa s Biilowom mislio u sebi: »Bu¬ 
dimo oprezni. Uznemirenost u Engleskoj ne izvire iz 
glavinjanja Sir Johna Fishera,,. nego iz dubokog i 
čvrstog uvjerenja engleskog naroda, da porast naše 
pomorske snage dovodi u opasnost britansko svjetsko 
carstvo. U tome se ne moramo predavati nikakovim 
iluzijama, ali budući da danas nismo uvjereni da 
bi izašli kao pobjednici iz jednog sukoba s Engleskom, 

bilo bi dobro, da dotle s Engleskom održimo snošljiv 
odnos, kako ne bismo doživjeli kakvih neprijatnosti«. 
Ali car Wilhelm, koji je u prvom redu Htio da očuva 
»lice«, u prvom je redu kod pregovaranja pazio na 
to da njegov »prestiž« ne bi bio umanjen. »Položaj 
nije bio nikada takav, kao da se pregovara između 
dvije države, koje bi bile jednake«, pisao je on Bu- 
lowu, »nego je morao uvijek djelovati kao ponosna 
molba jačega, upravljena na slabijega, koji nije u 
tolikoj cijeni. Zato smo i morali odbijati, jer je vla¬ 
stita čast uvijek bila stavljana na kocku«. 

Da bi ovako kobno nadmetanje najzad moralo do¬ 
vesti do rata, o tome nije mogao posumnjati nijedan 
pametan čovjek. Ne može se duže vremena pobirati 
ogroman dio narodnoga imetka, da država bude 
spremna na kakav nevjerojatan ratni zapletaj. Win- 
ston Churchill, koji je dugo vremena bio odlučan za¬ 
govornik »male mornarice«, utvrdio je pod konac 
godine 1909., da njemačke financije ne će moći izdr¬ 
žati ovoliku napetost. Da je ta napetost ublažena 
umjerenošću ili »da je proracunanom silovitoscu po- 
tjerana do krajnosti? Da li bi politika njemačke 
vlade nastojala da unutrašnji položaj rasplete ili da 
potraži oduška u kakvoj vanjskoj pustolovini. Bez 
sumnje su oba riješenja moguća«. 

Neotklonivi pad Biilowa Trio je za Vvilhelma od 
događaja god. 1908. gotova stvar. Pao je poslije po¬ 
sjeta Eduardova, ali to nije mnogo promijenilo po¬ 
ložaj. Njegov nasljednik, Bethmann-Holweg, bio je 
više sklon kompromisima, ali nije bio slabije^ moći. 
On je ponudio Engleskoj izvjesno — ali nipošto ve¬ 
liko — obustavljanje u izgrađivanju mornarice, uz 
obećanje, da će Engleska ostati neutralna u eventual¬ 
nom sukobu Njemačke s drugim vlastima (Bila je to 
ista fantazija, koja se sastojala u tome, da bi Eng e- 
ska ostala dobroćudni promatrač i prekrstenih ruku 
gledala, kako se stvara njemačka premoć u Evropi, 
dok se pobjedonosna Njemačka ne bi mogla sa svim 


svojim porastom snaga posvetiti uništenju britanskog 
svjetskog carstva). Jedino sredstvo da se razbiju ove 
opasne i lažljive nade njemačkih vladajućih krugova, 
bilo bi, da se Entente između Engleske i Francuske 
obrati u savez. Da je Chamberlain bio još u životu 
i da je sudjelovao u vladi, on bi to svakako proveo, 
ali se liberalno ministarstvo opiralo ovom radikal¬ 
nom riješenju sa svom snagom svojih umišljenih 
predrasuda, i Evropa je hrlila bez kormilara prama 
smrtonosnom sudaru. 

IX 


POSLJEDNJI DANI I SMRT 
KRALJA EDUARDA 

1 

BUDGET I VETO 

Izbori od siječnja 1910. dokazali su, kako je visoka 
podloga engleske piramide ostala konservativna. Či¬ 
tav narod od izbornika imao je glasovati ili za jednu 
skupinu aristokrata ili za budget na podlozi demo¬ 
kracije. Rezultat je sve iznenadio. Birano je llb 
liberala (prije 356), 275 unionista; 32 irska naciona¬ 
lista; 43 člana radničke stranke (Labour party). Libe- 
ralci su, dakle, izgubili veliki broj stolica; u Engle¬ 
skoj su bili u manjini; s glasovima iz Walesa i Škot¬ 
ske imali su jedva većinu od dva glasa »Punch« je 
donio crtež, koji je predstavljao Asquitha u viteškoj 
odori, kako tužno promatra jednu mršavu kljusinu, 
koju su mu njegovi vazali, izbornici, dovodili. Ispod 
slike je stajalo zapisano: »Tražio sam dorata od 
mejdana, a vi mi dovodite o v o!« 

Da uopće mogu vladati, liberala su morali raču¬ 
nati na potporu irskih nacionalaca: opasan položaj, 
jer su liberalci bili izloženi vječitom iznuđivanju. 
»Punch« je opet donio sliku, na kojoj je bio prikazan 
irski vođa John Richmond, kako sjedi na britanskom 
prijestolju u pozi svjetskoga cara, držeći u rukama 
zemaljsku kruglju i žezlo . .. Irci su odavali prezirnu 

ravnodušnost prama engleskoj općoj politici i cinički 
izjavljivali, da njihovo držanje ovisi o jednoj jedinoj 
misli: o Homerulu. Lloyd Georgeov budget nije ih 
zanimao, čak im se nije ni svidio zbog onih članaka, 
koji su se odnosili na whisky. Ipak su bili spremni 
da za nj glasuju i time spase liberalce, ako im sve¬ 
čano obećaju Homerule. Ali da bi takovo obećanje 
imalo ikakovu realnu vrijednost, moralo je najprije 
biti ukinuto pravo »veta« lordovskoga Doma. Dokle 
god unionistički pairi imaju moć da obore kakav za¬ 
kon oni će nesumnjivo Ircima uskratiti nezavisnost. 
Zbog irske premoći izmijenili su se politički pro¬ 
blemi; budget se pomaknuo na drugo mjesto, a ogra¬ 
ničavanje veta na prvo. 

Ali je to ograničavanje moglo dobiti zakonsku sna¬ 
gu samo uz pristanak oba Doma. A kako su se lordovi 
mogli skloniti da glasuju za gubljenje vlastitih pra¬ 
va? Bilo je samo jedno sredstvo: da im se zaprijeti 
ustavnim pravima kralja, kako je ministarstvo izbor¬ 
ne reforme učinilo god. 1832. Kralj je imao prava da 
imenuje neograničeni broj pairova. Ali je, da se 
ogromna većina unionista u Gornjem domu obrati u 
liberalnu većinu, trebalo imenovati nekoliko sto¬ 
tina novih pairova. A za taj postupak nije bilo u 
prošlosti sličnog primjera: najsličniji je bio imenova¬ 
nje dvanaest pairova za kraljice Ane, da se spasi mi¬ 
nistarstvo Torijevaca. Zar bi se kralj dao skloniti na 
mjere, koje bi svojim dalekosežnim posljedicama 
svrgnule sa vlasti svu englesku aristokraciju? Irci su 
vjerovali, da je Asquith još prije izbora izradio kra¬ 
ljev pristanak. Ministar predsjednik je rekao: »Po- 
grabit ćemo i zadržati vlast samo pod tim uvjetom, 
da nam se pruže jamstva, koja su, kako nas iskustvo 
poučava, potrebna za čast i djelatnost stranke napret¬ 
ka.« Njegove pristalice mislile su, da se iz tih riječi 
može razumjeti, da su »jamstva«, o kojima je govo¬ 
rio, obećanje kraljevo. 

Ali odmah poslije izbora on je osporio, damu je 
kralj to obećao. On nije za to kralja ni zamolio. Kao 
ispravan i oprezan značaj, koji nije pristupačan ni- 
kakovoj nepromišljenoj strasti, držao je Asquith, da 
mu izbori, koji su održani samo radi budgeta, ne daju 
prava za kakve druge izvanredne mjere, a da se bi¬ 
rači ponovo ne zapitaju. Bilo je to lojalno shvaća- 
nje, ali ga je to shvaćanje dovodilo u opasnost, da ce 
izgubiti svoje irske saveznike. Novine su se podrugi- 
vale: »Da li da bude najprije izglasan budget ili pra¬ 
vo veta?« Zamjeravalo mu se, da je zastupao obje 
točke programa s istom odlučnošću. Neki konservativ- 
ci iznosili su smione ideje: pošto su u Engleskoj imali 
većinu, zašto da se Homerul ne uvede ne samo u 
Irskoj, nego i u Škotskoj i u Walesu? Parlamenat u 
Westminsteru postao bi time čist engleski i konzerva¬ 
tivni Parlamenat. Radikali, kakav je bio Lloyd L*e- 
orge, bili bi onda na dvadeset godina osuđeni na ne¬ 
moć. Vođa irskih nacionalista, Redmond, pripovije¬ 
dao je kao najveću tajnu, da su mu najugledniji io- 
rijevci obećali na toj osnovi savez. Ali su pravi kon- 
servativci i dalje neskloni svakoj vrsti Homerulm 
Za kralja Eduarda bila je situacija vrlo neprilična. 
Što je bila njegova dužnost? Duh Ustava tražio je, da 
on prisili lordove na popuštanje. Njegova prava sa¬ 
stojala su se baš u tome, da uklanja takve sukobe i da 
ih smiruje bez nasilnih prevrata. »Kuca lordova ne 
smije ni na koji način spriječiti prevrat, ako narod 
odluči da ga provede.« To je bila tajna, zbog koje je 
zemlja ostajala mirna. To je ono, što je vojvoda od 
Wellingtona god. 1832. tako izvrsno shvatio. Un je 
komandirao: »Mylordi, desnokret... naprijed!« i uz¬ 
mak u redu proveo. Ali u godim 1910. nije bilo impo¬ 
zantnog autoriteta Wellingtonova; narod se na izbo¬ 
rima nije nipošto pokazao nasilan, cak m uzbu¬ 
đen, a mnogi su pairi bili ratoborni. Čega bi se om 
imali bojati u kakvoj revoluciji, kad je kralj bio na 
njihovoj strani? Mogli su računati na potporu armije, 


mornarice, domobranstva (koje je gotovo sasvim pri¬ 
stajalo uz njih) pa i skauta. Zašto dakle da bez borbe 
popuste, gdje je poraz bio tako sumnjiv? 

Kralj je želio prije svega da vlada po Ustavu. 
S pravom je držao, da njegovo prijestolje stoji i pada 
s njegovom vjernošću prama Ustavu. Nije htio da se 
upušta u pustolovinu, nego da pronađe neki srednji 
put. Zato je pozvao lorda Crewe-a, vođu liberalaca u 
Gornjem domu, u Windsor i predložio mu jedno ri- 
ješenje. Od šest stotina pairova imalo bi dobiti samo 
njih stotina pravo glasovanja; svaki od dvojice vođa, 
Crewe i Lansdowne, imali bi pravo odabrati svaki po 
pedeset pairova, koji bi glasovali. Između ovih sto 
izabranika našla bi se svakako dvojica ili trojica, koji 
bi se klonili sukoba s Donjim domom. Ali je Crewe 
odgovorio, da bi stranački vođe od straha, da bi ostali 
na cjedilu, mogli pokazati sklonost da odaberu baš 
najvatrenije članove svoje stranke. I Lansdowne je 
odbio kompromis, što ga je kralj predložio. 

Ministar predsjednik je vladaru — doduše, oprez¬ 
no, ali u velikoj neprilici — rekao, da je kabinet 
zaključio zatražiti izvršavanje kraljevskoga prava 
samo u slučaju, da držanje Gornjega doma to ne¬ 
opozivo zatraži. On je energično sada zastupao: »Naj¬ 
prije budžet!« Ako Irci za svoje glasove stave pre- 
tjeranije zahtjeve, ministarstvo će demiosionirati. A 
što će onda kralj učiniti? Koga će pozvati? Balfoura? 
Ali on nije imao većine. Lloyd George-a? Kralj ga 
je držao za opasnoga demagoga. Čvrsta nakana Edu- 
ardova bila je, da krunu istavi iznad političkih nate¬ 
zanja i da se održi neovisnim. Želio je, da ga poštede 
što dulje od imenovanja novih pairova, ali ga je 
shvaćanje svojih ustavnih dužnosti moralo dovesti do 
‘toga, da se privoli tim mjerama, čim se to ukaže 
potrebnim za održanje vladine moći. 

Tolike brige oduzele su njegovom zdravlju, koje 
je već i tako bilo podgriženo, posljednju snagu. Gr¬ 
čevi i napadaji kašlja uznemirivali su liječnike. U 

ožujku se odvezao u Biarritz. Jednog lijepog proljet¬ 
nog dana stigao je, na prolazu, u Pariz, posjetio ate- 
lier slikara Detaille-a, da vidi veliku sliku, koja je 
prikazivala engleske čete, a poslije večere prisustvo¬ 
vao u Theatru de la Porte-Samt-Martm predstavi 
»Chantecler-a«. Sutradan pohodio je predsjednika 
Fallieres-a, a navečer opet posao u kazalište da vidi 
»La vierge folle«. Za ta dva dana zadobavio se ki- 
havice, koja se na putu još pogoršala, tako da je u 
Biarritz stigao s jakim bronhitisom. Liječnik, koji ga 
je pratio, utvrdi da mu je oslabilo srce od velikog 
napinjanja, koje su mu prouzročili napadaji kašlja. 

Kad se kralj poslije mjesec dana povratio u Lon¬ 
don, zatekao je ondje položaj zapletemji nego sto 
je bio ikada. Asquith je imao u isto vrijeme da se 
bori i s Ircima i s lordovima. Taktika, kojom se je 
morao pri tome poslužiti, bila je izvanredno teška. 
Irci su se opirali glasovanju za budget, dok im se 
ne obeća ukinuće lordovskoga veta. Takvo obećanje 
imalo bi snage samo kad bi kralj zajamčio da ce se 
ispuniti. Asquith nije htio siliti kralja na imenovanje 
novih pairova, a da se narod prije ne zapita na izbo¬ 
rima. Irci, dakle, nisu mogli glasovati za budget. Pro¬ 
blem je donekle podsjećao na onog brodara, koji je 
imao na svojoj brodici prenijeti na drugu obalu jed¬ 
nog vuka, jednu kozu i glavicu kupusa. 

Brodar na Temzi časno se izvukao iz afere. Ircima 
je dao obećanje za budućnost, ali im se ujedno za¬ 
prijetio, ako ne glasuju za budžet, da ce zatražiti po¬ 
moć od Balfoura i opozicije, jer se najprije ima osi¬ 
gurati kraljeva vladarska moc. U slučaju da to 
Balfour odbije, ministarstvo bi njemu ustupilo svoje 
mjesto. Snaga Asquithova ležala je u to doba u bo¬ 
jazni, koju moć ulijeva u srce svima onima, koji bi 
mogli prihvatiti tu moć. »Punch« je domo crtež jed¬ 
nog zrakoplova, koji je nosio na sebi lične crte As- 
quithove, a s velikom se mukom zadržavao u zraku, 
pošto su ga napuhavali zajedničkim silama Balfour, 

Redmond i kralj. Prijetnje i laskanja napokon su 
smekšali Irce. Dne 27. travnja bio je budget — za¬ 
hvaljujući Ircima — primljen u Donjem domu, a 
dne 28. primljen je i u domu Lordova iza debate, 
koja je, sasvim razborito, prošla dosta bezbojno. Dan 
kasnije već je i kralj svečano potvrdio ovaj strašni 
»narodni budget« starom formulom, koja potječe još 
iz vremena normanskih zavojevača: »Le roi remercie 
ses bons sujets, accepte leur benevolence et ainsi le 
veult«. (»Kralj zahvaljuje dobrim svojim podanici¬ 
ma, prima njihovu naklonost i ovako hoće«.) 

Ali je ministarstvo moralo Ircima za njihove gla¬ 
sove dati određena obećanja tako, da povoljno rije- 
šenje glasovanja za budget ni izdaleka nije dovelo 
do pravog raspleta, nego je čak prisililo kralja, da 
se on u stvar uplete. Da li da priskoči u pomoć libe¬ 
ralnom ministarstvu, da pairove pritisne? Ili pairo- 
vima, da se usprotive ministarstvu? Izbor je za njega 
bio težak i bolan. 

2 

BOLEST I SMRT KRALJEVA 

Kralj se povratio iz Biarritza 26. travnja, te još 
istu večer, premda se osjećao umoran, pošao u kaza¬ 
lište. Sutradan primio je Asquitha, da od njega čuje 
izvještaj o položaju. Želio je da vidi i poklisara Uje¬ 
dinjenih država, da se s njim porazgovori o dočeku 
predsjednika Roosevelta 

Roosevelt, romantički smion čovjek, upravo je bio 
prokrstario Afriku i Evropu, gdje je lovio svakovrsnu 
divljač i svim vladarima, raskošno podijelio savjete o 
svim mogućim pitanjima. Prije nego što je stigao u 
London, »Punch« je predložio, da se lavovima na 
Nelsonovom spomeniku na Trafalgar Squaru objese 
o vrat ploče s natpisom: »Zabranjeno je ubijanje 

ovih lavova«. Kralj Eduard, koji se mnogo divio ne¬ 
kadašnjem predsjedniku, rekao je poklisaru: »On je 
hrabar muž; borio se kao tigar . . . Nadam se, da cu 
ga vidjeti i zabavljati se s njim«. 

Eduard je primio i nekoliko ministara i guvernera 
svojih dominiona i kolonija, ali su razgovori sinji¬ 
ma popraćani kašljem i napadajem gušenja. Kriv¬ 
njom jednog činovnika pomorskog ministarstva raz¬ 
govarao je dugo s jednim australskim ministrom 
predsjednikom misleći, da se razgovara s ministrom 
predsjednikom iz Nove Selandije. Kad su ga oprez¬ 
no upozorili na tu bludnju, rasrdio se i umalo se nije 
zagušio. Velike smeđe mrlje iskočile mu na kozi, po 
čemu se moglo zaključiti na rđav opticaj krvi. Jedan 
od posjetnika osmjelio se i savjetovao ga, da ne radi 
toliko, nego da se odmara u miru. »Ne, ne«, odgo¬ 
vorio mu je kralj, »radit ću do posljednjega daha .. . 
A čemu da se i živi, kad se ne može raditi?« Sutradan 
posjetio je kraljevsku slikarsku Akademiju. Mrs. 
Keppel, kod koje se obično kartao, opazi, da mu je 
vrlo zlo, i nagovori ga, da se već u deset sati vrati 

u dvor. . v . 

Ministar predsjednik, kojemu je napokon pošlo za 
rukom da protura budget, bio je jos na velikoj ve¬ 
čeri, koju je Lloyd George davao u slavu tog veli¬ 
kog događaja, a onda se odvezao na admiralskoj 
jahti da nadzire utvrde u Gibraltaru, to jest: cta 
praznike provede na Sredozemnom moru. No tek sto 
je otputovao, pogoršalo se kraljevo stanje. Liječnici 
preporučiše, da se kraljica, koja je bila na Krtu, po 
zove natrag. Čim se kralj samo malo maknuo, dobi¬ 
vao je sve bolnije napadaje gušenja — rđav simp¬ 
tom! — srce mu je sve više slabilo. Dne 5. svibnja 
primio je kralj još neke ministre. Mrs. Keppel bila 
je kod njega na čaju. Kralj nije vjerovao, da je 
opasno bolestan. Pokušao je đa zapali cigaru, ali ga 
je spopao strašan kašalj, da je i sam morao reci: 
»Ako to još duže potraje, svršio sam«. Guverner 


jedne kolonije, koga je kralj toga dana primio, re- 
kao je pri odlasku: »Vidio sam čovjeka, koji umire«. 

Ujutro dne 6. svibnja nađoše liječnici, da je kra¬ 
ljevo stanje vrlo ozbiljno. Srce je sasvim popustilo. 
Kralj je bio miran; opet je pokušao pušiti, ali mu 
cigara nije prijala, pa ju je odložio s riječima: »Osje¬ 
ćam se vrlo rđavo«. U jedanaest sati htio je ustati, 
da primi svog starog prijatelja, Sir Ernesta Cassela. 
»Zatekao sam kralja potpuno odjevena, kao obično«, 
pisao je Cassel, »u njegovom salonu, gdje se digao 
iz naslonjača, da mi pruži ruku. Izgledao je vrlo bo¬ 
lestan, a i govorio je nejasno, ali se, kao uvijek, 
dobroćudno smješkao. — Rekao je: »Vrlo sam bo¬ 
lestan,^ ali sam se radovao da ću vas vidjeti. . .« 

Liječnici su međutim izdali već pesimističan bul- 
letin i dozvali nadbiskupa od Canterbury-a. U Lon¬ 
donu se pogovaralo, da kralj umire. U maloj kući 
ministra predsjednika, u Dovvning Streetu br. 10, 
upravo je gospođa Asquith htjela da odašalje brzo¬ 
javku svome mužu, da se odmah povrati, kad al uđe 
k njoj lord Kitchener. »Smiješno!« rekao je on ukrat¬ 
ko. »Pogledajte kroz prozor, pa ćete vidjeti, da za¬ 
stava na palači još nije povučena na pola stijega!« 
I doista, kraljevska je zastava veselo lepršala na 
svibanjskom suncu. Bulletin, koji je izdan u jedanaest 
sati, javljao je: »Stanje Njeg. Veličanstva uvelike 
zabrinjuje.« 

Toga dana za svim se londonskim stolovima razgo¬ 
varalo samo o kralju. Kolike će promjene izazvati 
njegova smrt! Politička kriza zaći će u pozadinu. Novi 
dvor bit će vrlo moralan. Iščeznut će sva vesela, a 
gdjekad i cinična klika, koja je okružavala kralja 
Eduarda. Princ od Walesa mrzio ih je sve i nije za 
njih htio ni da čuje ... O Eduardu se već odavno 
govorilo: »Volio je društvo duhovitih žena, Židova i 
takvih ljudi, koji su ga umjeli zabavljati. . . Volio 
je javne svečanosti, kazalište, karte... Imao je zdra¬ 
vu pamet i bio poznavač vanjske politike kao rijetko 

tko. Nazori su mu bili vrlo napredni. . . Da, da, sada 
će biti sve drugačije.« . 

Popodne je imao jedan od kraljevih konja, »Witch 
of the air« trčati na trkama. Gledaoci su se pitali, 
ne će li kraljevska konjušnica za toga konja platiti 
'globu, ali je iz Buckinghama došla zapovijed: kobila 
ima da se utrkuje. I dobila je prvu nagradu, na ve¬ 
liku radost općinstva, pa je ta vijest odmah bila brzo- 
javljena u Buchingham. Princ od Walesa čestitao je 
na toj pobjedi svome ocu. Kralj je prošaptao: »Da, 
rekli su mi... jako mi je milo«. Kratko vrijeme iza 
■toga nastupila je agonija. Razodjenuli su ga i polo¬ 
žili u krevet. Čuli su samo još neke riječi: »Ja ne cu 
popustiti...« Kud je kraljica Aleksandra lazabrala, 
da mu nema pomoći, pozvala je gospođu Keppel u 
palaču i povela ju je sama, držeći je za ruku, kralju, 
koji je umirao. U četvrt sata prije ponoći izdahnuo 
je. Jedan od članova kraljeve kuće pošao je do dvor¬ 
ske rešetke i javio silnoj svjetini: »Kralj je umro«. 
Muškarci poskidaše šešire i cijelu noć bdjele su ti¬ 
suće nepoznatih ljudi u parku pod zvjezdanim ne¬ 
bom. Mnoge su žene plakale. U Downing Streetu, 
br. 10, pisala je gospođa Asquith pisma kraljici Ale- 
ksandri i lordu Knollysu. Ministar predsjednik pri¬ 
mio je vijest o kraljevoj smrti oko tri sata ujutro na 
brodu »Enchantress«. Uzašao je na palubu i ugledao 
u blijedom praskozorju Halley-evu kometu. 

Sutradan bile su u Londonu sve zastave povučene 
na pola stijega, novine obrubljene širokom crnom 
vrpcom, a muškarci i žene u crno odjevene. Vec su 
kolporteri prodavali razglednice, koje su prikazivale 
pokojnog kralja i spomen-rupce sa slikom Eduarda 
Miroljubivoga, okruženom vijencem od cvijeća. Trgo¬ 
vački izlozi bili su preuređeni: bili su naslagani sami 
žalobni predmeti. Sama crnina uz vedru svjetlost 
proljetnoga dana davala je uličnoj slici prijestolnice 
poseban čar. 

Ali je trebalo postaviti odmah novoga kralja. Edu- 
ard^je bio jos u životu, kad su se već pisali pozivi 
na članove Tajnoga vijeća za određivanje ceremonija 
prigodom proglašenja njegovog nasljednika. Pošto 
predsjednik toga vijeća, lord Tvveedmouth, nije mo¬ 
gao izvršavati svoju službu, postao je lord Crewe od 
četvrt sata prije ponoći, kad je kralj izdahnuo, do 
pola pet popodne drugoga dana, prva osoba Engle- 
ske. Naime, u pola pet sakupilo se sto i pedeset čla- 
nova Tajnoga vijeća u palači Saint James-a. Nitko 
nije ni riječi progovorio. Nisu se ni pozdravljali, ni 
stiskali si ruke. Kao prigodom smrti kraljice Vikto- 
rije, morali su Lord-Mayor i neki »aldermeni« lon¬ 
donskog City-a biti odstranjeni, jer im se nije do¬ 
zvoljavalo pravo da prisustvuju vijećanju tajnih vi¬ 
jećnika. 

Lord Crewe^ objavio je kraljevu smrt i podsjetio 
članove na dužnost da mu imaju imenovati nasljed¬ 
nika. ^ Lord-kancelar i nadbiskup od Canterbury-a 
izađoše iz dvorane i povratiše se s princom od Wa- 
lesa, kojega predstaviše vijeću kao George-a V. Ovaj 
se, iza kratkoga govora, uspe na svoje prijestolje, a 
svi nazočni po redu uzeše poklecati na jedan jastuk, 
da mu prisegnu vjernost, svaki onako, kako je izi¬ 
skivala njegova vjeroispovijest: protestanti na Novi 
zavjet, katolici na raspelo, a Židovi na Stari zavjet. 
Na općenito iznenađenje prisegao je Cassel na ras¬ 
pelo, pošto ga je žena na smrtnoj postelji obratila 
na katoličku vjeru. 

Navečer je gospođa Asquith dinirala sa Winsto- 
nom Churchillom i Crewesima. Kad je večera bila 
pri kraju, reče Winston: »A sad da pijemo u zdravlje 
novoga kralja!« nasto mu je lord Crewe odgovorio: 
»Ne, radije na spomen pokojnoga!« 

Proklamaciju je objavio vojvoda od Norfolka, 
okružen heroldima i čitavom svitom, sa balkona pa¬ 
lače Saint Jamesa. Iza toga je povorka pošla do 
lemple Bara, gdje ju je primio maršal City-a. U 

crvenoj uniformi sa zlatnim obrubima dojahao je ovaj 
do purpurne svilene uzice, koja je bila prevučena 
preko ulice kao simbol za kapiju, koja je nekada za¬ 
tvarala City. »Tko je?« viknuo je maršal. Trublje 
zatrubiše, crvena uzica pade na zemlju i ^kraljeve 
sluge uđoše u City. U Buckinghamskoj palači čuvali 
su u krunidbenoj dvorani uz' četiri ugla lijesa stražu 
četiri grenadira, nepomično kao od kamena, prislo¬ 
nivši glavu na spuštene puške. 


3 

CEREMONIJE I MIŠLJENJA 

Pogrebne svečanosti održane su tek četrnaest dana 
kasnije, jer su se morali sačekati izaslanici domini¬ 
ona i evropskih država. Kraljevo tijelo bilo je pre¬ 
neseno iz Buckinghamske palače u iWestminster Hali 
posred bezbrojne svjetine, pred kojom su u špaliru 
u beskrajnom crnom i crvenom redu stajali grena¬ 
diri. Lijes se vozio na topničkoj lafeti, iza koje je 
stupao pješice kralj George (Džordz). Gardijske glaz¬ 
be, koje su išle ispred lijesa, nisu svirale, kad jej>o- 
vorka stigla do Marlborough House-a, a iz tišine čula 
se samo reska tužaljka sviralica na gaj dama .^. . 

U Westminster Hallu bili su sakupljeni članovi 
Donjega i Gornjega doma da dočekaju kraljev lijes: 
jedan spram drugoga stajali su predsjednik Donjega 
doma i lord-kancelar. U Whitehallu povorka je vrlo 
polagano odmicala, krećući se u ritmu zalobnih tak¬ 
tova, prema kojima su svi sudionici udešavali svoje 
korake. Držanje svjetine odavalo je ganutost i stra¬ 
hopoštovanje. Jedan urednik »Timesa« čuo je, kako 
se jedan čovuljak potužio na visoke stražare, koji su 
mu sprječavali pogled: »Dok je jos Eduard živio«, 
rekao je, »nije on trpio ni policajce ni vojnike iz¬ 
među sebe i svoga naroda«. 


Te naime riječi bile su istinite. Eduard VII. volio 
je ceremonije i parade, ali je dobro znao, da te cere¬ 
monije ostavljaju tim jači utisak, što ih gleda više 
zanesenih gledalaca. Zato je uvijek nastojao da uga¬ 
đa gledaocima i da ih što više sakupi, kad je kra¬ 
ljevski dom priređivao svečanosti. Njegov karakter 
je tražio takve stvari. Puritanac ne priuštava drugi¬ 
ma nikakova uživanja, nego nastoji da sve ljude 
obrati na svoju rođenu bezvoljnost i tugu. Epikure- 
jac, naprotiv, da svi ljudi uživaju u životu, kao što 
i on sam uživa. Za čitavoga svoga vijeka — radilo 
se o čitavom narodu ili o pojedinim ljudima — osje¬ 
ćao je kralj Eduard nelagodnost, kad je čuo za ne¬ 
volju ili nesreću onih, koje je poznavao, i nastojao 
je, koliko je mogao, da im pomogne.« 

Panegerici, koje su mu za tih dana žalosti raskošno 
posvećivale novine u očekivanju nove vladavine, lju¬ 
tili su malo one, koji su se sjećali sumnjičavosti tih 
istih novinara prije deset godina, kad je Eduard uz¬ 
lazio na prijestolje. W. S. Blunt, koji se nikada nije 
upuštao u banalnosti, zapisao je u svom dnevniku 
ove riječi: »Sav se svijet za,vio u crno zbog kraljeve 
smrti, a neki zanešenjaci cak obećavaju da čitavu 
godinu ne će skidati crnine. To je doista malo smi¬ 
ješno, kad se pomisli, kakav je bio siromašni kralj; 
ali ga novine malo previše hvale, kao da je on bio 
neki svetac iz najbliže blizine Gospodina Boga. Kad 
bi portreti, koji se sada izrađuju, bili njemu slični, 
morali bismo ga zamišljati u najmanju ruku kao mje¬ 
šavinu između Solona i sv. Franje Asiškoga. Nijedan 
se novinar nije usudio ni izdaleka da spomene koju 
od njegovih umiljatih malih slabosti. ..« Svakako je 
bilo pretjerano, što su neke novine pisale o njemu, 
kao o »rođenom zaštitniku književnosti i lijepih umjet¬ 
nosti«. Ali je bilo istina, kad se govorilo, da je svoje 
kraljevsko zvanje dobro izvršavao kao »faktor mira«. 

Kad je Eduard naslijedio na prijestolju svoju maj¬ 
ku, bio je nimbus, koji je okružavao krunu, vrlo ve- 

liki. Kad je Eduard umro, taj se nimbus još i po¬ 
većao. Kako se odnosila monarhija prama demokra¬ 
ciji? Engleska je riješila to pitanje, kao uvijek: nije 
ga riješila teoretskim umovanjem, nego praktičkim 
iskustvom. Kralj je doista izvrsno igrao ulogu po¬ 
srednika između raznih stranaka, kao simbol naroda 
za Englesku i inozemstvo, kao stalan i nepobitan fak¬ 
tor javne moći. Poput svoje majke i on je brzo shva¬ 
tio, da je tajna snaga krune ležala u odluci, da ni¬ 
kada ne dođe u sukob sa voljom naroda, koja je u 
Donjem domu dolazila do jasnoga izraza. Kad je 
kasnije kralj George pristao da se imenuju pairovi 
u golemom broju, kako bi se odstranilo pravo »veta« 
iz Gornjega doma, pitao je on ministra predsjednika: 
»Da li biste vi to savjetovali i mome ocu?« »Svaka¬ 
ko«, odgovorio je Asquith, »i vaš bi otac poslušao taj 
savjet«. To je bila istina. Da je Ustav tražio, da kralj 
pozove na vladu Lloyd George-a, koji mu je bio 
izvanredno antipatičan, on bi to i učinio i s njim da¬ 
lje radio. Često se događalo, da je kralj kojemu od 
svojih ministara predložio kakvoga kandidata za 
kakvo visoko mjesto. Ako je ministar iza dobivenog 
izvještaja odgovorio, da bi interes zemlje tražio drugi 
izbor, dodao bi kralj Eduard odmah: »Onda, dakako, 
to ne smijete uraditi«. 

Ali je, kao i njegova majka, zadržao za sebe pravo 
da zna, da pođstakne na pravdu i da pravdu čuva. 
Dakako, u legendi se njegova slika iskrivila. On nije 
htio i nije mogao svojoj politici dati svoje osobne zna¬ 
čajke. To su jednoglasno priznavali svi ministri, koji 
su s njim u zajednici radili. God. 1915. pisao je Bal- 
four lordu Lansdownu prigodom objavljenja jedne 
knjige o uzrocima Svjetskoga rata: »Vrlo me je izne¬ 
nadilo, da je pisac stavio politiku Entente na račun 
Eduarda VII. i time dao u jednom ozbiljnom historij¬ 
skom djelu mjesta glupoj brbljariji, koja se pronosila 
u doba kraljeve smrti, a možda još i prije toga. Ko¬ 
liko se ja mogu sjetiti, nije kralj Eduard za one četiri 


godine, dok smo nas dvojica bili njegovi ministri, ni¬ 
kada dao nikakovih znatnijih poticaja za velika poli¬ 
tička pitanja.« U ovoj tvrdnji leži nešto, što zapa- 
njuje, ali to potvrđuje i Sir Edward Grey, koji kaže: 
»Još za njegova života splela se oko njega legenda. 
Kako ta legenda govori, da je vanjskoj politici En¬ 
gleske dao kralj pravac i da se taj pravac održao pod 
stalnim njegovim uticajem. To je, prema mojim 
iskustvima, potpuno neistinito. On se podvrgavao ne 
samo propisima Ustava, prema kojima kralj ima 
provoditi istu politiku, koju i njegovi ministri, nego 
je to njemu bilo i najmilije. On je, doduše, čitao sve 
važnije spise, a katkada je po koja brzojavka dola¬ 
zila natrag s kratkom zabilježbom na rubu, u kojoj je 
izrazio da se slaže sa sadržajem brzojavke, ali se i to 
dešavalo rijetko.« 

I telegrami Hardingovi, koji je pratio kralja na 
putovanjima, dokazuju, da je Eduard VII. prepuštao 
političke stvari pozvanim političarima. Kralj je saslu¬ 
šavao izvještaje, primao gdjekada poruke, ali rijetko 
kada zahvatao u razvitak događaja. 

Ali bi značilo stvarati novu legendu, koja po svoj 
prilici ne bi bila manje istinita, kad bi se prema spo¬ 
menutim svjedočanstvima ustvrdilo, da kralj Eduard 
nije nikako utjecao na evropsku politiku. Ako njego¬ 
vo utjecanje nije bilo oficijelno, nego samo djelova¬ 
nje dobromislenog privatnog čovjeka, ipak je to či¬ 
njenica. Njegova dobroćudnost i taktičnost stvorile 
su atmosferu povjerenja. »Volio je da na svojim pu¬ 
tovanjima svagdje bude srdačno priman i da sa svim 
svijetom bude u prijateljstvu. Bio je od glave do pete 
kozmopolit, bez ikakove rasne predrasude, i mnogo je 
držao do popularnosti u inozemstvu kao i kod kuće. 
Tako je često izražavao volju da sređuje internacio¬ 
nalne sporove. Volio bi, da svi ljudi provode lak život 
i đa svaki čovjek bude prijatelj svakom čovjeku.« 
Kakav knez ili kakav veliki državnik, koji ima neko¬ 
liko dana da u stranoj državi simbolički predstavlja 

svoj narod, može, ako je toplog osjećaja, prirodan i 
umiljat, i ako može da malim, značajnim stvarima 
djeluje na fantaziju one zemlje — odjedanput iza¬ 
zvati veliku promjenu raspoloženja. To se dogodilo 
god. 1903. u Francuskoj. Moglo se nadati, da će se 
iza tolikih borba i nesporazumaka povjerenje između i 

obje zemlje vrlo polako vraćati. Ali je dolazak Edu- 
ardov, kao da je psihoza gomile od danas do sutra 
odjedanput bila iscijeljena, pa je vanjski ured morao f 

priznati, da je to iznenadna zasluga jedinog kralja 
Eduarda. Francuzi, koji su bili navikli gledati u Edu- 
ardu osobnog prijatelja svoje zemlje, smatrali su po¬ 
našanje i izjave Njeg. Veličanstva kao jamstvo, da 
će političko sporazumijevanje biti i osnov iskrenog i 
stalnog prijateljstva, izgrađenog na zajedničkim inte¬ 
resima i stremljenjima. 

Samo sa svojim nećakom nije se Eduard nikada 
mogao sporazumjeti, pa nema sumnje, da je antipa¬ 
tija, koju su ova dva vladara osjećala jedan prama 
drugome, nešto doprinijela, da se je Evropa razdvo¬ 
jila. Ali se mora priznati, da se je Eduard VII. neko¬ 
liko puta potrudio, da bolne »komplekse« cara Wil- 
helma odstrani. Sam Biilow zapisuje vrlo razborite iz¬ 
jave Eduardove: »Rekriminacije ne vode ničemu. 
Tvrdoglavost je uvijek rđava. S pomirljivošću, do¬ 
brom voljom i taktom uvijek se može sve urediti.« 

God. 1901. izjavio se kralj Eduard spremnim da se 
pokuša sklopiti savez s Njemačkom. Cambonu je pre¬ 
poručio poslije krize god. 1904., da se Francuska iz¬ 
miri s Njemačkom. God. 1909. nastojao je svojim po¬ 
sjetom u Berlinu uspostaviti bolje odnose između Nje¬ 
mačke i Engleske. Doduše, god. 1905. otkrio je Hol- 
steinove intrige i obodrio Delcasse-a na otpor; ali se to 
u to doba slagalo s politikom njegove zemlje. Balfour 
i lord Lansdowne skupa s njim željeli su, da se Fran¬ 
cuska pokaže upornija. Bilo bi pravilnije takozvanu 
politiku kralja Eduarda nazivati politikom činovnika 
vanjskoga ureda, koji se ne mijenjaju, ili još bolje: 

britanskom politikom, koja se sastoji od nekoliko je¬ 
dnostavnih principa, koji su u svako doba engleske 
historije izazivali iste osjećaje u kralja kao i njegovih 
ministara. 

Dne 18. svibnja položio je njemački car, u pratnji 
kralja George-a, vijenac na lijes čovjeka za kojega je 
nekada bio kazao: »On je sotona, vi ne možete ni za¬ 
misliti, kakav je on bio sotona«. Ostao je nekoliko 
časaka šuteći i oborene glave, a onda pogledao svome 
bratiću u oči, čvrsto spopao njegovu ruku i ostao dugo 
nepomičan u tom stavu. 

Predsjednik Roosevelt je došao baš u pravo vrije¬ 
me u London, da uzmogne svoju zemlju zastupati kod 
pogrebnih svečanosti. Ta zadaća nipošto mu nije bila 
neprijatna. Poklisar Udruženih država, kojemu je bilo 
poznato, da je predsjednik ponio u svojoj prtljazi 
uniformu pukovnika Rough Ridersa, bio je nekoliko 
dana vrlo uzbuđen; bojao se, da bi Roosevelt htio ja¬ 
hati pored kraljeva, koji su u povorci sudjelovali na 
konjima. Ali mu je bivši predsjednik obećao da će 
obući frak i bez pogovora sjesti u kola skupa s poseb¬ 
nim odaslanikom francuske Republike, Stepbenom 
Pichonom. 

Roosevelt je bio pozvan na diner, koji se davao u 
Buckinghamskoj palači u čast stranih potentata i iz¬ 
vanrednih odaslanika. Kad su posjedali za stol, sva 
su lica bila složena u bolne bore ili ukočena od stra¬ 
hopoštovanja; ali već iza prvoga jela kao da su gosti 
zaboravili, radi čega su došli u London. »Govorio sam 
s grčkim kraljem«, zapisao je Theodor Roosevelt, 
»koji mi je iz jadao sve svoje jade!« Iza toga je bu¬ 
garski kralj zapodjeo živahan razgovor s Amerikan¬ 
cem, ali je njemački car gotovo nasilno prekinuo nji¬ 
hov razgovor. »Taj je čovjek potpuno nedostojan va¬ 
šega poznanstva«, rekao je tiho Rooseveltu. »Da sam 
s vama, ne bih govorio s njim. Zločest je to klipan.« 
Kad čovjek čita taj Rooseveltov opis o tečaju posmrt- 

ne večere, nehotice mora pomisliti na knjigu »Alice: 
in Wonderland« ili na Mark Twainovog »Yankeja 
na dvoru kralja Arthura«. 

Na dan pogreba ljutito se Pichon potužio Roose- 
veltu na nedostojni postupak, kojim se ovom prigodom 
postupa s republikanskim državama. Da li^je predsjed¬ 
nik opazio, da je njihov kocijas bio obučen u^ jedno¬ 
stavnu crninu, dok su koči jaši kraljevskih kočija no¬ 
sili purpurne livreje? Roosevelt je odgovorio, da to 
nije opazio, a osim toga njemu bi bilo svejedno, kad 
bi mu dali i kočijaša u odijelu išaranom crvenim i žu¬ 
tim prugama. Pošto je Roosevelt slabo govorio fran¬ 
cuski, mislio je Pichon, da se Roosevelt ljuti, jer su 
boje Rooseveltove kuće zelena i žuta, pa se to iz pa¬ 
kosti nije reklo kočijašu; zato je predsjedniku izrazio- 
saučešće. Osim toga bila su njihova kola osma u po¬ 
vorci, a s njima je sjedio još i jedan persijski princ: 
bio je to za Pichona nov razlog, da se ljuti. Roosevelt 
je rezignirano odustao da utišava povrijeđenu taštinu 
svoga druga. 

Pred Westminsterskom opatijom hrzali su i nozdr- 
vama ništali kraljevski paripi. Povorka se polagano 
kretala. Na čelu jahao je kralj George V., njemu s de¬ 
sna njemački car, a s lijeva vojvoda od Connaughta, 
obojica u uniformi engleskih maršala s marsalskim 
žezlom u ruci. Car je strogo buljio preda se. Iza njih 
dolazili su: norveški, grčki i španjolski kraljevi, pa 
bugarski, danski i portugalski. Belgijski kralj jahao 
je iza danskoga između nadvojvode Franje Ferdi¬ 
nanda i turskog nasljednika prijestolja. 

Posljednja ceremonija imala se izvršiti u Windso- 
ru. Od četiri sata ujutro bio je grad prepun pješaka, 
jahača i automobila. Željeznička stanica u Padding- 
tonu bila je krcata od poklisara, tajnih savjetnika u 
izvezenim uniformama i pairskih gospođa u dubokoj 
žalosti. U kapeli vladao je strašan nered. Dekan i čla¬ 
novi windsorskog kaptola, u purpurnim odjećama i sa 


križem Sankt Georga na lijevom ramenu, brbljali su, 
dok su čekali povorku, koja je imala dovesti prelate 
i suce. Gospođa Asquith, premorena od vrućine i od 
dugog čekanja, spavala je u svojoj klupi. 

Ali ju je žalbena svirka, koja je najavljivala do¬ 
lazak povorke, probudila. Kralj George stupao je pje¬ 
šice iza lijesa; vodio je ispod ruke svoju majku. Kra¬ 
ljica Aleksandra izgledala je pod crnim velom goto¬ 
vo upravo onako lijepa, kao u doba, kad se je Dis- 
raeli na dan njena vjenčanja u istoj toj kapeli divio 
njenom mirnom i lijepom licu. Plava vrpca reda pod¬ 
vezice ležala je poprijeko na njenoj crnoj haljini, dok 
se desnom rukom podupirala o štap. Iza kraljeva pobu¬ 
đivalo je općenitu pažnju Rooseveltovo muško lice, 
koje je, preplanulo od sunca, bilo tamnije od ostalih. 
Oltar je bio presvučen purpurom i posut ljiljanima. 
Dok je zbor svečano pjevao Handelovu himnu: »Ti¬ 
jelo mu počiva u miru, a ime mu živi vječito«, spu¬ 
štao se lijes polako u raku nekim nevidljivim meha¬ 
nizmom. Poslije dovršenja crkvene ceremonije pro¬ 
čitao je svečanim i jasnim glasom meštar reda pod¬ 
vezice, stojeći ispred sviju, ovo: 

»Svemogući Gospod Bog zaželio je u svojoj velikoj 
milosti da oduzme ovom prolaznom životu visokoro- 
đenog, moćnog i izvrsnog vladara Eduarda, po božjoj 
milosti kralja Udruženih kraljevina Velike Britanije 
i Irske i britanskih dominiona preko svih mora, bra¬ 
nioca vjere, cara Indije i velikoga meštra plemeni¬ 
toga reda podvezice. Pomolimo se u svoj poniznosti 
svemogućem Bogu, da visokorođenom, moćnom i izvr¬ 
snom vladaru lordu George-u, odsad božjom milošću 
kralju Udruženih kraljevina Velike Britanije i Irske i 
britanskih dominiona preko svih mora, braniocu vjere, 
caru Indije i velikom meštru plemenitog reda podve¬ 
zice, udijeli blagoslov dugoga života, zdravlja, časti 
i svakovrsne sreće na ovom svijetu. 

Bog neka čuva kralja!« 

Preveo Nikola Andrić 

umni IZ09H1S, .Zabavne Biblioteke" 

Izbor najboljih pripovijedaka svjetske književnosti. 


585. »ZVIJER SA SEDAM OGRTAČA«. Avanturistički ro¬ 
man od mladog francuskog pripovjedača Pierre-Andre Fernic-a, 
koji je god. 1935. nagrađen prvom nagradom »Grand prix du ro¬ 
man d’aventures«. Na osnovu neke provansalske legende iz XV. vi¬ 
jeka vjeruju i danas stanovnici južne Francuske, da je onuda nekada 
harala neka fantastička zvijer. Bio je to veliki vuk, koji je počinio 
nebrojena nedjela. Ali se ni jedan od stanovnika, koji su vidjeli tu 
životinju, nije slagao u boji njezina krzna. Jedni su vidjeli crnu, 
drugi sivu, a treći smeđu. Jedni su se zaklinjali, da je žućkasta, drugi 
da je bijela, ali je većina bila za smeđu boju, a jedan čovjek, na 
koga je ta zvijer bila navalila, a koji ju je mogao raniti, donio je na 
šiljku svoga oružja nekoliko crvenkastih dlaka... Jednom riječi: pri¬ 
pisivalo joj se sedam krzna, sedam »ogrtača« i brzina tako strelovita, 
da je mogla u istom danu počiniti čuda od krvološtva na ođaljenim 
područjima. — Pod imenom »Zvijer sa sedam ogrtača« postoji i danas 
u šumi iznad Nizze jedno svratiste, u kojem su se, tobože, sastajali 
pustolovi i glavne ličnosti ovoga romana. Sva se radnja knjige kreće 
oko jednog engleskog lorda, koji je živio u jednom starom dvorcu u 
onom kraju, i oko njegove nećakinje, koju su gangsteri oteli, a sama 
pripovijest ispunjena je tolikim potresnim momentima i tako je spret¬ 
no udešena, da se do posljednjih strana ne zna, tko je zapravo dia- 
bolus rotae. Din 23 , uvezano Din 32. 

586. »SEZONA U KAIRU«. Ljubavni roman sa obala sve¬ 
toga Nila od Pierre Frondaie-a. Ilustracije Ufa-filma. U buč¬ 
nom životu Shepheardova hotela sastaje se mlada bretanjska ari- 
stokratkinja — udata za bogatog Levantinca — s prijateljem iz dje¬ 
tinjstva, sentimentalnim pariškim slikarom — i žarka ljubav planu 
pod tisućuljetnim piramidama. A kako su ljubavnicima materijalne 
prilike naskroz oprečne, nije čudo, da jedno od njih dvoje izgara 
u sukobu dviju tako suprotnih životnih prilika. Na jednom mor¬ 
skom putovanju, u društvu sa svojim zakonitim mužem, čuje mlada 
aristokratkinja, da se s istim brodom vozi i neki lijes, i ona pošalje 
na lijes kiticu cvijeća, ne znajući, kome ju šalje. Din 55, a u pret¬ 
plati Din 40. 

587. »PROTJERIVAČI ĐAVOLA«. Iz velikoga broja vjer¬ 
skih sekti, koje nalaze plodno tlo u Sjedinjenim Državama sjeverne 
Amerike, odabrao je njemački pripovjedač Hans Heinz Ewers 
jednu, koja je, pod imenom »Protjerivača đavola« (Die Teufels- 
jager), pokušala da uhvati korijen u jednom zabitnom seocu južnoga 
'Tirola. I napisao je o tome veliki roman od 344 strane. Pietro Nosclere, 
talijanski iseljenik, povratio se iz Pensilvanije, pa među svojim su- 
mještanima počeo osnivati crkvenu općinu po američkom uzoru, pro¬ 
povijedajući suzbijanje đavola, vršenje pokore i »sticanje posveći¬ 
vanja već ovdje na zemlji«. Pošto se među narodom našao i jedan 
hipnotizer, koji je još pojačao lakovjernost seoske gomile, došlo je 
do mahnitih ekstaza i kolektivnog ludila, u kojemu su se izvršavale 
nečuvene grozote. Propovjednik Pietro proglasio se svetim Ilijom, a 
priprosta krčmarova kći svetom Terezijom, koja se dala i propeti 
od fanatizirane svjetine. Roman je ovaj, uz potresnu svoju sadržinu, 
ispunjen dubokim filozofskim, psihološkim i psihiatričkim razma¬ 
tranjima, koja su pjesnički zaokružena u jednu cjelinu, dajući djelu 
obilježje jedne od najznačajnijih knjiga modernog demonizma. 
Din 55, a u pretplati Din 40. 

588. »NAJA TRIPUDIANS«. Društveni roman talijanske 
pripovjedačice Annie Vivanti. U romanu autorica opisuje viđenu 
i proživljenu zbilju iz engleskoga života na vrlo senzacionalan i 
slikovit način. Otrov zmije »Naje«, koji od vi jekova hara svojim 
pogubnim djelovanjem među stanovnicima tropskih krajeva, upore- 
đuje se ovdje sa raznim fanatičnim otrovima razvrata i perverznosti 
velikih gradova. II kao što ujed tih strašnih otrovnica fizički uni¬ 
štava i izobličuje čovjeka, tako u velegradovima u obliku raznih 
narkotika i seksualnog razvrata, umjetno trovanje prožimlje čiste 
duše mladih djevojaka i privodi ih zlu. Roman crta velike kontraste: 
patrijarhalni odgoj, skučenost toplog domaćeg ognjišta s jedne strane, 
i vrtlog modernog velegradskog života, s druge strane. Neutaživa 
želja za neprestano novim izvorima seksualnog života dočepala se 
i dvaju nedužnih, svježih života, da i njih proguta. Do kraja se sa 
napetošću prati bolna sudbina tih nevinih, vedrih, neiskusnih djevi¬ 
čanskih curica. — Uz ovaj roman dodane su u knjizi još tri efektne 
novele, od kojih je najznačajnija »Kako da si nađem muža«. Din 45, 
uvezano Din 55. 

589—590. »TIHI DON«, seljački roman iz predratnog života 
donskih kozaka od Mihaila Š o 1 o h o v a. Velika narodna epopeja, 
koja ulazi u isti red s najboljim djelima, koja su dosad napisana 0 
karakteru i duši jednog slavenskog ogranka. U djelu je s najvećom 
umjetničkom snagom opisan svakidašnji život Ovih Kozaka, njihove 
gospodarske prilike, njihove lične patnje i radosti, a u prvom 
redu: ljubav između mladog Grigorija i Aksinje, žene njegovog 
susjeda. Praljudski, nagonski život ovih primitivnih ljudi, koji pod 
grubom spoljašnjošću nose sve odlike tople slavenske duše. Kako 

se radnja romana odigrava od početka godine 1913. do prvih ratnih 
sukoba pod jesen godine 1914., pisac je opisao u nekoliko poglavlja, 
prve sukobe na galicijskoj granici, koji se svojom grandioznošću 
uzdižu nad najbolje stranice, koje su 0 velikom ratu napisane u 
svjetskim književnostima. Roman je ovaj po svom opsegu najkrup¬ 
nija knjiga, koju je dosada izdala »Zabavna Biblioteka« — 420 
strana, a cijena joj je 65 dinara (za pretplatnike Din 40). 

591—592. »DOBRA ZEMLJA«. Roman iz kineskog ratarskog, 
života od američke spisateljice Pearl B u c k, nagrađen Pullitzerovom 
prvom nagradom. Mladi seljak Vang Lung uzima iz bogate kuće 
Hvangove za ženu robinju, s kojom obrađuje svoja polja i pomalo, 
stječe toliko srebra, da je mogao kupiti i zemlju i kuću Hvangove 
porodice, koja je živjela raskošno i bez ikakva rada. To je osnovna 
misao romana, koji je inače nakrcan slikama iz seljačkog i građanskog 
života Carstva Sredine. Čitalac se upućuje u porodični život kineski,, 
u razbludni život tamošnjih čajana, u kupovanje priležnica, a naro¬ 
čito u strahote, koje počinjaju grozne poplave, glad i građanski ratovi 
u današnjoj Kini. Autorica je rođena i odrasla u Kini, pa sva svoja 
opažanja crpi iz prve ruke. Najveću vrijednost pripisuje »dobroj 
zemlji« oranici, koju ništa ne može uništiti, čak ni one poplave, koje, 
doduše, jedne godine uništavaju sav prirod, ali zato druge godine 
svojim muljem dvostruko unapređuju zemlju. Himna ratarstvu i lju¬ 
dima, koji svojim znojem natapaju oranice i njihovim plodom pre¬ 
hranjuju čitav svijet! (Cijena 50 Din, a za pretplatnike 40.) 

593. i 594. »TVORNICA NOVOGA ČOVJEKA«, roman iz 
života sovjetske Rusije od Alje Rahmanove. Ovo je djelo na¬ 
gradila francuska Academie d’Education et d’Entre’aide Sociales 
najvećom svojom nagradom od 50.000 franaka, kao najbolju knjigu,, 
koja je napisana o suvremenim društvenim prilikama u Rusiji. Po 
sudu cjelokupne svjetske kritike smatraju se djela ove ruske emi- 
grantkinje najpotresnijim izrazom čiste i poštene ženske duše, koja 
je — u doba, kad se sve oko nje rušilo i propadalo —. zadržala naj¬ 
plemenitiju ljubav prama svojoj domovini i bez ikakove izražene 
tendencije proti novom državnom režimu svoje Rusije, ispisivala iz 
dubine duše svoje ženske osjećaje. Iz svakoga retka njenih knjiga 
izbija snaga dobrote, jakost čistoće i ljepota ljubavi. U tim knji¬ 
gama nema ništa izmišljeno i tendenciozno, jer je sam život uprav¬ 
ljao perom spisateljičinim. Velikim ljubavnicama svjetske literature 
pridružuje se u ovoj knjizi novi lik: Tanja, koja po svojoj bez¬ 
granično nesebičnoj poniznosti postaje pobjednica u borbi za naj¬ 
svetija ženska i materinska prava. — Obje knjige iznose do 400 
strana, a cijena im je skupa Din 65 (uvezanima Din 85). 

